
Helenai 


Sapnai ateina iš nakties. 
Kur jie nueina? 

Visur. 

Kuo tu sapnuoji? 
Burna. 

Kur yra sapnas? 


Naktyje. 


Septynerių metų vaikas, klausinėjamas Jeano Piaget 


(Iš jo knygos „Kaip vaikas įsivaizduoja pasaulį“) 


Kelias į Kairą 


Ilgą laiką aš eidavau gulti anksti. Nors šiuose kraštuose skaity- 
no menas nėra plačiai paplitęs, aš prisipažįstu esąs atsidaves šiam 
įpročiui ir ypač mėgstu skaityti lovoje. Patyriau, kad itin malonu 
gulėti atrėmus knygą į kelius ir, jaučiant, kaip sunksta vokai, grimz- 
ti į miegą, nugrimzti taip, kad rytą lyg ir nebeaišku, kur baigėsi 
knygos našta ir prasidėjo mano paties sapnai. Tokiam tikslui ypač 
tinka pasakojimas apie kokios nors egzotiškos tautos elgseną ir 
papročius. 

Taip pat ilgą laiką puoselėju mintį parašyti vadovą po šį kraštą 
arba romantišką istoriją, arba vadovą, pateiktą romantiškos is- 
torijos pavidalu, arba romantišką istoriją vadovo pavidalu - šiaip 
ar taip, pasakojimą, skirtą skaityti lovoje. Parašyti knygą, kurios 
nuotykių herojai ir piktadaniai keliautų po šalį, apie kurią noriu 
papasakoti, būtų sunkiai įvykdoma, bet vis dėlto įmanoma už- 
duotis. Jau nebesigulu anksti, o jeigu ir atsigulu, man neleidžia 
užmigti nepaaiškinami bauguliai, bet gulint šaltyje ir tamsoje aiš- 
kėja forma, kurios reikėtų mano pasakojimui. 

Aleksandrijos miestas Vakarų keliautojams ir skaitytojams ne- 
blogai pažįstamas. Kairas kas kita, ir mano pažįstamame Kaire 
atvykėliui labiau reikia vadovo negu bet kokioje kitoje vietoje, 
nes nors svarbiausi miesto paminklai aiškiai matomi akiai, jo 

pramogos efemeriškos ir ne taip lengvai surandamos, ir nors gy- 
ventojai gali sutikti svetimšalį su šypsena, saugokitės, nes jie visi 
šarlatanai ir melagiai. Vos tik radę progą, apgaus. Štai čia aš galiu 
padėti. Be to, aš parodysiu, kaip miestas atrodo ne tik dieną, bet ir 
naktį, ir turiu norą parodyti, kaip jis apsireiškia gyventojų sapnuo- 
se bei svajonėse. Kitaip šis vadovas būtų niekam tikęs. 

Dabar turėtų būti karšta, bet man labai šalta... 


1486 m. birželio 18 d. 


— Kairas. 

Dragomanas parodė akivaizdžiai didžiuodamasis, nors mies- 
tas matėsi jau daugiau kaip valandą. Ir jau daugiau kaip va- 
landą pakelėje rikiavosi beduinų bei tiurkų palapinės ir vienas 
kitas prekystalis. Netrukus jie pereis Bulako priemiesčius ir 
įžengs pro al Kantaros vartus. Tas masyvus raižytas ir dantytas 
mūras buvo apgaulė arba - geriausiu atveju - gynybos simbo- 
lis, nes jis nieko negynė. Sutrūnijusios sienos buvo kone už- 
gožtos ir apramstytos lūšnų bei krautuvių. Už jų stiebėsi mi- 
naretų, kupolų ir kampuotų bokštų miškas. 

„Kairas - tai yra Babilonas, Didžioji Kekšė, daugybės var- 
tų miestas, iš kurio išjoja mahometonų kariaunos, nešančios 
pragaištį ir kalaviją krikščionių žemėms. Būtent ten saracė- 
nų juodasis popiežius laiko savo dvarą ir pina tinklą, kurį 
užmetęs nori sunaikinti krikščionybę, ir iš ten jis vadovauja 
mus niokojančiai žudikų, eretikų ir nuodytojų kariaunai. Je- 
ruzalė, Akrė, Famagusta - kiek miestų atiteko jo kariaunoms 
ir kiek dar atiteks, jums nė nespėjus mirktelėti? Kiek žmo- 
nių Egipto nelaisvėje triūsia faraonui kaip Izraelio vaikai? 
Tai blogio miestas, valdomas velnio ir galingas velnio galia, 
nes daugelis išvykę į Egiptą nebesugrįžo. Kristaus kariai, mes 
raginame jus...“ 

Balianas mąstė apie šį kryžiaus žygio pamokslą, kurį jis gir- 
dėjo sakant brolį Džirolamą Feraroje prieš trejus metus. Kai- 
ras atrodė taikus ir svetingas — visai nepanašus į tą skaisčiai 
raudonąjį daugybės traktatų bei pamokslų miestą. Jis ramiai 
skendėjo geltonoje pavakarės saulės šviesoje. 

Dragomanas raitas nušuoliavo priekin pasiderėti prie sar- 
gybos posto priešais vartus. Vėliau vakare tėjimo rinkliava bus 
lygiai padalyta visam būriui. Dragomaną keliautojai nusisam- 
dė Aleksandrijoje ne tiek kaip vedlį, nes kelias iš Aleksandri- 
jos į Kairą abejonių nekėlė, o veikiau tam, kad jis už juos de- 
rėtųsi dėl maisto, būsto ir velniškai dažnų rinkliavų kelyje. Šia- 
me būryje mažai kas mokėjo daugiau nei keletą arabiškų žo- 
džių. Juos draugėn suvedė atsitiktinumas, jie susibūrė saugo- 
damiesi plėšikų puldinėjimų ir (ne ką geresnių) mameliukų 
pareigūnų savivalės. Kelyje juos tris dienas kartu išlaikė bai- 
mė, bet į Kairą juos traukė labai skirtingi tikslai. Buvo kokio 
tuzino Venecijos pirklių grupė - jie laikinai gyveno Aleksan- 
drijoje, ir kelias jiems aiškiai buvo pažįstamas. Taip pat buvo 
dailininkas, siunčiamas Šviesiausiosios Respublikos Senato, 
kaip pagarbos ženklas sultonui, kad visą vasarą tapytų sultono 
suguloves. Keliavo ir vokietis inžinierius, ieškantis darbo - pa- 
geidautina, prie irigacijos ar uosto darbų. Buvo dar vienas an- 
glas, pasivadinęs Maiklu Veinu, bet nemalonėjęs pridurti ką 
nors daugiau. Likusią būrio dalį sudarė pora armėnų pirklių, 
Anatolijos turkų delegacija, kunigas siras ir apie dvi dešimtis 
prancūzų bei italų — maldininkų, kaip ir jis pats. 

Balianas, jiems įžengiant pro vartus, svarstė, ar Veinas irgi 
maldininkas, ir taip užsisvajojo, kad beveik nepastebėjo ma- 
meliukų, kurių prie vartų buvo tik apie trisdešimt, bet geriau 
apsiginklavusių ir drausmingesnių negu matyti iki šiol. Atsi- 
dūrę mieste jie pateko į dvoko ir tamsos viešpatiją. Balianui 
patiko. Tai jam priminė gimtąjį Noridžą. Jie lėtai jojo pro 
beveik regimus smarvės debesis, atsiduodančius šlapimu, 

prieskoniais ir pūvančiais šiaudais. Ant akmeninių plokščių 
prie išdėstytų savo prekių sėdėjo krautuvininkai ir daugiausia 
tylėdami niūriai dėbsojo į netikėlių karavaną. Virš krautuvių 
fasadų ant masyvių akmeninių atbrailų kabojo viršutiniai aukš- 
tai, iš kurių dar kyšojo mediniai balkonai ir pinučių skrynios, 
tad saulė, tokia skaisti anapus vartų, buvo kone užtemdyta. 
Apačioje po mulų kanopomis bjauriai šliurkšėjo Žemė, viršuje 
suposi turkiški žibintai, varvantys muslino maišai ir didžiuliai 
bronziniai talismanai. Visur, prisiūti arba prikalti prie pastatų 
ar tarp jų, matėsi Fatimos ranka (iš jos delno žvelgė tulžinga 
akis), magiškasis kvadratas arba Saliamono antspaudas. Taip 
pat iš viršaus, pastatų viduje, iš už medinių pinučių sklido eu- 
ropiečius pašiepiančių moterų spygavimai, o pačioje gatvėje 
palei vilkstinę grūdosi vaikai arabiukai, rankomis rodydami 
nesuprantamus ženklus. Europiečiai skynėsi kelią labai apdai- 
riai. Jie čia prašytojai, pakenčiami tik iš bėdos. 

ĮŽengus į karavansarajų, atmosfera būryje juntamai atlėgo. 
Tris ketvirtadalius jau buvo užėmę svetimšaliai. Kiemuose į 
akis krito vyno ąsočiai, o vienoje iš viršutinių arkadų du pran- 
ciškonai pastatė koplytėlę po atviru dangumi. Atvykėliai triukš- 
mingai krovė mantą nuo mulų, registravo prekes pas muchta- 
sibo* atstovus, kivirčijosi dėl geriausių vietų arkadose. Balia- 
nas susirado vietą vienos žemesniosios arkados kampe tarp 
venecijiečių, išsivyniojo patalą ir nugrimzdo į miegą: 

Kai pabudo, jau buvo gili naktis, bet vidinis kiemas šurmu- 
liavo kaip visada. Dauguma venecijiečių apačioje nirčiai gin- 
Čijosi su muchtasibu. Muchtasibas stovėjo kaip įbestas, jam 
abipus du milžinai turkai ant ilgu lazdų laikė po žibintą. Juo- 
daodžiai vergai svirduliavo slegiami skrynių su prekėmis, dėl 
kurių buvo kivirčijamasi. Grupė vyrų nesėkmingai įtikinėjo 
kupranugari išeiti pro tuos pačius vartus, pro kuriuos tėjo. Ap- 


* Muchtasibas - turgaus tikrintojas, kontrolierius (čia ir toliau - vertėjo pastabos ). 

tvaro viduryje kepė avį. Vienas pranciškonas tysojo kniūps- 
čias priešais altorių. Kitas šnekėjosi su Baliano bendrakelei- 
viais maldininkais. Balianui atsistojus, jie pamatė jį ir pamojo 
prieiti. Jis nuėjo jų link jausdamas, kaip nuo tvankaus karščio 
ir įsismelkusio daugelio dienų bei naktų kelionės ritmo svaigsta 
galva. 

— Blogos naujienos. 

Kai jis priartėjo, šie žodžiai jį pasiekė ir prancūziškai, ir ita- 
liškai. Jis nusprendė išklausyti prancūzo. 

— Mums paaiškino vienuolis. Rytoj vizų nebus. Davadaro* 
tarnyba uždaryta, ir neįmanoma gauti audiencijos pas jokį sul- 
tono tarnautoją. Paskelbta trijų dienų šventė ta proga, kad 
penktadienį bus apipjaustytas sultono anūkas. Negana to, pa- 
didintas mokestis už vizas, o kelias į Sinajaus kalną dabar la- 
bai nesaugus. 

Tada prabilo vienuolis: 

— Pastaruoju metu net Šventos Kotrynos vienuolynui kelia 
grėsmę ne tik beduinai, bet ir sultono kariai. Jie sako, kad iš 
maldininkų nėra jokių pinigų. 

Balianas nuslėpė pasitenkinimą. Gaišatis ir priverstinis vie- 
šėjimas Kaire jam gali visai praversti. Jis mėgavosi dvilypės 
tapatybės jausmu, nes į Egiptą atvyko ne tik kaip maldininkas. 
Daugiau kaip prieš metus Anglijoje prisiekęs nuvykti į Šven- 
tos Kotrynos vienuolyną Sinajaus dykumoje ir iš ten į Šventaja 
Žemę, jis gavo Prancūzijos karaliaus dvaro pavedimą. Prisi- 
dengęs maldininko vaidmeniu, turėjo keliauti mameliukų že- 
mėmis kaip šnipas - stebėti, ar gausi mameliukų kariuomenė, 
ar stiprūs jų įtvirtinimai ir kitus įdomius dalykus. Buvo mano- 
ma, kad mameliukų valdžia Kaire bijo Osmanų turkų šiaurėje 
ir ruošiasi karui su Sirija. Sklido kalbos, kad Kaire rengiamas 
didelis sąmokslas - o gal tai pramanas? Gandai iš rytų glumino 


* Davadaras - aukšto rango sultono pareigūnas, sekretorius. 

krikščionių karalius. Jam patikėtos užduoties miglotumas plėtė 
jo svarstymų mastą. | 

„Aš prasiskverbsiu pro prieštaravimus ir sumaištį ir atrasiu 
tiesą“. 

Jo sąmonę užplūdo svajonės apie gaudynes požemio kana- 
lizacijoje, slaptas angas, užnuodytus žvakės dūmus ir slėpinin- 
gus ženklus, perduodamus iškvepintomis nosinėmis; vaizduo- 
tėje jis jau regėjo save intrigų, sąmokslų ir kontrsąmokslų vo- 
ratinklio centre. Nenoriai sugrįžo į tikrovę. Vienuolis aiškino, 
kad rytoj prasidės apipjaustymo iškilmės. Rytoj hipodrome eli- 
tiniai mameliukų pulkai sultonui ir Kairo gyventojams surengs 
paradą ir bus rodomi masinių manevrų bei individualių kau- 
tynių įgūdžiai, - akivaizdu, kad tai gera proga užsienio stebė- 
tojams įvertinti šių vergų pulkų geriausią kovinę parengtį, O 
Balianui tai būsiąs tolesnių vertinimų matas. 

Kiti šioje draugijoje taip ramiai nereagavo — ėmė keiktis ir 
spjaudytis. Vienuolis, pasinaudodamas jų nusivylimu, pradėjo 
improvizuodamas pamokslauti apie matomas ir nematomas 
kliūtis, su kuriomis jie susidursią artimiausiais savo piligrimys- 
tės mėnesiais. Šią bendrąją temą — kaip žemiška kelione siekia- 
ma tikslo danguje - jis kelis kartus pertraukė, kad perspėtų apie 
nešvankius apipjaustymo ir tatuiruočių pavojus. Balianas kurį 
laiką klausėsi, susidomėjęs vienuolio dėstymu apie Bažnyčios 
požiūrį į žmogaus luošinimąsi, o paskui vangiai apsigręžė ir vėl 
užkopė įvijiniais laiptais į savo nakvynės vietą. Venecijiečiai, lai- 
mėję ginčą su muchtasibu, jau irgi ruošėsi nakčiai. 

Jis pabudo tik įdienojus, saulei prasiskverbus į arkados prie- 
blandą. Valandėlę pagulėjo aukštielninkas, nesėkmingai steng- 
damasis prisiminti blogos nuojautos persmelktą sapną ir klausy- 
damasis garsų. Iš visų miesto vietų sklido muedzinų šūksniai, ky- 
lantys ir krentantys nedarniu kontrapunktu, kviečiantys zuhro* 


* Dienos. 

karavansarajus buvo gerokai ištuštėjęs. Arkados tolumoje ant 
demblio sukryžiavęs kojas sėdėjo Veinas, abejingai žvelgda- 
mas apačion į kiemą. 

Susikrimtęs, kad jau praėjo nemaža dienos dalis, Balianas 
išskubėjo iš karavansarajaus, turėdamas mintį papusryčiauti 
kokioje smuklėje. Tik atsidūręs už vartų stabtelėjo, nes prisi- 
minė už šio aptvaro sienų vargu ar rasiąs vyno. 

Jis delsė negalėdamas apsispręsti, nutviekstas plataus sau- 
lės spindulių pluošto, srūvančio į didelę aikštę pro medžius ir 
kolonas. Karavansarajaus vartai, pro kuriuos jis išėjo, buvo 
priešais Azbeko mečetę. Po išdrykusiais medžių šakų raštais 
ir mečetės didžiosios kolonados atraminių iškyšų bei skliauto 
burių stalaktitiniais papuošimais aikštė, net ir suvarpyta skais- 
čios saulės šviesos, atrodė it slėpiningas, krištolinis požemis, 
kuriame neryžtingai plazdeno balandžiai ir peteliškės. Prie ko- 
lonados fontanų ir baseinų grūdosi dešimtys Kairo skurdžių - 
pasiraitoję rankoves ir atmetę plaukus, jie lenkėsi ir kūprinosi 
prie tekančio vandens atlikti ritualinio apsiplovimo. Daugu- 
ma prekystalių buvo jau uždaryti, nes prekeiviai patraukė į 
mečetę vidurdienio pamaldų. 

Prakepėstavo nusususi, regis, neprižiūrima, meška, ir Ba- 
lianas akimis šnairai ją lydėjo, kol jo žvilgsnis apsistojo ties 
užeiga, kuri liko neuždaryta. Pro durų angą prietemoje ma- 
tėsi sėdintys keli turkai ir venecijietis dailininkas, įnikęs į kaž- 
kokią knygą. Džankristoforas Dorija, - prisiminė Balianas. 
Džankristoforas pakėlė akis nuo knygos ir drąsinamai pa- 
mojo, tad Balianas priėjo prie jo. Užeigoje prekiavo karštu 
juodu gėralu porceliano dubenėliuose. Venecijietis nupirko 
jam to gėralo, nebyliai gestikuliuodamas šeimininkui, ir taip 
pat nebyliai padavė Balianui džiūvėsių. Jie žiūrėjo, kaip į me- 
četę suguža paskutinės žmogystos. Staiga Džankristoforas 
prabilo. 

— Ka-va, — tarė jis rodydamas kartųjį skystį. — Ją geria jų 
šventuoliai, kad neužmigtų per apeigas, bet išgeria ir paprasti 
žmonės. Už vandenį skaniau, kai pripranti. 

Džankristoforas buvo pripratęs, nes prieš keletą metų lydi- 
mas kito dailininko su panašia misija lankėsi Turkijoje. Jam 
buvo įgrisę Turkijos bei Egipto maistas, drabužiai ir tikėjimas, 
0 jo misija atrodydavo arba įgrisusi, arba pasibaisėtina. 

— Nepakenčiu saracėnų kraštų, iliuzijų ir iliuzionizmo že- 
mės, godaus delno ir suktos akies karalystės. Svečiams čia siū- 
loma begalė visokių malonumų, bet galiausiai už viską tenka 
sumokėti. Jeigu nori išvengti bėdos, arabą turi pažinti ir sau- 
gotis jo. Jie visi pasigviešę tau kailį nunerti. 

— Aš esu buvęs užsieny - Prancūzijoj, Italijoj, Vokietijoj. 

— A, bet čia visai kas kita, ir neapdairūs žmonės siaubingai 
apgaudinėjami. Štai duosiu pavyzdį. Ar atsimenat tą dieną, 
kai mes išlipom iš laivo? (Balianas prisiminė - paplūdimy sėdi 
seniai, jiems tarp pirštų sukasi rožiniai, kyla dulkes nešantis 
vėjas, nuo kurio palmės sulinksta kone dvilinkos.) Taigi, tą po- 
pietę vienas patraukiau smėlynais į vakarus nuo Mareočio pel- 
kių. Po keleto valandų priėjau vyriškį su vaiku, sėdinčius palei 
jūrą. Jie sustabdė mane ir ėmė kaulyti pinigų. Graibstėsi už 
pilvų ir įtraukė skruostus. Elgetos — šitų kraštų prakeikimas, 
aš nieko nedaviau ir buvau benueinąs, bet vyriškis mane vėl 
sustabdė stvarstydamas už rankovių ir pasakė, kad jam trūks 
plyš reikia tuoj pat gauti pinigų — jis ir savo sūnų nužudysiąs, 
jeigu tik aš duosiu jam du dinarus. Aš, aišku, nusijuokiau jam 
į akis, bet ne, jis nejuokavo. Pasodino mane šalimais ant smė- 
lio ir iš savo austinio ryšulio išsitraukė pelenų puodą, didelį 
virvės ritinį ir fleitą. Pelenais ištepė savo ir vaiko veidą. Virvę 
pasidėjo priešais save ir už jos atsisėdo su fleita. Jam pradėjus 
groti, dangus ėmė niauktis. Vyriškis vis Žiūrėjo į mane su ne- 
jaukiai įtaigiu šypsniu ir grodamas glostė virvę. Staiga, mano 
nuostabai, virvė suvirpėjo ir eme kilti aukštyn, iš pradžių gana 

netvirtai, bet netrukus didžioji jos dalis stypsojo stačia virš ri- 
tinio, o viršus buvo pradingęs debesyse. Tada vyriškis kažką 
pasakė vaikui — matyt, grasino, nes vaikas puolė man į kojas 
prašydamas apsaugoti. Taip bent atrodė, bet aš nesupratau, 
kas dedasi, ir nieko nedariau. Tada vyriškis ėmė vaikytis vaiką 
aplink virvės ritinį, o tas staiga sugriebė virvę ir puolė sliuogti ja 
aukštyn kiek įkirsdamas. Vyriškis iš ryšulio išsigriebė peilį. Isi- 
kando jį dantimis ir, nusekęs paskui vaiką, taip pat dingo debe- 
syse. Paplūdimy aš vėl likau vienas - sėdėjau apstulbęs ir žiūrė- 
jau į jūrą. Praėjo nemažai laiko. Tada palengva susivokiau, kad 
mano liemenė drėksta. Užverčiau galvą laukdamas lietaus. Ir iš 
tiesų lijo, bet ant mano liemenės krentantys lašai buvo kraujo 
lašai. Paskui dar kai kas — iš pradžių ranka, tada koja ir kitos 
nupjautos vaiko kūno dalys trinktelėjo į smėlį. Galų gale pama- 
čiau tėvą, Sliuogiantį virve žemyn, rankoje laikantį vaiko galvą. 
Jam nusileidus, palaida virvė šleptelėjo aplink jį. 

Vėl išvydus tą arabą, man paslaptingai palengvėjo, ir kai jis 
paprašė dviejų dinarų, sumokėjau neprieštaraudamas. Jis susi- 
krovė į ryšulį savo daiktus ir sūnaus lavono dalis, o tada pamojo 
man atsisveikindamas ir nudrožė su savo ryšuliu Aleksandrijos 
link. Netekęs žado žiūrėjau, kaip jis nueina. Tačiau kitą dieną 
Aleksandrijoje pamačiau, kaip tas vyras kartu su sūnum sėdi 
prie pyragaičių krautuvės ir šlemščia išsijuosę. Tai buvo gryna 
apgaulė. Jis mane tik apkerėjo, ir man pasirodė, kad matau, 
kaip jis lipa virve nužudyti sūnaus. Gražiausia, kad... 

Čia Balianas jį pertraukė ir tarė rodydamas savo kavos puo- 
duką. 

— O ko jūs tikėjotės? Šito gėrimo puodukas kainuoja pusę 
dinaro. Negi tikėjotės, kad už du dinarus jis nužudys savo sūnų? 

— Na, ne, turbūt ne... bet aš likau kvailio vietoje. Jeigu dar 
kada pamatysiu tą iliuzionistą, už pasekmes neatsakau. 

— Bet juk jūs — dailininkas, o argi dailė nėra iliuzionizmo 
forma? 

Džankristoforas vos tramdė pyktį. 

— Ne, prisiekiu Dievu! Kiti menininkai gal šitaip ir prakei- 
kia save savo darbais, bet aš niekada nesistengiau suklaidin- 
ti. Visos mano spalvos nenatūralios, daugiausia auksinė ir 
skaisčiai raudona, ir aš nenaudoju perspektyvos, nes perspek- 
tyva klaidina akį, o suklaidinti akį - vadinasi, suklaidinti pro- 
tą, O tai yra nedora, kaip ir pasakoti tuščias pasakas. Geras 
menas turi remtis gera dorove. Pasakysiu jums, kad turiu daug 
abejonių dėl savo dabartinės misijos. Sultonas yra netikėlis 
ir barbaras. Jis toks pat kaip visi turkai, tik puošniau apsi- 
rengęs. Visi turkai atrodo taip pat. Jo sugulovės visos pana- 
šios. Sunku priversti tas kales sėdėti ramiai, kai aš nemoku 
jų kalbos, ir jos bijo, kad aš tapau atvaizdus, kuriuose įkalin- 
siu jų sielas. 

Aš nebandau įkalinti jų sielų. Nemanau, kad turkų kekšės 
ką nors tokio turi. Netikėlio sultono siela gali būti pražuvusi, 
bet jis ją turi, o moterys sielų neturi. Todėl taip sunku tapyti jų 
portretus, nes nėra vidinės esmės, kurią galėtum pagauti, - tik 
kūnas, kurį reikia atvaizduoti. Tai mat vyro kūnas yra Dievo 
šventovė Žemėje, o moters kūnas - tik iškreiptas vyro kūno 
atspindys. Patikėkit. Kai tapiau Bajazito haremą, man jis bu- 
vo nepakenčiamas, tai yra jos nepakenčiamos - su baltos odos 
rievėm, roplio akutėm ir šiurpinančiom vilionėm. Žinau, kad 
nepakęsiu ir šitų egiptiečių — jos bus pernelyg apvalainos ir 
išplerusios — netinkami modeliai linijai ir formai. Jūs, aišku, 
suprantat, kad aš nesu nusistatęs prieš moteris apskritai? Ki- 
tas keblumas, kad patalpos menkai apšviestos, turguje keblu 
rasti reikiamų spalvų ir aliejinių dažų, o dar tas karštis. Kai 
įsikinkau į darbą, visi būna kaip užmigę. 

Jis susikrimtęs pritilo. Balianas klausėsi rimtu veidu. Bene 
anas pamišėlis? O gal tiesiog vyrų mylėtojas, gavęs komiškai 
netinkamą darbą? Balianui svaigo galva. Oras vis kaito. Iš ka- 
ravansarajaus išėjo vyriškis, pavarde Veinas, ir nudrožė tam- 

sia gatvele, vedančia pro turgavietę į Citadelę. Džankristofo- 
ras ištiesė glebią ranką jo pusėn. 

— Tas žmogus gerai nusimano apie spalvas ir dažus, jis ir 
arabiškai moka. Iš jo galima daug pasimokyti, bet turbūt ver- 
čiau nereikia. Jis - alchemikas ir turi artimų draugų mameliu- 
kų dvare. Ir viena, ir kita yra pavojinga. Įtariu, kad vieną die- 
ną jis atsimes nuo mūsų tikėjimo - 0 gaila, nes jis daug žino 
apie tokius dalykus, kurių mums reikia saugotis. 

Džankristoforas prisimerkęs pažvelgė į dangų, tarsi galvo- 
damas, ką dar pridurti. Bet nieko nebepratarė, nes iš kavinės 
užkulisių patamsio akimirksniu išniro du turkai priekin iškėlę 
riestus kardus, tylomis mikliai čiupo jį už alkūnių ir kartu su 
trečiu turku, prisidėjusiu aikštėje, nusivedė belaisvį ta krypti- 
mi, kuria nuėjo Veinas - Citadelės link. 

Iš pradžių Balianas buvo taip sukrėstas, kad nė nekrustelė- 
Jj0, o paskui - deramai atsargus. Jis nebandė jų vytis, bet, pač- 
męs Džankristoforo paliktą knygą, pabrėžtinai atsainiai nu- 
kojo, kas atsitiko, ir jų vadovas, konsulas iš Aleksandrijos, pa- 
sakė, kad pirmadienį, kai atsidarys įstaigos, davadarui bus įteik- 
tas protestas. Bet kas gi atsitiko? Aišku, kad tie turkai buvo 
pareigūnai arba kariai. Tai matėsi iš jų tikslingos ir sklandžiai 
veiksmingos elgsenos. Bene šnipai sekė Džankristoforą nuo 
Aleksandrijos? O gal čia lėmė jo žodžiai apie turkų kekšes? 
Arba apie Veiną - mameliukų draugą? Gal jis pažeidė kokį 
neaiškų arabų etiketo kanoną? O gal tiesiog šeimininkui įkišo 
blogą monetą tuo metu, kai pro šalį ėjo mameliukų sargyba? 

— Mes visi šitaip galim pradingti, bet kuris iš mūsų, ir krikš- 
čionių pasaulis nenorės arba negalės pajudinti nė piršto, kad 
mus išgelbėtų, — mąsliai tarė vienas prancūzas. 

Vėliau tą popietę, išsiruošę į dienos iškilmes, europiečiai: 
tebebuvo sunerimę ir leidosi į kelią drauge, vadovaujami kon- 
sulo Alvizės Trevizano. Hipodromas , kuriame vyko žaidynės, 

buvo Citadelės papėdėje, - būtent ten paprastai lavindavosi 
jauni mameliukų vergai ir jų mokytojai eunuchai. Nors ir trokš- 
damas pamatyti jų manevrus, Balianas buvo pernelyg sukrės- 
tas, kad taip greitai paliktų saugų karavansarajų. Todėl tą po- 
pletę jis nėjo su kitais. Nusprendė verčiau užkopti ant stogo 
su Džankristoforo knyga. Kitiems apie šią knygą kažkodėl ne- 
prasitarė. 

Knyga buvo neįspūdinga - apie dvidešimt didelių, palaidai 
susiūtų lapų. Balianas nustebo išvydęs, kad pavadinimas buvo 
plonai užkeverzotas arabiškai knygos gale. Atsivertė ją. Vidu- 
je taip pat buvo arabiškas raštas — tokia pat šokčiojanti plona 
keverzonė, bet tarp arabiškų eilučių kažkas smulkia rašysena 
bandė versti į italų kalbą. Iš susikaupimo suraukęs antakius, 
Balianas ėmė skaityti. 


Jis sakė: „Saugokitės didžiosios beždžionės!“ 

Jis taip pat sakė: „Kai kas teigia, kad kiekvienoje smegeninėje 
yra sava sapnų jūra ir kad tokių mažyčių marių yra milijonų mili- 
Jonai. Kaip įrodymą pateikia tai, kad jeigu priglausi ausį draugui 
prie ausies ir atidžiai įsiklausysi, gali išgirsti bangų mūšą į smegeni- 
nės sienelę. Tačiau kaip uždaroje erdvėje gali tilpti begalybė?“ 

Jis taip pat sakė: „Miegodami mes mokomės susitaikyti su mir-. 
tini“. 

Jis taip pat sakė: „Sapno dvasias pagerbiame miegodami su 
Jomis, net kai jos būna užsimaskavusios “. 

Jis taip pat sakė: „Kodėl negalime susapnuoti, kad esame du 
žmonės? Ichvan as Safos brolijai tai buvo didelis galvosūkis“. 

Jis taip pat sakė: „Dideli smegenų plotai yra tušti. Žmogus juose 
niekada nesilankė“. 

Jis taip pat sakė: „Miegas yra natūraliausia žmogaus būsena. 
Adomas ilgus metus gulėjo Sode sapnuodamas, kol iš jo kūno 
buvo ištraukta Ieva ir ji pažadino jį“. 

Jis taip pat sakė: „Reikia pasistengti užmiršti nesvarbius sap- 

nus. Šprotus išmetame atgal į Alam al Mitalio jūrą“. Jis taip pat 
sakė: „Tas, kas yra bailys savo sapnuose, toks bus ir pabudęs“. 


Balianas padėjo knygą į šalį suglumęs ir suirzęs. Jos tikslas 
jam buvo nesuvokiamas. Kas ją bandė versti? Džankristofo- 
ras? Bet Džankristoforas sakė nemokąs arabų kalbos. Jis vėl 
mintimis nuklydo prie Džankristoforo suėmimo aplinkybių. Jam 
pasidingojo, kad Džankristoforas buvo suimtas per klaidą vie- 
toj šnipo Baliano, bet šią mintį jis tuoj pat atmetė. Mintys pasi- 
suko blausesne, snūdesne vaga, o iš ten ir į siestą. Pabudo per- 
mirkęs nuo prakaito. Draugija buvo grįžusi iš hipodromo, ir skli- 
do šūksniai, kviečiantys saulėlydžio maldai. Kurį laiką jis sėdėjo 
apimtas nuobodulio - baimę pakeitė nerimavimas. 

Nusileidęs į kiemą, sužinojo, kad siūloma dar viena iškyla — 
apsilankymas Moterų gyvenvietėje. Jis su kandžia pašaipėle 
pagalvojo, kad daugiausia entuziazmo rodo maldininkai. Iki 
Aleksandrijos laivas plaukė penkias savaites, ir dar tris dienas 
jiems truko pasiekti Kairą — beveik šešios savaitės be moters. 
Be to, juk tai ne nuodėmė - pergulėti su musulmone! 

Iš tikrųjų Moterų gyvenvietė buvo pačiame mieste, Azbeki- 
jos kvartale, netoli karavansarajaus. Miesto kvartalas, kuria- 
me jie apsistojo, kartu buvo ir pramogų teikėjų bei nusikaltė- 
lių buveinė. Vedžioti juos po viešnamių plotą ir vėl ėmėsi vie- 
nas venecijietis. Pasišviesdami Žibintu, jie kilo ir leidosi siau- 
rais takais, išraiŽiusiais šią vietovę. 

Tai buvo niūri pažintinė kelionė, labiau tinkama nuteikti sielą 
marinti kūną, - pamanė jis, - negu patenkinti geismus. Namai 
buvo žemesni negu pirklių kvartaluose - tik vieno arba dviejų 
aukštų. Sienos daugiausia išdažytos akį rėžiančiais mėlynais ir 
oranžiniais atspalviais. Freskose — šokančios nuogos poros, 
kobros, vynuogienojų lapai, džinai, herbai. Ant sienų šiurpu- 
lingai apsireiškė ir krikščionių bei rytiečių šventųjų panteo- 
nas: šv. Juozapota, žarstanti į šalis pinigus, šv. Kotryna, išpleikta 

ir suluošinta ant kankinimų rato, ir visur matomos šv. Taisė ir 
šv. Pelagija - Egipto prostitucijos globėjos. Kur pirklių kvarta- 
luose viduje ant grindų matytum parduodamas virves, ašutinę, 
cinamoną arba medvilnę, čia buvo išdėstytos kitokios prekės: 
kūnai - siaubingai ištatuiruoti nuo blogio saugančiais ženklais, 
raukšlėti ir apdribę glebiomis rievėmis, raupsuoti nuo ligų. Kū- 
nai sėdėjo nušviesti vidinių žibintų. Tos moterys kiurksojo abe- 
jingos, nebandydamos gundyti klientų. Balianas vėl prisiminė. 
ką širyt šnekėjo Džankristoforas. Tad keista, kad europiečių bū- 
rys vis tirpo, kai jie vienas po kito ištykindavo ieškoti pasitenki- 
nimo senatvės, bjaurasties ir ligos glėbyje. 

Netrukus Balianas susivokė einas vienas, pasišlykštėjęs, sle- 
giamas jį supančio skurdo ir nešvaros. Staiga šį slogutį išblaš- 
kė ranka, griebusi jam už tarpukojo. Jis pasijuto traukiamas 
moters, ūgio beveik sulig juo, apsirengusios turkiškai - skara, 
aptempta aksomine liemene ir dryžuotu sijonu. Jos veidas at- 
rodė toks pat atkaklus kaip ir tiesmukas kliento pritraukimo 
būdas — aukšti skruostikauliai, spindinčios akys, paryškintos 
juodų dažų linijų. Turkijos čerkesė? Šioje aplinkoje ji buvo ste- 
bėtinai jauna, tik pradėjusi ketvirtą dešimtį, 17 nesimatė, kad 
būtų kaip nors subjaurota. Ji paleido jį ir ėmė primygtinai ges- 
tikuliuoti, atkakliai rodydama į savo būstą. Iš tiesų tai lyg ir ne. 
būstas, nes tik grindys ir kampai buvo iš akmens. Tai veikiau 
buvo būda, aptriušęs raižyto medžio statinys. Ji įsivedė jį vi- 
dun, už marškos, karančios nuo stogo, ir prisikvietė ant akme- 
ninės pakylos, išklotos dembliais ir patiesalais. Vis dar iš aukšto 
stebeilydama į ji, bloškėsi aukštielninka ir, atsmaukusi savo 
ilgą sijoną, užvertė kojas. Sužadintas jos valdingos manieros ir 
egzotiškos aplinkos, jis lengvai tėjo. 

Tad, viskam pasibaigus, jis gerokai nustebo išgirdęs moterį 
sakant: 

— Na, man tai įspūdžio nepadarė! 

— Tu kalbi angliškai! 

— Išmokau iš tavo draugo. 

— Labai gerai jis išmokė... bet kas gi tas mano draugas? 

Ji atrodė patenkinta. 

— Veinas, kas gi? Tu su juo atvykai į Kairą. 

— Veinas nėra mano draugas. Aš nesu su juo šnekėjęs. Net 
nežinau, ką jis čia daro, Kaire. 

— O, aš maniau, kad jis atsivežė tave iš Anglijos dirbti su 
juo. Atsiprašau, suklydau. Bet tikiuosi, kad laikui bėgant tu 
su juo susipažinsi. Veiną daugelis pažista ar bent žino apie jo 
reputaciją. 

— Bet tu laukei manęs, tykojai užklupti? 

Ji ėmė raustis medinėje skrynelėje, kurią turėjo šalia savęs. 

— O, taip, svetimšaliai visada stebimi. 

— Ką tu norėjai pasakyti — „Man tai įspūdžio nepadarė“? 

— Aš tiesiog tikėjausi daugiau, ir viskas. 

— Ko gi daugiau, dėl Dievo meilės, tu norėjai? 

Iš skrynelės ji išsitraukė siūlą ir pervėrė jį iš vienos šnervės į 
kitą. Balianas, visai įsibauginęs, stebėjo, kaip ji valosi šnerves. 
Tik po kurio laiko ji atsakė. 

— Tokie žmonės kaip tu siurbia kitų Žmonių energiją —- sėdi 
sau, klausosi ir klausinėja, o patys nieko nepasako. O dėl tavo 
lytinio akto, tai aš maniau, — matyt, kvailai, - kad visi anglai 
kaip Veinas arba jeigu ir ne, tai gal jis tave bus išmokęs. Čia, 
Kaire, jis turi puikią meilužio reputaciją. Manau, kad galėčiau 
tave kai ko pamokyti. Pavyzdžiui, i1msako. 

Ji įdėmiai pažvelgė i ji. Jos akys keistai sužibo. 

— Kas tas imsakas? 

— Imsakas - tai menas uždelsti kulminaciją, kaip galima dau- 
giau raitantis, sukiojantis ir kraipantis. Čia ir yra tikrasis me- 
nas... Tu atrodai išsekęs. Dievas žino, kaip atsikapstei iki Kai- 
ro - kažin ar rasi jėgų išvykti. Tavo penis stovi, bet akys marks- 
tosi. Kūnas juda, bet gyvatė tavyje miega. 

Ji dramatiškai priglaudė rankas prie krūtinės ir tęsė: 

— Stuburo apačioje turi susirangiusią miegančią gyvatę. Jai 
reikia giedoti, išvilioti ją, kad pakiltų, kol jos galva sieks tavo 
tarpuaki, ir tada išvysi pasaulį jos akimis - gryną lytinę jėgą. 
Krikščionių pasaulyje sanguliavimas panašus į miegą, bet Egip- 
te ir Sinde tai yra mokslas. Taip pat galėčiau tave išmokyti 
karezos ir lytinės iškrovos apeigų, bet kol kas tu laistai savo 
sėklą, lyg tai būtų vanduo. Pirmiausia reikia pakelti gyvatę. 

— Kaip ta gyvatė pakeliama? 

Ji pridėjo pirštą prie lūpų. Akys sušvytravo iš šono į šoną, 
tarsi ieškodamos kambaryje šnipų. 

— Apie tai negalima kalbėti. Tai galima tik parodyti. Gyvatės 
pakėlimas per stuburą yra veiksmas, panašus į kopimą virve. "Tas, 
kas suprato, kaip tai padaryti, ir užkopė virve, pritraukia ją pas- 
kui save. Aš tau atskleisiu šią paslaptį. Tai tau kainuos pinigų, bet 
apsimokės, nes pabusi iš miego, kuris yra pusiau mirtis. 

Balianas pasistengė atsakyti kuo logiškiau. 

— Mūsų tikėjimas moko, kad paslaptis atskleidžiama ne tarp 
moters kojų ir perlai randami ne griovyje. Jeigu žinai ką nors, 
apie ką negali kalbėti, tai ir nekalbėk. Aš ilgai keliavau. Aiš- 
ku, kad esu pavargęs, tačiau abejoju, ponia, ar iškrypęs santy- 
kiavimas su tavim mane atgaivins. Ar tu neturi šeimos? Kaip 
toks žmogus gali nusiristi iki kekšės lygio? 

Jos ilgas plonas liežuvis lėtai apvedė lūpas, jai susimąsčius. 
Balianui buvo akivaizdu, kad ji pamišėlė. 

— Vėl tie įkyrūs klausimai. O taip, aš turiu šeimą. Jeigu tau 
pasiseks, jos niekada nesutiksi. Bet aš - ne kekšė. Aš - prince- 
se. Tiesą sakant, mano princas ateina, ir tau reikia tuoj pat 
išeiti. Keliauk. Škac! Pasiskubink, nes taip vėlai gatvėse daro- 
si pavojinga. Prisimink kelią atgal ir jokiu būdu nemiegok vie- 
nas šiame mieste. Dabar sumokėk man. Malonėk du dinarus. 

Balianas sumokėjo. 

— Aš vardu Zuleika. Mes dar susitiksim. 

Jis apsigręžė ir išpuolė į gatvę. 


Kitas kelias į Kairą 


Jeigu mano klausytojai norėtų išgirsti daugiau apie tokius ste- 
buklus kaip fokusas su virve, jie išgirs, bet paties fokuso su virve 
neįmanoma paaiškinti. Beje, kadangi šis pasakojimas skirtas pa- 
sakoti naktį, jam turbūt tinka stiprus geismingas elementas, ga- 
lintis sužadinti tai, ką Vakaruose, kaip girdėjau, vadina drėgnais 
sapnais, bet prie šių dalykų gal sugrįšime vėliau... 


— Kairas. 

Vedlys parodė priekin - išjo apsiausto šovė kaulėta nubron- 
zinta ranka. Miestas vis didėjo ir didėjo. Balianas, jodamas 
šalia vedlio, nuleido savo gobtuvą, nes negalėjo žvelgti tiesiai į 
saulę, kol jie priartėjo iki sienų pauksmės. Tada įžengė pro 
vartus, ir dabar Balianas stebėjosi daugybe miesto netikėtu- 
mų, kuriuos matė visur kur, - ištiesti kilimėliai, ant kurių iš- 
dėstyti Mahaundo, Apoliono, Tergavento žalvariniai stabukai, 
išklypę, inkrustuotų kolonų įrėminti portalai, gandrai, susikro- 
vę lizdus bokštuose bei minaretuose ir sklendžiantys dangumi 
vienas pas kitą, nuo pagrindinio kelio staiga kylantys platūs 
laiptai, glaudžiai apstatyti dramblių ir žmonių statulomis. Jiems 
mojo ant stogų stovintys vaikai. 

Bet kurgi visos moterys? — pagalvojo Balianas. O, taip. Aiš- 
ku, jų vyrai jas paslėpė. Juk manęs čia laukia. 

Kai kurios gatvės buvo užtvertos lentomis - neaišku, nuo ko. 

— Šiemet į Egiptą atplaukė mažai krikščionių. 

Užplūdo ryškus šios vasaros jūros prisiminimas - jos žalias 
paviršius aptrauktas storu dulkių sluoksniu. Nuo pakilusių, bet 
nesudužusių bangų karo voratinkliai, o kai kuri nors banga 
dūžta, sukeldama purvo ir suterštų putų debesį, nuo jos paky- 
la ir spiečius dūzgiančių vabzdžių. Visas horizontas užtemdy- 
tas ore tvyrančių dulkių. 

Vaikai mojavo, bet nieko nesakė. Kanopų garsai smėlyje bu- 
vo slopūs. Buvo labai tylu. Jie jojo toliau į miesto gelmę. Juo- 
du su vedliu nušoko žemėn. Vedlio veidą sunku buvo įžvelgti — 
gal jis su šydu. Vedlys parodė jam knygą, ir Balianas perskaitė 
joje: 


Jis sakė: „Kai kas mano, kad kalbant apie jį ar net galvojant 
galima prisišaukti jį ir paskatinti jo išpuolius. Dėl to mes jo ne- 
pninim vardu. Bet ir to gali biti negana. Todel aš patariau, kad 
niekas neskaitytų šios knygos dar nežinodamas, kas Jis yra, O tie, 
kurie žino, tepamiršta, jei gali“. 


Balianas padėjo knygą ant žemės ir pakilęs pažvelgė į prie- 
šais stovinčią Žmogystą. 

— Kas.tu? 

Atsakymo neteko laukti. 

— Aš čia esu tam, kad išsklaidyčiau tavo abejones. Tai yra 
kad paaiškinčiau, jog tu nesi aš. 

Sužybsėjo dantys. Slogiame ore viskas lyg ir ėmė mirguliuo- 
ti. Ar visa tai iš tiesų tikra? Stojo dar gilesnė tyla. Balianas ir 
jo kelionės draugas stovėjo sustingę didelės atviros erdvės vi- 
duryje. Tyla vis gilėjo, kol paradoksaliai virto zvimbimu ausy- 
se. Į viršų įvijai kilo musės ir kiti vabzdžiai. Balianui vaizdas 

akyse ėmė plaukti. Žemė kiek suvirpėjo. Tada jis suvokė, kad 
žemėje, plytose ir medžiuose pulsuoja gyvybė, ji veržiasi aukš- 
tyn galingomis, gaudžiančiomis jėgos liepsnomis, kurios ilgė- 
damos virsta tamsiai rudais, juodais ir žaliais liežuviais. Ap- 
link jį, apimta ekstazės, degė visata. 

Gaudė jam galvoje. Ir sruvo kraujas. Jis pabudo, ir kraujas 
kliūstelėjo jam iš šnervių. Burna taip pat buvo pilna kraujo, 
kuris plonom srovelėm jau varvėjo per smakrą. Jis gulėjo ant 
karavansarajaus stogo, 0 aplinkui ratu spietėsi sunerimę ita- 
lai. Jis kalbėjęs per miegus, veikiau šaukęs ir nagais draskęs 
orą. Gal jis sergąs? Balianas iš tiesų jautėsi nekaip - jo sapnai 
paprastai sukdavosi apie žybsinčius kardus, kilmingas ir pa- 
trauklias damas, „žinią iš hercogo“ ir taip toliau. Vadinasi, jis 
serga, ir jam reikia daktaro. Italai iš kito karavansarajaus galo 
pakvietė antrąjį anglą, Veiną. Jis ėmė lėtai skintis kelią tarp 
gulinčių kūnų. Buvo ankstus rytas. 

Veinas nurengė Balianą iki pusės, apžiūrinėjo ir baksnojo, 
klausinėjo, kaip jis miegojo, ir ypač - ką konkrečiai sapnavo. 

— Tokio dalyko nesu matęs, bet aišku, kad tu sergi viena iš 
naktinių ligų. Aš esu tikras, kad tavo kūnui nieko nėra, - krau- 
juoti ėmei ne dėl plaučių ar skrandžio, o dėl miego ligos, ir 
galimas daiktas, kad tai kartosis. 

Veinas suraukė antakius. 

— Reikalas rimtas. Galbūt tai vienas iš pavidalų, kuriuos įgy- 
jalamijos. Taip, tai visai tikėtina, kai pagalvoji, kiek daug Egipte 
nepašventintų kapinių. - Jis patylėjo, jausdamas kuriąs slėpi- 
nį, tada tęsė: — Gerai bent tiek, kad tai ne arabiškasis košma- 
ras. Nemanau, kad aš galiu tau padėti vienas. Šiek tiek išma- 
nau gydymą, ypač naktinių ligų, bet nesiryžčiau sakyti skubo- 
tos nuomonės. Bet tau negalima laukti dar vienos nakties ne- 
sikreipus į gydytoją. Čia, mieste, Bulako kvartale, yra vienas 
naktinės medicinos meistras, tikrai geras. Jeigu leisi, aš tave 
tuoj pat nuvesiu pas jį, nes neatrodo, kad tu praradai daug 

kraujo, ir jis, regis, nebebėga, nors ir neaišku, iš kur atsirado. 

Kurį laiką Balianas bukai spoksojo i jį, paskui ėmė galvoti. 
Du Žmonės jį perspėjo dėl Veino, bet abu bent šiek tiek ne- 
sveiko proto, tad gal jų perspėjimai prilygsta rekomendaci- 
joms. Be to, jeigu Veinas - šnipas ir jeigu jis kiek nors prisidė- 
jo prie Džankristoforo arešto, Balianas nori jį geriau pažinti. 

Maiklo Veino išvaizda tikrai žadino smalsumą. Jis buvo 
pradėjęs šeštąją dešimtį, gana aukštas, bet buvo linkęs slėpti 
savo ūgį ir vaikščiodavo gunktelėjęs. Galva nuskusta beveik 
plikai, kaip musulmono chadžijaus, nosis sulaužyta, oda po- 
ringa, riebaluota ir truputį rumbuota, tačiau veidas pakąstas 
kažkokios melancholijos ir dėl to atrodė kone patrauklus. 
Keisčiausia buvo, kad Kaire vasarą jis vilki apsiaustą, pasiū- 
tą lyg ir iš senų žiurkių kailiukų, ir dėvi plačiakraštę fetrinę 
skrybėlę. Balianas nusprendė, jog jis atrodo toks gudrus ir 
tvirtas, kad galėtų būti samdinių kuopos vadas arba vagių 
karalius. 

Veinas, žinia, nė nedvejojo, kad Balianas sutinka. 

— Stokis ant kojų ir daug negaišdamas pasiruošk eiti. Bent 
jau aš neketinu praleisti princo apipjaustymo popiet. 

Balianas šiaip taip atsistojo ir nusiprausė prie vandens siur- 
blio, mėgindamas iš burnos išsiskalauti nemaloniai sausą pri- 
kepusio kraujo skonį. Netrukus juodu leidosi į kelią. 

Veinas, prieky skrosdamas minią, ūmai atsigręžė: 

— Laikykis prie manęs. Kai kuriose vietose net ir dienos me- 
tu nesaugu eiti vienam — tam tikrus miesto kvartalus valdo 
plėšikų gildijos, o jos dažnai veikia viena ranka su mameliukų 
sargybiniais. Čia ypač pavojinga kryžių garbinantiems netikė- 
liams iš užjūrių. 

Balianas nutrūktgalviškai ryžosi išbandyti Veiną. 

- Žinau. Jūs, aišku, girdėjot, kaip italą, su kuriuo aš vakar 
pusryčiavau, išsivedė mameliukai - tikriausiai kalėjiman? 

Veinas iššiepė dantis visai kaip vilkas. 

— O, žinau. Aš patariau jį areštuoti. - Jis davė laiko susivok- 
ti. - Per kelionę iš Aleksandrijos galvojau, kur jis man maty- 
tas. Paskui prisiminiau. Mačiau jį velionio sultono Mechmedo 
dvare Konstantinopolyje, kur jo darbas buvo tapyti sultono 
haremą. Bet buvo pagrindo manyti, kad Šviesiausioji Respub- 
lika nusiuntė jį į Osmanų dvarą ne tik tam, kad tapytų nešvan- 
kius portretus. Jis akivaizdžiai labai susidraugavo su tuometi- 
niu princu, dabartiniu sultonu Bajazitu. Dabar Venecija nori 
sustiprinti savo santarą su Osmanų sultonu ir tikisi surengti 
tinkamas. Egiptas labai pažeidžiamas. Kaitbėjus senas ir ligo- 
tas - tik neaišku, serga kūnu ar protu. Ko gero, jis net nesuge- 
bėtų vesti savo kariuomenės į Siriją susiremti su osmanais. Tai- 
gi, manydamas, kad tas dailininkas — šnipas, apie savo itari- 
mus pasakiau davadarui. Tikiuosi, kad sėkmingai sužlugdžiau 
pasakok, gerai, vaikine? Nes jeigu papasakosi, ir man, ir tau 
teks gailėtis. 

Nors tai, ką pasakė Veinas, buvo nemalonu ir išklota stačio- 
kiška maniera, Balianui vis dėlto susidarė įspūdis, kad jis me- 
luoja. Prabilęs Balianas kalbėjo tyliai ir nuslėpė savo pyktį. 

— Bet argi sultonato žlugimas nėra dalykas, kurio turi melsti 
kiekvienas krikščionis? Kaipgi kitaip iš jo valdžios susigrąžin- 
sim šventąsias vietas? 

— Šventąsias vietas, šventąsias vietas! Kur tavo akys, vaiki- 
ne? Osmanai kelia grėsmę Belgradui. Po Belgrado —- Viena, 
paskui Zalcburgas ir Milanas, ir muedzino šauksmas nuo Pa- 
ryžiaus stogų. Kryžiaus žygis dėl šventųjų vietų — riterių svajo- 
nė, bet kartu ir maskaradas slapukaujančių žmonių kėslams. 
Nesileisk panaudojamas svajonėms ir apgaunamas maskara- 
do. Nėra nieko paprasto, bet pagalvok apie štai ką: kas, jeigu 
ne mameliukai, gali išgelbėti krikščioniškąjį pasaulį nuo os- 
manų? 

Kurį laiką juodu tylėdami alkūnėmis yrėsi pro Žmonių mi- 
nias. Paskui jis vėl prabilo: 

— Gaila tik, kad tas sąjungininkas toks soaasi ir išsekęs. Sul- 
tonas senas. Kainos kyla, siaučia maištai dėl duonos. Po mies- 
tą vaikšto žmogus, vardu Lakštingala, ir kursto neramumus, 
sklinda gandai apie sukilimą —- vergų arba koptų, arba Aukštu- 
tinio Egipto beduinų, - kalbama ir apie naują mesiją. Gali už- 
jausti dailininką, bet padėtis labai trapi, ir negalima rizikuoti. 

Jie buvo giliai įėję į mažų gatvelių labirintą. Balianui Veino 
kalba sujaukė protą ne mažiau kaip miesto geografija. Galva 
kaito nuo neišspręstų klausimų. Kaip čia yra, kad anglas al- 
chemikas taip įsivėlė į Levanto politiką? Kaip glaudžiai jis ben- 
dradarbiauja su Citadele ir mameliukų valdžia? Ką jis darė 
Konstantinopolyje? Kodėl jis taip susidomėjo paprasčiausia 
kraujosruva iš nosies? Bet Balianas nieko to nepaklausė. Pa- 
klausė kitko: 

— Kas yra arabiškasis košmaras? 

— Kalbos, - ir tai yra tik kalbos, nes tie, kurie išmanytų ge- 
riausiai, nieko pasakyti negali, - apie jį sklinda idomios, bet ne- 
aiškios, ir gali tik abejoti, ar tai liga, ar prakeikimas. Arabiška- 
sis košmaras šlykštus ir baisus, monotoniškas ir kartu siaubin- 
gas. Savo aukas jis aplanko kasnakt, bet pasižymi tuo, kad rytą 
niekada neprisimenamas. Todėl tarytum patiri didžiulį skaus- 
mą, bet jo nepajunti. Naktis po nakties yra lyg ir kokia begalinė 
kankynė, o paskui, rytą, auka atsikelia ir lyg niekur nieko dirba 
savo kasdieninius darbus ir po sunkaus dienos triūso nakti tikisi 
gerai išsimiegoti. Tai gryna kančia - kančia, kuri nei kilnina, nei 
moko, beprasmiška kančia, nieko nepakeičianti. Auka niekada 
nežino, kad tai ji, nors toks žmogus gali gerai Žinoti pasakoji- 
mus apie tai ir pats svarstyti, — bet turgavietėje visada atsiras 
žmonių, kurie atpažins jį pagal tam tikrus ženklus. Jis bus ap- 
kalbamas už akių, nes yra žmogus su žyme - gal kaip kokio 
idioto mesijo. Štai kas yra arabiškasis košmaras. 

Veinas kalbėjo įsijautęs. Balianas pagalvojo, ar tik Veino me- 
lancholija nebus ženklas, kad jis mano pats esąs šios nemato- 
mos negalios auka. 

— Bet, kaip jau sakiau, aišku, kad tavo bėda ne šita. "Tu prisi- 
meni savo sapną. Karštis gali paveikti garus galvoje ir iškreipti 
sapnus. Geriausia kuo greičiau gydyti, nes toks košmaras kaip 
tavo, su fiziniais padariniais, skubiai negydomas gali, taip sa- 
kant, gangrenuoti. 

Gatvėse, kuriomis jiė brovėsi, vis gausėjo griuvėsių. Veinas 
paaiškino, kad, šiame mieste kam nors žuvus smurtinga mirti- 
mi, jo namas paprastai paliekamas neapgyventas ir neprižiū- 
rimas, O štai čia esąs labai smurtingas miesto kvartalas. 

Galų gale jie priėjo tą namą (Veinas jį pavadino Miego na- 
mais) — didelį ir gana puikų pastatą, iškilusį virš kaimynų la- 
biausiai apgriuvusioje Baliano iki šiol matytoje miesto vietoje. 

Veinas šnektelėjo su negru prie durų ir bemat sugrįžo. 

— Jo nėra — Kačių Tėvas išvyko melstis prie Sidžio Idriso 
kapo, bet jis griš, o mums pataria vėl čia ateiti, galbūt rytoj. 
Reikia tikėtis, kad šiąnakt tavęs tai nebeištiks ar bent neapsi- 
reikš žiauresne forma. Reikėtų tave miegantį stebėti. Žino- 
ma, gaila, bet nors nepavėluosim į šiandienines iškilmes. Iš čia 
galim eiti tiesiai į hipodromą. 

Parengtinės iškilmės jau buvo prasidėjusios ir amfiteatras už- 
pildytas. Jie visai nebūtų gavę vietų, bet Veinas nuėjęs tarė žodį 
naibui al džokandarui, sultono polo lazdos nešiko pavaduoto- 
jui, 1r šis nuvesdino juos į aptvarą, rezervuotą privilegijuotiems 
svetimšaliams, esanti šalia paties sultono paviljono, iškilusį hi- 
podromo priešakyje. Greta, sultono paviljone, driekėsi masy- 
vus baldakimas, po kuriuo glaudėsi ne tik šimtai dvariškių ir 
karių, lydinčių sultoną, bet ir apelsinmedžių bei rožių krūmų 
sodas, fontanai ir narvuose giedantys dirbtiniai paukščiai. 

Kaitbėjus sėdėjo tiesus ant pakylos viduryje - sulysęs, nu- 
silpęs senis idubusiais skruostais, styrančiais retais plaukais: 

atrodė neįtikėtina, kad jo rankose sutelkta vienos didžiausių 
pasaulio imperijų visa galybė. Jis sėdėjo sustingęs savo pui- 
kybėje. Bet Balianas pastebėjo ratilus paakiuose. Už sultono 
ant paaukštinimo rikiavosi elitinis chasakijos korpusas - to- 
kia asmens sargyba, bet sunki jų ginkluotė nenuslėpė to, kad 
jie nesijautė esą tarnyboje, nes visi buvo atsipalaidavę, o kai 
kurie glamonėjosi. Balianas jau buvo daug girdėjęs apie tur- 
kų mameliukų dvaro sumoteriškėjimą ir dėl to kylantį skan- 
dalą konservatyvesniame didžiųjų miestų arabų visuomenės 
sluoksnyje. Į kairę nuo Kaitbėjaus buvo didžiulė skylėta pin- 
tinė širma - iš ten žaidynes stebėjo sultono haremas, prisi- 
dengęs dvigubai: širma ir savo čadromis. Už chasakijos sul- 
tono aptvare driekėsi spalvota jūra siūbuojančių turbanų ir 
kūginių kepurių — kiekviena jų žymėjo tam tikras pareigas 
sultono dvare arba rangą. Veinas pasistengė juos įvardyti: 
davadaras, arba sultono rašalinės nešikas, sultono ginklinin- 
kas, viziris, didysis muftijus, polo lazdos nešikas, šlepetės ne- 
šikas, sultono sakalininkas, šeichų šeichas, vyriausiasis eu- 
nuchas ir taip toliau, ir taip toliau. Tarp dvariškių nardė vink- 
lūs pažai. 

Hipodrome raiteliai svaidė ietis į stulpą ir laidė strėles į ju- 
dančius taikinius. Paskui dervišai raižė save kardais ir per 
skruostus vėrėsi ugninius virbalus, be perstojo skanduodami 
Dievo vardus, 0 juos pakeitė polo žaidėjai. Ir tik pavakare, 
artėjant saulėlydžiui, prasidėjo pačios apipjaustymo apeigos. 
Princas Bahadūras, vienas iš Kaitbėjaus anūkų, turėjo būti api- 
pjaustytas kartu su ne mažiau kaip septyniasdešimt svarbiau- 
sių mameliukų emyrų sūnų. 

Vadovaujami ceremonimeistro, šie septyniasdešimt jaunuo- 
lių lėtai jojo hipodromu, aptaisyti auksu ir sidabru ir aprengti 
kaip mergaitės. Veinas paaiškino: 

— Taip juos saugo nuo blogosios akies, kol dar nepadaryta 
operacija. 

Už jų Žygiavo septyniasdešimt kirpėjų ir septyniasdešimt 
kirpėjų padėjėjų, garbindami vienintelį Dievą. Išilgai visos 
procesijos šen bei ten lakstė pažai, ant ilgų karčių nešiojan- 
tys keistus, nepažįstamus daiktus. Hipodromo gale stovėjo 
palapinės, į kurias suvedė vaikus. Už palapinių išsidėstęs ka- 
rinis orkestras užgrojo ritmišką, bet vis nuščiūvančią melo- 
diją. Minioje pasigirdęs spigus moterų ūbavimas sumišo su 
garsėjančiu dervišų skandavimu; jeigu šiuo triukšmu buvo sie- 
kiama paskandinti vaikų riksmus, tai nepavyko. Galėjai įsi- 
vaizduoti septyniasdešimt kylančių ir smingančių peilių, sep- 
tyniasdešimt kruvinų apyvarpių. Visas hipodromas pulsavo, 
klykė ir siūbavo. Vaikai iš palapinių neišėjo. Nuo Citadelės 
sienų driokstelėjo pabūklas — ženklas, kad apeigos baigėsi. 
Minia ėmė skirstytis. 

— Rytoj nueisim pas Kačių Tėvą. Būk rytoj karavansarajuj 
apie vidurdienio pamaldų metą. 

Veinas atsisveikindamas kilstelėjo ranką ir dingo. 


Prie vartų teko laukti. 
— Sargybiniai visus tikrina. Ieško mesijo, - paaiškino kažkas. 
— O kaip jie žinos, kuris yra mesijas'? 
— Parašyta knygoje. 
Kaulėtas pirštas parodė, ir Balianas perskaitė: 


Jis sakė: „Mesijas bus tas, kuris yra išgrynintas begalinės kančios. 
Bet kartu tas, kurio kentėjimas nesusilpnino“. 


— Bet nesirūpink. Tu esi maldininkas. Mes įvesim tave pro 
šoninius vartus. 

Jie įsmuko pro vartus ir atsidūrė hipodrome. Kotryna Alek- 
sandrietė buvo išpleikta, pririšta ant didžiojo kankinimų rato, 
pakreipto į saulės pusę, aplink ją spietėsi Kairo aukštuomenė 
su turbanais ir čadromis. Mameliukas, kurio veidą slėpė pintų 

šarvų gobtuvas, iš metalinės strėlinės, prikabintos prie juosmens, 
išsitraukė kūji. Jam teko žiūrėti. Kažkoks senis jam sakė: 

— Tik galvodamas apie baisiausią skausmą pasiruoši toles- 
niems išbandymams. — Prasižiojo švarplėta burna ir nusijuo- 
kė. - Aš paprastai galvoju, kaip mane ryja liūtai! 

Dabar mameliukas atsigręžė į sultono paviljoną, kūjo galvą 
atrėmęs sau į delną. Suskardėjo trimitas, ir mameliukas ūmai 
apsisuko ir tvojo kūju šventajai į kelio sąnarį. Mirguliuojan- 
čiame kaitriame ore jis nenatūraliai aiškiai išgirdo ir kaip sky- 
la kaulai, 1r kaip sušnypščia minia. Kūjis vis kilo ir leidosi, smog- 
damas į Kotrynos sąnarius su karišku taiklumu. Ėmė suktis 
ratas, valdomas budelio rankos. Balianui svaigo galva, žliaugė 
prakaitas, jis pakėlė ranką nusišluostyti kaktos. Tik tada susi- 
vokė esąs prikaustytas prie senio. Išgirdo balsą: 

— Dabar tavo eilė. 

Tada ji iš už nugaros sugriebė kažkokie minkšti ir koktūs 
gniaužtai. 

Jį purtė Zuleika. Jis buvo jos būdoje. Ji klūpojo virš jo, ši 
kartą apsitaisiusi geltonais šilkais. Jis jautėsi labai apdujęs. 

— Kraupus sapnas. 

— Bet čia, nors ne kur kitur, tu saugus. Susapnuoti blogą 
sapną — tai kaip būti iškruštam į subinę neprašyto nepažįsta- 
mojo. Verčiau užmiršti. 

Stojo tyla. Kažkas ne taip - jis žinojo. Ji klausė, kuo jis var- 
du. Kuo gi jis vardu? Apimtas panikos, jis ėmė rangytis ir pa- 
budo ant karavansarajaus stogo. Tikėjosi, kad bent jau iš tik- 
rujų pabudo. Visur liejosi kraujas — plūdo jam iš burnos ir 
švirkštė iš šnervių. Veinas viena ranka purtydamas žadino jį, 0 
kita bandė nosine sulaikyti kraujavimą iš nosies. 

— Laimė, kad šį kartą tave prižiūrėjau. Kai tik liausis krauja- 
vimas, turim eiti pas Kačių Tėvą. Aš sėdėjau prie tavęs visą 
laiką mums grįžus į karavansarajų. 

Balianas stengėsi prisiminti. Veinas kalbėjo toliau: 

— Kačių Tėvu nenusivilsi. Turiu pasakyti, kad jau kurį laiką 
esu jo mokinys. 


Kačių Tėvas priėmė juos ant savo namo stogo, atsilošęs į krū- 
vą pagalvėlių. Jis jų laukė, bet buvo išvargęs po vakarykštės 
kelionės ir beveik nekrustelėjo Veinui nusakant požymius, o 
jo vokai leidosi vis žemiau ir žemiau. Plikas ir išsekęs, su tan- 
kia Žžila barzdele, jis drybsojo nukoręs rankas ant kelių, veidą 
užvertęs į dangų. Veidas, kurį jis grįžtelėjo apžiūrėdamas Ba- 
lianą pro vokų prorėžas, pastarojo nenuramino - buvo keistai 
glotnus, oda prašmatniai išsitempusi ant veido lygumų, tarsi 
kaukolę aptraukęs šilkas. Jam ant krūtinės ir kojų ropinėjo 
nusipenėjusios katės — egiptietiškos katės siaurais snukučiais 
su pleišto formos smakriukais, o viena miegojo jam ant peties. 

Jis prakalbo Veinui, o Veinas vertė Balianui padrikais pliūps- 
niais. Diagnozė rutuliojosi lėtai, pertraukinėjama gausybės 
klausimų apie Baliano elgseną, įpročius ir įsitikinimus. Senis 
skelbė nuosprendį, regis, kone užmigęs. Tokį užkratą esą lengva 
pasigauti tokiame karštame krašte, bet anaiptol nelengva iš- 
gydyti. Tam reikią šiek tiek laiko. 

— Bet rytoj aš turiu susitikti su davadaru. 

— Tai gal poryt. Jis sako, kad vieną kitą naktį tu turi praleisti 
šiuose namuose. Pabūti jo svečiu ir pacientu. 

— Rytoj aš turiu nueiti pas davadarą ir gauti vizą aplankyti 
Šventos Kotrynos vienuolyną Sinajuje. Aš negaliu gaišti laiko 
Kaire. 

— Kam tau veržtis į tą Šventos Kotrynos vienuolyną? Ten 
nieko nėra. Sudžiūvę kaulai. Dulkės ir smėlis. Smėlis, dulkės 
ir nevalyvi tamsūs vienuoliai. 

Veino atkaklumas Balianą tik sunervino. 

— Aš skolingas šventai Kotrynai šią paslaugą. Ji išgelbėjo. 
man gyvybę per Artua apgultį. Aš daviau įžadą jai ir, kaip krikš- 
čionis ir garbingas žmogus, turiu vykdyti pažadą. 

— Betgi nebūtina eiti pas davadarą dėl vizos? O dėl tavo, 
kaip maldininko, įžado - užteks ketinimo. Šventą Kotryną ga- 
li aplankyti sapne, 0 gal ji pati tave aplankys. 

Balianui per nugarą nuvilnijo pagaugai. Dabar jis sėdėjo pa- 
ūksmėje. Senis ėmė sau švilpauti nepataikydamas į toną, ma- 
tyt, visai neįsitraukęs į šį pokalbį, jo akių obuoliai buvo už- 
versti aukštyn, baltymai virpėjo, sutrauktos rankos tirtėjo prie- 
kyje, tarsi grodamos nematoma mandolina. 

Veinas tęsė: 

— Jeigu šitaip kraujuosi kas naktį, greičiau mirsi, negu pa- 
sieksi Sinajaus kalną. Tik dideliame mieste kaip Kairas gali 
rasti tokį žmogų kaip Kačių Tėvas, kuris išmano miego ligas. 
Dykumoje karavanas tave paliks - jiems tu būsi tik našta, nes 
tave laikys blogosios akies auka. Bet mano draugas Kačių Tė- 
vas (čia Veinas gana atsargiai apkabino ranka sunykusius se- 
nio pečius) nebijo blogosios akies ir nėra šarlatanas, jeigu tau 
kilo tokia mintis. 
nai. Veinas kalbėjo toliau: 

— Jis kaip žinovas išmano atsikartojančius košmarus, nemigą, 
somnambulizmą, katalepsiją, katatoniją, kalbėjimą ir pranaša- 
vimą per miegus, naktines išskyras, enurezę, šventvagiškus sap- 
nus ir aštuonias klases sapnų, pasmerktų Ichvan as Safos. 

— O kas man yra? 

— Nė vienas iš tų. 

Veinas ir Tėvas - pabrėžtai paslaptinga pora - įdėmiai spok- 
SOJO į ]]. 

— Kačių Tėvas klausia, ar tu norėtum apžiūrėti jo namus. 

Balianas linktelėjimu parodė sutinkąs. 

— Tad leidžiamės žemyn. 

Iš pradžių Balianas nesuprato, kodėl jie nori aprodyti jam 
namus, nes nieko ypač įdomaus čia nesimatė. Žinoma, namas 
buvo didelis, iškilęs virš aplinkinių namų, bet tušti kambariai 

su pageltusiomis tinkuotomis sienomis atrodė labai panašūs 
vienas į kitą. Veinas paaiškino, kad visi čia valgo ir miega dau- 
giausia ten, kur jiems patinka. Tik keletas kambarių turėjo 
bent kiek baldų, ir tai daugiausia menkų: žemi mediniai stalai, 
išmėtyti pagalvių ritiniai, viename kambaryje - Korano sto- 
vas. Jie perėjo vėsiu, tamsiu kiemu, apaugusiu kiparisų eilė- 
mis, bet jame sklido kanalizacijos kvapas. Prabidzeno aklinai 
apsigaubusi tarnaitė. Jie apsilankė kavos gamintojo patalpo- 
je, kur stovėjo cukraus kūgiai sulig žmogum; perėjo didžiąją 
ryje grindų, išklotų suaižėjusiomis plytelėmis. Jiems toliau ap- 
žiūrinėjant tuščius sandėliukus ir neaiškios paskirties celes, Ba- 
lianas ėmė prastokai jaustis - skaudėjo akis, užgulė širdį. Pa- 
galvojo, kad nenorėtų šioje vietoje praleisti naktį. Netgi dienos 
šviesoje čia buvo šiek tiek slogu. Pro alebastro langus sunkėsi 
dvisi gelsva šviesa, užliejanti aprūkusias sienas, o blausiai ap- 
šviesti veidai mirguliavo ir slidinėjo. Grindimis šmirinėjo tara- 
konai; Kačių Tėvas nusikratė per pašnekesį sukelto įspūdžio, 
kad esąs leisgyvis nuo pervargimo, ir mėgavosi rodydamas vik- 
rumą, šokčiodamas basomis kojomis trypė vabalus. Haremo bu- 
veinės jie nepamatė. Ant stogo buvo paklotos džiovinamos žo- 
lės ir tipinėjo patraukli berberė, klostanti skalbinius. Nuo stogo 
Balianas žvelgė į gatvę, iš kurios jie atėjo, ir pamatė, kaip vyriš- 
kis, žengdamas į šį namą, nusispjovė per kairį petį - matyt, tai 
buvo ne paniekos gestas, veikiau — apsipratimo apeiga. 

Tik jiems vėl nusileidus į kiemą, Balianas ėmė jausti, kad 
čia galima išvysti kai ką įdomaus. Prie pat kiemo, už kampo, 
buvo vaistinė - plytelėmis išklota būda su sienoje tankiai glū- 
dinčiomis nišomis. Nišose sandariuose stiklainiuose arba su- 
vyniotas lapuose buvo stulbinantis šaknų, lapų ir miltelių rin- 
kinys: baltasis čėras, nuo kurio žmonės miršta paspringę savo 
vėmalais; juodasis čėras, valantis vidurius pavojingais, konvul- 
syviais traukuliais; mandragora — snaudulį įvarantis vaistas; 

česnakai, sukeliantys melancholiją; katas, dirginantis nervus; 
kola, sukelianti nemigą; opijus miglotoms būsenoms; baršas — 
kvapnus tepalas dantims; keturiasdešimt devyni zakumo me- 
džio vaisiai; prakaitą varantys kmynai; širdį plečiantis angies 
godas; kramtomosios jūržolės; balzamas; pankolis; viksvuolė; 
asafetida; ambra; voratinklio piliulės; iliastras; alavijas; ban- 
džas; plėnūnė. Be to, stručio plunksnos, narvalo dantys ir apy- 
nių pagalvės. 

Jie nusileido gilyn į rūsius, kur, kaip paaiškino senis, yra 
pacientų miegamieji. Vaizdas buvo fantastiškas. Abipus laip- 
tinės į tamsą tolo ilgas koridorius, gilumoj nepasiekiamas švie- 
sos, skleidžiamos žvakių didžiulėse, žmogaus ūgio bronzinėse 
žvakidėse, stovinčiose koridoriaus viduryje. 

Nors dar tik vidurdienis, keletas lovų jau buvo užimta. Ne- 
ramius mMiegančiuosius, rankas įrėmusius į šonus arba atme- 
tusius ant čiužinių kraštų, nereginčiomis akimis spoksančius į 
lubas arba įsikniaubusius veidu į pagalvę, prižiūrėjo Tėvo pa- 
vos prie lovos ir, atsitūpę arba pasirėmę ant šono, pro sugaub- 
tus delnus šnibždėjo miegantiesiems į ausį, kreipdami jų sap- 
nus viena ar kita linkme. Nakties viduryje koridorius bus ku- 
pinas švagždančių kuždesių, švokštimo ir knarkimo, bet dau- 
giausia — kuždesių ažūro, diktuojančio nakties tėkmę. Kori- 
doriumi pirmyn atgal vaikščiojo augaloti juodaodžiai vergai, 
nešiojantys patalynę. Utėlių knibždėte knibždėjo. Viename ga- 
le tamsoje skambėjo liutnia. 

— Tavo liga reta. Tėvas tave gydys veltui. 

— Kaip jis mane gydys? 

— Nežinau. Aš tik mokausi jo būdų, bet sužinojau, kad sme- 
genys išskiria mintis, kaip kepenys išskiria tulžį. Galimas daik- 
tas, kad sutriko galvos skilvelių sekrecijos eiga, ir dėl to ten 
susidaro kraujo dalies perteklius, o tai sukelia savaiminį krau- 
javimą. 

Veinas kalbėjo apdairiai ir kartu miglotai. Senis tarėsi su 
vienu savo mokiniu. 

— Šiaip ar taip, tu čia šiąnakt miegosi ne vienas. Kas nors 
stebės tave. Rytą aš ateisiu tavęs pasiimti. 

— Aš? Čia miegosiu? 

— Kodėl ne? Tai saugiausia vieta Kaire. Ją globoja kai kurie 
galingiausi emyrai. Karavansarajuje venecijiečiai gali pavogti 
tavo pinigus, o kunigai - sielą, bet čia esi saugus. Jeigu kiek 
ilgiau pasiliksi mieste, tau reikės tokio žmogaus kaip Kačių 
Tėvas globos ir prieglobsčio tokioje vietoje: kaip Miego na- 
mai. Mieste nesaugu. Kasnakt žmogžudystės, sklinda kalbos 
apie maištus ir sukilimą, bet, kad ir kas dėtųsi, miego mokyto- 
jo niekas nelies. 

Bet jeigu jis kalbės per miegus? Jeigu miegodamas atskleis 
atvykęs šnipinėti? Čia tai nieko baisaus, nes atrodo, kad Tė- 
vas ir jo mokiniai nesupranta nei angliškai, nei itališkai. Vis 
dėlto jis gulės čia be sąmonės, stebimas svetimų žmonių, gal ir 
sapnuos svetima kalba ir pabus bejėgiškai kraujuodamas sve- 
timame rūsyje. Jam kėlė nerimą ir dar kai kas. Kas gi? Taip, 
kada jis pradėjo sapnuoti šv. Kotryną ir Zuleiką? Nusileidus 
saulei ar anksčiau? Ar jis sapnavo karavansarajuje, ar hipo- 
drome? Ar jis sapnavo tik šv. Kotryną ir Zuleiką, o gal ir šven- 
tinį apipjaustymą, ir net Kairą? 

Veinas, matydamas jo dvejones, suėmė jį už alkūnės. 

— Dėl Dievo meilės, vaikine, negydomas tu nusibaigsi. Nu- 
sibaigsi arba būsi pribaigtas. Ką tik sakiau, kad tai gali būti 
smegenų sekrecijos sutrikimas. Gal ir taip, bet kodėl tave tai 
ištinka tik miegantį? Visai galimas daiktas, kad kas nors grie- 
bėsi kerų ir bando nunuodyti tave miegantį. Krikščionių, bent 
jau Vakarų krikščionių, Kaire nemėgsta, ir gali būti, kad kas 
nors su tavim išmėgina kerėjimą. 

— Aš čia nepasiliksiu. Dėkoju už rūpestį. 

Balianas atsisveikindamas pasistengė parodyti Tėvui mandagų 

gestą ir neatsigręždamas iškopė iš rūsio, ištrūko į gatvę, į aki- 
nančią dienos šviesą ir dingo minioje. | 

Minia buvo žvėris be nuovokos - judėjo lėtai, o bakštinama 
garsiai skundėsi. Judėjo lėčiausiųjų žingsniu, tai yra persenu- 
sių ir ligotų Žmonių žingsniu. Buvo kalbama, kad dauguma 
Kairo gyventojų nedirba, o elgetauja arba yra susitaikę su sa- 
vo merdėjimu. Balianas brovėsi per šią minią, bergždžiai siek- 
damas, kad ji prasiskirtų prieš jį kaip Raudonoji jūra prieš Mo- 
zę, bet minia žvelgė į jį nepermaldaujamomis negyvomis aki- 
mis ir vilko kojas. Jis matė gaujas senių, susikibusių už paran- 
kių, oriai slenkančių didžiosiomis miesto gatvėmis, stumian- 
čių visus su savimi, basomis kaulėtomis kojomis keliančių dul- 
kes. Vėliau jis sužinojo, kad tokios minios irgi pavojingos — 
kartais vienoje vietoje susiduria kelios procesijos ir spūstyje 
žūsta Žmonės. 

Bet Veinas ir Tėvas čia negalėjo jo sekti, ir galiausiai Balia- 
nas atsipalaidavo, leidosi nešamas minios bet kur, klaidžiojo 
be tikslo, matė tai, kas matoma. 

Šiame mieste akims atsiveria daugiau negu Venecijoje arba 
Noridže: žalias chadžijaus turbanas, geltonas žydo apsiaustas, 
bektašijos dervišo didžiulis dvigalvis kirvis ir elgetos dubenė- 
lis. Drabužiai atskleidžia Žmogaus tikybą ir siekius. 

"Tad šitaip jis, padrikai, be tikslo klydinėdamas, sutiko Jolį. 
Gatvės kampe minia strigo ir būrėsi aplink kasasą - pasakoto- 
ją. Jis sėdėjo lyg ir ant medinio sosto jaukioje namo atbrailos 
paūksmėje. Kasasui ant peties nepatogiai tupėjo beždžionė su 
grandine. Sosto apačioje susikūprinęs muzikantas pagal pasa- 
kotojo žodžius tyliai grojo rebeku“, ir berniukas nešiojo kavą 
ant žalvarinio padėklo. Visų kitų žvilgsniai buvo prikaustyti 
prie kasaso. Jam prie kojų sėdėjo susižavėjusi jauna moteris — 
be čadros ir stulbinamai graži. Ratu aplink jį buvo susėdę pa- 


* Rebekas - styginis muzikos instrumentas. 

gyvenę vyrai, išstūmę vaikus į pakraščius. Balianas nustebo pa- 
stebėjęs, kad ratas gana platus, nes pasakotojui iš burnos taš- 
kėsi seilės. Jis pasakojo kerinčią istoriją, rebeko aimana kilo 
ir leidosi, o kasaso rankos graibė ir skrodė orą, užburdamos 
išsižiojusią, išplėtusią akis publiką. Buvo neįprasta, kad pasa- 
kotojas jaunas - susivėlęs, iš susikaupimo įtemptu veidu. Vei- 
das buvo aplipęs prakaitu, o prakaitas - smėliu. Jis buvo ne- 
švariausias Baliano matytas žmogus. Atrodė visiškai pasinė- 
ręs į savo pasakojimą, bet, Balianui priartėjus prie sambūrio, 
kasasas nutilo, regis, nebaigęs sakinio, leisdamas muzikantui 
groti rebeku vienam. Įsmeigęs į Balianą akis, kasasas drama- 
tiškai parodė į save nykščiu. 


Rodos sala 


Malonus tai vaizdelis. 

Dabar - žinoma, jau per vėlai - suabejojau, ar nuo to pradė- 
jau savo pasakojimą. Gal būtų buvę lengviau pradėti paaiški- 
nant Maiklo Veino santykius su Kačių Tėvu arba - dar geriau - 
pradėti nuo tikrosios istorijos apie Mirtinosios Fatimos kilmę. O 
ar aš jau minėjau didžiąją beždžionę? Neprisimenu. Kažkodėl 
pamaniau, kad geriausia pradėti nuo šio nekalto jaunuolio įžen- 
gimo į Kairą. Aš asmeniškai nesu juo susižavėjęs ir klausiu sa- 
vęs, ką jis pamanys apie mane. Abejoju, ar kada nors sužinosiu. 
Tiesa, neatrodo, kad jis daug galvotų apie kitus žmones. 

Per vėlu pradeti iš naujo, be to, metas man prisistatyti... 


— Aš esu Jolis. — Pasakotojas kalbėjo itališkai su stipriu akcen- 
tu. Dar keisčiau nuskambėjo kitas jo sakinys: - Šitiems žmo- 
nėms aš pasakoju tavo istoriją. 

— Mano istoriją? 

Minia pagarbiai sužiuro į Balianą ir praleido jį prie pasako- 
tojo sosto. Jolis nekantriai sumosikavo rankomis. 

— Taip, tavo istoriją. Kaip atvykai į Kairą pakeliui į šventąjį 
vienuolyną Sinajaus kalne. Kaip pamatei dailininko italo areš- 

tą, kaip blogo ženklo naktį tave kamavo vizijos ir kaip patekai 
į Kačių Tėvo ir anglo alchemiko nagus. 

Jis luktelėjo žiūrėdamas, ar Balianas pripažins, kad pasako- 
jimas teisingas, ir kalbėjo toliau: 

— Mums visiems pažįstamos šios vietovės ir žmonės. Tai ge- 
ras pasakojimas. Tokiam kaip aš, vertinančiam žinias pagal jų 
tikrąją vertę, lengva atkurti šią istoriją iš šimto šaltinių mieste. 
Aš esu Jolis - vienintelis pasakotojas visame Kaire, gyvenan- 
tis iš tikrų istorijų pasakojimo. Kartais žmonės sumoka man, 
kad papasakočiau jų istoriją viešoje vietoje — galbūt tikėda- 
miesi, kad tai paauklės minią arba kad suteiks spindesio jų 
šeimos vardui. Kitais atvejais pasirenku kokį nors asmenį ir 
pasakodamas jo istoriją pagerbiu jį arba sužlugdau. - Jis paty- 
lėjo. - Kartais man moka, kad ko nors nepapasakočiau. 

— O kas toliau atsitiks šioje istorijoje? 

Jolis vėl luktelėjo, ir jo veide nušvito plati šypsena. 

— "Tu sutiksi pasakotoją, vardu Jolis, ir jis duos tau nepaprastai 
vertingų patarimų, jeigu malonėsi palaukti kelias akimirkas. At- 
leisk, kad taip domiuosi tavimi, bet geras pasakotojas stengiasi 
suteikti savo istorijoms tinkamą pavidalą, net jeigu jos tikros. 

Nelaukdamas atsako, Jolis vėl atsigręžė į publiką. Jis kalbė- 
jo, regis, gana ilgai, retkarčiais gestais rodydamas į Balianą. 
Publika žvelgė į Balianą su užuojauta. Galų gale kalba pasi- 
baigė, ir berniukas apėjo žmones rinkdamas monetas į akso- 
minį krepšelį. Jolis nulipo nuo sosto ir paliko jį berniukui išar- 
dyti. Rebeko muzikantas buvo dingęs. Saulė pasislėpė už de- 
besų, ir pakilo vėjas, gatve siųsdamas dulkių velniūkščius. At- 
ejo popietės pamaldų metas. Per visą miestą ėmė skambėti 
melancholiškas muedzinų skundas: „Yra tik vienas Dievas...“ 

Jolis nusišypsojo Balianui. 

— Ar teiksiesi pasinaudoti mano svetingumu? Namas tolo- 
kai, bet, - ir čia jis pamaiviškai pritildė balsą, pereidamas prie 
apsimestinio šnabždesio, - ten yra vyno. 

Balianas linktelėjo galva, ir Jolis iš džiaugsmo sumosikavo 
rankomis. Iki namo tikrai buvo geras kelio gabalas, bet eida- 
mi jie nešnekėjo. Priėjus namą buvo jau pavakarė, ir nors dan- 
gus dar buvo tamsiai mėlynas, apačioje, gatvėse, beveik už- 
slinko naktis. Dengtose turgavietėse kilo uždangos, ir ištisi 
miesto plotai atrodė apleisti, o kitur plūdo minios Žmonių, 
smalsiai besižvalgančių vieni į kitus. 

Namas, į kurį jį atsivedė Jolis, buvo mažas, bet įspūdingai 
jaukus. Nesimatė nei sienų, nei grindų, nei langų. Užtat jie 
išsitiesė pusiaugula pagalvių, kilimų ir kabančių šilkų urve — 
viskas buvo apskurę, daug kur išlindęs kamšalas. 

Jolis ištraukė ąsotį vyno ir nusišypsojo. 

— Savo didžiajam darbui aš turiu atsiriboti nuo pasaulio. Is- 
torijas turgavietėje pasakoju tik tam, kad kūnas ir siela išliktų 
kartu. Jos tėra būdas užsidirbti pragyvenimui, ne daugiau. "Tu 
klausi, koks mano didysis darbas? — Balianas neklausė. - Aš 
tau pasakysiu. Tai tikrai šis tas, kaip tu išgirsi. Sultonai ir emy- 
rai turi savo paminklus: Sultono Chasano mečetė, Sultono Ka- 
launo ligoninė, Emyro Džakmako fontanas. Jie dominuoja mū- 
sų miesto gatvėse, ir jų šešėlyje turi nusižeminę vaikščioti en- 
giami vargšai, Dievo vaikai. Vargšai neturi paminklų. Bet aš, 
Jolis, kuriu jiems paminklą. 

Jolio šneka virto srautu. Balianas sužinojo, kad jis rašo kū- 
rinį, tiksliau —- tarpusavy nedaug susijusių pasakojimų rinkinį. 

— Aš pavadinsiu jį „Tūkstantis ir viena naktis“. 

Kas vakarąjis diktuojąs dalį kūrinio draugui kaligrafui. Klau- 
sydamasis Balianas suvokė nepaprastą ir klastingą Jolio gud- 
rybę, nes jo kuriamos istorijos buvo ne tik skirtos miesto varg- 
šams sudominti, bet ir tyčia rašomos nepretenzinga, sujaukta, 
prasčiokiška maniera, sumanyta Jolio, kad susidarytų įspūdis, 
j0g visa tai iš tiesų sukurta Kairo prekeivių ir elgetų. 

Jolis buvo kupinas užuojautos savo miesto žmonėms. Vis 
delto Balianas aptiko, kad į tą užuojautą įsimaišė šiek tiek 

paniekos prekeiviams bei jų vaizduotės skurdumui ir atkaklus 
nepritarimas jų pasyvumui bei materializmui ir ypač jų tvar- 
kingumui. Jolis tvarkingumu anaiptol nepasižymėjo. 

— Tie vargetos neturi savo balso. Jie neturi svajonių ir tik 
kiurkso kaip skudurinės lėlės prie savo prekių, bet jų balsu 
tapsiu aš ir sukursiu jiems svajones. 

Jolis buvo maniakiškai atsidavęs savo pašaukimui. Jis norė- 
jo, kad tuose pasakojimuose jo paties labai stipri asmenybė 
paskęstų, kad jie taptų gatvės žmonių jausmų ir vilčių, kad ir 
kokių menkų, sietu. Šiam tikslui, kai tik nedirbdavo ir nedik- 
tuodavo, jis klajodavo miesto gatvelėmis ir aikštėmis, pirmyn 
ir atgal, nieko sąmoningai neįsidėmėdamas, bet kažkaip viską 
suimdamas, plevendamas Kairo atmosferoje. Būdavo, sugrįš 
namo Armėnų kvartalo pakraštyje 1r užsimerkęs leisis neša- 
mas tėkmės, kol ant akių vokų ims šokčioti vaizdiniai ir aplink 
juos ims augti istorija. Pasak Jolio, jo istorijos ateina iš prie- 
blandos srities, kažkur tarp sąmoningo kūrimo ir grynų nesą- 
monių mirgalynės. 

- Štai, pavyzdžiui, pasakojimas apie du Harūnus al Rašidus — 
sukūriau jį vakare prieš keletą dienų. Istorija štai tokia... 

Šioje vietoje Balianui trūko kantrybė, ir jis nutraukė šį srautą. 

— Bet sakyk man, kur tu išmokai itališkai? 

— Bokačas seniai yra mano įkvėpimas. Mums patinka italai. 

— Mums? O anglai jums irgi patinka? 

Jolis parodė į kambario kampą. Jiems šnekantis, į vidų įsmu- 
ko moteris. Ji buvo ta pati, kuri sėdėjo priešais publiką. 

— Koptė Marija, mano sesuo. Iš tikrųjų mudu abu - koptai, 
bet mane žmonės vadina Suskretėliu Joliu. 

Ji nusišypsojo ir atsisėdo. Šypsena išblėso, lyg nebuvusi. Ma- 
rija buvo niauri, griežta mergina, ji tarytum ruseno įniršiu - O 
gal tai nekantrumas arba užgniaužtas geismas? — gaudydama 
kiekvieną Jolio žodį. Vyno ąsotis vėl buvo pilnas. 

Jolis kalbėjo toliau, atsakydamas į ankstesnį Baliano klau- 
simą. | 

— Pamatysim. Tu — pirmas mano sutiktas anglas, išskyrus 
Veiną. 

— Ką tu man gali pasakyt apie Veiną? 

— Manau, pakankamai, kad įtikinčiau tave vengti jo. Laimė, 
kad mudu susitikom. Man nesinori matyti, kaip Žmonės, ypač 
krikščionys, patenka į nagus tai porelei. 

— Tai porelei? 

— Veinui ir Kačių Tėvui. Įspėju tave - jie užvaldo Žmonės, ir 
tie, kas pateko į jų įtaką, pasidaro nebesukalbami. Jie saugo 
bendrą paslaptį ar bent nori sudaryti tokį įspūdį. 

— Ar Veinas seniai pažįstamas su Kačių Tėvu? 

— Taip. Veinas jau seniai nuolat lankosi Kaire. Kartais jis 
čia pagyvena keletą metų ir tada apsistoja Miego namuose. 
Ne, ta porelė kažkuo labai keista — tas senas sudžiūvęs krie- 
nas ir ilganagis čiupkus. O, taip, pirmą kartą pasirodęs Kai- 
re, Veinas buvo ne ką geresnis už smulkų nusikaltėlį. Galėjo 
būt ir galeros irkluotojas — ką aš žinau? Tikrai gyveno labai 
brutaliai. Nesielgė kaip sinjoras ir mokovas, nekalbėjo moks- 
lingai apie fiziką ir metafiziką, kaip dabar. Ne, jis buvo ilga- 
pirštis, gudrus ir ambicingas ilgapirštis, bet vis dėlto ilgapirš- 
tis. Jis nuėjo į Miego namus, ir Kačių Tėvas tikriausiai įžvel- 
gė jo galimybes, nes lavino jį kaip savo sūnų. Veinas pas jį 
mokėsi civilizuoto pasaulio kalbų — arabų, persų, hebrajų; 
išmoko manierų; studijavo alchemiją, mediciną, gematriją, 
fiziką ir sapnų aiškinimą. O labiausiai išmoko tarnauti savo 
šeimininkams. 

— Tu turi galvoj ?.. 

— Aš nesu tikras, ką turiu galvoj... Veinas tikriausiai šnipi- 
nėja sultonui ir jo pareigūnams. Manau, kad Kačių Tėvas taip 
pat. Iš Miego namų į Citadelę ir atgal daug vaikščiojama. Tik- 
riausiai keičiamasi žiniomis. Iš kur tiek sužino, nelengva su- 

prasti. Gal iš klientų, kurie ateina, kad jiems būtų išaiškinti 
sapnai ir išpranašauta ateitis? 

Turėtum pasistengti kuo greičiau dingti iš miesto. Kačių Tėvą 
pažinoti pavojinga - ir kaip draugą, ir kaip priešą. Atleisk, kad 
neatlyžtu, bet turiu tau pasakyti, kad Kačių Tėvo praeitis, ko 
gero, tokia pat negarbinga kaip ir mano įtariamo Veino. Pa- 
pasakosiu tau vieną istoriją. 

Jolis gerokai patraukė vyno ir kalbėjo toliau. 

— Ją išgirdau prieš daugelį metų iš paties Kačių Tėvo lūpų, 
kai jis dar nebuvo toks svarbus asmuo kaip dabar. Kačių Tė- 
vas ne visada buvo Miego namų šeimininkas. Jaunystėje, kai 
mieste jis buvo naujokas ir buvo daug veikėjų, už jį geriau iš- 
manančių slaptuosius mokslus, jis pragyvenimui kerėdavo ir 
pardavinėdavo mikstūras už mažus pinigus. Jo sritis buvo af- 
rodizinės mikstūros ir emblemos, atvaizdai, skirti vyrams pri- 
vilioti į lovą. Tomis emblemomis prekiauti labai pavojinga, nes 
jis jas tapydavo ant savo klienčių kūnų. Visada būdavo rizika, 
kad jų vyrai pastebės ant žmonų kūnų nutapytus ženklus ir 
sužinos, kas jų autorius, bet prekyba sekėsi gerai, nes tie Žen- 
klai buvo galingi - paimti iš „Magijos arbatelio“. Vieną dieną 
su įprastine istorija apie tai, kad vyras nustojo jos geisti, pas jį 
apsilankė moteris, pasivadinusi Fatima, tad jai ant bambos, šlau- 
nų vidinėje pusėje ir tarp krūtų jis nutapė Saliamono antspau- 
dus. Gerai užmokėjusi, ji išėjo. Netrukus, vieną rytą, buvo ras- 
tas Nilo srovės nešamas jaunuolis su perpjauta gerkle. Kartais 
pasitaiko tokių dalykų, ir niekas nekreipė daug dėmesio. 

Paskui, po keleto dienų, buvo rastas dar vienas kūnas, ir dar 
vienas, ir dar vienas. Tai buvo kaip maro epidemija, ir, jai plin- 
tant iš vargšų kvartalų šiaurės rytuose į prašmatnesnes vietas 
Citadelės papėdėje bei palei upę, valdžia ėmė nerimauti. Nak- 
timis į gatves buvo siunčiami savisaugos būriai. Kelis kartus: 
jiems tik per plauką nepavyko išgelbėti aukos prieš smingant 
peiliui. Sklido visokiausi gandai. Daug kas kalbėjo, kad tai 

ritualinės žmogžudystės, vykdomos žydų arba koptų, ir kai ku- 
riems žydų bendruomenės nariams kuriam laikui teko išvykti 
iš miesto. 

Ir štai vieną naktį Kačių Tėvas vienas klaidžiojo po Moterų 
gyvenvietę. Ar jis ten tikėjosi užsidirbti pinigų, ar išleisti juos, 
galima tik spėlioti. Jis vilkėjo Magribo mados džalabą* su gob- 
tuvu — žmonės sako, kad Kačių Tėvas kilęs iš Atlaso kalnų 
tolimose Vakarų žemėse. Jis praėjo pro moterį su čadra, sto- 
vinčią gyvenvietės pakrašty ir aiškiai siūlančią save. Ėjo tolyn, 
bet tuoj apsigręžė, nes pajuto paslaptingą stiprią trauką. Pri- 
ėjo prie moters. Ji atidengė veidą. Šypsodamasi iš rankovės 
klosčių išsitraukė ilgą sidabrinį peilį. Net ir tai matydamas jis 
buvo susižavėjęs ir lytiškai susijaudinęs. Jis matė, kad ji ketina 
jį nužudyti, bet niekaip negalėjo pasitraukti. Pats nepajutęs 
savo judesių, suvokė, kad tarpas tarp jųdviejų mažėja. 

„Ak, nedrįsk“, - sušvokštė jis. 

Užuot atsakiusi, ji apnuogino viršutinę kūno dalį, ir štai, ne- 
tikėdamas savo akimis, jis išvydo tą patį afrodizinį simbolį, kurį 
prieš keletą mėnesių buvo nutapęs tai Fatimai. Dabar, kai ta- 
lismaninis ženklas buvo matomas, nenatūrali trauka tapo dvi- 
gubai stipresnė. Tėvas suprato, kad jį tuoj gali sunaikinti jo 
paties masalas. Iš nevilties griebėsi paskutinio šiaudo ir sušu- 
ko jai: „Ak, nelemta moterie, kas tau tai padarė? Tu pažen- 
klinta mirti, nes tarp krūtų nešiojiesi išnykimo angelo Azrae- 
lio emblemą“. 

Pasigirdo ūmus šlamesys, ir moteris dingo - nubėgo į vienos 
šoninės gatvelės tamsą. Jis mėgino vytis, nes dar tebejautė bai- 
sią trauką, bet moters nebebuvo. Nuo tos nakties žmogžudys- 
tės liovėsi. Tik dabar, po daugelio metų, Kairo sukuose** vėl 
pasakojamos nemalonios istorijos ir kai kas būgštauja, kad su- 


* Ilgas apsiaustas. 


** Turguose. 

grįžo Mirtinoji Fatima. Jeigu apskritai tokia buvo, - mąsliai 
pridūrė Jolis. —- Kačių Tėvu, žinoma, niekada negalima visai 
pasitikėti. Tai gera istorija — daug kartų ją pasakojau. 

— Keista istorija, - atsargiai pratarė Balianas. 

— Tu ja netiki? 

— Aš tikiu, kad Kačių Tėvas papasakojo ją turėdamas kokį 
nors tikslą. 

— Tėvas išprotėjęs, — be ryšio pratęsė Jolis. - Miegas yra 
toks malonus, lengvas laiko leidimas. Mažai Žinau, ką jis ten 
daro, o suprantu dar mažiau, bet atrodo, kad jo mokslas iš 
miego padaro išbandymą ir grėsmę jo mokiniams ir pacien- 
tams. Eidamas miegoti, aš noriu pamiegoti. O vizijas pamaty- 
siu, kai būsiu pabudęs ir galėsiu tinkamai jas įvertinti. Žmo- 
nės eina į Miego namus ko nors ieškodami, galbūt kokio dva- 
sinio lobio. Žmonės čia pamišę nuo fantazijų apie lobį. Kairo 
gyventojai mano galį rasti lobį tiesiog atsigulę ir užmigę - mat 
gal tada džinas pasakysiąs, kur tas lobis ar nežinau kas dar. 
Matyt, tai, ką siūlo Kačių Tėvas, yra tinginio kelias į dangų. 

— Tinginiai nori patekti į dangų kaip ir visi kiti. 

— Na, jie neras kelio į dangų užsimerkę, sapnuodami su ne- 
suvirškintu maistu. Sapnai žmones lenkia prie miego, o mano 
istorijos skatina žmones būti pabudusius. Iš tiesų su jomis mie- 
gas bus nebūtinas. 

Srautas vėl buvo pratrūkęs. Jolis manė, kad turėtų būti įma- 
noma atimti sapnus iš tamsos karalystės, kurioje viešpatauja 
Kačių L ėvas, ir iškelti juos į laimingų fantazijų saulę. Tad su 
nepaliaujamu darbštumu (Balianui sunku buvo patikėti, kad 
tiek daug geriantis žmogus gali būti nepaliaujamai darbštus), 
su nepaliaujamu darbštumu jis kuriąs pasakojimus apie neši- 
kus, kurie veda princeses, apie nuostabias rojaus salas, anytas, 
pavirstančias mulais, ir lobius, atsiveriančius mostelėjus ste- 
buklingu žiedu. Viso to esmė ta, kad nepaprasti dalykai staiga 
atsitinka paprastam žmogui. 

— Iš nepažįstamo namo pamoja moteris. Prabyla gyvulys. 
Aš didesnis menininkas už Mutanabijų arba Mutazą, bet svar- 
bi mano meno dalis bus tai, ką mano menas nuslepia. 

Balianas pagalvojo, kad galbūt Jolis 17 Kačių Tėvas ne taip 
daug skiriasi savo kurioziškais planais ir siekiais, bet šią mintį 
pasilaikė sau. Jolis kalbėjo toliau: 

— Tiesą sakant, daugelio žmonių gyvenimas čia toks varga- 
nas, kad jį pakeisti gali tik stebuklas. Mano istorijos daugiau- 
sia tai jiems ir pateikia. Bet pastaruoju metu su pasakotoju 
emė rungtis realus pasaulis. 

— Kuria prasme? 

— Sunku pasakyti. Yra ženklų, jeigu juos gali perskaityti. Tos 
žmogžudystės kasnakt, ypač tavo miesto kvartale, Azbekijoje. 
Tada tavo liga. Na, tau taip aiškina, kad tai liga, bet aš nesu 
tikras. 

— Aš irgi ne. Aš manau, kad tai tik kraujavimas iš nosies. 

— O, bet aš manau, kad tai gali būti ženklas. Tik prieš savai- 
tę netoli Citadelės gimė kūdikis dviem galvom ir keturiasde- 
šimčia rankų. Tokie dalykai pranašauja artėjančias nelaimes, 
kautynes, badą, o gal ir naują šventąjį... 

Bet čia Jolį nutraukė. Lauke pasigirdo garsus metalo į medį 
trenksmas, pasikartojantys smūgiai - kažkas daužė į duris. Jo- 
lio veidas persikreipė iš baimės. 

— Kas čia? - paklausė Balianas. 

— Nežinau. Tikriausiai ieško tavęs. Veinas ir Kačių Tėvas. O 
gal mameliukai. Bet mes nelauksim ir nežiūrėsim. - Jolis pasi- 
lenkęs užpūtė žvakę. - Bus negerai, jeigu mus suras kartu. Lai- 
kykitės vienas kito ir sekit paskui mane. 

Balianas pajuto, kaip jį už rankos paėmė Marija ir nusitem- 
pė per kabančių šilkų sluoksnius, kol jie išniro laiptų, kylančių 
į stogą, apačioje. Pirštų galais užbėgo laiptais, stengdamiesi 
garsiai nekvėpuoti. Buvo jau gili naktis. Ant stogo Jolis atsi- 
gręŽė į juodu. 

— Čia mums reikia išsiskirti. Eikite ton pusėn, o aš nusileisiu 
ir atidarysiu duris mūsų svečiams. Manau, apsimesiu, kad tik 
dabar pabudau. - Jolis atrodė apimtas vaikiško džiugesio. Jo 
galva smarkiai kretėjo. — Marija nuves tave pas Bulbulį. Aš 
pas jus atsirasiu, kai tik galėsiu. 

Jis greitosiomis kažką pasakė Marijai arabiškai. Marija trum- 
pai prasižiojo, bet netarė nė žodžio. Lengvai nusiropštusi na- 
mo šonu, ji ženklu parodė Balianui sekti ją per atstumą. Ji ėjo 
priekyje lygiu žingsniu iš gatvelės į gatvelę. Gatvės buvo be- 
veik tuščios — tik vienas kitas žibintų degėjas ar karys. Iš reto 
žiūros taško atviroje vietoje Balianas protarpiais vis išvysdavo 
Kaitbėjaus Citadelę, dunksančią virš plūktinių arba medinių 
namelių į kairę nuo jųdviejų. Juodu tolo nuo jam jau pažįsta- 
mų Kairo vietų. Staiga jis pamatė, kad, išnirę iš mažos gatve- 
lės, jie eina palei Nilą. Grėsliai slinko drumstas upės pavir- 
šius, žvilgantis mėnesienoje. Netrukus jie ėjo tiltu, vedančiu į 
upės salą. 

— Roda. 

Pastatų saloje buvo mažai, ir tie daugiausia susigrūdę prie 
pat vandens. Jie nuėjo į miškelį, kur kartu buvo ir kapinės. 
Balianui teko laikytis arti Marijos silueto, kad nepasiklystų. 
Jam glostė veidą minkšti ir lipnūs daiktai - medžių šakos buvo 
nukarstytos audiniais ir skudurais, apžadinėmis gedėtojų au- 
komis. Net ir šią valandą kapinės nebuvo apleistos: tarp me- 
džių šmižinėjo apsigaubusios pamėkliškos žmogystos su žva- 
kėmis rankose. Marija sulėtino žingsnį ir paėmė jį už rankos. 
Jos ranka buvo karšta. Jie išėjo į proskyną, kurioje buvo kele- 
tas namų iš plūkto molio su pinučiais - Balianui tokie buvo pa- 
žįstami iš skurdesnių Kairo dalių. Jie sustojo prie vieno iš jų — 
matyt, tai ir bus Bulbulio namas. Išėjo vyriškis, ir Marija krei- 
pėsi į jį. Ji pasakė labai mažai, bet kalbėjo taip lėtai, kad Ba-- 
lianas turėjo pakankamai laiko įsižiūrėti į priešais stovintį žmo- 
gų: dvi šviesios akys, giliai žibančios abipus didžiulės kumpos 

nosies, kurios linkį platesne arka atkartojo jo pilvo linkis. Jam 
atsakant, liežuvis šmaižiojo tarp burnos kraštų it driežas. Tada 
jis prabilo ir rankomis. Plačiai išskleidė glėbi (nagi, žinoma, 
būkit mano svečiai), Balianui nusilenkė salamo gestu, ranka 
pamojo jiems eiti į vidų, kilstelėjo antakius baisėdamasis savo 
siaubingos lūšnos skurdu ir galiausiai įdėmiai įsispitrėjo Ba- 
lianui į akis - tas Žvilgsnis pasakė daugiau, negu būtų galima 
išversti. Jie suėjo į vidų. Bulbulis kone šokinėjo po kambarį, 
judesiais imituodamas savo amatą ir svečiams rodydamas sa- 
vo meistrystės kūrinius. Jis esąs laiškų rašytojas, dar daugiau — 
kaligrafas. Kumščiais mušėsi į krūtinę - geriausias Kaire. 

Pabaigęs šią klounadą, atsitūpė kampe paruošti arbatos — 
dar viena klounada. Jam tuo užsiėmus, Marija rankomis rodė 
ženklus, reiškiančius, kad šiąnakt jie čia miegosią. Bulbulis pri- 
sidėjo prie jų su arbata ir cukraus kūgiu ir ėmė nuo jo plaktu- 
ku kapoti atplaišas. Jie su ceremonijomis gėrė arbatą iš trijų 
puodukų. Bulbulis visą laiką šnekėjo Marijai, į Balianą nekreip- 
damas dėmesio, tik įpildamas jam dar arbatos ir pasiūlyda- 
mas pyrago. Marija beveik nešnekėjo. 

Galų gale buvo atnešti patiesalai, jie atsigulė ir užmigo. Bent 
jau Marija ir šeimininkas užmigo, o Balianas gulėjo budrus, 
įsmeigęs akis į lubas, paniręs į ratu sugrįžtančias mintis. Atvy- 
kęs į Kairą, jis sapnavo du kartus ir dabar bijojo sapnuoti. Tad 
muistėsi perkeldamas svorį nuo vienos galūnės į kitą ir apsnū- 
dęs svarstė apie iškreiptą savo potyrių simetriją, kurioje susi- 
pynė sapnai ir tikri įvykiai: du sultonai, dvi gražios moterys, 
dvi sąmonės būsenos ir taip toliau. O gal viskas visatoje turi 
atitinkamą porą, kairę ir dešinę rankas? Gal ir jis turi kokį 
ydingą dvynį? Buvo sunku aiškiai mąstyti — mintys sukosi lėtai 
lyg ant iešmo karštame nakties ore. 

Paskui trobelėje pasigirdo šlamesys ir, kiek pasikreipęs, Ba- 
lianas pamatė, kad virš Bulbulio, Marijos ir jo stovi dvi žmo- 
gystos. Jam pasidarė bloga nuo šiurpulingos panikos pašir- 

džiuose, kai suvokė, kad tuodu siluetai yra Kačių Tėvas ir Maik- 
las Veinas. Veinas delnu iš šono dengė žvakės liepsną. 

Tėvas pasigręžė į Veiną ir pabrėžtai atsainiai tarė: 

— Tie, kuriuos kankina nemiga, iš tikrųjų bijo užmigti. Jie 
baiminasi, kad jiems pavojų keliančios bėdos užgrius juos, 
netekusius sąmonės, ir sunaikins. — Tada jis priklaupė ir vei- 
du, dvokiančiu senio blogu kvapu, prisikišo prie Baliano. — 
Bet tu juk nežinai, miegi ar ne, ką? Labas, manei, kad mes 
nerasim tavęs? Manei, kad savo mokymą aš skelbiu tik Mie- 
go namuose? Manei galįs pasitikėti savo naujais draugais? 
Manding, galimas daiktas, kad tu klysti. Jeigu tave per mie- 
gus gali aplankyti šventa Kotryna ir Zuleika, tai tikriausiai ir 
mes galim? Veinai! 

Jis nekantriai spragtelėjo pirštais. Veinas paėmė stiklinę 
ir plaktuką, kuriuo buvo skaldomas cukrus. Jis padėjo stikli- 
nę ant aslos ir smagiai taukštelėjo per ją plaktuku. Stiklinė, 
dar su arbatos nuosėdomis viduje, liko sveika pakankamai 
ilgai, kad Balianas spėtų iš nuostabos ūmai įkvėpti oro. Pas- 
kui ji staiga sudužo, ir stiklo šukės bei arbatos lapai išlakstė 
plačiai į šalis. Miegantys Bulbulio ir Marijos pavidalai ne- 
krustelėjo. 

Veinas neatitraukė akių nuo jo veido, Tėvui vėl prabilus. 

— Tai tavo pirma pamoka, kaip nustatyti, sapnuoji ar ne. Pa- 
saulis, kuriame esi, artimas tikrovei, bet pasirodo ne toks arti- 
mas, kai atlieki kai kuriuos bandymus. Stiklinė parodo, kad tu 
sapnuoji; kai pagalvoju, dar svarbiau, kad aš kalbu kalba, ku- 
rią tu supranti. Aišku, kad nebesi tikrovės pasaulyje, kurį val- 
do Dievo ir logikos dėsniai. Ne, tu esi Alam al Mitalyje, kuris 
išvertus yra vaizdinių ir panašumų pasaulis. Tavo paties pade- 
dami, tikimės išmokyti tave primesti savo valią Alam al Mita- 
liui, O prieš tai, žinoma, nustatyti tavo ligą ir surasti kraujavi- 
mo šaknis. Žinok, jeigu mes čia nebūtume laiku atėję, būtų 
atsitikę kai kas daug nemalonesnio. 

Tada Veinas priklaupė prie dviejų miegančių pavidalų ir iš 
pradžių vienam, o paskui kitam pašnibždėjo kažką į ausį. Tė- 
vas kalbėjo toliau: 

— Manau, kad tave reikėtų apžiūrėti mano namuose, bet, 
prieš mums einant ten, tu turi priimti mano iniciaciją ir pasiti- 
kėti mumis, kai sakom, kad norim tik išgydyti ir pamokyti ta- 
ve. Ar pasitiki mumis. 

— Pasitikiu, - krenkšdamas nuolankiai išpyškino Balianas. 

Iš tikrųjų jis jautė ne pasitikėjimą, o tik gryną aklą šių nak- 
tinių svečių baimę. 

— Tai gerai, - ramiai tarė senis ir savo ilgais nagais nugremžė 
šiek tiek žemės nuo aslos ir susižėrė ant delnų. Tada, pri- 
klaupęs virš Baliano, sunkiai alsuodamas tarė: — Pažvelk į 
mane. 

Balianas pažvelgė, ir senis nupūtė dulkes jam į akis. 

Senis švokšdamas atsistojo. 

— Eime su mumis, - tarė jis, ir jie išėjo į naktį. Oras buvo 
alsus, sunkus, virš jų niūksojo indigo spalvos dangus, beveik 
liečiantis minaretų viršūnes. Balianas jautėsi, tarsi kvėpuotų 
pro šiaudą. Netrukus jie jau ėjo salos pakraščiu. Mėnulis buvo 
pasislėpęs, ir beveik visiškoje tamsoje jie orientavosi pagal alie- 
jinį vandens žvilgesį ir jo teškenimo į pakrantės žemes garsą. 
Kartais Balianas užkliūdavo už kažko minkšto ir judančio — 
vieno iš tūkstančių Kairo vargšų, miegančių gatvėse. 

— Turim apsukti lanką, - tarė Kačių Tėvas atsiprašydamas, 
jiems einant tiltu. 

Kitoje pusėje jie paspartino žingsnį, nes kelias buvo geriau 
apšviestas. Jų kelias ne kartą kirtosi su naktinės sargybos ir 
čigonų žibintų degėjų keliais. Taip šios trys pasalūniškos figū- 
ros ir plumpino Citadelės sienų papėdėje. 

- Čia Totorių Griuvėsių kvartalas, - tarė Tėvas, - o va čia 
yra žmogus, su kuriuo tau reikėtų susipažinti. 

Veinas ir Balianas nusekė jį į palapinę. Jos viduryje ant kili- 


ROBERT IRWIN Iš ARABIŠKASIS KOŠMARAS 53 


mo keista poza tūnojo žmogysta. Kažkas buvo ne taip, bet bū- 
tent kas, tamsoje buvo sunku pasakyti. 

— Tai Satichas. Jis yra kahinas - žynys, bet Dievas jį prakeikė 
ir jo kaulus verčia drebučiais. Jo galva sunyks paskutinė. Ži- 
noma, tikrame pasaulyje tu jo nesutiksi - toks žmogus gyvena 
tik sapnuose. 

Balianas atsitūpė pasižiūrėti ir tuoj pat atsistojo rydamas 
kylantį skrandžio turinį. Kahinas pūtėsi, vartėsi ir burbuliavo 
ant patiesalo, nerimastingai muistėsi į visas puses. Nekrutėjo 
tik viduryje gulinti galva su nemirksinčiomis akimis. Nuo kili- 
mo pasigirdo duslus balsas: 

— Sveiki atvykę į Alam al Mitalį. 

— Satichas norėjo pamatyti tave, sužinoti, ar tu nesi žmo- 
gus, kamuojamas arabiškojo košmaro. Pasirodo, kad ne, - 
tarė Tėvas. 

— Tepadeda tau Dievas, jeigu kada sutiksi jo bendrą Šiką, — 
tarė Veinas. 

— Pranašystės pasibaigė, ir belieka sapnai, - tarė Satichas. 

Kačių Tėvas priklaupė prie jo, ir juodu pasišnekėjo tyliais, 
negirdimais balsais. 

— Mes čia atėjom ne dėl Saticho, - tarė Tėvas, jiems grįžtant 
į naktį. - Mes vedam tave pasimatyti su davadaru. 

Jis ištiesė ranką į Citadelės sienas, tarytum kybančias viršuje. 

— Kodėl su davadaru? Kodėl dabar? Juk ar nebūtų geriau 
pasimatyti su juo rytą, kai ir jis, ir aš būsim pabudę? — Balia- 
nas jau buvo kaip reikiant suirzęs ir pasiryžo logikos užtvaru 
užkirsti kelią kaprizingoms šios groteskiškos porelės užgai- 
doms. 

— Todėl, kad mes norim jam tave parodyti. Jis truputį pa- 
klausinės tave, ir viskas, - tvirtai atrėžė Tėvas. 

— Na, jau verčiau aš pabusiu, - tarė Balianas. 

— Ak tu kvaily! Tai baisiai pavojinga, - sušuko Veinas mes- 
damasis ant Baliano. 

Juo pasekė ir Tėvas, rodydamas savo metams nebūdingą 
mitrumą. Veinas suėmė jį už kojų, o Tėvas nuožmiai įsikibo 
Balianui į nugarą. Jie ritosi ir rangėsi žemyn keliu, vedančiu iš 
Citadelės. 

— Turėsi nešti mane visur, kur eisi, —- sušuko Tėvas, bet Ba- 
lianas jau vadavosi iš savo užpuolikų gniaužtų, iš dulkių ir iš 
nakties Citadelės sienų papėdėje. 


Bet išsivadavus iš šio košmaro palengvėjo nedaug. Blausioje 
tvankioje erdvėje sunku buvo ką nors įžiūrėti. Jam atrodė, kad 
guli plaukais išklotoje palapinėje. Jis negalėjo pakrutinti nė 
raumens, negalėjo kvėpuoti. Manė esąs atsimerkęs, bet nega- 
lėjo būti tuo tikras. Kažkas didelis - minkštas, bet sunkus — 
slėgė krūtinę ir rankas, dusino ir paralyžiavo jį. Neparalyžiuo- 
ta buvo tik viena kūno dalis - penis. Kad ir kas tai buvo, Balia- 
nas jautė, kad tai, nors fiziškai arti, yra be galo toli nuo žmo- 
gaus ir žmogiškų rūpesčių. Ia būtybė buvo taip glaudžiai už- 
gulusi jį, kad jos interesas tikriausiai buvo lytinis, bet jos veide — 
Jeigu ji turėjo veidą - akių vietoje jis matė gūdžios begalinės 
tuštumos duobutes. Balianas ėmė mintyse melstis. Spaudimas 
palengva slūgo, ir jis jau kai ką įžiūrėjo. Rankas jam slėgė ke- 
liai. Ant krūtinės klūpojo moteris, jos pėdos spaudėsi jam į 
šakumą, nukarę plaukai lietė jo veidą. Palinkusi jam virš veido 
ji niūniavo. Palengva, skaidrėjant Baliano sąmonei, ji paslap- 
tingai atsitraukė. Jos vietoje buvo tuštuma - pilki, mirgantys 
netikros aušros perlai. 

Jis buvo Zuleikos būdoje. Ji ramiai miegojo šalia jo. „Kodėl 
kažkas auštant atėjo ir atsiklaupė man ant krūtinės? - mąstė 
jis. — Gal tai karščio sukeltas įspūdis“. Jis gulėjo permirkęs 
prakaitu. Purtydamas pažadino Zuleiką. 

— Zuleika, ar tu dabar buvai atsiklaupusi man ant krūtinės, 
ar man prisisapnavo? 

Ji pažvelgė į jį. Rimtame jos veide išsiplėtė akys. 

— Kažkas, matyt, sekė tave, kai ėjai čia pro Rodos kapines. 
Kvaila naktį eiti į kapines. 

— Bet kas gi mane sekė ir kodėl? 

— Manyčiau, kad tai buvo moteris ir kad ji bandė pasiimti 
tavo sėklos - tik aš jos nebedaug jai palikau. - Zuleika tingiai 
sukikeno ir pridūrė: - Mirusiųjų skaičius auga lėtai, ir jie nori 
daugintis. Dabar dar pamiegok. 

— Bet juk ėjimas per kapines buvo tik mano sapno dalis, argi 
ne? — Tačiau tai sakydamas jis suvokė dar kai ką. 


Citadelė 


O kur buvau aš, kai Balianą vedė į Rodos salą? Na, išsisukęs 
nuo savo persekiotojų - šiame mieste visada ką nors gaudo — 
prisiglaudžiau kavinėje Nilo pakrantėje, kur tikėjausi pabūti vie- 
nas su savo mintimis. Pasirodo, neišdegėe, bet tai jau kita istorija. 
Čia noriu pasakyti, jog dažnai jaučiu būtinybę užsisklesti vienat- 
vėje, kad sutelkčiau mintis ir aiškiai suvokčiau įvykių seką. Jeigu 
man per dieną atsitinka per daug įvykių, imu nerimauti. Per daug 
medžiagos kokiai nors mano istorijai būna taip pat blogai kaip ir 
per mažai, ir po tiek jaudulių bijau, kad visko nesuvirškinsiu ir 
sunkiai miegosiu. 

Iš mano aprašytų scenų akivaizdu, kad mano sesuo Marija 
yra labai geistina moteris. Tai tikrai turėtų būti aišku, bet plačiau 
apie jos grožybes nekalbėsiu. Bent vienu atžvilgiu aš turiu tokių 
pat rytietiškų skrupulų kaip ir mano bendrapiliečiai. Manau, kad 
nėra gražu, kai nepažįstami vyrai nužvelgia mano seserį nuo gal- 
vos iki kojų ir iš jos laikysenos sprendžia, ji skaisti ar ne, arba kai 
Iš jos akių šviesumo ir kulkšnies judesio bando nustatyti, kokia 
už ją būtų nuotakos kaina. Moteris praranda žavesį, jeigu neten- 
ka paslaptingumo. Padarysiu viską, kas įmanoma, kad mano 
sesuo neturėtų jokio vaidmens likusioje istorijos dalyje... 

Jis pabudo springdamas savo krauju. Jo slopūs šūksniai veikiai 
prišaukė Bulbulį ir Mariją, bet jie nieko nedarė, tik Žiūrėjo, kaip 
kraujas čiurškia jam iš šnervių ir burnos, — tiesiog laukė, kol 
kraujavimas paslaptingai liovėsi. Tada jie išsivedė jį į proskyną, 
ir Marija nuėjo su ąsočiu atnešti vandens nuplauti lėtai krešintį 
kraują. Bulbulis atšliejo jį į trobelės šoną. Jau buvo prašvitę, bet 
apsiniaukę. Oras Rodos miške buvo aitriai drėgnas, dirgino odą. 
Balianą pykino, svaigo galva. Pradžioje užėjusį palengvėjimą dėl 
išsivadavimo bemat pakeitė slegiančio bejėgiškumo jausmas. Jis 
neįsivaizdavo, kokia įmantria pantomima galėtų perteikti savo 
potyrius šiems svetimšaliams bičiuliams. 

Marija sugrįžo su pilnu ąsočiu vandens, ir jie ėmėsi šluostyti 
ji. Dienos šviesoje, atvirame ore, Marija tiesiog spindėjo gera 
savijauta ir goslia sveikata. Jis apmaudžiai pagalvojo, kad anuo- 
du išvengė neramios nakties. Kodėl būtent jis yra auka? 

Galiausiai pasijutęs tvirčiau, jis ženklų kalba parodė norįs 
palikti juos ir grįžti į miestą, bet tuodu vienas po kito gyvai 
rodė ženklais, kad jis turėtų pasilikti - ne, privalo pasilikti. 
„Jolis, Jolis“, - atkakliai kartojo. 

Balianas atsakė angliškai: 

— Atsiprašau, bet aš nelauksiu jo ir nedarysiu nieko, kas 
įtrauktų mane į jūsų sumanymus, kad ir kokie jie būtų. Aš grį- 
šiu į karavansarajų. Ačiū jums už svetingumą. 

Balianas linktelėjo Bulbuliui, Marijai į akis nepažvelgė ir 
skubiai nužingsniavo. Marija ir Bulbulis neatsistojo, tik sėdė- 
jo žiūrėdami, kol jis dingo iš akiračio. 

Vėliau tą rytą įžengęs į karavansarajų Balianas vos neapsi- 
verkė. Tiesa, jis už tūkstančių mylių nuo namų, bet čia yra bent 
mažytė krikščioniškų ir europietiškų vertybių salelė, žmonių 
tipai, pažįstami jam nuo vaikystės: pirklys, vienuolis, laivo ka- 
pitonas, maldininkas ir taip toliau. Jam atrodė, kad kol jis būd: 
rauja karavansarajuje, išlieka pasaulyje, nesujauktame rytie- 
tiškos lemties ir sapnų. 


58 ROBERT IRWIN Iš ARABIŠKASIS KOŠMARAS 


Šis pakilios nuotaikos jausmas ilgai netruko. Jis pastebėjo, 
kad karavansarajuje visi kaip galėdami vengia jo — ar dėl jo 
ligos, ar dėl to, kad matė jį išeinantį su Veinu, jis negalėjo at- 
spėti. Tiesa, Venecijos konsulas, jam einant pro šalį, šūktelė- 
j0: „Kurgi tu buvai naktį? Tikiuosi, kad ne su kekšėm smagin- 
tis?“ Bet šis konsulo pokštas nuskambėjo kažkaip dirbtinai. 
Buvo didelis sujudimas. Valstybinė šventė, paskelbta dėl sul- 
tono anūko apipjaustymo, pasibaigė, ir šiandien vėl atsidarys 
valdžios įstaigos. 

Prie karavansarajaus vartų būrėsi maldininkai, ketinantys 
patraukti į davadaro tarnybą išsirūpinti vizų, būtinų keliauti į 
Šv. Kotrynos vienuolyną. Balianas, jausdamasis tvirčiau, kad 
šiame žygyje dalyvaus visiškai sąmoningai ir tikėjimo brolių 
draugijoje, prisidėjo prie būrio. Tad jis vėl patraukė į Citade- 
lę. Pastebėjo, kad kartu ėjo ne tik maldininkai, nes buvo ir 
Džankristoforo sulaikymo ir prašyti, kad jį paleistų. 

Tad kokių dvidešimties ar trisdešimties vakariečių būrys 
žmonių knibždančiomis gatvėmis ėjo į Citadelę. Dangus pra- 
siblaivė, ir diena buvo skaisti. Ryškiai žydro dangaus fone bu- 
vo aiškiai įsirėžusi netaisyklinga Kairo stogų horizonto linija. 
Vietomis prasiskverbdama į gatves, saulės šviesa akino. Jiems 
artėjant prie Citadelės, Balianas aptiko, kad dienos šviesoje ji 
mažai panaši į praėjusios nakties ūkuose skendinčią blogio tvir- 
tovę. Jis nuleido akis ir įsiklausė į kone profesionalų aplinkui 
einančių maldininkų tauškesį: Kompostelos užeigos namų ko- 
kybė, relikvijų rinkos būklė, Genujos maldininkų mokesčių pa- 
kėlimas ir taip toliau. „Iki Šventos Kotrynos vienuolyno tik 
šešios dienos kelio“. „Ten, dykumoje, galima rasti ramybę“. 

Balianas beveik vienintelis iš maldininkų buvo apsirengęs 
madingu burgundiškuoju stiliumi. Šiaip kompanija atrodė niū- 
rokai — įkalnėn kliunkino žmogystos juodomis plačiakraštė- 
mis skrybėlėmis, susivėlusiomis barzdomis ir pilkšvais apsiaus- 

tais su negrabiai prisiūtais raudonais maldininkų kryžiais. Buvo 
sudulkėję nuo galvos iki kojų ir dvokė. Kai tylėdavo, jų akys 
žibėdavo — galbūt jie susitelkę savyje svarstydavo rožinio pa- 
slaptį, o gal relikvijų veiksmingumą, vidinės ugnies genami žengti 
pirmyn ir aukštyn. Balianui norėjosi būti tokiam kaip jie. 

Kalvos viršūnėje teko ilgai laukti prie pirmųjų vartų, kol ta- 
rėsi sargybos pareigūnai. Maldininkai tupėjo. Tai buvo pirmas 
iš daugelio tos dienos ilgų laukimų. Balianui į akis vis sruvo 
prakaitas, sūriai grauždamas. Sparčiai judėdamas tokiame 
karštyje gali ir apalpti. Balianas labai nustebo, kai jį galiausiai 
prašnekino Emanuelis, kurį jis laikė vienu ištvermingiausių ir 
labiausiai patyrusių maldininkų. Emanuelis jau buvęs Egipte 
ir keliavęs į Nilo aukštupį ieškodamas jo ištakų — tai pasakęs, 
jis paslaptingai sukikeno. 

— Aišku, tavo draugas visa tai turėtų žinoti. 

— Mano draugas? 

Emanuelis tiesiai neatsakė, tik susičiaupė ir, apkabinęs Ba- 
lianą per pečius, atkreipė jo dėmesį į Kairo vaizdą nuo Cita- 
delės vartų. Per hipodromą, per mameliukų arklides, sukus, 
didikų rūmus ir mečetes žvilgsnis skriejo anapus Nilo ir susto- 
jo ties Gizos piramidėmis, kone vilnijančiomis mirguliuojan- 
čioje ūkanoje. Emanuelis ištiesė ranką jų link. 

— Dauguma vietinių žmonių sako, kad tai - Juozapo aruo- 
dai: esą jis pastatydino juos vergų darbu, kad sukauptų ten 
septynerių pertekliaus metų derlių. - Jis stipriau suspaudė Ba- 
lianui petį. - Bet tai būdinga jų netikėjimui ir rambiam pasau- 
lietiškumui. Aš esu buvęs ten, Gizoje, praleidau nakti miego- 
damas ant vienos iš jų viršaus, vien kaklą apsirišęs skuduru, 
kad galvažudžiai neperpjautų gerklės. 

Jis šlapiai atsikrenkštė ir tęsė: 

— Tie statiniai niekada nebuvo aruodai, ir ne Žmogaus ran-' 
ka juos pastatė. Juos galėjo iškelti iš žemės tik burtai, ir tie, 
kas šniukštinėja jų viduje, irgi ne pertekliaus grūdų ieško. 

Jis galiausiai spjovė, ir žvilgantis skreplys tekštelėjo Balia- 
nui prie pat kojų. Baliano ranka instinktyviai stvėrėsi kairiojo 
klubo, kur būtų kabojęs jo kardas, jeigu jis būtų buvęs krikš- 
čioniškoje šalyje. Emanuelis pastebėjo šią reakciją, ir, jiems 
einant nuo išorinių vartų į pirmąjį vidinį kiemą, prabilo tai- 
kingesniu tonu. 

— Aš tik noriu, kad tu suprastum, kaip mes - tikrieji, tikintys 
krikščionys - žiūrim į tavo draugą Veiną. Tai štai aš manau — 
ne, ne tik manau, o žinau, kad tuose galinguose akmeniniuose 
statiniuose guli tūkstančiai mirusiųjų, laukiančių paskutinių 
dienų ir prisikėlimo. Jie nepažino puvimo nei kirmino ir guli 
ten nepakitę, laukdami trimito ir dangaus prasivėrimo. Šiame 
krašte jie balzamuodavo mirusiuosius, ir dabar arabai ten, Gi- 
zoje, prekiauja tais kūnais. Prieš šimtus metų tie palaikai buvo 
išmirkyti balzamavimo skystyje - jį vadina mumijumi. Veinas 
yra vienas iš tų, kurie moka didelius pinigus už tokius nesvei- 
kus dalykus. Ta prekyba, kaip ir daugelis to žmogaus verslų, 
kelia grėsmę jo nemirtingai sielai, ir aš tau draugiškai patariu 
šalintis j0. 

Balianas atsakė, kad nuoširdžiai tikisi įstengti laikytis šio 
patarimo, ir pašnekesys pakrypo prie ne tokių sunkių temų. 
Emanuelio žodynas ir dėstymo būdas vis dar priminė jo jūrei- 
višką praeitį, O jo patirtis buvo ne siauresnė ir ne mažiau spal- 
vinga už žodyną. Kai jiems toliau teko stovėti arba tupėti iš 
pradžių viename dideliame baltame kieme, paskui kitame, jis 
šnekėjo apie egiptiečių didikus, aplankiusius popiežių Pijų, apie 
fenikso šventyklą Heliopolyje, apie Pranašo kapą Medinoje, 
kuris kabo pakilęs ore, laikomas didžiulių magnetų, kad ap- 
stulbintų lengvatikius. 

Laikas ėjo greitai, liejantis Emanuelio žodžiams apie toli- 
mas jūras, skraidančius žirgus ir miestus pasaulio gale. Antra- 
jame kieme jiems buvo leista pasižiūrėti į Juozapo šulinį. Šen 
bei ten stovėjo būdelės, suterštos baltomis balandžių išmato- 

mis; šių būdelių paskirtis buvo mįslinga, bet Emanuelis sakė, 
kad tai tikriausiai šnipų postai. Paskui jis pareiškė savo nuo- 
monę, ką galima ir ko negalima tvirtai pasakyti apie Kunigą 
Joną bei paramą, kurią šis galingas valdovas galėtų suteikti 
naujam kryžiaus žygiui, o vėliau jis porino, kaip keliavo į Nilo 
aukštupį ieškodamas ištakų. 

Emanuelis leidosi į kelią per bedugnes ir tarpeklius, nusi- 
gavo už paskutinio krioklio ir pateko į dykumų kraštą, kur upė 
teka lygia vaga tarp stačiai kylančių krantų ir yra mažai priei- 
namų vietų, kur gyvūnai gali atsigerti. Todėl, pasak Emanue- 
lio, tose retose girdyklose gyvūnai maišosi ir vyksta sueitys tarp 
skirtingų rūšių. Kuo arčiau prie ištakų ėjęs, tuo baisesnių pa- 
darų matęs. 

Galų gale Emanuelis priartėjęs prie Laimės slėnio, kur sto- 
vi linksmųjų dervišų pilys. 

— Ir ten, ant Laimės slėnio slenksčio, aš išvydau šiurpiausius 
siaubus, pasibaisėtinus sumanymus, subrandintus jų trenkto- 
se smegenyse. Jie yra Žmonės, atsidavę nešvankiausiam aki- 
dūmiui. Jie inicijuoja su mįslėmis ir medituoja su kalambū- 
rais. Turi šeichą, kurio tapatybė laikoma tokioje paslaptyje, 
kad net jis pats nežino, kas esąs! 

Balianas sukikeno, ir Emanuelis nusišypsojo. 

— Taip, mes juokiamės, bet yra toks dalykas kaip pavojingos 
nesąmonės. Tarp Rytų kraštų gyventojų dėl karščių ir dykinė- 
jimo plinta paikos ir mirtinos fantazijos. Bet siaubas, apie kurį 
ketinau tau papasakoti, yra kitas. Jų slaptoje knygoje, „Ga- 
leone“, perskaičiau... 

Bet čia pokalbį teko nutraukti, nes juos jau vedė mažais 
būreliais į išorinius rūmų koridorius - galų gale į pauksmę. 
Patekusius į vidų, juos nuodugniai apieškojo, ar neturi slap- 
tų ginklų. 

Jiems paskyrė dragomaną vertėjauti, ir kylančiomis arka- 
domis jie pradėjo ilgą kelią į Audiencijų menę. Paprastai čia 

viešpataudavo sultonas Kaitbėjus, bet šiandien čia pirminin- 
kavo davadaras, turintis priimti ir, jeigu reikia, patikrinti lan- 
kytojus iš užsienio. Koridoriais lakstė šavušai puošniomis uni- 
formomis, nešini lazdomis su antgaliais, šūkaudami nurody- 
mus. Vienam būreliui po kito įeinant į menę, sargybiniai su- 
kirsdavo ietimis. Galų gale buvo atitrauktos sunkios draperi- 
jos, ir Balianas su Emanuelio būreliu įėjo į pačią menę. Tai 
buvo masyvus marmurinis urvas, juostuotas juodais ir gelto- 
nais dryžiais, apkabinėtas tinklo girliandomis, nudrykusiomis 
nuo skliautų vidurio lyg pamišusio voro tinklai. Palei grindis 
be ritmo sukiojosi giroskopiniai žalvariniai smilkytuvai. Paky- 
la menės viduryje buvo tuščia - ji skiriama sultonui tomis die- 
nomis, kai jis priiminėja lankytojus. O dabar, kiek į šoną, au- 
diencijų menės erdvėse tarsi sumažėjęs, dramblio kaulo ir ra- 
go krėsle sėdėjo davadaras. Jis, žinoma, neatsistojo pasveikin- 
ti įėjusių maldininkų. Šalia jo stovėjo ginklanešys, demonst- 
ruodamas davadaro heraldinius devizus, o užjų sėdėjo orkest- 
ras, liutniomis, rebekais ir violomis grojantis šaižią muziką. 
Dragomanas patrakusiai sugestikuliavo, ir maldininkai pabu- 
čiavo žemę. Žengę keletą žingsnių pirmyn, vėl pabučiavo že- 
mę. Ir vėl. Grindys buvo labai šaltos ir atsidavė kažkokiais kok- 
čiais smilkalais, galbūt pačiulio. Trečią kartą pakėlęs galvą nuo 
grindų, Balianas šaltai pažvelgė į davadarą. 

Davadaras buvo jaunas ir apsileidęs. Jis plampsojo savo krės- 
lo gelmėje, per ranktūrius nukoręs rankas ilgais nagais. Vilkėjo 
baltą švarką, baltas kelnes ir geltoną juostą. Galva buvo nuskusta 
pagal įprastinę mameliukų madą, bet vokai padažyti šviesiai vio- 
letine spalva. Jokių reikalų jis netvarkė. Tai iš tikrųjų darė jo 
vertėjas ir raštininkų grupė menės kampe. Davadaras tik dėb- 
sojo be jokio matomo susidomėjimo. Maldininkai vienas po ki- 
to šliurino pasiimti vizų iš raštininkų, bet kai atėjo Baliano eilė, 
davadaras pamojo ranka ir kažką burbtelėjo vertėjui. 

Vertėjas žengė priekin ir pasakė Balianui: 

— Mano šeimininkas sako, kad vizos jums šiandien, deja, nė- 
ra. Jis prašo jus vėl ateiti poryt. 

Balianas žinojo, kad protestuoti ar klausinėti būtų bergž- 
džias dalykas. Dabar davadaras jau aiškiai žvelgė į jį 1r bandė 
užgniaužti šypseną. Balianas nusilenkė ir išėjo iš menės, spraus- 
damasis pro venecijiečių delegaciją, laukiančią, kada galės 1š- 
kelti Džankristoforo sulaikymo klausimą, - eidamas jautė, kaip 
davadaras seka jį akimis. Priekin ėjo kiti prašytojai. 

Jis tarė sau: „Iuriu melstis šventai Kotrynai, kad išvaduotų 
mane iš slaptingumo ir vilkinimo pinklių“. 

Poilsinis viešėjimas Kaire renkant žvalgybinę medžiagą jam 
nebeatrodė patrauklus. 


Kelias valandas be tikslo pasibastęs po miestą, jis ėmė atidžiau 
dairytis aplinkui ir susigriebė neįsivaizduojąs, kur esąs. Tad 
pabandė eiti tiesiai, vildamasis nueiti iki Nilo arba kurios nors 
miesto sienos, bet išsišakojančios 1r lankus sukančios gatvės 
jam neleido to padaryti. Dažnai tekdavo prisėsti ir pailsėti — 
mieste buvo karšta it pirtyje, o pastarųjų naktų miegas jėgų 
neatgaivino. Bandė klausti kelio keleto būrelių mažų vaiku, 
bet į jo žodžius šie atsiliepė nesupratimo gestais. 

Greitai užslinko tamsa. Jam į galvą atėjo Emanuelio pasa- 
kyti žodžiai: „Kaire visos gatvės labai panašios, ypač naktį, bet 
pasiklydęs keleivis gali rinktis kelią pagal žvaigždes. Tačiau būk 
atsargus, nes pasitaiko, kad žvaigždės nukrypsta nuo savo ke- 
lių, idant suklaidintų neapdairiuosius“. 

Taigi tai atrodė neverta pastangų, nes Balianas neabejojo 
būsiąs vienas iš tų Emanuelio minėtų nelaimėlių klajūnų, ku- 
riems žvaigždės nepalankios. 

Jau kelintą kartą jis ėjo pro Zuveilos vartų aikštę su dideliu 
linksmintojų ir linksminamųjų sambūriu, bet šokančios meš- 
kos, pasakotojai, narvuose numerius atliekantys vergai, šešė- 
lių teatras, vakaro muzika Baliano netraukė. Jį ėmė miegas. 

Dar kartą sugrįžęs į šią aikštę, Balianas pastebėjo gatvelę, 
kuria dar nė karto nėjo, tad įsmuko į ją slėpdamasis nuo švie- 
sų ir nuo minios. Ši tamsa jam buvo kaip tik. Visą dieną buvo 
karšta ir sausa, O štai čia sienos gerai įdrėkusios. Jis sliūkino 
tolyn, užčiuopdamas kelią palei sienas, galvodamas apie kiek- 
vieną žingsnį. Siena baigėsi, ir jis apgraibomis pasuko už kam- 
po. Judėjo atsargiai. Sąmonėje nuolat kirbėjo baimė, kad jo 
grabinėjanti ranka sutiks ką nors svetingą, ką nors minkštą, 
gyvą ir nepažįstamą. Jis žinojo, kad tamsoje atstumai ir kliūtys 
atrodo didesni. Nelyginant liežuviu burnoje čiuoptum votį. 

Garsai jau buvo jaukiai prislopę. Tebesilaikydamas sienos, 
jis nusileido ant žemės ir susirangė juodumoje, ketindamas 
miegoti latake. Bet ramybės nedavė mintys apie vabzdžius, 
šunis ir ypač plėšikus. Jis gulėjo palei sieną virpėdamas ir 
žvelgdamas aukštyn nematančiomis akimis. Pinigų su savimi 
neturėjo. Nieko neturėjo — tik kūną ir drabužius, su kuriais 
atsigulė miegoti. Iš manęs nėra ką atimti, nebent tik gyvybę, — 
pamanė jis išriesdamas kaklą įsivaizduojamam pasalūniško 
plešiko peiliui. Joks peilis prie gerklės neprisilietė. „Niekas 
nenori mirti, bet mes visi norime miegoti“, - snaudžiai pra- 
tarė jis. 

Buvo sunku užsimigdyti. Jis muistėsi ir trūkčiojo. Per veidą 
dvelktelėjo vėjelis — o gal tai arabiškas šnibždesys? Jis atsi- 
merkė. | 

Buvo patekėjęs mėnulis, ir dėjosi kažkas nepaprasta. Jis nu- 
pėdino atgal į Zuveilos vartų aikštę, kad geriau matytų. Nuo 
Citadelės iki vieno aukščiausių minaretų buvo ištempta virvė. 
Aukštai virš Kairo ėjo Žmogus, žengdamas virve minkštai gu- 
lančiomis pėdomis, akis įsmeigęs į Citadelės bokštus. Minia 
aikčiojo ir dūsavo. 

Priešais Balianą stovėjo du neūžaugos, ir jis išgirdo, kaip 
vienas kitam sako: 

— Ar tu nenorėtum būti jo vietoj? 

— Nebūk kvailas, - atsakė antrasis. - Net jis pats nežino, kad 
jis čia. Žiūrėk, jis gi miega! 

Balianas pažvelgė: iš tikrųjų. Lyno akrobatas buvo užsimer- 
kęs - ėjo miegodamas. Pabudęs jis nukris, - pamanė Balianas. 
Tada pajuto, kad pro minią jo link braunasi dvi pažįstamos 
žmogystos — viena pilku burnusu, kita žiurkių kailiukų apsiaustu 
ir plačiakrašte fetrine skrybėle. 

Užplūdusi baimė suteikė jam jėgų ištrūkti iš sapno. Turbūt 
buvau prisnūdęs, - pamanė jis apdujęs. Spektaklis jau buvo 
prasidėjęs. Iš tiesų jis tebebuvo Zuveilos vartų aikštėje, šešė- 
lių teatro palapinėje. Priešais jį kabojo žvakių apšviesta šir- 
ma, o užjos ant lazdų šokčiojo kartono ir filigrano figūros. 
Spektaklis, kaip visada, pasakojo apie tą vienaakį nenaudėlį 
Karagozą. Jis turėjo tarno vietą emyro Fulano namuose ir 
do Ali Anos. 

Karagozas buvo ne tik vienaakis, bet ir kumpanosis, išvers- 
tapilvis ir turėjo didžiulį falą. Jis troško baigti darbą, išeiti iš 
namų ir leisti sunkiai uždirbtus pinigus, bet budrusis Ali Ana 
neleido jam atsikvėpti. Viena ponia ir daktaras Saidas ėjo pro 
emyro namą ir žiūrėjo, kaip Karagozas dirba. 

— Jis dirba uoliai, - tarė ponia. 

— Jeigu jis uoliai nedirbtų, nepavargtų ir negalėtų užmigti, — 
tarė daktaras, - o miegoti jis mėgsta labiau už viską. Iš tikrųjų 
jis didelis tinginys, bet prašo, kad aš tau jį pagirčiau ir leisčiau 
suprasti, jog jis tikisi rasti vietos tavo širdyje. 

— Nieko panašaus nepastebėjau, - atsakė ponia. 

— Tai todėl, kad tau turbūt nežinoma gėlių kalba. Matai tas 
geltonas leukonijas ir gluosnio šakeles, kurias jis dėsto vazo- 
je? Gluosnio šakelė reiškia gracingą ponią. Leukonija reiškia 
nepatenkintą įsimylėjėlį. 

— Na, dabar jis liovėsi dėstęs gėles. 

— Taip, bet jis lipa aukštyn. Tai - simbolinio veiksmo kalba. 

Tai reiškia, kad jis nori sekso, ir štai, pažvelk! Jis ima šluotą. 
Tai stovinčio penio ženklas. | 

— O ką reiškia jo didžiulis stačias penis? 

— Jis simbolizuoja šluotą - vadinasi, tai reiškia, kad jis dabar 
nori šluoti. 

Siluetai strakaliojo, vaikai nejaukiai krizeno. 


Balianas negalėjo mėgautis spektakliu. Ar tik jie čia jo nesu- 
ras? Kodėl gi ne? Juk tai kažkoks sapnas, ar ne? Jis pasistengė 
pabusti ir pasijuto gulįs lovoje. Gulėjo užsimerkęs, klausyda- 
masis peštynių garsų. Nežinojo, kiek jau laiko neaiškiai girdi 
tuos garsus. Paskui peštynės virto sparčiu netolygiu beldimu, 
lydimu šaižių kvyktelėjimų. Nedrįsdamas pasijudinti nuo čiu- 
žinio, jis atsimerkė ir nenoriai pasuko galvą į šoną. 

Šalia jo gulėjo tirtantis vyras. Atrodė, kad jis grimzta į čiuži- 
nį. Vos pamatęs, kad Balianas pabudo, jis ėmė kniaukti: 

— Padėk man atsikelt, padėk man, - ir ištiesė ranką Balianui. 

Balianas, jau atsiklaupęs, įsispitrėjęs į prieblandą, nelabai no- 
riai suėmė ranką ir patraukė. Žmogysta striktelėjo, ir jis pamatė, 
kas tai. Atleido ranką ir griuvo atgal į lovą. Tačiau toji būtybė jau 
buvo atsistojusi ir šokčiojo po kambarį vis kvyksėdama. Jai reikė- 
jo šokčioti. Turėjo vieną koją, vieną ranką, vieną akį, pusę galvos 
ir pusę liemens. Patrakusiais šuoliais davėsi ratu aplink Baliano 
čiužinį, visada išlikdama profiliu į Balianą - žibanti akis, iššiepti 
dantys ir ranka, neperprantamu gestu vis kylanti prie kaktos ir 
vėl krentanti. Skaisti akis ir blyški oda kėlė karštligiškos nervinės 
energijos įspūdį. Po kurio laiko tas padaras iššokavo iš kambario, 
matyt, pašauktas kitur, - pamanė Balianas. 


Jis nusipurtė šį regėjimą ir bemat jau sėdėjo būdoje, pasako- 
damas sapną Zuleikai. Zuleika sėdėjo ant grindų sukryžiavusi 
kojas, delnus suglaudusi prie krūtinės. Ji nesunkiai įvardijo tą 
šmėklą ir papasakojo jos istoriją. 

— Tai buvo Šikas al Insanas, tavo jau irgi sutikto Saticho ibn 
Rabijos artimas draugas ir bendražygis. Vaikystėje jiems mo- 
tinos įspjovė į burną, kad suteiktų sapnų galią, bet dabar jie 
labai seni ir paženklinti savo nedoros veiklos. Satichas visada 
galvojo ir galvojo, klausinėjo žmones tokių klausimų, į kuriuos 
negalima atsakinėti, nes atsakymai juos sunaikintų. Vedamas 
proto smalsumo, jis taip apleido savo kūno instinktus, kad kū- 
nas ėmė išsižadėti jo ir pūti. Taigi dabar jis, kaip matei, kiurk- 
so lapų ir palmių šakų patale, paniręs į apmąstymus. Puvėsiai 
jau įsimetė į žandikaulį, ir greitai jam beliks gyventi savo vir- 
šugalvyje. 

Panašus ir Šikas. Satichas ir Šikas radosi iš neapibrėžtos kū- 
rinijos pavidalų gausos. Dievas kiekvienam vyrui davė mote- 
rišką sielą ir kiekvienai moteriai — vyrišką sielą, bet Šikas pa- 
neigė savo sielą ir yra prakeiktas. Pasak al Idrisijaus, jis kilo iš 
Kinų jūros, dar sakoma, kad iš Jemeno miškų. Pastaroji nuo- 
monė teisingesnė, nes mūsų kalba jemen reiškia dešinę. Kai 
maldininkai ir prieskonių pirkliai, keliaujantys iš Indų žemių, 
įplaukia į Arabų jūrą, Jemenas jiems būna dešinėje, o Afrika 
kairėje. Afrikoje gyvena jo kita pusė. Afrikiečiai ją vadina Ba- 
rin Mutum, ir tai kairioji pusė. Afrikoje viskas kitaip negu tai, 
ką matai islamo kraštuose. Afrikoje nuo taško Žmogaus pa- 
kaušyje augantys plaukai sukasi kairėn, o islamo kraštuose su- 
kasi dešinėn. 

Tau pasisekė. Šikas mitrus ir žiaurus, nes neturi širdies, o 
savo puse smegenų galvoja ir kalba, bet pats visai nežino, ką 
galvoja, sako ar daro. Barin Mutum tokia pat kaprizinga ir 
žiauri kaip jis. Jie niekada nenuobodžiauja, bet neturi sąžinės. 
Šikas nelaimingas. Jo penis per mažas, ir nors jis gali valgyti 
dešine ranka, arabų žemėse užpakalį šluostytis galima tik kai- 
re ranka. Taip nurodo elgesio taisyklės, todėl Šikas visada ieš- 
ko žmonių, kuriuos pavergtų sapnuojančius, kad šie jam atlik- 
tų šitą darbą. 

Per pastaruosius šimtą metų Šiko ir Saticho galia smarkiai 
išaugo. Dar prieš dvidešimt metų Kaire,be Kačių Tėvo, gyve- 
no daug Neregimosios kolegijos miego mokytojų. Buvo Ra- 
banas, darydavęs fokusus, parodančius žmogaus sielos ypaty- 
bes; žmogus, vardu Senolis, išradęs sapnų užrašymo būdą, ku- 
riuo iki šiol naudojamės; Talibas Chaitamas, kuris kasnakt mie- 
godamas atmintinai persakydavo visą Koraną, šitaip teikda- 
mas palaiminimą Alam al Mitalio būtybėms; juodakūnės me- 
ditacijos meistras Sulamis; miego bėgikai; Šebos aiškintojų mo- 
kykla 1r daug kitų. 

Net ir prieš dešimt metų keletas jų dar buvo gyvi, bet juos 
dažnai lankydavo Šikas ir Satichas, padarė juos bejėgius ir ga- 
liausiai pribaigė. Kai kurie mirė jauni. Tik Kačių Tėvas pats 
pasidarė jų šeimininku ir pavertė juos savo skalikais, su ku- 
riais naktį medžioja. Jis sunaikino savo kolegas vieną po kito 
ir dabar yra paskutinis iš Neregimosios kolegijos. 

- Kaip atrodo Šikas, - paklausė Balianas, - toje pusėje, ku- 
rioje nėra akies ir rankos? 

— "Tos pusės niekada nepamatysi. Ji Afrikoje. 

— Zuleika... - pradėjo jis. 

— Klausau. Kalbėk. Nepaklausti visada pražūtinga. 

Bet jam į veidą jau dvelkė pažįstamas vėjelis, ir jis jau žinojo 
atsakymą į savo klausimą. Jis pabudo latake, jam jau kilo krau- 
jas ir vėmimu pliūptelėjo iš burnos. 


Miesto panorama 


Mečetės labai panašios viena į kitą. Lūšnynai atsikartoja kiek- 
vienoje miesto dalyje. Gyventojai nepaslaugūs arba nesugeba pa- 
rodyti kelio. Pasiklysti taip lengva, ir labai dažnai, klajodamas 
po nepažįstamą miestą, žmogus grįžta ten, nuo kur pradėjo, bet 
grįžęs į tokią vietą jis jos neatpažįsta, tad, vėl žengdamas tolyn, iš 
tos pačios vietos eina pirmą kartą. Aš negaliu pasiūlyti plano ar 
žemėlapio. Niekada neturėjau. Gal galėtų pagelbėti miesto ap- 
žvalga. Per atstumą viskas gali pasirodyti aiškiau... 


Bijodamas vėl pasiklysti, tą dieną ir daugelį vėlesnių dienų Ba- 
lianas ėmėsi tikslo perprasti Kairo geografiją — keblus daly- 
kas, nes daugelis gatvių atrodo panašios, vingiuoja ir sukiojasi 
tarp pastatų be jokio aiškaus tikslo ar krypties, bet jis kaip 
atspirties pagrindą pasirinko pakraščius ir miesto siluetą. 

Pirmiausia - Citadelė, stūksanti pietuose ant kalkakmenio 
uolos ir matoma beveik iš visų miesto vietų: pakrika įtvirtini- 
mų ir smagumų namų sankaupa, išaugusi per tris pastaruo- 
sius šimtmečius. 

Dažnai matomi ir priešais Citadelės kalną iškilę kurioziški 
ir labai įmantrūs Sultono Chasano mečetės minaretai. Toliau 

pietuose virš mečetės ir Citadelės kyla geltonos kreidinės Mu- 
katamo kalno uolos. 

Į šiaurę ir rytus driekiasi Mirusiųjų miesto kupolai - mau- 
zoliejų ir kapinių nekropolis. Kai kurie didžiųjų mameliukų 
kapai yra marmuro ir porceliano rūmai. Dieną tai būna lanky- 
tina vieta, bet naktį ji virsta galvažudžių ir beturčių lizdu — 
naktinis smurtas ir badas smarkiai pagausino Mirusiųjų mies- 
to gyventojų skaičių. Už Mirusiųjų miesto dunkso baltos kal- 
vos - kone tokio aukščio kaip Mukatamo kalnas, - kalvagūb- 
ris driekiasi iš šiaurės į pietus miesto rytiniu pakraščiu. Šios 
kalvos per šimtmečius susidarė iš nuolaužų ir atliekų. Pučiant 
rytų vėjui, žvarbiomis, tuščiomis Mirusiųjų miesto gatvėmis 
sklinda puvėsių dvokas, ir per visą Kairą plūsta smulkios bal- 
tos dulkės, dusinančios ir spaudžiančios ašaras. Tai gali trukti 
ištisas savaites, ypač vasaros pabaigoje; venecijiečiai šį vėją va- 
dina framontana. Kartais - neretai naktį - kuris nors šlamšto 
kauburys savaime užsiliepsnoja, ir į orą vaizdingai švirkščia 
ugnies bei šiukšlių srovės. 

Šiaurėje, už sienos, miestas palengva išsibaigia tarp skurdžių 
palmių guotų. Čia įrengti galvijų turgūs ir kupranugarių gardai. 

Plotas tarp Nilo ir senamiesčio šiaurės vakaruose dar neap- 
juostas siena. Bulake švartuojasi upiniai laivai, iš ten kroviniai 
nešuliniais gyvuliais gabenami į patį miestą. Didieji emyrai ir 
karimų pirkliai gyvena vakaruose. Kiek į pietus yra Azbekija — 
naujausias priemiestis, iškilęs pelkyne, susidariusiame Nilo va- 
gai pasislinkus į vakarus. Čia yra emyro Azbeko rūmai (jau 
truputį aptriušę), jo arklidė ir didelis tvenkinys, apjuostas sma- 
gumų paviljonų - jo vandenyje irkluoja prostitutės. Toliau į 
pietus yra Dramblio ežeras ir Rodos sala. Galiausiai Saladino 
akvedukas ir Zeinhomo kalva - dar vienas šiukšlių gūbrys, ap- 
tūptas vėjo malūnų, - apytikriai žymi apgyvento miesto piet- 
vakarių ribą, bet beveik visose pusėse pakraščiai užleisti ma- 
rui ir klajokliams su jų bandomis. 

Šiemet užsienio lankytojams neleista keltis į Nilo vakarinį 
krantą ir lankytis prie piramidžių. Pasak valdžios, pernelyg 
didelę grėsmę kelia beduinai. Net ir rytiniame krante bedui- 
nai kartais nusiaubia Mirusiųjų miestą. O dėl paties Nilo, 
netgi jo nematant galima numanyti jo vagą šalia Rodos, aki- 
mis sekant peslius ir maitvanagius, sklendžiančius virš upės 
ir smingančius į ją, nes Nilas plukdo dvėseną iš Kairo sker- 
dyklų šiaurėn į jūrą. 

Paties miesto šerdis apibrėžta upės ir atmatų kalvų, pilies 
akveduko ir apleistų lūšnų. Dauguma turgų išsidėstę tankiai 
apgyventose šiaurės rytų dalyse, it parazitai įsikūrę senųjų 
Fatimidų rūmų griuvėsiuose, o už prekybinių gatvių esama 
mažų vidinių kiemelių ir gausiai apgyventų namų, kuriuose 
susigrūdusios glaudžios religinės bendruomenės ir giminės. 
Tai senasis Kairas, toks perpildytas, kad žmogui su mulais 
dažnai reikia visos dienos prasibrauti per jį. Jo širdį kerta 
Kasaba - pagrindinė gatvė, einanti nuo Pergalės vartų į pie- 
tus pro rūmų griuvėsius ir Zuveilos vartus iki Citadelės. Žy- 
dų, koptų ir armėnų kvartalai yra senųjų sienų viduje. Juo- 
daodžių ir totorių gyvenami kvartalai driekiasi už tų sienų 
palei Kasabą. 

Balianas pastebėjo praleidžiąs daug laiko netoli Zuveilos 
vartų, Kur renkasi šokėjai ir artistai. Be to, tai vieta, kur nusi- 
kaltėliams vykdoma mirties bausmė pasmaugiant arba nukirs- 
dinant — paskui jų kūnai už vartų pamaunami ant ilgų baslių, 
kurie nuo svorio nesmagiai linksta. 

Eidamas Kasaba nuo Zuveilos vartų į pietus, pro Totorių 
Griuvėsius, patenki į kariuomenės elito barakus, paskui priei- 
ni ginklų turgus, arklių turgus, arklides, pratybų aikštes ir ga- 
liausiai — Juodąjį hipodromą, kur mameliukų kariai kasdien 
lavinasi imituodami kautynes. Šis miestas — tarsi sujaukta są- 
monė, išnykusių dinastijų archajiškų norų ir primirštų prisi- 
minimų raiška. 

Paprastai Balianas guldavosi miegoti gatvelėje netoli Zu- 
veilos vartų. Vieną naktį atėjo Jolis ir atsitūpė prie jo. Joliui į 
nugarą buvo įsikibusi beždžionėlė, letenomis apsivijusi jo kaklą. 

— Štai kur anglas! Kas tau yra? Atrodai labai nesveikas. 

Jolis irgi atrodė nesveikas, įsitempęs ir pervargęs, bet Ba- 
lianas nutylėjo tai, baimindamasis pasirodyti nemandagus. 

— Tie sapnai... Joli, ar aš sergu arabiškuoju košmaru? Kas 
yra arabiškasis košmaras? 

Jolis susiraukė ir prieš prabildamas atsisėdo ant Žemės su 
savo našta. 

— Arabiškasis košmaras yra liga. Sakoma, kad ja užsikrečia 
kartu miegantys žmonės. Naktį ji eina iš burnos kaip dūmas. 
Sako, kad žmogus, pirmas susirgęs šia liga, atvyko į Kairą visai 
nežinodamas, ką atsinešė. 

Pasakojama taip. Kadaise Damaske gyveno pora, kuri ne- 
turėjo vaikų. Vyras iš tiesų buvo impotentas ir, regis, visai ne- 
geidė savo žmonos. Ar tai buvo kerai, ar viena iš Dievo siųstų 
ligų, aš negaliu pasakyti, bet žmona nusprendė, kad šią bėdą 
gali sutvarkyti burtai, tad, išsiklausinėjusi miesto išminčių, ji 
sužinojo apie galingą burtininką ir leidosi ieškoti jo pagalbos. 

O tas burtininkas gyveno pilyje ant saulėtos kalvos prie Me- 
kos. Kelias iš Damasko buvo ilgas ir pavojingas, bet atvykusią 
ją burtininkas priėmė maloningai ir aprodė jai visus, išskyrus 
vieną, pilies stebuklus — parodė prie sidabrinės grandinės pri- 
rištą beždžionę, kurią jis buvo išmokęs žaisti šachmatais. - Čia 
Jolis antrąkart susiraukė. — Parodė atlasinę lovą, plūduriuo- 
jančią gyvsidabrio telkinyje, taip pat erelius, kuriuos jis veisė 
pilies bokštuose ir su kuriais eidavo medžioti. 

Negana to, jis sutiko parduoti jai stebuklingą afrodiziaką — 
tai buvo dūmų draikana butelyje. Bet ši gyvybinga esencija bū- 
sianti gatava tik po daugelio savaičių distiliavimo, o burtinin- 
kui reikią keletui savaičių išvykti svarbiais reikalais. Tada pa- 
mąsčius jam šovė į galvą sprendimas, nors teko užgniaužti tam 

tikrus būgštavimus. Moteris turėtų pasilikti pilyje ir, atsidėko- 
dama už svetingumą, ką nors jam padaryti, būtent - prižiūrėti 
paskutinį ir didžiausią jo pilies stebuklą. Burtininkas nusivedė 
ją į kambarį, kurio anksčiau nerodė, ir supažindino su savo 
sūnumi. 

Tas vaikinas iš tiesų buvo žmogaus grožio stebuklas: ilgos 
blakstienos, putlūs skruostai, antakiai —- kaip jaunas mėnulis, 
o burna - lyg skaisčiai raudonas lankas. Vaikinas parodė jai 
suprantąs paukščių kalbą, ir moteris žinojo, kad burtininkas 
sako tiesą teigdamas, kad jo sūnus būsiąs penktasis mesijas. 

— Penktasis mesijas? 

— "Tai šių dienų Kaire labai paplitusi erezija. Ja tikintieji sa- 
ko, kad nuo to laiko, kai pranašas Mahometas išpranašavo 
mesijo atėjimą ir pasaulio pabaigą, buvo keturi mesijai ir ke- 
turios pasaulio pabaigos, bet didžioji dauguma neišmanančios 
žmonijos buvo per žiopla, kad tai pastebėtų, tad viskas klojosi 
maždaug taip kaip ir anksčiau. Bet penktasis mesijas atėjęs 
atkeršysiąs tiems, kurie nesugebėję atpažinti keturių nemato- 
mų mesijų. Tai klaiki erezija. Žmonės mano, kad jis nuvėrs 
kalifą ir sultoną ir į jų vietas pasodins kitus. Jis sutaikysiąs mu- 
sulmonus su krikščionimis ir žydais, liūtą su avinėliu. Jo sekė- 
jai sako, kad jis jau dabar esąs Kaire ir tik užsislaptinęs laukiąs 
laiko paskelbti apie save. 

Grįžkim prie tavo pradinio klausimo — burtininkas visom 
savo gudrybėm išnagrinėjo senąsias pranašystes apie mesijo 
gimimą ir jį lydinčius ženklus. Tada jis nusipirko jauną vergę 
abisinę ir, išmanydamas žvaigždžių galią, reikiamu laiku ap- 
vaisino ją savo sėkla. 

Taigi burtininkas savo branginamą ir stebuklingą sūnų pali- 
ko su ta moterimi ir iškeliavo. Bet moteris, kaip ir buvo gali- 
ma tikėtis, kamavosi nuo ilgalaikio lytinio susilaikymo ir di- 
džiai geidė šio jaunuolio, 0 jis pats nuo pat gimimo nebuvo 
matęs jokios moters, išskyrus savo žindyvę (kuri buvo sena), 

tad šia moterimi labai susidomėjo. Taigi juodu ėmė bendrauti, 
ir vos už keleto dienų jinai suviliojo jį. Juodu laimingai leido 
savaites mylėdamiesi lovoje, plūduriuojančioje gyvsidabrio 
telkinyje. 

Paskui vieną dieną jie pamatė nuo tvirtovės viršaus, kad 
grįžta burtininkas. Moteris prisaikdino vaikiną tylėti, bet bur- 
tininkas, įėjęs į pilį, iš vaikino veido bemat suprato, kas atsi- 
tiko ir kad išrinktojo skaistybė atimta, tačiau buvo gudrus ir 
nieko nesakė. Jis ir toliau su moterimi elgėsi svetingai, kol 
galiausiai pasakė, kad afrodizinės dujos, kurias jis pažadėjo 
jos vyrui, jau paruoštos, ir įteikė jai rudą butelį. Toji kvaiša 
jam nuoširdžiai padėkojo, atsisveikino su burtininku bei jo 
sūnumi ir nuskubėjo atgal į Damaską, kur jos jau kiek neri- 
maudamas laukė vyras. Tą naktį jie nekantraudami atkimšo 
butelį ir nelaimėlis vyras entuziastingai keliskart įkvėpė spal- 
votų garų. Tada jie pamatė, kad butelio turinys vyriškumo nė 
kiek nepridėjo - jo penis buvo glebus kaip visada. Bet juodu 
niekada nesužinojo, — dėl šios ligos pobūdžio, — kad iš pra- 
džių vyras, o paskui, netrukus, ir žmona buvo pakirsti begali- 
nių arabiškojo košmaro kančių. Štai taip ši baisi nelaimė bu- 
vo paleista per žmones. 

— Kokia paika istorija! 

— Tai turgaus poringė. 

— Ar tas arabiškasis košmaras nepagydomas? 

— Ne — nebent suterštasis mesijas dar vis dėlto galės išgydyti 
raupsuotąjį ir luošį ir taip pat turės galios panaikinti savo tėvo 
prakeiksmą. 

Balianas pamąstė ir tarė: 

— Joli, kodėl tau ant kupros tupi beždžionėlė? 

— A, taip, taip, tupi. Na, čia yra tokia istorija... 

Bet Balianas nebenorėjo klausytis Jolio pasakojimų ir iš- 
trūko į kitus regėjimus. Virš miesto sukosi saulė ir mėnulis, 
diena keitė naktį svaiginančia sparta, jam pereinant nuo vie- 

no vaizdo prie kito. Kažkokios moterys prašė jo pažvelgti į 
bedugnį šulinį, bet jis atsisakė. Sfinksas, kurį arabai vadina 
Siaubo Tėvu, užkirto jam kelią į sūdytus piramidžių lobius. Jį 
atvedė prie paveikslo, vaizduojančio kaukėtą ponią, žindan- 
čią du kūdikius. Džankristoforo jam paliktoje knygoje jis per- 
skaitė apie smegenis, kurios yra „žibinto suodžių arba nubo 
spalvos“. Jam į ausį šnibždėjo arabiški balsai. Akyse šmėstelė- 
davo Veinas ir Kačių Tėvas, bet jis jų išvengdavo. Ir taip to- 
liau, ir taip toliau, kol baigiantis nakčiai jis vėl sutiko Zuleiką. 
Zuleika, tiesą sakant, jį išprievartavo, kartu pamokydama abi- 
siniško riešutų spaustuko metodo ir sielvartingojo bučinio. 

Po viso to Balianas papasakojo jai apie savo susitikimą su 
Joliu ir paklausė: 

— Jeigu istorija su Mekos burtininku yra turgaus poringė, 
tai kodėl jis man ją pasakojo? 

— Jolis mėgsta pasakoti istorijas, bet šitos turguje niekas ne- 
girdėjo. Tai yra alegorija, taikoma tau. 

— Ką ta beždžionėlė veikia Joliui ant kupros? 

— Tai ne beždžionėlė. "Tai tikra beždžionė - visai kitoks gyvū- 
nas. Beždžionės neturi uodegos. 

— Gerai, tai ką ji ten veikia? 

— Gal tu verčiau pailsėk nuo tų savo klausimų. Daugiau išsi- 
duodi klausdamas, negu gauni iš atsakymų. "Ia beždžionė - 
Jolio genijus. Tik jis to nenori suprasti. Gerai padarei, kad 
palikai tą porelę. Bet jeigu jį vėl sutiksi, paklausk apie mano 
kiniškąją skrynelę. Jis ją pasiėmė manęs neatsiklausęs. 

— Zuleika, ar aš sergu arabiškuoju košmaru ? 

Prieš atsakydama ji nirčiai dėbtelėjo ir įsikando nagus. 

— Arabiškojo košmaro pabudęs neprisimeni. Tu dabar pa- 
budęs, bet nakties sapnus prisimeni. Vadinasi, tu nesi arabiš- 
kojo košmaro auka. 

— Bet aš nepabudęs. Dar ne. 

Jis pabudo latake srūdamas krauju. Vis dėlto sapnus prisimi- 
nė. Jam jau norėjosi nebeprisiminti. Vėl nuėjo į Citadelę pas 
davadarą, bet, regis, tądien jis lankytojų nepriiminėjo. 

Jis apdujęs nudvoklino šalin ir toliau žvalgėsi po miestą. Yra 
pastatų bei paminklų Kairas ir kitas Kairas, pirmojo nepažįs- 
tantis. Antrasis miestas nepaliaudamas juda basomis, įdiržu- 
siomis kojomis: virėjai, prekiautojai vandeniu, samdomi žudi- 
kai, laiškų rašytojai, visų galų meistrai, nešikai ir pienininkės 
kraustosi su savo amatu iš kvartalo į kvartalą, tarnauja savo 
užsakovams, kur tik prireikia. 

Naktį randasi kitas miestas. Daugelis gatvių ir miesto kvar- 
talų užsidaro už tvirtų vartų, kad atsitvertų nuo siautėjančių 
mameliukų riaušių. Kitos miesto dalys, ypač vakaruose - palei 
Nilą ir Azbekijoje — iki pat aušros būna skaisčiai apšviestos 
tūkstančių alyvos deglų. 

Bain al Kasreine — vienintelėje erdvioje atviroje senojo Kai- 
ro vietoje — vyrai ir net kai kurios moterys turi madą eiti pasi- 
vaikščioti vėsioje prietemoje. Vėliau, kai save gerbiantys žmo- 
nės jau būna namie, gatvėse karaliauja žibintų degėjai, ūžau- 
jantys mameliukai, prostitutės ir miegantieji. Balianas, žino- 
ma, ne vienintelis miegodavo gatvėje. Po atviru dangumi mie- 
gojo didžiuma Kairo, visa galybė miesto skurdžių. Dieną di- 
desnės šeimos gatvių kampuose ir apleistuose griuvėsiuose įsi- 
rengdavo taborus; naktį šie žmonės atrodydavo kaip pamėk- 
liški kuproti siluetai, apsiklostę išdrikusiomis drapanomis. 

Dieną ir naktį tekdavo brautis pro kunkuliuojančią prakai- 
tuotų audinių ir žvilgančių kūnų tirštumą - minios ir pertek- 
liaus kirmėlyną. Ir vis dėlto, nors jis be paliovos vaikščiojo Kairo 
gatvėmis, miesto beveik nė kiek nepažino. Matyt, tikrasis mies- 
tas yra kitur - privačių interjerų, etiketo ir šeimyninių pareigų 
pasaulyje, saugomame didžiulių, stambiomis vinimis sukaltų 
durų ir durininkų, žvelgiančių nuo suoliukų, iš už mešrabijos 
pinučių, tūkstančiuose slaptingų lovų ir sodų. Elgetų maldavi- 

mai, gatvės prekiautojų šūksniai, kariniai orkestrai - tai viešieji 
balsai. Tik retkarčiais, vėlai vakare, jis atsitiktinai nugirsdavo 
šeimyninį barnį arba moterį, maldančią savo vaiką. 

Dieną naktį Balianas mokėsi arabų kalbos — ir gatvės šne- 
kos, ir formalesnės savo sapniškų mokytojų prozos. Nepasa- 
kytum, kad jis įvaldė kalbą — veikiau ji įvaldė jį. Jis nejučia 
ėmė galvoti kalba, kurios daiktavardžiai nepastebimai virsta 
veiksmažodžiais, kuri tarytum atmeta esamąją būtį, kurios spe- 
ciali veiksmažodžio forma nusako spalvas ir fizinius nukrypi- 
mus, kalba, turinčia ritmišką sintaksę ir daug reikšmių sluoks- 
nių, kalba, šnekama su kimiais užsikirtimais, gomuriniais gar- 
sais, netikėtais akcentais ir dvejinimais. 

Trumpos garsų samplaikos spinduliuoja iškreiptais aidais ir 
miglotais vaizdiniais. Viena tokia sandūra, su kuria jam teko 
gerai susipažinti, sukasi apie K, R ir D garsų seką. Kird reiškia 
beždžionę, bet taip pat Iblį - velnią. Karada reiškia būti grau- 
žiamam kirminų, sukti sviestą ir tylėti. Karida — kaupti debe- 
sis. Karrada - rinkti erkes iš kupranugario, apgauti ir keikian- 
tis minėti velnią. Galiausiai takarrada reiškia kietai suraityti ir 
suvynioti, o makrūd - išsekęs. 

Jis pastebėjo, kad žmonių šnekama arabų kalba ne reiškia 
prasmę, 0 tik užsimena, tarsi pirštas rodytų kur nors kitur. Jis 
išmoko įsidėmėti ir pažinti jų šneką stebėdamas ir atkartoda- 
mas gestus. Balsas gali sakyti „taip“, bet šonan kryptelėjan- 
čios akys sako „ne“. Ištiestas delnas ir praskėsti pirštai reiškia 
delsimą. Smilius ir bevardis ištiesiami norint atstumti blogąją 
akį. Nosies šonas krapštomas pirštu perspėjant. Prie širdies 
pridėtas delnas rodo dėkingumą. Po naujojo Babilono kalbų 
klegesiu - po arabų, turkų, mongolų, italų, armėnų, berberų ir 
kitomis kalbomis - glūdi visas jas palaikanti nebyli kalba. E 
vartojo visi, bet Bulbulis ir Jolis - išraiškingiausiai. 

Balianas įsiliejo į Kaire susirinkusią tarptautinę elgetų bro- 
liją, be to, tapo vienu kukliausių jos narių, mat tarp benamių, 

beturčių padugnių vis dėlto buvo elitas - charafišai - elgetų ir 
smulkių nusikaltėlių gaujos, organizuotos su vieno ar kito tur- 
tingo emyro globa. Charafišų darbas buvo mitinguoti už savo 
emyrą, jeigu jį iškviestų į Citadelę, rinkti Žinias ir gandus ir 
duoti atkirtį kitų emyrų charafišų veiklai. 

Už tai registruoti rėmėjai prie emyro durų kasdien gaudavo 
duonos. Taip pat kasdien prie emyrų namų grodavo kariniai 
orkestrai, tad rytais plotuose aplink Citadelę orą virpindavo 
niaurus būgnų tratėjimas ir nedarnūs charafišų chorai. 

Vasarą visi būdavo suskretę ir irzlūs. Kai pūsdavo negeros 
krypties vėjai, nuo dvokiančių baltų dirbtinių kalnų, stūksan- 
čių už miesto sienų, atplūsdavo dulkių debesys ir didžiosiomis 
gatvėmis bei iškilmingų paradų aikštėmis srūdavo nešvarumų 
upės. Tarp besivaržančių charafišų gaujų kildavo peštynės. Kar- 
tais pritvatindavo kokį svetimšalį, koptą arba žydą. Derlius bu- 
vo blogas, sklido gandai apie piktnaudžiavimus, ir ruseno smur- 
to grėsmė. 

Balianas vengė karavansarajaus ir savo bendratikių. Baimi- 
nosi, kad jiems jis yra suterštas apkerėjimo arba Dievo rykš- 
tės. Vienoje vietoje niekada neužsibūdavo, bijodamas, kad jį 
aptiks Kačių Tėvas ir Veinas. Miegas jį tik dar labiau nuvar- 
gindavo, tad ėmė daug miegoti ir dieną. Miegas suimdavo grei- 
tai —- pirmiau atplūsdavo juodos bangos, aptemdančios regėji- 
mą, o paskui jis dažniausiai smigdavo į būseną be sąmonės. 
Pabusdavo taip pat staiga. Su slogiu sukrėtimu pasijusdavo ty- 
sąs saulės šviesoje ir kraujyje. Tuščiu skrandžiu ir nuo sapnų 
apsunkusia galva kone snausdamas bastydavosi po miestą. Bet 
jam jau nebereikėjo ieškoti kelio pagal matomus minaretus 
arba dulkių kauburius - pakankamai bylodavo žemės pokry- 
pis jam po kojomis arba saulės šviesos kritimo kampas į sieną 
tam tikru dienos metu. 

Vieną dieną pajuto, kad jį kažkas sekioja - jam už nugaros 
nuolat inkšdamas tapeno tingus baltas šuo: kalė sunkiais spe- 

neliais. Kai Balianas jėgų netekęs sėdėdavo namų pauksmėje, 
kalė sukdavo ratus aplink jį, sunkiai lekuodama ir inkšdama, 
nasrus glebiai pražiojusi, tarsi suktai šiepdamasi. Gatvėse, ap- 
leistuose griuvėsiuose ir turgavietėse Balianas jausdavo, kad 
užjo velkasi išglebusi balta šmėklelė, o naktimis, Balianui mie- 
gant po atviru dangumi, šuo irgi gulėdavo netoliese, dvėsuo- 
damas karštame nakties ore. 

Bet palengva Balianą apėmė įsitikinimas, kad jam vaidena- 
si —- kad šuo yra pamėklė, matoma tik jo vieno. Rimtai ap- 
svarstęs šį reikalą, jis suprato, kad iš tiesų baltoji kalė tiksliai 
atspindi, kaip iš vidaus pagedusi jo siela — protiškai ir dvasiš- 
kai pasyvi, dyka ir lengvai pralinksminama. Šių savo sielos sa- 
vybių jis negalėjo išmesti — lygiai kaip ir atsikratyti baltosios 
kalės. Dabar jis kiek apkvaitęs iš nuovargio ir kraujo neteki- 
mo gulėjo Totorių Griuvėsių pauksmėje. Priešais jį saulėje it 
sfinksas tupėjo baltoji kalė, jai nuo smakro į smėlį dryko seilė. 
Staiga kalė netvirtai atsistojo ir svirduliuodama pritapeno prie 
jo. Atėjo paskutinioji, - pamanė jis. Ištiesė ranką prisidengda- 
mas veidą ir susivokė liečiąs kailį. Kalė tikra. Ji lyžtelėjo jam 
veidą - iš nasrų dvelktelėjo sudvisęs kvapas, atsiduodantis su- 
puvusia mėsa, —- tada nusvirduliavo šalin, ir jis jos nebematė. 

Vis dėlto tai ženklas, - pamanė jis. Save jautė nebeaiškiai. 
Jo dėmesio nuolat šaukėsi kiti balsai - nakties palikuonys. 


Žmogus, kamuojamas arabiškojo košmaro, visą naktį kruta 
po antklode. Jis mato, kas dedasi. Jis žino, kas dedasi, bet nie- 
ko negali padaryti, nes užmiršta. Jis sapnuoja, kad jo penis 
perpjaunamas perpus kaip bananas, kad nuo ausies iki ausies 
perveriami karštai įkaitinti žarstekliai, kad jis sausai žiaukčio- 
ja iš tuščio skrandžio. Jis sapnuoja, kad apalpsta, sapnuoja, 
kad praranda sąmonę ir, būdamas be sąmonės, pasijunta ne- 
galįs mintimis apmaldyti skausmo. Potyriai išsigrynina ir pa- 
dvigubėja. Jis sapnuoja sapnuojąs šiame kankinamame kūne. 

Sapnuoja, kad jo kūnas blaškosi ir raitosi kažkokioje lovelėje, 
O jo sąmonę puola siaubingos pamėklės. Jis įtaria — ne, yra 
siaubingai ir visiškai įsitikinęs, kad žmogus, besiblaškantis 10- 
voje, sapnuoja, jog jo penis perpjaunamas perpus kaip bana- 
nas. O, kad tas žmogus lovoje galėtų jį pažadinti! 

Paskui pasirodė, kad jie abu žadindami purto vienas kitą, auš- 
ros šviesoje virpėdami iš skausmo. Vyko dialogas, kurį juodu 
tik šiek tiek suprato. Šiurpiausia buvo, kad juodu žinojo, jog ši 
akimirka dar nėra pats arabiškasis košmaras, nors jis tuoj vėl 
užeis - auga juose, 0 gal tvyro kambario tamsumose. Tą košma- 
rą atsineša mano brolis, mano antrininkas, - galvojo juodu vie- 
nas apie kitą. Žmogus, besiblaškantis lovoje, lėtai nukreipia nuo 
jų dėmesį, bet tik su didele pastanga, nes loginė erdvė mąžta. 

Įrankiai, su kuriais jam teko darbuotis, buvo labai maži, be- 
veik nematomi, kaip sudėtingi siūlų ažūrai, ir, kaip siūlai, jie 
lengvai trūkinėjo. Jis žengė viena kryptimi kelis žingsnius — 
regis, logiškus - ir pamatė, kad kelias gūžiasi. Tada ėmė gniaužti 
klaustrotobija, ir jį apėmė baimė, kad tai, ką jis daro, vis tiek 
nuves į aklavietę. Darėsi vis sunkiau atskirti sąmonės vaizdi- 
nius nuo regos vaizdinių. Abeji kėlė skausmą. Vis dėlto jis mig- 
lotai prisiminė paradoksą apie du miegančiuosius, sapnuojan- 
čius vienas kitą. O gal tai paradoksas apie vieną miegantįjį, 
sapnuojantį du miegančiuosius, sapnuojančius vienas kitą? 
Sunku pasakyti. Jeigu jau buvo tokia bėda, kaip jis apskritai 
tada išsisuko? Jam pasidingojo vaizdas: žmogus žengia į mi- 
namąjį ratą, o tada rato pagreitis ima svaidyti jį. Tai tikriausiai 
buvo jis. Jis jau buvo tuo tikras. 

Jam dingtelėjo klausimas, kaip jis galėjo padaryti šią gana 
netvirtą išvadą, ir jis pabandė sugrįžti atgal. Tada suprato esąs 
apimtas kvaitulio ir nenorįs vėl patirti tai, ką tąnakt buvo 
išgyvenęs. 

Paskui jis pamanė, kad jo kančią stiprina tai, jog ji nemato- 
ma, bekraujė ir logiška, tad gulėjo bandydamas įsivaizduoti 

miestą, kuriame esąs. Kairą. Kiekviena gatvė - sunkiai kirsti- 
nas plotis, kiekvienos durys - paslaptis. Jo kaulai žėrėjo iš skaus- 
mo kaip iki raudonumo įkaitusios medžio anglys. Skausmingas 
uždavinys. Kažkur šiame mieste jis guli sapnuodamas — arba 
veikiau mieste, labai panašiame į šį, - pagalvojo jis netikėtai 
aiškiai. Palei Sultono Chasano mečetę, turgaus kampe, jis iš- 
vydo du neūžaugas, prekiaujančius saldainiais, 0 gal tik prisi- 
vertė juos išvysti? 

Aš juos apžiūrėsiu, - pamanė jis, — ir patikrinsiu, kaip jie 
moka mėgdžioti tikrovę. Paklausiu jų ko nors, ko pats negaliu 
atsakyti. Jis susimąstė, ar galima bus pasitikėti tokiu atsaky- 
mu, paskui nudausino tų vyrų link. Jie pamatė jį ateinantį ir 
išsišiepė. 

— Kuo aš vardu? 

Vienas nusišypsojo rodydamas švarples. 

— Aš vardu Bartis, o jis - Ladū. 

— Ne. Kuo aš vardu? 

— Atsiprašau. Gerai nenugirdau. Ar tu prašai manęs pasa- 
kyti tavo vardą? 

— Taip. 

Barfis pasikrapštė pakaušį. 

— Ar tu Žinojai mūsų vardus, kol mes jų buvom nepasakę? 

— Ne, nemanau. Nesu tikras. Ė 

Ar jis žinojo prieš jiems prabylant? Jeigu žinojo, tai dabar 
tikrai žinos, ką Bartis toliau sakys. Jį apėmė šiurpus augančios 
neišvengiamybės jausmas. 

— Labai keistas klausimas. 

Atrodė neišvengiama, kad jis taip pasakys, bet ar vis dėlto 
jis žinojo, kad Bartis pasakys būtent tai? Ir ar tai apskritai yra 
koks nors matas? Ir galų gale juk jis pats ne visada žino, ką 
toliau sakysiąs — ir pabudęs, ir miegodamas. Ką jis tikisi pa-- 
tvirtinti? Gal Bartis arba Ladū jam pasakys. Jis pajuto sąmyšį ir 
nuobodulį. Iš viso skausmo tinklo išsiskyrė vienas konkretus — 

jam baisiausiai norėjosi šlapintis, bet šį tyrimą reikėjo atlikti 
iki galo. 

Dabar prabilo Ladū. 

— Turbūt tu - Junisas, skudurininkas. 

Bartis keistai dėbtelėjo į Ladū. 

— Mes nepažįstam Juniso. Ar tu Junisas, ar tu tikrini mus, 
malonėk pasakyti. 

Bartis ir Ladū suėjo arčiau vienas kito. Atrodė suglumę ir 
išsigandę. O jis pats pajuto, kad lemtis siūlo jam kažkokį mig- 

— Taip. 

Ne, tai ne lemtis, o kažkokia nenumaldoma ir nemaloni 10- 
gika, tik dabar ji apgaubta regimos grėsmės. Jis beviltiškai ap- 
sidairė, ieškodamas kitų Žmonių, gyvulių arba paukščių. 

— Jeigu tu Junisas, elgiesi labai keistai. 

Reikia atlikti iki galo. Spaudimas pūslėje buvo nepakelia- 
mas. Jis negalėjo įsivaizduoti nei ką galėtų atsakyti, nei kaip 
Bartis ir Ladū atsilieptų į jo atsakymą, ir akimirką atrodė ne- 
įmanoma tęsti be kokio nors, kad ir kaip migloto, vaizdo, kaip 
šis nuotykis galėtų rutuliotis. Nebuvo galimybių ir tikimybių 
skalės, kurioje jis galėtų darbuotis. Vis dėlto jis sugebėjo iš- 
vograuti, kartu dar pagalvodamas, kaip keistai skamba jo bal- 
sas ramiame apyaušrio ore: 

— Gal aš ir Junisas. Aš išėjau į gatves ieškodamas žmonių 
draugijos. 

Tai atrodė toks keistas pasakymas, kad jis nė neįsivaizdavo, 
kaip kas nors galėtų atsakyti į tai būdravimo pasaulyje. 

Vėl viskas eina šuniui ant uodegos. Jam toptelėjo klausi- 
mas, ar neišdrįsus prie jų nusišlapinti. Jam iš pat pradžių rei- 
kėjo viso to išvengti paklausiant apie jų prekes. Bet gal jis per 
drovus. Jie tikriausiai mato, kadjis elgiasi keistokai, ir per daug 
nesirūpina, bet pakėlęs akis jis suprato suklydęs. Juodu šnibž- 
dėjosi. 

— Naktimis man sunku. Maldauju jus kelias likusias valan- 
das pasišnekėti su manim. Tikrai būčiau labai dėkingas. 

Nėra prasmės bandyti juos prigriebti, - pamanė jis. Aš Žinau, 
kad sapnuoju juos. Turiu tiesiog būti dėkingas už jų draugiją. 

Ladū linktelėjo, nors jie dar atrodė įtarūs, ir Barfis ėmė šne- 
kėti. Jis kalbėjo apie jųdviejų prekybą ir apie pelną, kurį gali- 
ma gauti dirbant naktį, nors būtent šią naktį juodu nieko ne- 
pardavę. Be to, naktį dirbti, žinoma, pavojinga. Mameliukai 
mėgsta rodyti globėjišką ir pelningą domėjimąsi tokiais ver- 
slais. O dar tos siaubingos žmogžudystės. Sako, kad gatvėmis 
vėl vaikšto Mirtinoji Fatima. 

— Sako, kad ji vyrams penį perpjauna perpus kaip bananą, — 
linksmai pridūrė Ladū. 

Vyriškis perbraukė delnu per kaktą. 

— Būkit geri, padėkit man. Atrodo, kad aš sergu arabiškuo- 
ju košmaru. 

Tada jis prisiminė turįs susitikti su beždžione ir suprato, kad 
naktis dar tik prasideda. 


Iš davadaro sodo į Arkaną 


Viena mano pasakojimo paslapčių - kas gi tas žmogus, kurį ka- 
muoja arabiškasis košmaras? Pagal šios ligos pobūdį tai galėtų 
būti bet kas, netgi jūs. Na, ne, aš nenoriu pasakyti, kad jūs serga- 
te arabiškuoju košmaru. Mažų mažiausia tai būtų įžūlu, ir aš 
nedovanotinai nukrypstu. Ne, aš norėjau pasakyti, kad pasakoji- 
mas, kurio ėmiausi, yra sudėtingesnis, negu tikėjausi. Balianas, 
italas dailininkas, paslaptingoji prostitutė, jūreivis, vardu Ema- 
nuelis, davadaras, Kačių Tėvas, Veinas, mano sesuo Marija, ma- 
no geras draugas Bulbulis - tiek daug personažų, o bus dar dau- 
giau. Mes dar nesusipažinome su Mirtinąja Fatima, tik girdėjo- 
me apie ją iš kitų. Aš imu nerimauti, kad galiausiai kažin ar su- 
gebėsiu visa tai išlaikyti savo galvoje ir sėkmingai užbaigti jų isto- 
rijas. Dabar vertėtų stabtelėti ir geriau susipažinti su kai kuriais 
personažais. 


Davadaras kiurksojo sode, atsilošęs į krūvą pagalvių. Abipus 
klūpojo dvi gražios, mėnuliaveidės jo dukterys. Sode plečian- 
tis šešėliams, vėl pragydo paukščiai. Ilga žole prašvytravo gul- 
be. Ji buvo nesveika, apkvaišinta, į juos pažvelgė trumparegė- 
mis akimis. Karštis anaiptol neslūgo, o tik dar stiprėjo. Dava- 

daro smegenyse kunkuliavo mintys. Pirštais suėmęs palmės la- 
pą, jis užsimiršęs draskė jį, kad sveiki liktų tik griaučiai. Tokia- 
me karštyje apskritai per sunku judėti, bet už sienų jis girdėjo 
įprastinį miesto sambrūzdį. Vargino net bandymas tai įsivaiz- 
duoti. Merginos, kaip visada, šnekėjo apie vyrus ir seksą. 

— Bint Azaz sako, kad frankų kraštuose viskas kitaip. Jie 
niekada nesiskuta savo slaptų vietų, ir vyras su žmona visą naktį 
praleidžia kartu, toj pačioj lovoj, o jiems mylintis moteris guli 
aukštielninka. Kaip tu manai - ar geriau, kai vyras neapipjaus- 
tytas? 

Davadaras mintyse suaimanavo. 

Jos sesuo atrėžė su panieka: 

— Miegoti su franku! Jau geriau su beždžione! Beždžionei 
bent stovės. 

— O ką tu čia išmanai? 

Davadarui trūko kantrybė. 

— Lauk! Lauk! Lauk! Atgal į namą. Nešdinkitės - lauk iš čia! 

Jis atsipalaidavo, ir mintyse atgijo Hafizo Širaziečio eilės: 


Ak, žalioji papūga, 
Amžinai apie paslaptis šnekanti, 
Te niekad netrūks tavo snapui vandens. 


Žalioji papūga, kaip jam buvo žinoma, yra figūra, reiškianti 
opijų. Jis jo sučiupo dar vieną žiupsnį iš šalia padėto bronzi- 
nio indo ir mąsliai nurijo. Žvelgė į namo link vangiai tolstan- 
čių dukterų užpakalius. Opijus paliko aitrų, šleikštų skonį ir 
apvėlė burną sausa vilna. Davadaro įsitikinimu, opijus netei- 
kė jokio tikro malonumo. Jis tiesiog lengvino Žmogaus buvi- 
mo kūne skausmą - kraujo plūdimą gyslomis, sausgyslių brū- 
žinimąsi į kaulą, smegenų košės tirtėjimą kaukolėje, - visą tą 
kasdienę mūsų skausmo plotmę, kuri darosi pastebima tik ta- 
da, kai opijus ją apmalšina. Davadarui malonumas reiškė 

skausmo nebuvimą, o gėrį buvę galima apibrėžti tik kaip blo- 
gi0 nebuvimą. 

Jis klausėsi iš už sienos sklindančių šūksnių ir šnibždesių, 
Kairo balsų, kurių pavojingi potvyniai teškendavosi aplink so- 
do pakraščius, o kartais jis juos gal tik įsivaizduodavo. 

— Kairas blogesnis ir už Bagdadą - pilna prostitučių ir haši- 
šo valgytojų. Su džiaugsmu iš čia dingsiu! 

— Duonos kepalas kainuoja du dinarus! 

— Mieste knibžda svetimšalių. Jeigu manai, kad jie čia atsi- 
dangino tiktai prekiauti, tau ne visi namie! 

— Klausytis pasakotojų - tuščias laiko gaišimas. 

— Tie, kurie leidžiasi ieškoti paslėptų lobių, - kas jie tokie? 
Mano nuomone, jie tiesiog bando pasprukti nuo savo žmonų. 

- Iš Aleksandrijos atkeliauja linksmieji dervišai. Jie aiškina, 
kad Dievas siunčia juos šaipytis iš mūsų valdovų. 

— Jis buvo jaunas, tad mes nenustebom, kad jį rado su per- 
pjauta gerkle prie Bab al Nasro. 

— Aš laukiu davadaro leidimo. Jau dveji metai, kai išsiun- 
čiau prašymą. 

— Kantrybė puošia. 

— Ar žinot, kas bus toliau? 

Davadarui merkėsi akys, vokai ėmė mirksėti stengiantis ne- 
užmigti. Kai kuriuos keblumus galima saugiai svarstyti tik bud- 
ria sąmone - pavyzdžiui, Kačių Tėvą, persekiojantį tą jauną 
anglą, kuriam niekaip nesiseka išvykti iš miesto. Būdamas žva- 
lus ar vangus, davadaras miglotai nujautė, kad tokia istorija 
gali baigtis tik bjauriai. Tas anglas — natūrali auka, Tėvas — 
šeimininkas, kankintojas, manipuliatorius. 

Daugelį dienų davadaras praleisdavo snausdamas nuo opi- 
jaus. Jo matomo gyvenimo vos užteko aprūpinti sapnams: po- 
ra šimtų veidų, vaizdas iš Citadelės, keletas nutikimų buvo tau- 
sojami ir nuolat atkartojami giliuose apmąstymuose. Visą pa- 

saulį sudaro viena medžiaga —- pakanka nuodugniai ištirti bet 
kurią jos dalį. 

Davadaras žvelgė į sodą apsiblaususiomis akimis. Jo dukte- 
rys vis dar tolo nuo jo taku, o prie dantų tebebuvo prilipę opi- 
jaus trupinėliai. Sodas buvo gražus, bet davadaras jame nieko 
negalėjo įvardyti - gausybė kekių ir žiedų prieblandos juodu- 
moje, užlietoje purpuro, skleidžia sodrų mišrų kvapą. Mintyse 
jis klajojo tarp nežinomų sodo šakų ir iš prietemos gelmės tarp 
medžių žvelgė atgal į save — vienišą pažeidžiamą figūrą, išsi- 
drėbusią su vėpliška opijaus šypsena, įsirėžusia jo veide lyg 
įpjova persirpusiame melione. Opijaus sukelta fantazija nu- 
silpo, ir jis nejučia šastelėjo atgal į sodo vidurį. Liesomis ran- 
komis perbraukė per padūmavusias akis ir vaškinę odą, svajo- 
damas, kaip atrodytų, jeigu viskas būtų kitaip. Tarpe tarp dvi- 
dešimties metų griežto karinio asketizmo Citadelės barakuo- 
se ir ateities, kupinos erotinių intrigų bei politinės metafizi- 
kos, jį apėmė apkvaišimo stingulys. 

Jis užsimerkė ir atsidavė vaizduotei. Miestas byra. Duonos 
tiekimo nebegalima užtikrinti. Sutemus gatvėse nesaugu. Pra- 
našaujamas sultonato galas. Į Kairą atvyko keistų žmonių. Al 
Ažaro daktarai sako, kad Kaire dabar yra žmogus, sergantis 
arabiškuoju košmaru, — bet ką jie žino? Netrukus pasirodys 
linksmieji dervišai. O dar čia tas anglas... 

Siestai arba jo vadinamajam grožio miegui davadaras buvo 
atsidavęs kone profesionaliai. Jis rašė knygą apie karių, valdi- 
ninkų ir kitų veiklos Žmonių grožio priežiūrą. Jau turėjo nega- 
lutinį pavadinimą: „Dabinimosi raktas ir puošimosi būdas sul- 
tono vergams ir tikėjimo kalavijams“. Knygoje jis aiškino, ko- 
kia svarbi yra siesta, atpalaiduojanti veido raumenis ir išlygi- 
nanti rūpesčio raukšleles. Kad ir kokios audros siaustų žmo- 
guje, visada reikia stengtis išlaikyti vaiskų veidą. Čia jis taip 
pat kėlė mintį, kad ūmus prakaitavimas, sukeliamas opijaus 
dozės, išvalo poras ir odą daro gražią bei lygią. 


88 ROBERT IRWIN Iš ARABIŠKASIS KOŠMARAS 


Knygos užmojis buvo platus, gelmė įspūdinga. Kaip gali 
žmogus balne išlaikyti natūralius odos aliejus žygyje? Ar pa- 
tartinos tatuiruotės? Kokią kosmetiką vartoti norint patraukti 
moteris ir kokią - norint patraukti vyrus? Sakų naudojimas 
plaukams šalinti. Masažas. Tupetai. Kelnių kilpinės. Dažai 
vokams, chna ir lakai. Neužmiršo jis ir psichologinių dalykų. 
Pavyzdžiui, norint atrodyti gražiam grumtynėse, kaip ir gin- 
kluotose kautynėse, be galo svarbu jaustis jaunam. Taip pat 
svarbu įgyti elitinį veidą, atrodyti pinigingam, nes pinigai su- 
kelia geismą patikimiau negu kvepalai... Tai sunku. Mąsty- 
damas neišbandytomis kryptimis, jis pakankamai įvertino, 
kaip keblu darbuotis su tais sunkiais turkiškais veido bruo- 
žais, neretai sudarkytais mūšių randų ir išvagotais valstybės 
reikalų rūpesčių. 

Kaip ir visada po siestos, jis pabudo pagveręs ir persmelk- 
tas šalčio — tarsi išnirdamas iš didelės gilumos. Sugrįžę jį vėl 
apsėdo tie patys dienos rūpesčiai. Miestas byra. Duonos tie- 
kimo nebegalima užtikrinti. Sutemus gatvėse nesaugu. Pra- 
našaujamas sultonato galas. Al Ažaro daktarai sako, kad jau 
dabar Kaire yra Žmogus, sergantis arabiškuoju košmaru, — 
bet ką jie žino? Netrukus pasirodys linksmieji dervišai. O dar 
čia tas mįslingas anglas, ir ką nors reikės daryti su tuo italu... 


Džankristoforas pabudęs vėl išvydo tamsią figūrą, gunktelė- 
jusią, apsigaubusią, stovinčią jam prie pat pėdų, žvelgiančią į 
ji. Paskui ji išnyko. Tai buvo vienintelis jo lankytojas. Dar 
prieš atvykdamas į Kairą, jis pažinojo jį ir žinojo jo vardą — 
tai Azraelis, mirties angelas. Azraelis aplanko visus, bet ne 
visi jį mato. Jis pasirodo silpniausiomis žmogaus gyvenimo 
akimirkomis. Kuo arčiau jis prie kojūgalio, tuo arčiau tam 
žmogui mirtis. Kai jis pasilenkia žmogui virš galvos, mirtis 
jau tikrai būna čia pat. Azraelis išsiurbia sielą iš kūno, pra- 
dėdamas nuo kojų pirštų - tai labai skausminga. Džankristo- 

foras visada pabusdavo su šiurpaus laukimo jausmu. Kai at- 
simerkęs išvysdavo tuščią kambarį, jam visada džiugiai pa- 
lengvėdavo. Bet kartais kambarys nebūdavo tuščias. Kokią 
dešimtį kartų priešais Džankristoforą stovėjo Azraelis, kas- 
kart vis arčiau. Arčiau, arčiau ir arčiau — Azraelis buvo vis 
trumpėjantis jo gyvenimo šešėlis. 

„Iš dabar gyvenančiųjų milijonai niekada nemirs“, - taip 
jam buvo pasakyta. Apmaudus slėpinys - nes dabar jis žinojo 
nebūsiąs vienas iš jų. Vis dėlto šiek tiek guodė žinojimas, kad 
čia jis ne vienas ir kad kažkas stebi jį miegantį. Spalvotos 
dėmės, sudariusios angelą, akimirksnį jam dar šokčiojo vyz- 
džiuose, o paskui išsibarstė, ir liko tik blausūs deglo atšvaitai 
iš išorinės celės. 

Jis buvo Citadelėje - požeminiame plote, žinomame al Džu- 
bo pavadinimu; jis sužinojo ir tiksliau — esąs toje jo dalyje, 
kuri vadinama Arkana - tai yra Drėkintuvu: aišku kodėl. Jis 
buvo visas permirkęs, bet labai sukaitęs. Tvaiki šutra šmižinė- 
j0 jo kūnu it gyvos skruzdės. Ant labai ankštų sienų žvilgėjo 
vanduo. Jis mieguistai perbraukė rankomis per savo lipnų kū- 
ną ir, ištiesęs jas už galvos, palietė glaudžiai slegiančias šios 
nenormalios gimdos sienas. Jis šlykštėjosi savimi. Rankomis it 
irklais vangiai pateliūškavo jį supančiame vandenyje. Miglo- 
tai prisiminė, kaip kadaise, su draugais gulėdamas saulėtame 
kalvos šlaite netoli Pavijos, prisiekė sau, kad, nors ir kas atsi- 
tiktų ateityje, ypatingas šios akimirkos malonumas iš anksto 
su kaupu atstoja visas negandas. Bet dabar jis sumąstė, kad 
prieš daugelį metų kalvos šlaite prie Pavijos Dievas išgirdo jį 
ir priėmė jo iššūkį. Dabar jis kentėjo taip smarkiai, kad jo kū- 
nas, jo siela ir gyvenimas šio esamo skausmo subjauroti visam 
laikui. Niekas nieko neatsveria, - pamanė jis. „Aš“, kuris juo- 
kiasi, ir „aš“, kuris rauda, yra dvi skirtingos esatys... Tą rytą 
kavinėje Balianas tikriausiai pamanė, kad nuo karščio jam pa- 
simaišė. Jis stebėjosi, iš kur ta užgaida, paskatinusi jį pasikviesti 

tą užsisvajojusį, apyžioplį jaunuolį ir taip įsijautus su juo kal- 
bėti. Gal pamatė jį turint kažką jiems abiem bendra. Šiaip ar 
taip, matyt, tai buvo klaida. Džankristoforas tuo metu nesu- 
vokė, kaip atidžiai jį stebi miego mokytojas ir jo žmonės. Ko 
gero, ir ant Baliano kris įtarimas dėl to, kad šnekėjosi su juo. 
Gal ir tos knygos jie ieško — Džankristoforas ištraukė ją iš Vei- 
no bagažo. 

Knygos pavadinimas, grakščia, ritmiška arabų kalba skel- 
biantis: „Seno maldininko. ieškančio bezoaro išminties ak- 
mens, sapnas, kuriame žinojimu iškalbinga burna paleidžia- 
ma į neišmanymo ganyklas“, - iš pradžių vertė jį suabejoti, ar 
jis bus radęs tai, ko ieškojo. Tačiau pratarmė jį nuramino. 


Jis sakė: „Senasis maldininkas pabudo iš ilgo sapno ir paklausė: 
— Sakykit man, kokiame gyviine galima rasti bezoaro išminties 
akmenį? 
Pasirodė Gerojo Patarėjo figūra ir tarė: 
— Bezoaro akmuo yra Rucho išskyra. 
— Gerai, o kas yra Ruchas? 
— Ruchas - tai paukštis, turintis vardą, bet neturintis kūno“. 


Tada Gerasis Patarėjas pasiūlė senajam maldininkui nebe- 
klausinėti, bet apklausa, žinoma, tęsėsi. Džankristoforas pro- 
bėgšmais prisiminė, kaip toliau klostėsi pašnekesys ir pridur- 
tas komentaras, bet greitai nustūmė tai į tą savo sąmonės plo- 
tą, kuriame stengėsi negalvoti apie savo ketinimus Dievo at- 
žvilgiu. Pabandė galvoti apie ką nors kita ir pagalvojo apie 
tikrąjį savo misijos Kaire tikslą. Skubiai pasistengė galvoti apie 
dar ką nors kita. 

Be abejo, konsulas, tas senas kvailys, reiškia protestus dėl 
jo arešto. Šie protestai nuveiks tik tiek, kad paskatins valdžią 
atsivesti jį iš šitos celės ir pamėginti nustatyti, kodėl jis toks 
svarbus, — iškankinti iš jo atsakymą. Jo neviliojo davadaras ir 

j0.budeliai, bet iš tikrųjų tai jis bijojo Tėvo ir jo pagalbininkų. 
"Tačiau jo draugai Kaire irgi nepėsti, ir nėra visai neįmanoma, 
kad suorganizuos jo pabėgimą, kol jis nepateko į mameliukų 
inkvizicijos nagus, ir kad jis dar išvys žydrą dangų prieš savo 
paskutinį susitikimą su Azraeliu. 


Kačių Tėvo name 


Pradžioje aš nusakiau savo pasakojimą kaip romantišką istoriją — 
iš dalies taip ir yra, bet kartu tai, žinoma, ir tikras pasakojimas. 
Mano publikai gali atrodyti, jog mano pasakojime nerealumo 
įspūdį suteikia tai, kad pasakotojas pasirodo miegančiojo anglo 
sapnuose. Bet jūs gal irgi pasirodote sapnuose tų, kurie jus pažįs- 
ta. Ar susimąstėt, kaip jūs jiems tada atrodot?.. 


Veinas dar kartą ėjo per miestą, paranke prilaikydamas Kačių 
Tėvą. Jo regos periferijoje sklandė paukščiai, keldami spar- 
nus it šviną ir nuleisdami uodegas, plakdami jomis tirštą švy- 
tintį orą. Jiems apie kojas kilo dulkės ir stingo tumiame ore. Iš 
tolumos sklido gatvės prekiautojų šūksniai. Liejosi pavakarės 
šviesa, kurios spalvos atrodė ne iš mūsų saulės. Viskas klojosi 
ramiai ir lėtai, tarsi povandeniniame mieste. Juodu ieškojo 
Baliano. 

— Rašidas sako lyg ir matęs jį šiąnakt sapne, bet nesąs tik- 
ras kur. 

Jie perėjo iš Azbekijos dalies į Sėdinčiųjų Siuvėjų gatvę. Jos 
vartuose kiurksantis žmogus maldaudamas iškėlė nukirstų ran- 
kų strampus. Jie ėjo gatve toliau ir užsuko į Kvepalų suką. 

Suke trys vaikai, kamuojami bjauriai pažengusio konjunktyvi- 
to, bandė nusivesti juos į kažkokį namą - neaišku dėl ko. Kaž- 
koks vyras įsikišęs nuvijo juos. Jiems dėkojant, vyras atsigręžė į 
juos, ir pasimatė, kad pusė jo veido išpuvusi atsiknojusiais rau- 
donais dribsniais. Kai juodu apsisukę patraukė atgal, Citadelės 
link, praėjo pro saulėje besikaitinančią katę. Viena jos akis pa- 
laida karojo iššokusi iš akiduobės, palaikoma tik ganglijo. 

— Ar tu pastebėjai, - paklausė Kačių Tėvas, - kad kai kurio- 
mis dienomis pasitaiko sutikti daug daugiau pamišėlių arba 
luošių negu įprastai? 

Veinas nieko neatsakė. Sunku būtų buvę nepastebėti. 

— "Tai mano priešo galios apraiška. Kai kuriomis dienomis 
jis išvilioja juos iš priemiesčių ir rūsių kaip perspėjimą - kad 
parodytų mums savo viešpatijos mastą. Dabar mieste yra dau- 
giau raupsuotųjų ir paralyžiuotųjų negu sveikų Žmonių. Kurią 
nors dieną jis duos ženklą, ir jie sukilę išžudys mus visus. 

Veinas viduje suvirpėjo. Prisiminė girdėjęs kalbant, kad Vagių 
gildija ne visada patenkinta gaunamais pinigais. Pamatę, kad au- 
ka turi per mažai, jie gali pasiimti dar ir ranką arba nosį ir šitaip 
inicijuoti auką į savo broliją. Krikščionys ir žydai ypač pažeidžia- 
mi, nes sultono žemėse jiems neleidžiama nešiotis kardo. 

Kačių Tėvas visur matė užslėptus artėjančių neramumų žen- 
klus. Alam al Mitalio gelmėse, - atokioje srityje, kur ženklų 
daugiau negu reikšmių, priežasčių daugiau negu įvykių, - spau- 
dimas augo ir liejosi iš telkinio į telkinį, kol dabar štai prasi- 
sunkė į tikrąjį pasaulį, bet Tėvas apie šiuos dalykus žinojo dau- 
giau, negu buvo linkęs papasakoti Veinui. 

Jis yra suvytusi mąstanti rupūžė, - galvojo Veinas, - tupinti 
neasmeninių santykių tinklo viduryje... tinklą mezganti rupū- 
žė. Veinas jau dvylika metų bendravo su Kačių Tėvu, bet pas- 
tarojo būdas ir siekiai jam vis dar buvo didžiai mislingi. 

Tėvas niekada nekalbėjo apie savo praeitį ir kaip jis išmoko 
sapnų aiškinimo bei su juo susijusių mokslų. Veinas manė, jog 

jis pabrėžtai didžiuojasi, kad apie kitus žmones sužino dau- 
giau, negu atskleidžia apie save. Jis buvo šaltas, slapukiškas 
ir griežtas — su lankytojais, rodos, niekada neatsipalaiduos, 
kol neįsitikins juos laikąs savo rankose arba net jau užverba- 
vęs į savo mokinius. Tėvo mokykla klestėjo, ir jis tikrai buvo 
visų Veinui pažįstamų sapnavimo lygmenų meistras, bet Vei- 
nui nė už ką neatrodė, kad mokykla ir jos paslaptys užvaldė 
visas Tėvo mintis. Kilo įspūdis, kad jis visada puoselėja kokį 
nors kitą sumanymą. Kai kada pas jį lankydavosi mameliukų 
pareigūnai, pirkliai ir kiti žmonės, kurių veidai ir laikysena 
aiškiai rodė, kad jie nesidomi vidiniu pasauliu. Jis nuspren- 
dė, kad Tėvas imasi kitų sumanymų, svaiginamai sudėtingų, 
sumanymų sumanymuose, susijusiuose su dar kitais sumany- 
mais, — planų, kurių žlugimas buvo būtinas kitų, didesnių, 
užmojų sėkmei, o pastarieji savo ruožtu buvo dangstomi ir 
apdraudžiami apgaulingais judesiais ir blefavimu kitomis 
kryptimis, ir visa tai judėjo link kažkokio grandiozinio pla- 
no, kurio tikslo niekas negalėjo nė nuspėti ir kurį pats senis, 
ko gero, suvokė tik miglotai. Visa tai buvo galima numanyti 
iš užuominų. 

Kartais šie planai, - jei tai iš tiesų buvo planai, - matyt, klo- 
davosi nekaip, ir Tėvas įsitempęs niūriai sėdėdavo savo kam- 
bario kampe, rodos, nė Veino vardo nebežinodamas, o ir savo 
paties vardą primiršęs. Tačiau šiomis dienomis jis dažniau spin- 
duliuodavo pasitikėjimą savimi. 

Kažkas brendo, ir tas vaisius lengvai įkris seniui į rankas. 
Tokiais atvejais jis būdavo budrus ir žvitrus. Veinui atrodyda- 
vo, kad jis klausosi ne ausimis, o užgobtomis akimis, ir tada 
Tėvas duodavo ryžtingus, neretai irzlius nurodymus. Ar būda- 
mas niūrios, ar pakylėtos nuotaikos, savy visada turėdavo rūs- 
tumo. Pernelyg liesas ir gyslotas, kad tiktų skaniam valgiui, — 
nepagarbiai nusprendė Veinas. Sunku buvo įsivaizduoti jį mie- 
gantį, ir jis niekam neleido pamatyti savęs miegančio. 

"Veinas prisiminė jųdviejų pirmą susitikimą. Miego namų var- 
tai buvo užslėpti - už namo kampo nišoje sulinkęs sargas link- 
telėjo praleisdamas Veiną. Veinas ėjo toliau ir virš vartų pa- 
matė kaligrafiškai išraitytą užrašą: „O, užmigsiantis žmogau, 
patikėk savo sielą Dievui, kuris niekada nemiega“ (įprastinis 
pamaldus posakis, kuriam Tėvas, kaip vėliau patyrė Veinas, 
nė kiek nebuvo įsipareigojęs). Tarnas mostelėjo ranka, kur ieš- 
koti Tėvo, ir Veinas įžengė nepristatytas. Tėvas sėdėjo ant grin- 
dų nugara į jį. 

— Aš laukiau tavęs. 

— Iš kur jūs Žinot, kas aš esu? 

— Šiąnakt sapnavau, kad tu ateisi. 

— Kaip keista! 

— Visai ne. Tą sapną sapnuoju kasnakt jau penkiolika metų. 

Būtent toks bendravimas nusistovėjo per tuos metus, nes 
Tėvas, šviesdamas Veiną, nuolat griebdavosi pagyrų ir pašai- 
pų mišinio. 

Jaunystėje Veinas buvo ėmęsis teologijos studijų Oksfordo 
universitete. Jis buvo uolus studentas, bet kadangi buvo netur- 
tingas, savo studijas paremdavo vagiliaudamas, tad, baigiantis 
pirmam kursui, jam buvo pasakyta, kad jo itartinas elgesys 1r 
prasta moralė visam laikui užkirto jam kelią į bakalauro laipsnį. 
Tadjis persikėlė į Europą ir iš pradžių dirbo pirklių pasiuntiniu, 
o paskui savarankiškai vertėsi kaip samdinys ir visų nedorų ama- 
tų meistras, bet laikai buvo sunkūs, o jo verslai pavojingi. 

Laikinas bendras kapų plėšimo interesas suartino jį su žydu 
Eliju de Medigu, iš kurio lūpų jis pirmą kartą išgirdo atsainiai 
tartą frazę apie miego mokytojus, kurie keliauja pirmyn atgal 
Europos ir Azijos keliais kaip kokie čigonai. Pasak kabalisto 
Elijo, šie miego mokytojai pragyvenimui spėja ateitį iš sapnų, 
bet patikėtinius moko, kaip sąmoningai įvaldyti sapnus ir pa- 
siekti juose pilnatvę. Iki tol Veino mintas nusikaltėlio kelias 
neatnešė jam turto ir moterų, kurių jis taip aistringai geidė. Jį 


96 ROBERT IRWIN B ARABIŠKASIS KOŠMARAS 


keistai patraukė mintis pasiekti tokį pasitenkinimą slaptame 
vidiniame pasaulyje. 

Taip prasidėjo Veino kelionės - jų ieškodamas jis ne kartą 
kirto Dunojų ir Karpatus. Pirmas jo mokytojas buvo Salonikų 
turkas - iš jo jis išmoko viską, ką galėjo, taip pat ir turkų kal- 
bą. Paskui, ieškodamas kitų mokytojų, jis keliavo į rytus - į 
Konstantinopolį, Erzindžaną, Tebrizą ir Chivą. Jis aptiko esant 
nematomą mokytojų tinklą - jie perleisdavo jį vienas kitam. 

Darydamas pažangą, jis ėmė tiek pat keliauti naktimis kaip 
ir dienomis. Kelionių kraštovaizdžiai liejosi į vieną: fantastiš- 
ki kūginiai kalnai, požemio miestai, iš kaukolių sukrautos to- 
torfrų piramidės ir rūkstantys ežerai. Galiausiai Bucharoje jį 
pasiekė Žinia apie didį mokytoją, dirbantį ir praktikuojantį Kai- 
re. Jis melancholiškai leidosi atgal į vakarus, Kairo link, mė- 
gavosi kelione bei jos pavojais ir su šiurpu laukė akimirkos, 
kai stos veidu į veidą su tuo, ko įsikalė į galvą ieškąs, — tikru 
meistru. Keliaudamas Baltųjų avių turkų ir Juodųjų avių tur- 
kų Žemėmis, jis jau tada suvokė, kad islamo pasaulis artėja 
prie nuosmukio, nes dvi didžiosios imperijos - Osmanų ir Ma- 
meliukų sultonatai — vis labiau kertasi niekieno žemėje Ana- 
tolijoje. Kaire baimingo nerimastingumo nuotaikos buvo dar 
labiau matomos. 

Kačių Tėvas, kitaip nei Veino anksčiau sutikti miego moky- 
tojai, praktikavo atvirai, globojamas sultono ir kai kurių jo iš- 
kilių emyrų, nors apskritai mieste jo nelabai mėgo. Užėjus sun- 
kiems laikams, kaip dabar, jis tapdavo ulemų ir dervišų šeichų 
pamokslų auka, bet jis ir jo mokiniai išsilaikė ir klestėjo. Bū- 
tent čia, Miego namuose, iš rimtųjų prasidėjo tikrasis Veino 
mokymasis. 

Visas pastatas smirdėjo kačių myžalais, nes tos katės, su ku- 
riomis nebuvo daromi bandymai, bastėsi po namą kaip tinka- 
mos. Tas, kurias atrinkdavo bandymams, laikė pintuose nar- 
vuose rūsyje. Jas šeriantys vergai dėvėjo storas odines piršti- 

nes, nes tuo metu Tėvas naudojosi katėmis nustatinėdamas 
miego atėmimo poveikį, ir dėl priverstinės nemigos jos darėsi 
nenuspėjamos, o kartais ir įsiutusios. Vergai su Veinu nenorė- 
jo šnekėtis - į jį žvelgė su tokia pat pagarbia baime kaip ir į 
savo šeimininką. Tad pradžioje šios kankinamos būtybės buvo 
vieninteliai Veino draugai. 

Darbas iš pradžių buvo sunkus. Dieną jis dažniausiai pra- 
leisdavo studijuodamas aiškinimus ir komentarus, pateiktus 
Juozapo Hebrajo „Sapnyne“ ir Artemidoro bei Ibn Sirino dar- 
buose, bet uoliausiai studijuoti Veinui tekdavo naktį. Tėvas 
mokė jį, kaip prisiminti sapnus - kaip ištraukti juos iš nakties 
tarsi žuvis. Mokė, kaip nešiotis prisimintą sapną galvoje, kad 
neišblėstų jokios smulkmenos. Paskui mokė, kaip sapnuoti 
skaidriai, aiškia sąmone. Kai jam tai pavyko, Tėvas ėmė rody- 
tis jo sapnuose ir teikti pamokymus visą naktį. 

Kai tai įvyko pirmą kartą, Veinas tamsoje išgirdo ritmingą 
šnabždesį. „Sapnai - kaip jūra: jie įsiveržia ir užlieja smegenis 
mažomis bangelėmis, o paskui atsitraukia, bet bangos vilnija iš 
ko nors, kas yra visada, - iš Vaizdinių pasaulio, Alam al Mitalio. 
Užuot laukęs, kad bangos užplūstų tave pastoviu kasdieniniu 
ritmu, panorėjęs gali pats nuplaukti ir patyrinėti jų gelmes“. 

Tėvui kalbant, Veinas nepaprastai aiškiai, tarsi iš tiesų sto- 
vėdamas pakrantėje, išvydo keistą jūrą — ryškiai žalią, bet tą- 
sią, O jos bangos buvo karūnuotos baltomis garbanėlėmis, lė- 
tai ir meiliai mojančiomis kranto link. Senis stovėjo šalia jo — 
geraširdis, žaižaruojantis puikia nuotaika. Jis pasikaišė džala- 
bą ir įbrido, sakydamas: „Sapnų jūra nėra vien metatora. Tai 
yra vaizdinys Alam al Mitalyje“. 

Tą pirmąjį kartą Veinas nedrįso sekti paskui jį. 

Rytą mokymas tęsdavosi pusryčiaujant - duonos riekes mir- 
kant medaus dubenėliuose: naktį iškilę vaizdiniai buvo gvil- 
denami dienos metu. Galvos viduje dega žvakė - vidinė regos 
žvakė. Ši žvakė mums pro akis meta nematomus spindulius ir 

taip įgalina mus pamatyti aplinkinį pasaulį, bet šiuos spindu- 
lius galima nukreipti ir kitiems tikslams. Pavyzdžiui, galima 
sukelti žmogui transą arba užleisti užkratą ant žmonių ir gy- 
vulių. Naktį šie spinduliai negali prasiskverbti pro akiduobes į 
išorinį pasaulį, nes visa galva būna aptemdyta iš skrandžio ky- 
lančių garų. Tada šviesą galvoje apsaugo Alam al Mitalis. Tik 
išmokytas žmogus gali jį įvaldyti. 

Toliau Veinas mokė meno atskirti kvaišalų arba nuodų su- 
keltą miegą, ilsėjimosi ir miego sapnuose meno ir kaip tiksliai 
atkartoti tikrąjį pasaulį galvoje - pakopomis skausmingai 
drausminant regimąją atmintį. Paskui Tėvas nuvedė jį giliau į 
prarają, ir Veinas sužinojo, kad mieganti sąmonė gali leistis 
daugeliu lygmenų. Arčiausiai paviršiaus yra vadinamoji Šuns 
juosta —- gluminanti būsena, nekiek tenutolusi nuo būdravi- 
mo; Dramblio juosta daug sodresnė ir fantastiška; toliau — 
Driežo juosta: ne tokia spalvinga ir abstraktesnė; ir taip to- 
liau, ir taip toliau. Kiekvienoje juostoje erdvė atrodo vis ma- 
žesnė, o spalvos skurdesnės. Pasak jo mokytojo, kažkur viso to 
šerdyje esąs centras - mažut mažutėlis ir tamsus, - prie jo esą 
galima priartėti tik didžiai šiurpstant, tai esanti Akmenėlio 
juosta (bet dar iki jos Veinas patyrė, kad reikia bijoti Beždžio- 
nės juostos). 

Tik po keleto mėnesių Tėvas leido Veinui tiesiogiai patar- 
nauti jam. Tada jis ėmė suvokti, kodėl Tėvas taip mielai pada- 
rė jį savo mokiniu. Ne tik todėl, kad Veino raumeningas stotas 
teikė jam jėgų ištverti mokymo sunkumus arba pravertė ben- 
draujant su kai kuriais nelabai patenkintais Tėvo klientais. Nors 
miego disciplina pirmiausia ir labiausiai buvo grindžiama są- 
monės jėga, kartkarčiais reikėdavo ir kvaišalų. Kartais Kačių 
Tėvas būdavo pradingęs ištisus mėnesius - rinkdavo, pirkda- 
vo tokius kvaišalus. Tad štai Veiną Tėvas pasiskyrė šių kelio- 
nių palydovu. Reikiamų kvaišalų ir chemikalų mastas buvo tik- 
rai platus, bet reikmuo, ginantis Tėvą į tolimiausias Aukštuti- 

nio Egipto dalis, buvo mumijus, ir Veinas perprato, kad iš jo 
įgūdžių Tėvas labiausiai vertino kapų plėšiko patirtį. (Mumi- 
jus yra koktus bitumo, natrono ir išsaugoto kūno junginys, juo- 
das kaip derva. Kalbėdamas apie mumijų, Tėvas sakė: „Kūnas 
nėra negyvas kevalas, įkvepiamas kokios nors dvasios. Jis yra 
pati gyvybė!“) Medžioklė buvo pavojinga - tekdavo susiremti 
su beduinais ir kitais kapų plėšikais, reikėjo saugotis mame- 
liukų valdytojų, o kartais, kai sėkmė būdavo ranka pasiekia- 
ma, koks nors tūkstantmečių senumo mechanizmas pačiame 
kape išjudindavo jiems paruoštas žabangas. Veinas mėgavosi 
tais nuotykiais, o augant mumijaus sankaupoms Miego namuo- 
se, kilo ir Tėvo ūpas. Tėvas palengvino Namų drausmę. Jis 
netgi įvedė Veiną į lotoso kraštą — pas paklusnias odaliskas 
Kobros sapnų juostoje. Tikrajame pasaulyje didžiųjų urnų pri- 
pildymas viršutiniame Namų aukšte buvo švenčiamas iškilmin- 
giau. Tėvas surengė mumijaus šventę. 

Savo jaunus vyrus Tėvas vaišino balzamuotais fragmentais, 
pasaldintais arba ištirpdytais vyne. Tėvas jiems sakė, kad, val- 
gydami savo protėvius ir semdamiesi iš jų peno, jie šlovina 
mirties ir prisikėlimo, miego ir pabudimo slėpinius. Jie klau- 
sėsi jo pašiurpę ir išsigandę nedrąsiai kramtė tuos nepatrauk- 
lius kąsnelius. 

— Koks bus jo poveikis? - pasisėmęs drąsos paklausė Veinas. 

— Mumijus išsaugo gyvybės mirtyje pavidalą - taip pat kaip 
sapnas išsaugo būdravimo miege pavidalą. Todėl mumijus su- 
stiprina sapną. Jis tai daro skatindamas sapną atsikurti, tad 
kiekvienas sapnas savo įsčiose nešasi kitą sapną. Tai yra vidi- 
nis begalybės įvaizdis. Jūs valgote amžinybę. 

Jis globėjiškai nusišypsojo. Jie vis kramtė. Tačiau kai buvo 
suvalgyti paskutiniai trupiniai, pratrūko šneka ir atslūgo įtam- 
pa, vyrai ėmė šokti ir dūkti. Apeiginė šventė virto tikru džiū- 
gavimu. Pobūviui baigiantis, apkvaišę ir apgirtę mokiniai šėl- 
dami davėsi po visus Miego namų kambarius - kiekviename 

lange pastatė po žvakę, per kiekvieną palangę persvėrė kili- 
mėlį. Tada, atlikę šį darbą, Veinas ir kiti juokdamiesi ir šūkau- 
dami išvirto laukan pasigėrėti poveikiu. Dviejuose languose 
nešvietė žvakė ir nekabojo kilimėlis. Jie apniukę nužvelgė tuos 
langus su pinučiais ir įėjo vidun. Veinas žinojo dar ne apie 
visus Miego namų gyventojus. 


Klimato sąlygos 


O gal aš norėjau pasakyti kulminacijos sąlygos? Ne, deja, dar ne... 


Veinui ir Kačių Tėvui bus nelengva surasti Balianą. Jis yra kaž- 
kur tarp šimtų tūkstančių Kairo skurdžių ir luošių, kurie šnabž- 
dasi ir plevena po miestą kaip negyvi lapai. Visi jie leisgyviai ir 
menkai protaujantys. Bet per Kairą kartu su jais traukia viso- 
kie dalykai, neturintys proto balso: vėjai, gyvūnai, dvasios, nuo- 
taikos. 

Chamsynas yra penkiasdešimties dienų vėjas, pučiantis iš 
pietryčių ir nešantis dulkių tumulus; gatves laižo karštas iš Nu- 
bijos atklystančio simūmo liežuvis; bet taip pat pučia šiaurys 
šamalis, juodaodžių ir kitų politeistų garbinamas kaip gyvybės 
nešėjas. Pagal nematomas komandas zuja musių debesys, su- 
sidaro, iškrinka ir persitvarko šunų gaujos. Į Kairą atgenamos 
bandos —- daugiausia avių ir ožkų; Totorių Griuvėsiuose matai 
didelius arabų ganomų ožkų guotus, mintančius atmatomis. 
Sausringomis vasaromis mieste pūva tiek daug atliekų, kad jų 
nesudoroja nei ožkos, nei šiukšlininkai, ir tada pakyla džinai — 
su savo nuodingais garais jie plūsta miniose, nešami vėjelio, ir 
su chamsynu bei šunų vėjais užleidžia užkratą. Kiekvieną 

vasarą kai kurie piliečiai išprotėja nuo vėjų, tad protingiausia 
į dulkinas gatveles leistis apsirišus veidą skepeta. 

Nuo džinų beveik nesiskiria nuotaikos, dažniausiai šėlstan- 
čios ir melancholiškos, užliejančios miestą taip greitai ir ne- 
paaiškinamai kaip perkūnija. Taip pat pavojingi dulkių vel- 
niūkščiai, kurie, pliaukšėdami apie kulkšnis, siekia nuvilioti 
neapdairų keleivį nepažįstamais takais. Štai todėl visi džiau- 
giasi, kai užeina lietūs, nes jie prispaudžia dvasias, ir tada iš- 
lenda vorai - lietaus vaikai, — ir oras, iššlavus iš jo senas aist- 
ras, vėl gaiviai kvepia. 

Savo klajonėse vis labiau silpdamas, Balianas palengva su- 
sivokė vis sunkiau skiriąs naktinių fantazijų Kairą nuo tikrojo 
miesto. Gatvėje girdimi žmonių balsai atrodė sklindą anaiptol 
ne iš gatvės, o iš jo galvos. Balsai dudeno arba kuždėjo jo sme- 
genų skilveliuose, kai kurie prie pat ausų, kiti toliau, bet vis 
dėlto viduje. Sunku buvo suprasti, ką jie sako. Tik retkarčiais 
koks nors balsas, dažniausiai žodis, drioksteldavo jam makau- 
lėje ir ištraukdavo jį iš snaudulio. 

Ir spalvos. Kartą jis apdujęs visą popietę spoksojo į šešėlyje 
stūksančią sodo sieną. Ar ji ruda, ar pilka, ar mėlyna, ar su 
oranžiniu atspalviu? Kokia sienos spalva ir kokia šešėlio spal- 
va? "Tai išmušė jį iš vėžių, ir pavakare jis nusprendė nebedrį- 
siąs šitaip klausinėti — iš baimės, kad jo kraštovaizdžio spalvos 
išsisunks, - lapai yra žali, o dangus žydras. 

Į žmones jis žvelgė dar mažiau pasitikėdamas, nes, netekę 
substancijos, jie suvienodėjo. Mameliukų emyras, kurį jis ma- 
tė besimankštinantį Juodajame hipodrome, vėliau tądien ki- 
tame miesto gale tapo batsiuviu. Negras muedzinas Ibn Tulu- 
no mečetėje buvo tas pats negras, kurį Balianas matė plau- 
nantį pirties laiptus Armėnų kvartale. Visur malėsi neūžaugų 
poros. Jis svaigdamas įsivaizdavo, kad Kaire gyvena gal kokie 
penki šimtai žmonių, kurie laksto po miestą, keisdamiesi skry- 

bėlėmis, apsiaustais ir barzdomis, visada pasiruošę sutikti jį 
naujais pavidalais, lydintys ir stebintys jį. 

Jis tarėsi, kad tada, įeinant pro ne tas duris arba tariant rei- 
kiamą žodį, galima suardyti Kairą. Rūmai, namai, mečetės ir 
sodai išgaruotų čirškiančiais garais, o miesto demonai pakiltų 
klykdami į orą. Jis pro pirštus bėrė dulkes. Iš arti daiktai atro- 
do pakankamai tikri. Nei durų, nei demonų, tik dulkyne bur- 
bantis suskretęs ir pasiligojęs svetimšalis. 

Fontanas tryško kaip tryškęs, gurgėjo jo bėgantis vanduo. 


Buvo penktadienio vidurdienis, musulmonų bendruomenės di- 
džiųjų pamaldų metas Sultono Chasano mečetėje. Davadaras 
stovėjo pirmose eilėse, vienoje gretoje su daugeliu kitų parei- 
gūnų. Jie buvo uždarame kieme, po atviru dangumi, kur siau- 
tė saulės spinduliai. Aplinkui sklido šlapios ir prakaituotos dro- 
bės kvapas. Davadaras vogčia pauostė aromatinį rutuliuką, ka- 
bantį prie rankovės. Pamaldos ėjo prie pabaigos. Sultono var- 
du buvo paskelbta chutba*. Tada imamas bylojo nuo minbaro 
apie olos išminčius. Dabar, nusileidęs nuo minbaro, imamas 
vadovavo jiems per paskutines maldos rakas ir vedė prie pa- 
slaptingųjų surų. Sutartinai kilo ir leidosi tūkstančiai kūnų, gal- 
vos paliesdavo demblius ir vėl pakildavo. 

— Iš tiesų mes sukūrėme pasaulį ne kaip pramogą ir iliuziją. 

Staiga pasigirdo kikenimas, iš pradžių beveik užgožiamas 
sutartinio suros deklamavimo, bet jis niekaip netilo, aukštas 
balsas garsėjo, nors girdėjosi aplinkinių pastangos užslopinti 
kvatotoją. Juokas sklido iš sambūrio galo. Paskui dar kažkas 
emė kikenti. 

Davadaras atsigręžęs rūsčiai žvelgė, imamas taip pat, bet 
užkratas plito. Kai kurie jau net nebegalėjo prislopinti juoko 
ir emė atvirai kvatotis. Kiti įraudusiais skruostais tyliai kretėjo. 


* Pamokslas. 

stengdamiesi susivaldyti. Juokas įsišėlo. Dar kartą atsigręžęs, 
davadaras suprato ir pajuto nervinį dilgtelėjimą, sumišusį su 
šiurpiu, bet smagiu neišvengiamybės laukimu. O pamatė jis 
tarp tikinčiųjų išsibarsčiusias kūgines raudonas ir geltonas 
linksmųjų dervišų kepures. Jie pasielgė dar įžūliau negu pa- 
prastai: sumanė surengti sau šventę štai čia - pagrindinėje Kai- 
ro mečetėje per penktadienio pamaldas. 

Pamaldos visai pakriko. Kai kurie, niauriai kretėdami, lai- 
kėsi įsitvėrę kolonų arkados pakraštyje; dauguma raitėsi ant 
žemės ir juokėsi pasikūkčiodami, jų veidai buvo iškreipti kone 
šlykščios linksmybės. 

Gūsis pagavo ir davadarą, ir kaip tik tada, kai paklausė sa- 
vęs: „O iš ko gi aš juokiuosi?“ — jis ėmė kikenti, o paskui iste- 
riškai kvaknoti. Vis bandė atsistoti, bet į jį įsimetęs juoko de- 
monas vis bloškė jį atgal ant žemės. Akimirką, ašarotu veidu 
prigludęs prie grindų akmens, pažemintas, jis pajuto prablai- 
vėjimą. Užteko laiko paklausti savęs: „Iš ko mes juokiamės — 
gal iš minties apie juokimąsi iš nieko?“ — bet jį ir jo kaimynus 
tuoj užplūdo nauja banga. Jeigu jis pats nebūtų buvęs apsės- 
tas, aplinkiniai vaizdai ir garsai tikrai būtų atrodę baisingi, bet 
dabar jis buvo nešamas vėjo kartu su kitais. Tik dervišai stovė- 
jo tiesūs, juokdamiesi iš savo pačių pokšto ir valdydami jį. 

Galiausiai spaudimui pasidavė kūnas. Įsiskaudėjo šonkau- 
lius ir pilvą. Juokas įsisiūbavo ir sulėtėjo, o paskui įvairiose 
kiemo dalyse nuščiuvo labai palengva, nes šen bei ten vėl įsi- 
plieksdavo kikenimas, vienam apkvaitėliui pažvelgus į kitą. Kai 
juokas jau buvo beveik visai nuščiuvęs Ir ekstazė praėjusi, par- 
kritusioms aukoms mėgaujantis ką tik atgautu ramiu rimtu- 
mu, — paskelbė apreiškimą. 

Pusamžis žmogus, ne dervišas, pakėlė nuo žemės galvą ir 
skausmingai kimiu balsu pasakė: 

— Aš išvydau regėjimą. Aš išrinktas pasakyti jums, Kairo pi- 
liečiai, kad Penktojo antspaudo mesijas, paskutinis ir svarbiau- 


ROBERT IRWIN Iš ARABIŠKASIS KOŠMARAS 105 


sias mesijas, šiandien yra jūsų mieste. Jis pažįsta arabiškąjį koš- 
marą Ir yra sutaurintas begalinės kančios. Laukite jo, nes jis 
ves jus į Citadelę. 

Vos baigusį kalbėti, jį sučiupo priešiški mameliukai. Dervi- 
šai, regis, išsivaikščiojo iš mečetės jam kalbant. Jie dar kartą 
parodė savo galią. 

Davadaras pakilo eiti. Jautėsi baisiai nusilpęs. Atrodė, lyg 
kažkas būtų naudojęsis jo kūnu atlikdamas sunkų fizinį darbą. 
Šlitiniuojančiam namų link davadarui toptelėjo linksma min- 
tis, kad Žmogus, sergantis arabiškuoju košmarūu, gali būti jis 
pats. Jis šyptelėjo susigėdęs ir metė iš galvos šią savimaną. 


Antrasis išpuolis įvyko po trijų dienų, leidžiantis saulei. Jis 
snaudė namuose, kai pasigirdo trankymas į duris bei šūksniai, 
ir durininkas įleido porą susijaudinusių mameliukų karių. 

— Taika jums ir jūsų namams. - Jie formaliai nusilenkė. 

— Gerai. Kas atsitiko? 

— Jūsų prakilnybė turi eiti su mumis. 

— Tai kas gi atsitiko? Kur su jumis eiti? 

— Ten, prie ežero — Azbekijos ežero. Ežere Žmogus. Jūsų 
prakilnybė turi duoti įsakymą jį areštuoti. 

— Bet kodėl? 

Bet čia kariai stvėrė jį už rankovių ir paskubom nusivedė 
taku prie netoliese tyvuliuojančio ežero. Ežero pakrantė, prie 
kurios jie priėjo, buvo apstota žmonių. Šioje pusėje palei tven- 
kinį rikiavosi kai kurių didžiųjų emyrų smagumų rūmai, ir dau- 
gelis tarnų priėjo prie vandens pasižiūrėti komedijos. Dava- 
daras, prisidengęs akis nuo saulės, įsistebeilijo į vandenis, kur, 
regis, be tikslo plūduriavo valtis, akivaizdžiai užvaldžiusi dė- 
mesį. Tada jis atšoko atgal iš nuostabos ir nusikeikė. Valtyje 
buvo du vyrai. Mažas, šeško išvaizdos vyras buvo parimęs į 
irklus, o kitas grojo liutnia ir dainavo visa gerkle: 

Didelis bambukas storas ir stiprus, 
Didelis bambukas... 


Jis buvo aiškiai girtas. Dainuojantys girtuokliai buvo gana 
įprastas vaizdas Kairo smagumų tvenkiniuose. Tačiau dava- 
darą sukrėtė, o kitus pralinksmino šio žmogaus išvaizda - Žili 
reti plaukai, įdubę skruostai, menki plaukeliai ant smakro, juo- 
di apsiaustai, ornamentuota perpetė, juodas turbanas ir ra- 
guota karūna. Nejaugi tas girtuoklis - sultonas? Arba jo antri- 
ninkas? Apsimetėlis. Be davadaro, buvo iškviesti ir kiti parei- 
gūnai; o keletas kareivių jau leido į vandenį valtį, lydimi šaipū- 
nų tarnų ir padugnių minios ūbavimo. Tai pastebėjusi, žmo- 
gysta valtyje padėjo liutnią į šalį ir atsistojusi svirduliuodama 
kreipėsi į juos: 

— Tai skelbia nuostabusis, pergalingasis, šlovingasis ir Dievo 
numylėtinis. Saifas ad Dinas Kaitbėjus ibn Abdula an Nasiras, 
al Mansūras, al Azizas, al Kaimajus, Kairo 11 Damasko sulto- 
nas, Nubijos, Jemeno, Kilikijos ir Barkos valdovas, dviejų di- 
džiųjų šventovių globėjas, kalifo saugotojas, džihado vadas, ara- 
bų, turkų ir persų valdovas, vargšų rėmėjas, tepratęsia Dievas 
jo viešpatavimą ir įveikia štai šiuos jo priešus. Mes smerkiame 
ir prakeikiame apsimetėlį, kuris miega Citadelėje, ir pažada- 
me visiems savo ištikimiems valdiniams... 

Bet čia jį nutildė ir tęsti neleido, mat jau buvo priplaukusi 
mameliukų valtis. Jo irkluotojas, matydamas, kad dainelė jau 
sudainuota, nėrė į vandenį ir nuplaukė į kitą pusę, kur jam 
pavyko pasprukti pro tankius baobabų guotus. Tačiau „sulto- 
nas“ buvo aiškiai pernelyg girtas, kad mėgintų ką nors pana- 
šaus. Davadaras ir kai kurie kiti pareigūnai nuvesdino jį į Ar- 
kaną patikrinti ir tardyti. Net ir iš arti stulbino panašumas į 
tikrąjį sultoną. Davadarą šio antrininko pasirodymas nuteikė 
nejaukiai, - maža to, giliai sukrėtė, — nes jis seniai buvo įsitiki- 
nęs, kad kūnas yra sielos veidrodis, apčiuopiamai ir medžia- 

giškai atspindintis sielos prigimtį. Mes mylime gražų kūną to- 
dėl, kad jame atpažįstame grožį sielos, neklystamai įpavidali- 
nančios kūną. Todėl fizinis panašumas - ne šiaip sau menknie- 
kis. Matyt, šis girtas mulkintojas savo prigimtyje turi ką nors 
bendro su sultonu. 

Be to, nerimą kėlė dar vienas dalykas. Po apsiaustais rasta, 
kad tas žmogus - raupsuotasis. Kad prakalbintų, jį truputį pa- 
plakė lazdomis per padus (smarkiai plakant galima užmušti), 
bet jis greitai išblaivėjo ir nieko nepasakė. 

Sultonui nusiuntė raštą su klausimu, ar jam būtų smagu pa- 
matyti savo antrininką, bet atsakomasis raštas liepė jį tuoj pat 
nubausti skausminga mirtimi. Taigi jį ratais nuvežė į egzekuci- 
jos vietą už Zuveilos vartų ir tada, susirinkusios liaudies 
džiaugsmui, iš sultono saugyklos atgabeno Melsemutą. Tai bu- 
vo automatas — septynių pėdų aukščio žalvarinė lėlė, judina- 
ma spyruoklių ir ringių. Pasmerktąjį pririšdavo prie lėlės - ko- 
ją prie kojos, krūtinę prie krūtinės, ranką prie rankos. Tada 
prisukta lėlė pradėdavo savo mechanišką šokį. Trūkčiojimai ir 
spyriai vis labiau įsišėldavo. Galiausiai, ringėms išsivyniojant, 
Melsemutas pasmaugdavo savo šokių porą ir sustodavo. 

Tik paskutinę akimirką, rišamas prie automato, netikrasis 
Kaitbėjus nutraukė savo tylėjimą ir nuo pakylos prabilo į žmo- 
nes: 

— Teatleidžia jums Dievas. Jūs baisiai suklydot. Jeigu da- 
bar mane nužudysit, mano dvynys irgi tuoj mirs. Mūsų liki- 
mas bendras. 

Prašymas iš nevilties. Melsemutas pradėjo negrakščiai stra- 
kalioti. Davadaras, nelaukdamas egzekucijos pabaigos, niū- 
riai nusiteikęs sugrįžo prie savo pareigų rūmuose. Raupsų ir 
alkoholio pakirsto sultono vaizdas tarytum reiškė šį tą dau- 
giau negu pražūtingą pokštą ar paiką pasirodymą. Galbūt 
nubaustasis įkūnijo valstybės nusikaltimus. O gal veikiau jis 
buvo talismanas, saugantis sultono asmenį nuo nuodėmės ir 

ligos antpuolių. „Nes viskas visatoje turi kairę ranką ir dešinę 
ranką“. Bene yra ir kitas davadaras, jo genijus? 

Trečiasis išpuolis prasidėjo kitą dieną Citadelėje, nors da- 
vadaras apie jo baigtį sužinojo tik vėliau, ir tik daug vėliau jis 
suprato jo sąsają su kitais dviem išpuoliais. 


Citadelės gelmėse Džankristoforas vyniojo savo padriką min- 
ties giją, ir staiga jo celės vandenyje sužėrėjęs deglo atspindys 
paskatino jį pripulti prie durų grotelių. Kitapus stovėjo prižiū- 
rėtojas. 

— Čia tau draugas paprašė perduoti. Jis prašo, kad įdėmiai 
ištyrinėtum. Paliksiu čia tau truputį šviesos. 

Draugas. Aišku, tai gali būti tik Jolis. Džankristoforas dve- 
jodamas apžiūrėjo Jolio dovaną - medinę skrynelę, kurios vie- 
noje pusėje buvo priklijuotas popieriaus lapelis. Jis perskaitė, 
kas jame parašyta. „Čia tavo išsigelbėjimas. Yra pasakyta, kad 
„kiekvienos putės angoje įrašytas įeisiančio vyro vardas“. Tai 
yra Ekstazės skrynelė iš Kinų žemės. Atidaryk ją ir rask savo 
vardą.“ 

Jis dvejojo. 


— "Tai reikia padaryti, Bulbuli. 

Bulbulis dėbtelėjo į Jolį ir linktelėjo. Iš visų, kurie tą dieną 
bandė užkerėti sirą*, Bulbuliš vienintelis turėjo šio veiksmo 
patirties, tad būtent jis atrodė išblyškęs. 

— Kol kas mums sekėsi, - tęsė Jolis, — bet jeigu delsim dar 
bent dieną, jie išsives jį, primuš, pagrasins Melsemutu, ir jis 
išplepės. Kaip kažin ką. Jis dorai nežino, kodėl susidėjo su 
mumis, ir yra bailys. Jis išplepės, o tada mes pražuvę. 

Prieš keletą dienų jie dar užsidegę kalbėjo, kad reikia jį gel- 


* Slėpinį. 

bėti klastojant leidimus ir jo paleidimo orderį, pasinaudojant 
netikru Kaitbėjumi ar netgi lynu, dar 4temptu tarp Sultono 
Chasano minareto ir Citadelės, bet galiausiai nugalėjo realiz- 
mas. Tad Bulbulis dar kartą linktelėjo, bet jį ėmė šiurpas pa- 
galvojus, kas laukia, — ne tiek dėl to, kas atsitiks aukai, kiek 
dėl poveikio atlikėjui. Visi siro pavidalai išsekina, o kai kurie 
būna mirtini. Bulbulis iš patirties bijojo to jausmo, kai grimzti 
giliau ir giliau tarp žodžių bei vaizdinių, o paskui tolyn nuo jų, 
lėtai ir atsargiai priverti save po truputį išsižadėti visų sąsajų 
su išorine tikrove, kad galėtum valdyti slaptąjį pasaulį. 

Tame pačiame kvartale, gatvėje už keleto namų, viena mo- 
teris jau buvo pradėjusi veiksmą, o kitoje miesto vietoje ant 
sienos sėdėjo trys raupsuotieji, neva mėgaudamiesi saule, me- 
dituodami. 

— Pradėkim, - tarė jis. 

Kampe išsidrėbęs vaikinas ėmė timpčioti liutnios stygas. Bul- 
bulis ir Jolis turėjo pasidėję piešinį - Džankristoforo autopor- 
tretą, skersai kurio buvo išdėstyta kaligrafiškų kirmėlyčių kom- 
pozicija. Juodu sėdėjo drauge prie lango ir pirmiausia susitel- 
kė į veidą, o paskui į kompoziciją, paskui vėl į veidą, pirmyn 
atgal. Kompozicija ir veidas įtraukė Bulbulį, ir galiausiai jo 
juoda širdis ėmė sutartinai plakti su Džankristoforo širdimi. 


Džankristoforas tebespokojo į popierių, nors jau seniai buvo 
ji perskaitęs. Rašysenos užraitai buvo sudėtingi, bet saikingi — 
tai Bulbulio, ne Jolio ranka. Rašalas atrodė juodut juodutėlis, 
O popierius skaisčiai geltonas. Įsistebeilijęs jis pamatė, kad tarp 
juodulių plyti erdvios geltonio prarajos, smiltainio tarpekliai, 
kuriuose pats ir stovi, pasiklydęs jų begalybėje, stebėdamasis 
viršuje lekiančiomis ir šokančiomis juodomis raidėmis. 
Labai stengdamasis jis perkėlė dėmesį nuo popieriaus prie 
skrynelės. Dar žvilgtelėjo į siauras gatveles, susidariusias Bul- 
bulio sūkuriuojančio rašto tarpuose. Ant saulės nutviekstos 

sienos sėdėjo trys baltaveidžiai vyrai ir šypsojosi jam. Jo ranka 
sukiojosi virš skrynelės. Ir sugriebė ją, kad atidarytų. Jo akių 
obuoliuose akimirką dar išliko įsispaudęs kirmėlinis rašto vaiz- 
das, juoduojantis geltonos deglo liepsnos fone. Tada jam pasi- 
rodė, kad skrynelė tuščia. Tik lyg ir pasigirdo peštynių garsas, 
toks tylus, kad tai galėjo būti šnabždesys jo galvoje. Jis nedrą- 
siai pakėlė kiniškąją skrynelę prie ausies. Tada akies krašteliu 
lyg ir pamatė, kaip ilga geltona lerva pasikelia ant uodegos ir 
tiesiasi per skrynelės kraštą, šmėstelėjo kryptelėjęs vaizdas — 
tarsi burnos, pasiruošusios čiulpti ir durti, juodas ir geltonas 
šlakas, kuris tuoj pat išnyko. Jis paleido tuščią skrynelę plūdu- 
riuoti baloje celės viduryje. 

Palinkęs prie plūduriuojančios skrynelės, jis pajuto, kaip kaž- 
kas šliurkšteli ir beda jam į ausies būgnelį. Jis įkišo į ausį pirš- 
tą. Kad ir kas ten buvo, jo pirštas, regis, tik įstūmė dar giliau. 
Tada jam dingtelėjo mintis apie kirminą, bet ją pasiglemžė ašt- 
rus veriantis skausmas. Skausmas plėtėsi ir graužė visas jo min- 
tis. Viskas, ką jis žinojo, buvo pateikta kirminui. Šovė mintis, 
kad jis rausiasi jo kaukolės maitoje ir sunkia iš jos kapinių sul- 
tis —- ši mintis irgi buvo bemat praryta. Dabar skausmas įsitaisė 
už kairės akies. Kažkas pradūrė akies obuolį ir čiulpė jį kaip 
žalią kiaušinį. Dabar tarpusavyje pjovėsi kairės ir dešinės akies 
vaizdai. Dešinė akis matė, kaip tuščioje celėje virš skrynelės 
dreba ranka. Kairė akis matė kirminą galvoje, matė jį plau- 
kiantį smegenų sultyse prie skrynelės, plūduriuojančios šiame 
vandenyje. Skrynelė atsidarė, ir antrasis kirminas, glaudęsis 
joje, pakilęs persisvėrė per kraštą, kad susinertų su savo bro- 
liu. Dabar skausmas glūdėjo abiejose akyse, ir Džankristoforo 
kaukolės vidus virto jo cele, o jo celės vidus - jo kaukole. To- 
liau buvo dar viena skrynelė, kurią atidarius išlindo dar vienas 
kirminas, 0 toje skrynelėje buvo dar viena celė, kuri podraug 
buvo kaukolė, ir dar vienas kirminas, ir dar. Jo minčių pavir- 
šių užklojo kirminai, besiskverbiantys aukštyn ir žemyn, juodi 

ir geltoni — tarsi arabiškos kaligrafijos puslapis. Paskutinis jo 
suvokinys buvo smegenų pakraščiai, vilnijančių ir kilsuojančių 
smegenų, spaudžiamų kirmėlėtos fiestos. 

Išorės atlikėjams krūvis teko milžiniškas, bet jiems vadova- 
vo Bulbulis. Kaip visada, buvo sunku įsiskverbti. Pirmiausia 
priešais jį virpuliavo tas veidas su nenuolaidžiu profiliu, ir jis 
nesėkmingai šmižinėjo nuo šono prie šono ties kaukolės kraš- 
tu. Paskui veidas gana staigiai išsiplėtė ir įgijo gylį, tad Bulbu- 
lis ir kiti galėjo įeiti. Jie it kirminai įsirangė į ertmes Džankris- 
toforo galvoje ir įvaldė jos sandarą. Tada, perpratę struktūrą, 
jie ėmėsi darbo. Vėlesniuose įspūdingiausiuose tarpsniuose 
atlikėjas pajausdavo - tiesa, visada miglotai - kažką mažą sme- 
genų viduryje, nepasiekiamą nei mintimi, nei atmintimi, visai 
neprieinamą sąmoningai užvaldyti, - galbūt pirminę sąmonės 
medžiagą. Iš didelio nuotolio galėjai įžvelgti plotą, skaisčiai 
nutvieskiamą vidinių žaibų, — ten švysčiojo, lakstė mažyčiai 
žmogeliukai, nešantys raides, ženklus ir skaičius tarp kubų su 
žybsinčiomis strėlėmis ir spalvomis. Tai buvo anapus prasmių. 
Bulbulis norėjo dar pasibūti šioje srityje anapus prasmių, bet, 
tramdomas kitų, pasitraukė. 


Apžavėtas sargybinis net Įėjo į celę ir kurį laiką atsisėdęs ste- 
bėjo. Džankristoforą buvo suėmęs nesiliaujantis spazmas. Jo 
rankos draskė veidą, mėgindamos nulupti odą nuo kaukolės. 
Priepuolio ritmas lėtai ir nejuntamai spartėjo. Sargybinis nuė- 
jo pavakarieniauti. Po vakarienės jis pranešė apie tai savo vir- 
šininkui. Pareigūnas apie Arkanos kalinio ligą, tikriausiai mir- 
tiną, pranešė archyvarui, ir šis apsidžiaugė. Džankristoforą nu- 
siuntus į Arkaną, jo buvimo vietos įrašas pasimetė - Citadelės 
rūsiuose buvo suvaryta per devynis šimtus kalinių, gyvų arba 
neseniai mirusių, ir dar ten buvo vietos. Davadaras archyvarui 
kasdien siuntė Maiklo Veino raštus su raginimais kuo skubiau 
surasti ir apklausti šnipą italą. Buvo liepta surasti, bet kalėjimo 

viršininkas nurodymais vadovavosi savo tvarka ir iš lengvo. Tad 
pranešimas archyvarui apie italo ligą buvo laimingas atsitikti- 
numas. Kitą dieną archyvaras nusiuntė žinią davadarui, ir vė- 
liau tądien davadaras nusileido į Arkaną. Tada jau, žinoma, 
buvo per vėlu. Deglo blyksniai parodė, kad kalinys miręs — 
susirietęs ir išsiklaipęs tvirtuose lavono stingulio gniaužtuose. 

— Siras. 

Dar vėliau davadaras pranešė sultonui, jiems vaikščiojant 
šachmatinės sandaros sode, ir, kaip jis 1r baiminosi, sultonas 
supyko. Paskui, po raminančios tylos, juodu sutarė, kad reikia 
vėl pasitarti su Miego namais prieš įsakant surasti, sulaikyti ir 
ištardyti tą anglą, Balianą. 


Kaip išvykti iš Kairo 


Gaila to kvailio valtyje. Na, to Kaitbėjaus antrininko. Tačiau jūs 
bent susidarėte įspūdį, kaip malonu irstytis Azbekijos ežere, - jei- 
gu kada nors lankysitės Kaire... 


Balianas sapnavo pabudęs iš nerimastingų sapnų ir žvelgiąs į 
žmogų, plevenantį virš jo, veidu žemyn, per kokias porą pėdų 
nuo palubio kesono. Jis buvo baltas nuo galvos iki kojų, o plau- 
kai — veduoklės forma nuo galvos išsiskleidę į šalis, it baltos 
karštos liepsnos liežuviai. 

— Kas tu toks? 

Žmogus atsakė vėjo gūsiu: 

— Mano kūnas iš nakties. 

— Kuo tu vardu? 

— Mano kūnas iš nakties. - Jis pasisukiojo palubiu ir vėl pra- 
bilo: - Kelkis ir kilk prie manęs. 

— Negaliu. - Bet tada, kiek nustebęs, Balianas susivokė sto- 
vis šalia lovos. 

— Turi pabandyti, nes jeigu panorėsi, tai bus įmanoma. Oras 
sunkesnis, negu tu manai, 0 tavo dvasia lengvesnė. 

— Negaliu. 

— Raityk kulkšnis ir kuo tankiau trepsėk kojomis. 

Balianas darė kaip liepiamas. 

— Dabar ištiesk rankas į šalis ir vėl suglausk. Ir dar kartą. 

Iš pradžių Balianas sklendė pažeme. Paskui ėmė kilti. Pa- 
lengva priartėjo prie lubų. 

— Neturi apie save galvoti nužemintai, - sušnarėjo jam sme- 
genyse kuždesys. 

Balianas ir baltasis sklendė vienas prie kito. Tas žmogus pa- 
rodė pro langą miestą - vien smailės ir kupolai. 

— "Tu nerangus. Reikia išmokti geriau. Visa tai turėtų pri- 
klausyti tau. 

— Išmokyk mane gerai skraidyti. Būk mano šeimininkas. 

— Mano vieta čia. Aš nebūsiu tavo šeimininkas — nei tavo 
tarnas, kurio tau kaip tik ir reikia. 

Balianas, kuriam visa tai atrodė labai sudėtinga, atsakė: 

— Kodėl aš turėčiau skraidyti? Man nepatinka. 

Jis buvo supykęs, bet baltasis nusišypsojo. 

— Skraidymas tėra ko nors kitko metafora. Jeigu to nesuge- 
bėsi, tai tau nesiseks ir kitur, kiti dalykai. Turi sustiprinti savo 
valią, nes tau nereikia šeimininko. Iš tiesų tu turi per daug 
šeimininkų. Kalbama, kad kiekvienas yra tavo šeimininkas. 

Ir su šiais žodžiais tas Žmogus, arba dvasia, purptelėjo pro 
langą ir, porą kartų nėręs Žemyn, dingo sode. Balianas griuvo 
atgal į lovą, nugrimzdo į miegą ir kitus sapnus. 

Vėliau jis paklausė apie tai Zuleikos. Ji pasakė, kad skrai- 
dymas tegali simbolizuoti skraidymą. 

— Tas žmogus visada kalba nesąmones. Jis tiesiog skraidy- 
mo mokytojas, truputį kvanktelėjęs iš pasipūtimo dėl savo la- 
bai ribotų įgūdžių. 

Tada ji pakartojo, kad būtų geriau, jeigu Balianas tiek daug 
neklausinėtų, o pasistengtų pagerinti savo aktą lovoje. 

Jis pabudo auštant, jausdamasis silpniau negu bet kada. Die- 
nos darėsi karštesnės ir geltonesnės, tarytum dvi didžiosios 
sferos - Žemės ir Saulės - trynėsi viena į kitą. 

Būtina anksti pradėti. Nebėra ko nė galvoti apie dar vieną 
apsilankymą Citadelėje. Net ir mėginti sugrįžti į karavansara- 
jų pasiimti savo daiktų bei „Seno maldininko sapno“ gali būti 
pavojinga. Pamačius ją laužomą ant rato, Balianui išgaravo 
ankstesnis įkarštis aplankyti Šv. Kotrynos šventovę Sinajuje; 
be to, galima sakyti, kad jis ją jau aplankė ir tesėjo įžadą. Tad 
jis nusprendė išvykti iš Kairo į Aleksandriją pėsčias ir elgetau- 
damas. Patraukė į šiaurę, ketindamas nueiti į Bulaką per dar- 
žus ir sodus Azbekijos pakraštyje. Ilguose ankstaus ryto šešė- 
liuose dar buvo malonu. Dėl ko ryto šviesa taip skiriasi nuo 
vakaro šviesos? Krautuvininkai šlakstė vandeniu žemę prie- 
šais savo krautuves, kad nekiltų dulkės. Jis tiesiog uoste užuo- 
dė saulės šviesą ant akmens ir vandenį ant dulkių. Balianui 
pakilo ūpas. Po krautuvių jis ėjo ūksmingais takais, tamsiais ir 
drėgnais, apaugusiais bambukais ir meldais. Atsigręžęs pažvel- 
gė į Sultono Chasano minaretą ir Citadelės bokštus, jau ple- 
venančius ūke. IVyrojo gili ramybė. Siaurame take jam užlei- 
do kelią būrys darbininkų. 

Išvykti iš Kairo! Tai atrodė kaip sapnas. Bene jis turėtų 
įsignybti, kad patikėtų tuo. Prisiminė pastabą „Seno maldi- 
ninko sapne“, kur aiškinama, kad sapne neįmanomi du daly- 
kai: pažiūrėti į savo plaštakas ir prisiminti savo vardą. Jis pa- 
bandys. 

Nelėtindamas žingsnio pažvelgė į savo rankas - ar bent ma- 
nė žvelgiąs. Bet atsimerkęs pamatė, kad jo rankos dulkėse, o 
veidas tik vos pakilęs virš dulkių. Ant plaštakų iš nosies varvė- 
jo kraujas. Saulė jau buvo aukštai, o jis dar neišėjęs iš Azbeki- 
jos. Atsistojo ir niauriai vėl patraukė į šiaurės rytus, Bulako 
link. Bet šį kartą keliai buvo kaitrūs ir dulkėti, maišėsi minios 
žmonių, ir jam į akis lindo smėlis. Spaudė krūtinę. Kojos buvo 
apsunkusios. Reikėjo išeiti anksčiau, užuot miegojus iki pu- 
siaudienio. Iš to miego nebuvo nieko gero. Bet išvykti iš Kai- 
ro! O, kad jis galėtų... 

Jis atkakliai klumpino tolyn, vildamasis prieiti tas giraites ir 
sodus, kuriuos taip ryškiai prisiminė iš paskutinio sapno, bet 
kūnas vis labiau sunko, 0 vokai atrodė tokie apsunkę kaip ir 
kojos. Akyse temo. Jis atsisėdo prie fontano, o paskui, nuspren- 
dęs, kad šitaip alintis neprotinga, atsigulė. Kaupsiąs savyje jė- 
gas tolesnei kelionei. Jis jautė, kaip jo kūnu plūsta karščio ban- 
gos, ir įsivaizdavo savo poras atsiveriant ir užsidarant sparčiu 
nelygiu ritmu. Suvokimas tirpo, tekėjo gyslomis kartu su krauju 
ir virpulingai laikėsi įsitvėręs kretančių kaulų, o galiausiai įklimpo 
painiame juslių ir fluidų voratinklyje. Jis neturėjo savyje jokio 
jėgų branduolio. Tik sunkų, kvaitulingą miegą. Ir užmigo. 

Pabudo ir vėl pėdino, ir užmigo, ir vėl ėjo, ir vėl miegojo. 
Visada taip buvo. Kartais tardavosi, kad šis bergždžias karto- 
jimas guodžia labiau negu galimybė ištrūkti iš Kairo. Kartais, 
suklaidintas dulkių velniūkščių, jis nueidavo ne tuo taku. Porą 
kartų jam kelią užtvėrė Kačių Tėvas ir jo mokiniai, besidai- 
rantys jo tarp bastūnų, užėmusių atviras miesto vietas. Jis ma- 
tė ir mameliukus, klausinėjančius apie jį, bet jų teikiamas api- 
būdinimas - jaunas svetimšalis, vilkintis elegantišku burgun- 
diškuoju stiliumi, — taip aiškiai pjovėsi su jo dabartine būkle, 
kad jų galimybės surasti jį buvo itin menkos. Iš tikrųjų jis as- 
meniškai galėjo klaidinti šias jų paieškas. 

Jo pastangos išvykti darėsi vis labiau juokingos ir silpnadva- 
sės. Į galvą šovė baltojo paskatinimai, ir jis nusprendė išskristi 
iš Kairo. Atsistojo už sienos, kur jo niekas nematė, išskėtė ran- 
kas ir pirštus ir pasistiebęs raitė kulkšnis, ir... drėbėsi veidu į 
žemę. Viską lemia valia, - tarė jis sau, - bet kaip aš galiu siekti 
valios, kurios neturiu? Bandė įsivaizduoti save kaip apspurusį 
paukštį, tvyrantį, it kelrodė žvaigždė, virš knibždančių turgų, 
plevenantį sunkiame ore ir sparnais plakantį sau kelią į Cita- 
delę, bet šis reginys sukėlė tokį svaigulį, kad tą akimirką jis 
net nesugebėjo atsistoti ant kojų. 

Kartą - ir tai tebuvo akimirkos triumfas - jis nukeliavo, ar- 

ba sapnavo, kad keliauja, Kairo priemiesčiais į ūksmingus ta- 
kus ir sodus šiauriniame miesto pakraštyje, bet eidamas tolyn 
išvydo, kad namų vėl gausėja ir jie vis tankiau sustatyti, kol iš 
tiesų atsidūrė netoli Zuveilos vartų — antrojo Kairo centro, 
atspindinčio pirmąjį. 

„Tokie miestai - kaip krentantys vandens lašai, atspindintys 
vienas kitą savo paviršiumi“. 

Jis ėjo toliau. Berniukas skraidino aitvarą, bėgdamas dul- 
kių krūvų gūbriu, kad išlaikytų aukštį. Jis sustojo pasižiūrėti. 
"Toks neįprastas vaizdas. Kaire vaikai nežaidžia, bet, tarsi grės- 
lūs suaugę neužaugos, renkasi gatvių kampuose ir pardavinė- 
ja savo paslaugas - slaptų žinianešių, nepatikimų vedlių. Ait- 
varas šokinėjo ir kilsavo tarp rudų audros debesų. Berniukas, 
nesiliaudamas bėgti, atsigręžė į Balianą ir iššiepė dantis nirčia 
šypsena, kartu rodydamas į aitvarą. Paskui jis dingo už dulkių 
gūbrio, o Balianas liko prislėgtas. 

Nebegaliu įsivaizduoti pasaulio už Kairo, - nusprendė jis 
ramiai, bet nuojauta, kad jo vaizduotė gali dar labiau susitrauk- 
ti, jį nuliūdino. 


10 


Kairo apsigimėliai 


Kiekvienam lankytojui sunku išvykti iš Kairo. Miestas skleidžiasi 
kaip pasakojimas, kuris niekada nesibaigs. Mano publika - sve- 
timšaliai, nepažįstantys šios vietos. Ji traukia juos (jeigu apskri- 
tai traukia) būtent savo egzotiškumu. Savo pasakojime aš ypač 
stengiausi išskirti ir pabrėžti egzotiškus elementus. Kaip ir dabar 
su tais apsigimėliais. Nenoriu nieko įžeisti vadindamas juos ap- 
sigimėliais. Kai kas ir mane patį pavadintų apsigimėliu... 


Neūžauga gulėjo ir miegodamas galvojo. Bent jau manė mie- 
gąs. Klausėsi savo knarkimo ritmo. Taip, jis miega. Bet pa- 
lauk. Ar tai knarkia jis? Įdėmiau įsiklausė į šį lygų ritmą. Juk 
aišku, kad tai Ladū nosinis parpimas? Arba - klausykit - gal 
jis turi galvoje Barfį, o pats yra Ladū ir tiek pavargęs, kad šią 
vėlyvą valandą negali galvoti? Jeigu aš negaliu aiškiai galvoti, — 
pamanė jis, - vadinasi, tikrai miegu. Miegant sunku tinkamai 
galvoti. Tikrai aš miegu. Pirma, todėl, kad negalvoju. Antra, 
todėl, kad aš knarkiu, arba ne aš, tai kas nors kitas, kurio aš 
negaliu atskirti nuo savęs, ir galiausiai tai yra tas pats dalykas. 
Trečia, aš negaliu pajudėti. Ketvirta, nieko nematau. 
Žinoma, - pamanė jis, švystelėjus naktinės įžvalgos blyks- 

niui, — tai neatmeta galimybės, kad aš sapnuoju ir netgi sap- 
nuoju, kad miegu. Neįprastas įsitikinimas, bet nėra neįmano- 
mas. Praeiviai teisingai daro, kad nepasitiki tuo, ką mieganty- 
sis kalba sapnuose. Jeigu aš esu mano bendradarbis Ladū (o 
galgi Barfis?), tai tikrai neturėčiau tikėti savimi, kai balsas, 
bylojantis iš mano gulsčio pavidalo, sako: „Aš miegu“. Turė- 
čiau tarti sau, kad žmogus, kuriam priklauso šis gulintis pavi- 
dalas, arba apsimeta, arba apsigauna, ir turėčiau pavaišinti jį 
geru spyriu, kad jam praskaidrėtų mintys. 

Visą tamsą užliejo knarkimas. Jis gulėjo, svarstydamas, ar 
gerai būtų, jeigu jam kas įspirtų - galbūt draugas arba atsitik- 
tinis praeivis. Žinoma, būtų fizinio skausmo. Bet, antra ver- 
tus, kartu gerokai praskaidrėtų mintys. 

Toliau jis gana vangiai svarstė, kas jam būtų skaudžiau - ar 
Bartio, ar Ladū spyris? Gal tai yra būdas nustatyti, kas iš jų- 
dviejų yra jis pats. Gal. Viską sudėjęs, jis pamanė, kad gal ge- 
riau gauti Barfio spyrį. Bet ar tai reiškia, kad jis yra Bartis ir 
kad tik jis, Bartis, yra tinkamas ir reikiamas asmuo jo minčių 
eigai praskaidrinti, ar tai reiškia, kad jis žino, jog Bartis yra jo — 
Ladū - geriausias draugas? 

Ak, tas knarkimas! Ar knarkia jis? Jeigu jis, tai jo knarki- 
mas neleidžia jam miegoti, ir tai nepakenčiama. Iš to, ką jis 
galėjo prisiminti apie aiškiai panašių Barfio ir Ladū asmeny- 
bių skonį ir jauseną, nė vienas iš jų negalėtų nė minutės pa- 
kęsti šio triukšmo. Žinoma, jeigu jie nemiegotų. Jeigu jis ir aš 
nemiegotume, - patikslino jis save. Bet vis tiek knarkimas at- 
rodo baisiai garsus. Juk turėjo jis pažadinti vieną iš mudviejų ? 

— Ar tu pabudęs? - paklausė jis tamsoje. 

— Taip, aš visai pabudęs, — pasigirdo paguodžiantis atsaky- 
mas. 

— Bet ne aš tave pažadinau, ką? 

— Nesu tikras. 

Tada staiga jis suvokė, kad knarkimas liovėsi, bet kuris iš jų 

liovėsi knarkęs, kad galėtų dalyvauti pokalbyje? Išsiaiškinti bus 
keblu. Dėl dviejų priežasčių. Pirma, niekam nepatinka būti 
apkaltintam knarkimu. Antra, dar mažiau patinka susidurti ir 
bendrauti su asmenimis, kurie vadovaujasi klaidingu įsitikini- 
mu, kad knarkė būtent jis. Abu teiginius galima vertinti kaip 
įžeidžiančius. 

— Sakoma, kad dorybingo žmogaus knarkimas malonus Die- 
VO ausiai. 

Ilgoka tyla, o tada atsakymas: 

— Taip pat sakoma, kad Dievas niekada nemiega. 

Reikėtų keisti kryptį. 

— Tu žinai, kai dabar ką tik pabudau, nesusigaudžiau, kas aš 
esu. Gulėjau sau tamsoje be vardo ar tapatybės. Netgi ma- 
niau, kad aš esu tu! Pabudęs iš savo sapnų buvau taip sutrikęs, 
kad keletą akimirkų negalėjau sugalvoti jokios ypatybės, kuri 
skiria mane nuo tavęs. 

— Tai tikrai buvo labai apmaudu. Mane tai tikrai būtų labai 
prislėgę, jeigu kada nors taip būtų atsitikę man. Pasakyk, mal- 
dauju, kas gi galiausiai tau leido surasti lemiamą mudviejų pri- 
gimčių skirtumą? 

Tai buvo sunku. Tada jis prisiminė, kad jų kambaryje yra 
trečias Žmogus. Šią naktį, kaip ir kitas pastarąsias naktis, nuo 
jų saldainių prekystalio prie Zuveilos vartų juos atlydėjo žmo- 
gus, sergantis arabiškuoju košmaru. 

Žmogus, sergantis arabiškuoju košmaru, tirtėdamas kiūto 
jų kambario kertėje. Jam jų naktinis pašnekesys tėra jo koš- 
maro tęsinys, šie žodžiai ir mintys - tik jo kvaitulio aidai. Mat 
savo košmare jis irgi negali atskirti Barftio nuo Ladū arba tų 
nesąmonių, kurias jie kalba pabudę, nuo nesąmonių, kurias 
jie vapa per miegus. Tokie menki Alam al Mitalio garų dari- 
niai kaip ir neegzistuoja. Skausmas jaukia jo mintis, bet jo sme- 
geninėje vis dar šnibžda ir švilpauja blausus slogus kliedesys. 

— Tačiau būti Barfiu reiškia nebūti Ladū. Būti gyvam kaip 

Barfiui reiškia būti negyvam kaip Ladū. Būti gyvam kaip žmo- 
gui reiškia būti negyvam kaip arkliui. Būti negyvam. Nežinoti, 
kad esi negyvas. Nebūti, netgi nebūti padaru, kuris nežino esąs 
negyvas. 

Apėmė tikrumas, kad vieną dieną jis bus negyvas ir negyvo 
jo netgi netrikdys ši siaubinga būsena, kuri trikdo dabar. Ver- 
čiau amžius gulėti tamsoje negu būti tikrai negyvam. 

— Tačiau čia dabar miegodamas aš nežinau, ar esu sultonas, 
ar elgeta. Gal verčiau būčiau negyvas. 

Žmogus, kankinamas arabiškojo košmaro; sukruta ir su- 
inkščia. 

Virš jo veido kėkso Barfio 17 Ladū spoksančios akys bei 1š- 
pampusios nosys. Jis supranta, kad šie neužaugos puola jį. Jie 
nusprendė, kad knarkia jis, ir dabar žadina jį purtydami. Jis 
stengiasi priešintis, bet šios pastangos jį tik dar labiau stumia 
arčiau pabudimo, ir jo mintys ima virsti vaizdiniais. 

Jis sapnuoja, kad pažadina žmones, kurie sapnuoja purtą iš 
miegų sapnuojančius žmones, - visi jie lyg klumpanti aklųjų 
vora, kurioje kiekvienas žmogus uždėjęs ranką prieky esan- 
čiam Žmogui ant peties. Jis girdi, kaip kirminas šaukiasi savo 
brolių, o kirmino broliai šaukiasi savo puvėsių puotos. 

Beždžionė žvangina savo grandinėmis. Jis atsivertė „Seno 
maldininko sapną“ ir perskaitė ten, kad jam nederėjo atsiversti 
šios knygos. Tikrame gyvenime jo ieško, ir jeigu jį identifikuos 
ir jo košmarą iškels į dienos šviesą, jis išmoks laukti miego su 
baime. Naktis sprūsta jam iš rankų. 


Tėvas ir Veinas Balianą gaudė gana padrikai, nes Tėvas dabar 
puoselėjo kitus sumanymus, 0 Veinui dar aiškiai ir nebuvo pa- 
sakyta, kodėl jie apskritai jo ieško. Tėvo sumanymai atrodė 
beveik įgyvendinti, ir jis stovėjo šalia Veino atsipalaidavęs, pa: 
niręs į prisiminimus, ir Veinui susidarė įspūdis, kad jo veikla 
netrukus turėtų baigtis. 

Jie stovėjo priešais somnambulo narvą, netoli nuo Zuveilos 

vartų. 
— Aš sukūriau jį tau būnant Konstantinopolyje, - tarė Tė- 
vas, kone murkdamas iš pasitenkinimo, ir bemat dėbtelėjo Vei- 
nui į veidą, kad pamatytų, ar jo sumanumas įvertintas ir ar 
Veinas vogčia nesišypso iš senio tuštybės. Tačiau Veinas buvo 
išmokęs šypsotis nebent tik tada, kai to reikia Tėvui, taigi Tė- 
vas kalbėjo toliau: - Vienas iš al Ažaro ulemų nusprendė, kad 
žmonės sapnuoja tik akimirką prieš pabusdami, o veiksmo plė- 
totė ir trukmės jausmas tesą pamėklės, susidarančios jau pa- 
budus. Aš pasiryžau viešai įrodyti, kad jis klysta. Nusipirkau šį 
žmogėną kaip vergą — beje, jo tikras vardas yra Habašas - ir 
išsiuntinėjau kvietimus al Ažaro gydytojams atvykti vieną naktį 
mucharamo mėnesį į Miego namus ir pasižiūrėti, kaip aš pa- 
rodysiu tikrąją sapnavimo esmę. Rodžiau rūsiuose. Liepiau tą 
vergą apkvaišinti iki sąmonės netekimo, ir Huseinas pririšo jį 
prie grindų. Liepiau nuskusti jam galvą per kaukolės vidurį. 

Mano tikslas buvo išpjauti liauką, kuri įgalina žmogų at- 
skirti miegą nuo būdravimo. Todėl padariau įpjovą kuo arčiau 
viršugalvio, kiek galėjau matyti nelygioje deglų šviesoje. Nors 
trepanaciją buvau daręs ir anksčiau, iš pradžių prasiskverbti 
pro kaukolę, o paskui pašalinti tą kaulą buvo daug sunkiau 
negu mano prisiminimuose, bet, laimė, ta liauka yra arti kau- 
kolės paviršiaus, ir aš beveik neprašoviau. Pašalinau liauką, ir 
pacientas toliau sunkiai alsavo kaip ir per visą operaciją. 

Ilgą laiką nieko nevyko. Išgėrėm arbatos, gydytojai paistė 
niekus apie dvasios vietą kūne. Tada vienas mano tarnas at- 
kreipė mūsų dėmesį į tai, kad, mums šnekantis, atsimerkė Ha- 
bašo akys. Sakyčiau, tiesiog išsivertė, nes buvo išsiplėtusios 
kiek tik gali, tad apie vyzdžius visur matėsi baltymas. O vyz- 
džiai be perstojo lakstė į šalis, ir visas surištas Habašo kūnas 
trūkčiojo bei virpėjo. Paliepiau jį atrišti ir pastatyti ant kojų. 
Tai ir buvo padaryta, nors jis pats atrodė visai be nuovokos. 

Atsistojo rūsio viduryje ir įdėmiai įsistebeilijo į kampą, kuria- 
me nieko nebuvo. Ką jis sakė, buvo nesuprantama. Stovėjo 
kalbėdamas ir šypsodamasis tam tamsiam kampui su tokiu įsi- 
tikinimu, kad mano vergai ištiesė ten deglus, kad pamatytų, 
j0g ten tikrai nėra jokio žmogaus nei daikto. 

Taip pat mums visiems buvo aišku, nors niekas nedrįso to 
paminėti, kad jam erekcija. Al Ažaro gydytojus apėmė pani- 
ka. Taip pat ir kai kuriuos mano vergus. Jie manė, kad jis kal- 
basi su džinu. - Tėvas nusišypsojo. - Niekas nesikalba su dži- 
nu šypsodamasis ir su erekcija. Aš atsistojau ir paaiškinau, kaip 
savo peiliu išpjoviau slopintuvą, kuris sapnuojant trukdo mums 
pasinaudoti kūnais taip pat kaip sąmone. Kai kas sako, kad 
sapnavimo teatras yra vien galvoje, bet mano negras rūsyje 
sapnavo visais atžvilgiais. Manau, kad gydytojai buvo perne- 
lyg sukrėsti ir tinkamai nesiklausė, ką aš sakau, 0 vienas pa- 
prieštaravo - girdi, jis ne miega, o yra apkvaišintas. Mes žiūrė- 
jom, kaip jis prieina prie savo nematomos ponios, yra atstu- 
miamas ir paskui, regis, sėkmingai bando ją išprievartauti. Ta- 
da jis apalpo. 

Gydytojai išėjo skelbdami esą pasišlykštėję, bet šitas vaiz- 
das turėjo paklausą, ir čia, prie Zuveilos vartų, už Habašą pa- 
siūlė gerą kainą. 

— Įdomus eksperimentas, - mandagiai tarstelėjo Veinas. 

— Ne eksperimentas, o įrodymas. Aš žinojau, kaip jis baig- 
sis, dar prieš pradėdamas. 

Veinas žvelgė į Habašą. Jo narvas buvo traukos centras tarp 
kitų atrakcionų - gyvačių kerėtojų, geležų valgytojų, jogų ir pa- 
našių. Somnambulas Habašas miegojo (nes buvo vėlu) ant kojų 
ir judėdamas - jis šoko, stūgavo ir mataravo iškeltais pirštais. 
Kartkarčiais jo spartūs nevaldomi judesiai blokšdavo jį į narvo 
grotas — tada jis, būdavo, pastovės įsitvėręs grotų, trumpai pa- 
budęs ir netrukus vėl inkšdamas nugrims į miegą. Kai kurie 
žiūrovai šaipėsi, kiti sėdėjo išsižioję. Veinas pajuto šleikštulį. 

Pasišlykštėjimą kėlė ne žiaurumas, o vulgarus jo mokytojo — 
žinoma, išsimokslinusio ir sumanaus - didžiavimasis. 

— Jis tapo viena pirmųjų landų, pro kurias Alam al Mitalis 
gali prasiveržti į tikrovę. - Tėvas plačiai mostelėjo ranka, 0 pas- 
sako, kad pastaruoju metu jis ėmė sapnuoti žmogžudystę. 

Savininkas publikai parodė Tėvą. Juos supanti minia nužvel- 
gė jį ir Veiną su pagarbos ir priešiškumo mišiniu. Veinas pama- 
nė, kad jiems Tėvas nė kiek nesiskiria nuo tų chirurgų, kurie 
suluošina elgetų vaikus, kad suteiktų jiems pragyvenimą. 

Pasijutę nejaukiai, juodu nuėjo tolyn nuo Zuveilos vartų. 

— Tiek pat įdomus atvirkštinis atvejis, ir aš gydžiau tokį. Ta- 
da, kai landa naudojasi Dunja, - tikras pasaulis, - kad įsilietų 
į Alam al Mitalį. Tokia landa teko garbė tapti labai paprastam 
žmogui, bet jis buvo mano pacientas - bakalėjininkas Abu al 
Madžidas. Jis sapnuoja, kad guli ant čiužinio ir miega. Kai jis 
sapnuoja, kad lauke lyja, lauke lyja, o kai sapnuoja, kad kaž- 
kas įėjo į kambarį, kažkas įėjo į kambarį. Visi jo sapnai tokie — 
labai neįdomūs. Jis keistas, nuobodus žmogus, ir jo sapnai keis- 
tai nuobodūs, bet, manau, lengva suprasti, kad tai yra sapnai. 
Abū al Madžidas sapnuoja užsimerkęs. Jeigu kas nors įeina į 
jo kambarį ir jis sapnuoja matąs, kad kas nors įėjo į jo kamba- 
rį, tai pamėklė, nes jis užsimerkęs. 

Logikos uždavinys čia lengvai išsprendžiamas, bet bakalėji- 
ninkas pas mane atėjo ne logikos mokytis. Jis atėjo todėl, kad jo 
gyvenimą ėdė siaubingas nuobodulys. Aš dar tebegydau jį. Siū- 
lydamas tinkamą maistą, turiu vilties suteikti jam košmarų. 

Jis patylėjo ir tęsė: 

— Tačiau vis dėlto tiesa, kad daugelis sutrikimų, kuriuos mes 
gydome, yra logikos sutrikimai. Tereikia parodyti pacientui, 
ant kokio pagrindo laikosi jo klaida, ir jis jau išgydytas, kaip 
burtų lazdele mostelėjus, — paslaptingas slogutis išsisklaido. 
Tu juos pažisti: batsiuvys Achmedas sapnuoja esąs princas Cha- 

sanas, sapnuojantis esąs batsiuvys Achmedas. Jie aiškina ne- 
sugebą atskirti gyvenimo nuo sapno ir sakosi mirštantys nuo 
paradoksų. 

Nėra abejonės, kad tokios negalios randasi iš to, kad žmo- 
nės mąsto netinkamais vaizdiniais. Gyvenimą ir sapną jie įsi- 
vaizduoja kaip talpyklas ir mano, kad arba sapnas uždarytas 
tikro gyvenimo skrynioje, arba tikras gyvenimas uždarytas sap- 
no viduje. Bet, kaip mes žinome, sapnas ir gyvenimas - tai ne 
dėžės, ir į jų tarpusavio santykį reikia žiūrėti visai kitaip. Štai 
kodėl buvo taip svarbu išmokyti tave skaidriai sapnuoti. 

— Buvo? 

— Buvo. Šie įgūdžiai greitai bus nebesvarbūs. Niekas nestovi 
vietoje. Viskas turėtų pasikeisti. 

— Ne. Čia niekada nieko neįvyksta. Visada tik atrodo, kad 
tuoj kas nors įvyks. 

Veinas tikėjosi prakalbinti jį, bet Tėvas tik rūsčiai pažvelgė 
į jį 1r ėmė nemokšiškai švilpauti pro savo likusius dantis. Pas- 
kui tarė: 

— Beje, taip ir nepaklausiau. Ar tu ką nors pešei iš tos savo 
paieškos? — Dar vienas neišskaitomas žvilgsnis. 

— Tikrai nepaklausei. Nieko nepešiau. 

— Nagi, nagi. Siūlau palikti Baliano medžioklę mameliukams. 
Be to, netrukus jo ims ieškoti dar kai kas. Aš dar turiu mieste 
kitų reikalų, bet tikiuosi pamatyti tave per vakarienę. 

Su šiais žodžiais juodu išsiskyrė. 

Veinas ėjo toliau, mėgaudamasis pavakarės vėsa. Ėjimas at- 
viromis miesto erdvėmis buvo tarsi judėjimas šachmatų lenta — 
pavėsyje žvarbu ir tamsu, o saulės pasiekiamose vietose dar 
skaisčiai šilta. Kirsdamas tamsią aikštę prie Bab al Lūko, kur 
stovi turtingų pirklių namai, aukštai, viršutinio aukšto lango 
rėme, jis pamatė veidą, žvelgiantį į jį. Tai buvo moters veidas, 
apvalainas, putlus, sidabriškai švytintis tarsi mėnulis. Veinas 
sustojo. Jo širdis spurdėjo maudžiama, lyg ją būtų spaudusi ir 

purčiusi nematoma ranka. Fatima, Fatima, kaip kažin ką, bet 
tokia išblyškusi! Moteris prie lango nebyliai parodė į duris apa- 
čioje, gatvėje. 

Prie durų sėdėjo sena maurė gerdama alų. Jam priartėjus ji 
smalsiai nužvelgė jį ir įnirtingai papurtė galvą jam žengiant pro 
duris. Viduje buvo tamsu, bet Veinas šiaip taip įžiūrėjo prieky 
kylančius plačius akmeninius laiptus ir ėmė kopti. Užkopęs apie 
dešimt pakopų, jis suvokė, kad kažkas tyliai kopia jam pavymui, 
atkartodamas žingsnį po žingsnio, bet kartu kažkaip keistai šlep- 
sėdamas. Veinas atsigręžė pasiruošęs nemalonumams, sugniau- 
žęs kumščius ir pasiryžęs, jeigu reikės, mestis ant savo nemato- 
mo palydovo, bet žmogysta už jo taip pat sustojo ir garsiai atsi- 
krenkštė. Tada gargždžiu balsu arabiškai tarė: 

— Lipk tiesiai aukštyn. Ji laukia tavęs. 

Veinas numetė žemyn keletą monetų ir apsigręžęs bemat 
užlėkė prie durų ir įpuolė kambarin. 

- Štai Maiklas Veinas, netikras riteris, niekada neįšventintas! 

Durys trinktelėjo jam už nugaros. 

— Sveikas gyvas, sapnų riteri! 

— Sveikas atvykęs pas laidotuvininko padėjėją! 

— Atėjai pas mus. 

— Susiradai savo kekšę. 

— Sveikas. Norim persimesti žodžiu su tavim. 

— Jeigu iki šiol mūsų dar nesapnavai, dabar sapnuosi. 

— Būk ramus. Tavo gyvybei pavojus negresia. 

Nuskambėjo juokas. 

Vidury grindų deganti žvakė. Sidabriški ir balti tvykstelėji- 
mai. Plastančios baltos draperijos. Dvi šlakuotos rankos, su- 
ėmusios kalavijo rankeną. Liguistas tvaikas. 

Veino akys apsiprato su tamsa. Kambaryje pusračiu stovėjo 
aštuoni riteriai su visais šarvais, tik be šalmų, parimę ant kala- 
vijų su dvipusėm rankenom, beveik nejuntamai linguodami 
pirmyn atgal. Vienas jų, stovintis pusračio viduryje, prabilo: 

— Aš esu Žanas Korniu, Švento Lozoriaus Jeruzaliečio rite- 
rių ordino didysis magistras. 

— Tai kas tu esi ir kas čia yra? 

Bet Veinas žinojo, kas jis yra ir kas tokie jie. Lozoriaus rite- 
rius jis jau buvo matęs - labai seniai, Rodo saloje, kur glau- 
džiasi jų būstinė, globojama daug didesnio Rodo hospitaljerų 
ordino. Lozoriaus ordinas buvo maža kariaujančių vienuolių 
brolija, tikrai mažiau kaip šimto riterių, ir daugelis jų buvo 
labai seni. Vis dėlto, kaip vėliau sužinojo Veinas, netikėliai jų 
ypač bijo, nes jie yra raupsuotieji riteriai, apie kuriuos sklinda 
kalbos, - be abejo, klaidingos, - kad mūšyje jie nejaučia skaus- 
mo. Įsižiūrėjęs į Žano Korniu veidą, jis pamatė žvilgančias bal- 
tas dėmeles, išsišovusias odoje kaip dantys. 

— Šiandien mes čia susirinkom susitikti su tavim, bet tik trum- 
pam, nes mieste turim ir kitų darbų. Mes tau galim kai ką pa- 
siūlyti. 

Veinas tylėjo. 

— Fatimą, - lygiu balsu tęsė Žanas Korniu, - ir tikimės, kad 
atsilygindamas gali mums kai ką padaryti. 

— Galimas daiktas. Pirmiausia pasakykit man, ką Fatima tu- 
ri bendro su jumis ir kur ji yra. 

Korniu pakėlė antakius ir išraiškingai praskėtė rankas. 

— Pas ką gi jai eiti, jeigu ne pas Švento Lozoriaus brolius? 
Tu ją gana greitai užmiršai, bet mūsų brolija buvo geraširdiš- 
kesnė. 

Nuo tvaiko ir dvisaus oro jam svaigo galva. 

— Tai netiesa. Ji dingo be mano žinios. Aš nežinojau - pri- 
siekiu. Kur ji yra? 

— Tu pats Žinai, ir mes žinom, kad tavo priesaikos nieko ne- 
vertos. Ji gretimam kambary. Ji ir perduos mūsų žinią. 

Vienas raupsuotas riteris žengė prie jo ir nuvedė į tą kam- 
barį. Umai atsilapojus durims, Veinui į veidą tvokstelėjo to- 
kia tiršta smarvė, kad, rodos, nuo jos net oras mirguliavo. Jis 

atšoko, bet paskui vis dėlto įėjo. Jam teko pasilenkti, nes lu- 
bos buvo labai žemos. Fatima stovėjo prisispaudusi prie toli- 
mesniosios sienos, tarsi jos kūnas būtų prilipęs prie sutrūkinė- 
jusio tinko. 

— Tu norėjai mane pamatyti? — paklausė Veinas. 

— Ne, atvirkščiai. — Jos lūpos krutėjo su skausmu. — Aš esu 
reginys, 0 ne reginčioji. Tu gi Žinai, kad aš negaliu matyti, aš 
esu tik kitų Žmonių akyse. 

— Tai dėl Dievo meilės, ko tau, Fatima, reikia? Kalbėk. 

— Ne. Man nieko nereikia. Aš negaliu turėti troškimų. Ma- 
no sesuo - taip, ji - vieni troškimai, bet ne aš. Aš - tik proto 
kūrinys. Jeigu būčiau tikra, geisčiau Kačių Tėvo mirties, bet 
aš tik proto kūrinys, o kaipgi gali proto kūrinys geisti savo kū- 
rėjo mirties? 

— Jeigu tu proto kūrinys, tai labai gražios minties kūrinys, — 
tarė Veinas eidamas arčiau prie to blyškaus beaistrio veido. — 
Leisk man apkabinti tave. 

— Ne, malonumo iš to negautum. - Tada ji nuleido akis ir 
kaire ranka patraukė už dešinio smiliaus. — Bet gali štai ką 
turėti atminimui, galbūt kol aš vėl pasirodysiu. 

Pirštas nutrūko, ir ji įspaudė jį Veinui į delną. Jis apalpo ir, 
rodos, ilgai gulėjo apimtas kvaitulio, sapnuodamas bjaurius sap- 
nus. Atsipeikėjęs susivokė vėl esąs lauke ir žvelgiąs į maurę su 
alaus ąsočiu. Jo delnas buvo tuščias. Jis netvirtai atsistojo ir su- 
grįžo į namą. Laiptais jam pavymui kopė šlepsinti žmogysta. 

— Jie visi išėjo, pone. Jūs čia nieko neberasit. 

Tai buvo tiesa. Veinas tamsoje sugrįžo į Miego namus. 

Tą vakarą Miego namuose buvo dar vienas lankytojas... 


11 


Kairo valdžia 


Pažadėjau savo klausytojams, kad jie turėtų susipažinti su Mirti- 
nąja Fatima, ir štai susipažino. Bent jau neapgavau jų. Visame 
Kaire esu žinomas kaip sąžiningas amatininkas ir patikimas vedlys 
po miesto įdomybes. Aišku, turiu ir trūkumų... palūkėkit, reikia 
iškrapštyti vabzdį iš ausies. Ne, tai tik siera. Žiūrėkit! Ir iš kurgi, 
galvoju, ji atsiranda? Žinoma, įsimaišo gatvės dulkių, bet juk 
siera tikrai nesusikaupia iš gatvės. Ji tikriausiai kaupiasi iš galvos 
vidaus, ko gero, iš smegenų. Jeigu iš smegenų, tai įdomu... Bet aš 
nuklydau į lankas. Kaip jau sakiau, trūkumų turiu. 

Kai mane mokė pasakotojo amato, sakė, kad niekada nežais- 
čiau su auditorija. Kasasijūnai - pasakotojų gildijos meistrai — 
buvo griežti. Pradžioje, dar mokydamiesi šio meno, negrabiai pa- 
sakodami istorijas, mes gyvenome nuolatiniame siaube, nes pa- 
sitaikydavo, kad kasasijūnai, smarkiai apsidangstę ir užsislaps- 
tę, įsimaišo į nepatyrusią publiką, ir Jeigu jie nusprendžia, kad 
tas nevykęs mokinys kamuoja publiką rodydamas, koks jis esąs 
gudruolis, arba dar blogiau - traukdamas dėmesį prie savo as- 
mens, kad suviliotų, tada kasasijūnai auditorijoje atsistoja ir, nu- 
simetę burnusus, tam jaunuoliui lazdomis išvelėja kailį. 

Aš su jais del to niekada nesutariau. Jeigu mano klausytojai 
žiopli, aš juos paraginu. Aš mėgstu pertraukti pasakojimą ir 

kreiptis į atskirus klausytojus, o kiti kasasijūnai aiškins, kad tai 
ne tik stiliaus klaida, bet ir erzina publiką. Esą klausytojas nepa- 
kenčia, kai Jį šitaip išskiria. Jis norįs įsivaizduoti save nematomą 
pasakotojui. Tad kasasijūnai pasiruošę šiuo atžvilgiu jam patai- 
kauti, bet aš neturiu kantrybės su publikos fantazijomis. Aš visa- 
da ryškiai jaučiu savo auditoriją ir, netgi rizikuodamas juos at- 
stumti, paraginu, kad sugrąžinčiau prie kasdienybės - ir prie sa- 
ves, Suskretėlio Jolio. 

Aš labai nedaug dėl ko sutariau su kasasijūnais, ir mokytis man 
buvo sunku. Pradėjau Totorių Griuvėsiuose. Tada neturėjau rebe- 
kininko, vaiko, dalijančio kavą ir renkančio pinigus, sosto, nuo 
kurio kalbėčiau, - tik dulkėse apibrėžtą skritulį. Kai būdavo bež- 
džionė, naudodavausi ja, kad pritraukčiau publiką, ir, pasakoda- 
mas istorijas, akylai stebėdavau, ar nėra kasasijūnų. Paprastai at- 
pažindavau juos, net ir apsisiautusius, iš to, kad jie akimis apsi- 
mesdavo esą apsnūdę ir nekntiški. Bet vis tiek jaunystėje ne kartą 
buvau sumuštas, mėgindamas ištobulinti savo intarpų meną. 

Bet gana man kalbėti apie save. Šiame skyriuje aš visai nepa- 
sirodysiu.... 


Egipto sultonas Kaitbėjus bijodavo užmigti. Stebimas savo cha- 
sakijos sargybinių ir gydytojo, gulėdavo užsimerkęs, stengda- 
masis užmigti, pasiryžęs nė raumenėlio neįtempti, bet viduje 
pastėręs iš baimės. 

Tokiomis naktimis jis, būdavo, neretai pakils iš savo siaubų 
guolio ir, slaptumo dėlei apsigaubęs džalaba, leisis iš Citade- 
lės, lydimas tik savo nuodų ragautojo ir juodaodžio eunucho 
Masrūro. Tokia naktis buvo ir dabar. Jis išėjo pro užpakali- 
nius vartus, pauostė orą ir nusprendė norįs aplankyti Kačių 
Tėvą, tad trijulė išsirengė šiauryn, į senesniąją, Fatimidų, mies- 
to dalį. Sultonas godžiai siurbė į save visą bjaurastį ir sumaištį. 
Prie pat užpakalinių vartų jie prasilenkė su raupsuotuoju, ne- 

šančiu kalaviją. Kiek toliau, Totorių Griuvėsiuose, sultonas ir 
jo palyda praėjo pro elgetą, miegantį prie sienos, ir pastebėjo, 
kad jo burna apkepusi krauju. Prie pat senosios miesto dalies, 
Zuveilos vartų aikštėje, jie stabtelėjo pasižiūrėti į narve šo- 
kantį negrą. 

Čia, prie Zuveilos vartų, žmonių būdavo gausu visą naktį. 
Sultonas įdėmiai apžiūrinėjo minios veidus, nes prisiminė, kad 
davadaras jam anądien sakė, jog galima įsivaizduoti, kad 
kiekvienam veidui Dievas sukūrė atitinkamą asmenį. „Taip, — 
burbtelėjo sultonas, pasislėpęs po gobtuvu, - turi gi būti koks 
nors žmogus su tokiu veidu“. Davadaro pastaba jam padarė įspū- 
dį - teikė keistą paguodą. 

Regzdamas tokias ir panašias mintis, Kaitbėjus priėjo Mie- 
go namus, pasibeldė ir įžengė, nenujausdamas, kad jį, kaip ir 
visus Kaire, stebi kokie nors ligoti seni elgetos. 

Durininkas sultonui žemai nusilenkė, jam ir jo bendrams žy- 
giuojant pro Miego namų vartus. Tada vartai jiems už nugarų 
užsitrenkė, nes Kačių Tėvas tąnakt neketino priimti daugiau 
svečių. Tėvas jų pasitikti atėjo iš rūsių. Jis bandė pabučiuoti 
sultonui koją, bet sultonas atitraukė ją po savo apsiaustu ir pa- 
kelė Tėvą. Sultoną nulydėjo prie kolonados tolimesnėje kiemo 
pusėje, kur jiems buvo padėtos pagalvės, bet sultono palydovai 
susėdo ant demblių prie vartų ir čia visą naktį praleido ramiai 
sau plepėdami. Ne dėl šilumos, o dėl šviesos atnešė žarijų indą 
ir pastatė kiemo viduryje. Naktis buvo tvankiai kaitri, ir sulto- 
no bendrų apsiaustai iš lėto mirko prakaitu. Kačių Tėvas ir sul- 
tonas atsisėdo ir kelias akimirkas tylomis žvelgė vienas į kitą. 
Juodu buvo keistai panašūs — du liesi prakaulūs seniai balto- 
mis barzdomis, abu įpratę rodyti neribotą valdžią. 

— Ramybė tau, o sultone. 

— Ir tau, o Kačių Tėve. 

— Ramybė tavo namams. 

— Ir tavo taip pat. 

— Kaip tavo sveikata? 

— Gera. Sveikata gera, garbė Dievui.. 

— Dėkokim Dievui. 

— O kaip tavo sveikata? 

— Gera, labai gera, garbė Dievui. 

— Dėkokim Dievui. 

— Ir kaip tavo namai? 

— Mano namuose viskas gerai, garbė Dievui. 

— Garbinkim ir dėkokim Dievui. 

— O tavo namai? Kaip tavo namai? 

— Geri namai, kaip matai. Tu juos pagerbi savo apsilanky- 
mu, garbė Dievui. 

— Dėkokim Dievui. Sakoma, ir teisingai sakoma, kad tavo 
namų svetingumas toks dosnus ir gausus, kad šių namų sve- 
čias net ir užmiršta esąs svečias, 0 ne savininkas. 

— Sultonas leidžia sau pokštauti. Iš tiesų mano namų svetin- 
gumas tik blausiai atspindi sultono svetingumo ir dosnumo 
atspindžio atspindį, o sultono reputacija šiuo atžvilgiu pranoks- 
ta žinomo pasaulio ribas, ir apie jo dosnumą kalba net gyvu- 
nai ir džinai. 

— Dievas mane apdovanojo daugeliu dalykų, taip pat ir re- 
putacija, kurios mažai nusipelniau, betgi tikrai didžiausia iš 
visų dovanų, kuriomis jis mane apipylė, yra Kačių Tėvo drau- 
gystė?) | 

— Bijau, kad sultono charakteris toks nuostabus, jog jis nie- 
kada neturės draugų, kurių nusipelno jo nesuskaičiuojamos 
dorybės. 

— Tokie pagyrimo žodžiai, tariami tokio išsimokslinusio ir 
išmintingo Žmogaus, jau yra daugiau, negu aš nusipelnau. 

— Išmintį žmonės įgyja pagal aplinkybes. Su tavo palankiu 
valdymu, o sultone, Dievas apdovanojo Egiptą, ir visi žmonės 
panorėję gali tapti išmintingi arba turtingi. 

— Sakoma, kad išmintingieji ir turtingieji yra dorybingos vals- 
tybės stulpai. 

— Taip pat sakoma, kad geras protingų maksimų pažinimas 
sudaro devynis dešimtadalius išminties. 

— Dėkokime Dievui. 

— Dėkokime Dievui. 

Pora atodūsių ir nejauki tyla. 

— Mano namų svetingumas skiriamas tau. Ar sultonas ma- 
loningai sutiktų, kad paruoščiau jam tą patį gėrimą, kurio jis 
ragavo per savo ankstesnius apsilankymus? 

Vėl stojo tyla. Priėjo pora kačių, kad būtų paglostytos. Sul- 
tonas žinojo, kad Tėvas kalba apie opiatinį migdomąjį gėri- 
mą, kurio jis visada pagurkšnodavo atėjęs praleisti naktį Tėvo 
namuose. 

— Man būtų džiugu pasinaudoti tavo puikiu vaišingumu. 

Tėvas suplojo delnais ir liepė paruošti tą mišinį sultono aky- 
se. Tai darant, sultonas atsikrenkštė ir tarė: 

— Man ir.mano namams viskas sekasi gerai - dėkoju už tai 
gailestingiausiojo ir išmintingiausiojo Dievo laiminimui ir glo- 
bai. - Jis padvejojo. — Vis dėlto turiu prisipažinti, kad pasta- 
ruoju metu truputėlį erzina kai kurios smulkmenos, kurios ki- 
tu laiku mane, žinoma, būtų tik prajuokinusios. 

— O. 

— Į mano miestą atvyko tie linksmieji dervišai, nuo kurių 
vaikiškų išdaigų niekas neapsaugotas. Iš kur tie kvailiai atsi- 
randa? 

— O. 

— Be to, prieš kelias dienas mano tarnautojai man pasakė 
suėmę žmogų, kuris visais atžvilgiais buvo mano antrininkas — 
su mano veidu, mano akimis ir net mano drabužiais. 

— Tavo antrininką? Surado tavo antrininką? Būki ramus, ma- 
no sultone. Kiekvienas asmuo gyvena dviejose dalyse. Aš irgi 
turiu antrininką. Viena mano dalis sėdi čia ir šnekučiuojasi su 

tavimi, o kita dalis yra ne aš, ir apie ją aš nieko nežinau. Labai 
retai viena dalis sužino apie kitą, bet tam tikra prasme gyveni- 
mas be antrininko yra tik pusė gyvenimo. Įdomu, ar esi girdė- 
jęs apie Šiką? 

— Vardas tikrai girdėtas, bet neprisimenu, kad būčiau supa- 
žindintas su juo. 

— Šikas yra pusė žmogaus. Jis turi vieną akį, vieną ranką ir 
vieną koją. 

— Norėčiau susitikti su šita keistenybe. 

— Deja. Jis nėra tavo valdinys. Jis ir jo draugužis Satichas 
gyvena Alam al Mitalyje. Bet galbūt tu susitiksi su juo. Alam 
al Mitalis labai priartėjo prie žemės. Šiko atvejis kraštutinis, 
bet vis tiek galima sakyti, kad žmogui, neturinčiam šešėlio, 
nelabai yra ką veikti šioje žemėje. 

Sultonas nenuslėpė, kaip suglumo. 

— Bet tas žmogus, kuris atrodė kaip aš, — ar tu sakai, kad 
man nereikėjo nubausti jo mirtimi už jo įžūlų apsimetimą? 

— O, tu jį nubaudei mirti! (Sultonas nepastebėjo, kad tas 
senas nenaudėlis slapčia juokiasi iš jo.) Kaip Žinai, būdraujan- 
čio pasaulio reikalai nėra mano rūpestis. Aš nesu tavo viziris 
arba davadaras. Aš nesu žmogus, kuriam lemta turėti galią 
tavo valdinių gyvybės ir mirties klausimais. Aš - tik kuklus gy- 
venimo paslapčių tyrinėtojas. 

Jau buvo paruoštas gėrimas ir atneštas sultonui žalvarinė- 
je taurėje. Atsirado ir lėkštė su pyragaičiais. Sultonas sprag- 
telėjo pirštais, ir iš kitos kiemo pusės atėjo nuodų ragauto- 
jas — paragavo porą pyragaičių ir gurkštelėjo iš taurės. Nu- 
taisė rūgščią miną ir padavė sultonui. Sultonas gurkšnojo, 
visą laiką raukydamasis. Skonio būta šlykštaus. Ragautojas 
grįŽO į savo vietą. 

— O dar gali būti bėdos dėl mūsų ganymo teisių Anatolijos 
pariby. Osmanai ginčys... 

Tėvas šiurkštokai jį pertraukė: 


ROBERT IRWIN Iš ARABIŠKASIS KOŠMARAS 135 


— Sakau tau, manęs visa tai nedomina. Aš - tavo miego mo- 
kytojas. Papasakok apie savo miegą ir sapnus. 

Kaitbėjus atsilošė pasiremdamas alkūne. Jau buvo kiek at- 
sipalaidavęs. 

— Tėve, aš bijau miegoti, nes nuogąstauju, kad sergu arabiš- 
kuoju košmaru. 

— "Tu juo nesergi. 

— Nesergu? - Sultono balse nuskambėjo įtarumo gaida. 

— Aš matau. Auka turi ypatingą išvaizdą. TA kančia išsekina 
žmogų. Būki ramus. Arabiškasis košmaras tavęs dar nepalietė. 

— Mano sapnuose būna dar kai ko. 

— O. 

— Manęs tai tiesiogiai neliečia - tik kaip tavo draugą. Sap- 
navau, kad iš tolo matau tave, išeinantį iš Miego namų. Tu 
mane irgi pamatai ir eini pasisveikinti. Bet iš Miego namų iš- 
eina dar vienas žmogus ir sėlina tau pavymui, kol tu jam jau 
ranka pasiekiamas. Matau, kad jis laiko sugniaužęs peilį, bet 
stoviu paralyžiuotas ir bejėgis išgelbėti tave, kai tas žmogus 
prisiartinęs suvaro peilį tau į nugarą. Tad aš patariu, brangus 
drauge, būk atsargus. Tu turi daug priešų, ir aš galbūt ne visa- 
da galėsiu tave apsaugoti... 

Tėvas čia jį sustabdė. Buvo įniršęs. 

— Vargšas senukas! Kodėl tu neišgelbėjai jo? Kodėl neper- 
spėjai? Negalima šitaip palikti draugų mirčiai. Kaipgi tu taip 
padarei? 

Kaitbėjus įsižeidė. 

— Aš gi sakau. Buvau paralyžiuotas ir, be to, tai — sapnas, 
mus stebinčios dvasios perspėjimas. 

— Cha! Kokia nesąmonė! Šiaip ar taip, sapnai nėra perspė- 
jimai. Jie neišpranašauja įvykių. 

Bet viduje Tėvas buvo sunerimęs, nes žinojo, kad nors sap- 
nai negali išpranašauti įvykių, jie gali juos sukelti ir sukelia. (Vei- 
nas, klausydamasis pasislėpęs patamsiuose, taip pat sunerimo 

išgirdęs sultono sapną.) Tėvas neparodė jokio nerimo, piktai 
mostelėjo ranka ir tęsė: | 

— Bet tas sapnas buvo ne apie tai, ką tu manai. Senukas, 
kurį matei nužudomą, buvai tu, o ne aš. 

— Aš? 

— Taip. Tu. Visada sapnuoji tik save, kad ir kaip įslaptintą. 
Tavo sapnuose aš atitinku tave. Turiu tokią garbę. 

— Tai aš sapnavau savo paties nužudymą? 

— Ne. Tu sapnavai apie tai, ko nori. Visada sapnuoji tik apie 
tai, ko nori, kad ir kaip įslaptintai. Šiuo atveju mirtis reiškia 
miegą, mirties vyresnįjį brolį - gilų miegą be sapnų. Būtent šis 
tavo troškimas atginė tave čia šiąnakt. Niekas nereiškia to, ką 
atrodo, kad reiškia, — viskas kreipia kur nors kitur. Tačiau jei- 
gu tu gali prisiminti tokius sapnus, tikrai negali sirgti arabiškuo- 
ju košmaru, nes jo kankynes visada lydi laiminga užmarštis. 
Negana to... 

— Negana to? - Sultono akis jau traukė migla, nors jis dar 
sėdėjo tiesus. 

- Žinoma, negana! Kam gi aš tave mokiau, jeigu savo sap- 
nuose tu sėdi sau suparalyžiuotas ir žiūri, kaip žudomi tavo 
draugai, prievartaujamos tavo žmonos ir griūva tavo rūmai? 
Ne. Tu turi įsikišti, mano pone, ir sėkmingai įsikišti. Šiąnakt 
mes vėl pabandysim. 

Kaitbėjus klestelėjo aukštielninkas ant pagalvių. Jautėsi per- 
nelyg išvargęs, kad atsakinėtų į savo mokytojo protrūkį. Jis 
galvojo, ar tik nebus taip, kad Tėvas įsižeidęs, jog jį nužudė 
kažkieno sapne. 

— Dėl arabiškojo košmaro tu ne visai išsklaidei mano dvejo- 
nes, o Kačių Tėve. Žinoma, pabudęs aš žinau, jog Dievas nie- 
kada nepakęs, kad Tikinčiųjų Globėjas taptų šia auka. Ši bai- 
mė mane apima tik sapnuose, ir sapnuose aš būnu taip sutri- 
kęs, kad man niekada nepavyksta visai įrodyti sau, jog neser- 
gu juo. 

— Tai tu tik sapnuodamas bijai, kad gali sirgti arabiškuoju 
košmaru? — Tėvas atrodė patenkintas. - Čia bent jau pažan- 
gos ženklas. Ženklas, kad sapnuodamas pradedi pasiekti šio- 
kio tokio skaidrumo. Dabar atsipalaiduok, užsimerk ir prisi- 
mink, kad, pabudęs ar sapnuodamas, esi sultonas. 

Kaitbėjus ne iš karto užsimerkė, ir kurį laiką virš jo pašėlusiai 
siūbavo žvaigždės, kol jas užtemdė kvaišalų sukaupę debesys, ir 
Kačių Tėvas priklaupęs ėmė šnibždėti jam į ausį. 

Paryčiui, šiek tiek prieš fadžro maldą, Tėvas nusileido į kie- 
mą ir, apsidairęs, ar nežiūri sultono bendrai, špyrė jam į šon- 
kaulius. Tada dar labai apdujusiam sultonui pasakė seną ara- 
bų patarlę: 

— Kas miega trečdalį nakties, išsimiega taip pat kaip tas, kas 
miega pusę nakties, o kas miega visą naktį, pabus kvailys. 

Apsimuturiavę vilnoniais apsiaustais, drebėdami, sultonas 
ir jo bendrai leidosi į pilkas ūkanotas Kairo gatves. Ir vėl jie 
buvo stebimi. 

Vėliau tą dieną, ėmęsis sunkaus ir galiausiai nesėkmingo 
katės smegenų skrodimo, Tėvas išvargęs atsikvėpė ir švariai 
nušluostė savo įrankius. Pažvelgė į kruviną katę. 

— Visada nužudai tą, ką mylį. - Ir tada su pašaipėle įsispitrė- 
jo į Veiną. 

Veinas pagalvojo: kas gi čia ką neva myli ir neva žudo? - bet 
tik susiraukė ir nutylėjo. 

Tačiau Tėvas neatlyžo. 

— Ar esi ką nors nužudęs, Veinai? 

Veinas, iš panikos griebdamasis akivaizdaus melo, įnirtin- 
gai papurtė galvą. 

Tėvas kaipmat kilstelėjo antakius ir lėtai išsišiepė. 

— Bet reikia! Nužudyti žmogų, Veinai. Geras dalykas - nu- 
žudyti žmogų. Tas, kas yra nužudęs žmogų, ramiai miega. 

Veinas mediniu balsu atsakė visada manęs, kad žudikai, grau- 
žiami sąžinės, miega tikrai labai blogai. Tėvas paneigė, kad 

šioje turgavietės pasakėlėje esama bent kiek tiesos, ir pareiš- 
kė, kad yra penki dalykai, kurie vyrą padaro tikru vyru: parū- 
kyti opijaus, pergulėti su kito vyro žmona, išmokti amato, at- 
likti maldininko kelionę į Meką ir - nužudyti žmogų. 

Kai tą vakarą Tėvas išėjo, Veinas pokšto dėlei, o gal iš žudi- 
kiškų paskatų - jam pačiam nebuvo aišku — nusekė jį. Tėvas 
ėjo lėtai, regis, giliai susimąstęs. Veinas stypseno pavymui ir 
išsitraukė iš už diržo peilį. Ir taip juodu kėblino iš gatvės į 
gatvę - senis traukė nežinomon vieton vakarinėje miesto da- 
lyje, o Veino peilis nuolat styrojo per porą colių nuo jo stubu- 
ro. Veinas apsisprendė, kad, Tėvui atsigręžus, smogsiąs jam 
peiliu. Tiesą sakant, jis jau nebūtų turėjęs kitos išeities. Paskui 
staiga jie atsidūrė žmonių knibždančioje atviroje erdvėje prie- 
šais Zuveilos vartus. Tėvas pasinėrė į minią, o Veinui teko įsi- 
kišti peilį atgal už diržo. 

Tada jis apsisukęs sugrįžo Azbekijos link, ketindamas visą 
vakarą, kaip jau keletą kartų anksčiau, ieškoti - beveik neabe- 
jodamas, kad bergždžiai, - tos būdos, kurioje Balianas sakė 
radęs Zuleiką, bet, dar nepriėjęs Azbekijos, džiugiai nustebo 
pamatęs ar bent pamanęs matąs geltoną apdarą ir pažįstamą 
Zuleikos figūrą. 

— Zuleika? 

Bet puvėsių kvapas jam atsakė dar prieš jai prabylant ir pa- 
rodant savo veidą. 

— Ne.. Kekšė ir perlas - panašūs dalykai: abu apgaus tave 
tamsoje. Ar tu eisi su manim pasivaikščiot? 

Veinas prisiderino prie sverdinčių Fatimos žingsnių. 

— Leisk man paliesti tave. 

— Ne. Mano kūnas irsta. 

— Raupsai? 

— Ne. O, kad būtų raupsai... 

— Aš maniau, kad tu išvykai iš Kairo. Ieškojau tavęs svetur. 

— Ne. Aš niekada negaliu išvykti iš Kairo. 

— Ką tu čia darai? Bendrauji su savo seserim? 

— Ne. Pabėgusios mudvi išsiskyrėm. 
gai? 

— Ne. Iš pradžių taip maniau, bet mes tik laikini sąjunginin- 
kai. Aš žudau, o jie priglaudžia mane, kai būnu persekiojama. 

— Tu žudai atsitiktinai? 

— Ne. Tu mane stebini, Maiklai. Maniau, kad tu ir tavo mo- 
kytojas jau būsit aptikę ryšį. Emyrai ar elgetos, atvirai ar slap- 
čia — visi buvo mano tėvo klientai. 

— Tai gal tavo senelio. 

— Ne. Mano tėvai buvo jo idėjos ir jos kūnas. 

— Tu ne visada buvai tokia mįslinga kaip dabar. 

— Ne. Viskas keičiasi. Mano sesers sąmonė nyksta, o kartu 
su ja ir mano kūnas. 

— Tai tu nužudysi Kačių Tėvą? 

— Ne. Jis man per stiprus. Tu tai turi padaryt už mane. Jei- 
gu kada nors mane mylėjai, nužudyk jį. Nužudyk jį ir perimk 
Miego namus. Nužudyk, kol jūsų visų neištiko baisesnės ne- 
laimės. Jeigu kada nors mylėjai mane, padaryk tai. Išleisk tą 
senį į kapą. 

Veinui ant liežuvio jau sukosi žodžiai, kad jis ją dar mylįs, 
bet prisiminė pranešimus apie kasnakt Kaire atliekamas žmog- 
žudystes ir skleidžiamas atgrasias jų ypatybes. Kadaise jo pa- 
žinotą drovią merginą pakeitė nenumaldoma pabaisa. Kurį lai- 
ką juodu ėjo tylėdami. Veinas galvojo apie savo sėlinimą Tė- 
vui iš paskos tą vakarą. Savo mokytojui meilės jis nejautė ir 
neapgaudinėjo savęs mintimi, kad jo mokytojas turi meilės jam, 
bet mintis nužudyti Tėvą jam buvo atgrasi. Jis toks prakaulus 
ir gyslotas, oda sausa, sudiržusi, ir pro ją kone kyšo kaulų ašt- 
rumos. Būtų geriausia užmušti senį tamsoje, kai jis miega, bet 
atrodo, kad jis niekada nemiega. Veinas įsivaizdavo jį tysantį 
ant grindų, atsimerkusį ir nemirksintį, spoksantį į lubas. 

Jie priartėjo prie didžiosios knibždančios Bain al Kasreino 
gatvės. Ji atsigręžė ir pakėlė ranką, matyt, atsisveikindama. 
Veiną apėmė neviltis. | 

— Eime kartu. Aš rasiu tau vietą, kur mudu galim apsistoti. 

— Ne. Aš gi sakiau — aš irstu. Aš sparčiai netenku jėgų ir 
spalvos. 

— Ar mudu dar susitiksim? 

— Ne. Pažvelk į mano seserį. Ją tau reikėjo mylėti. Ji geidžia 
tavęs ir sako „taip“ visiems vyrams. 

— Ar aš čia rasiu tavo seserį? 

— Ne, jau nebe, bet gali dažnai ją sutikti Mirusiųjų mieste 
baigiantis dienai. 

Sulig šiais žodžiais žudikė vėl kilstelėjo ranką ir dingo minioje. 


Veinas sugrįžo į Miego namus ir tąnakt vėl nusiteikė sapnuoti, 
kad dar kartą atsidūrė slaptajame kambaryje. Zuleika atsigręžė 
į jį 1r paklausė, ar gali pasirodyti jos nematoma žaidimų draugė. 
Jis linktelėjo, ir ji nusigręžė į sieną, susikaupusi dainuodama. 
Palengva nuo sienos atsiskyrė kai kurie įtrūkiai ir ėmė pleventi 
ore kaip dūmų draikalai. Tada šie draikalai palengva įgijo for- 
mą, užsiliejo spalvomis, ir priešais juos stovėjo Fatima - išblyš- 
kusi, virpanti, limpanti į pavidalą ir tirštėjanti ore. Jie tikrino ją 
mįslėmis. Zuleika erzino šią dvaselę ir smaginosi, bet Veiną, 
susižavėjusį Fatimos beaistriu apskritu veidu ir tvirtais atsaky- 
mais, užvaldė gilesni jausmai. Zuleika be paliovos jį karštligiš- 
kai glostė, bet jis sėdėjo to nepastebėdamas, vis spoksodamas ir 
spoksodamas į jos įsivaizduojamą žaidimų draugę. 

Taip pat jis sapnavo somnambulą prie Zuveilos vartų. Som- 
nambulas su peiliu rankoje išslinko iš savo narvo. Negrui mil- 
žinui po kojomis gatvė svirduliavo, per uždarą erdvę netoly- 
giomis įstrižainėmis driekėsi šviesa ir šešėliai. Kartą somnam- 
bulo veidas atsigręžė, ir deglas nutvieskė išsiplėtusius jo akių 
baltymus bei: sidabriško prakaito ažūrą. 


12 


Miesto sodo įspūdis 


Kodėl, - klausiu savęs, - aš taip nemėgstu Baliano? Keisčiausias 
dalykas! Galėjau tikėtis rasti panagėse ausų sieros, bet kodėl čia 
žemės? Pradedu iš naujo. Kodėl, - klausiu savęs, - aš taip ne- 
mėgstu Baliano? Jis juk puiki medžiaga mano pasakojimui — 
lankstus, sapniškas. Manding, jo pranašumai, tinkami pasakoji- 
mui, turėtų būti laikomi asmens ydomis. Manau jį esant bestu- 
burį ir pasyvų. Drybso sau ir laukia, kada jį kas pradžiugins arba 
priešingai - nemaloniai nustebins. Todėl su dideliu malonumu 
papasakosiu, kas jam nutiko toliau. Patogiai atsigulkit, atsipa- 
laiduokit ir klausykitės! Štai kas jam nutiko toliau... 


Balianas buvo Bain al Kasreine ir ieškojo turguje supuvusių 
vaisių bei daržovių — nelabai sėkmingai, nes ten esantys ara- 
biukai buvo labiau įgudę už jį: puldavo prie supuvusių kąsne- 
lių kaip plėšrieji paukščiai. Tada Balianas pastebėjo, kad kaž- 
kas - kažkokia moteris - Žiūri į jį ir bando pagauti jo žvilgsnį. 
Pakėlęs galvą, jis išvydo jauną moterį, menkai teprisidengusią 
veidą, meiliai apžiūrinėjančią jį. Ji sumirksėjo, apsigręžė ir vos 
pastebimu rankos mostu pakvietė jį sekti pavymui. 

Netrukus juodu išėjo iš plataus Bain al Kasreino vieškelio ir 

patraukė grįstais pakopiniais skersgatviais, kurie darėsi vis siau- 
resni ir tamsesni. Šioje Kairo dalyje atrodė, kad tvyro amžina 
naktis. Šviesos ir erdvės suteikdavo tik vienas kitas griuvėsis. 
Moteris skubiai žingsniavo neatsigręždama, kol galiausiai juo- 
du atsidūrė mažame kiemelyje. Ji pabeldė į giliai sienon įleis- 
tas duris ir šūktelėjo kažkam anapus. Duris atidarė milžino 
sudėjimo nubas, ir jinai, žengdama vidun, pamojo jam eiti iš 
paskos. Balianas nusekė pavymui į sodą. Priešais jį tiesėsi gra- 
vasaros paviljonas. Ant jo laiptų sėdėjo jauna ponia, beveik 
dar. mergaitė, be čadros, bet gausiai apsisiausčiusi šilkais ir 
išsiuvinėtais brokatais. Jai ant kaktos kabojo auksinė akis, o 
pirštai buvo apmaustyti žiedais su brangakmeniais. Viena ranka 
ji buvo mąsliai parėmusi galvą, o kita mataravo povo plunks- 
nų vėduoklę. 

Balianui įėjus į sodą, ji nė nekrustelėjo, tik niauriai žvelgė į 
tolį. Nors Baliano vedlė buvo dingusi, sode jie nebuvo vie- 
nudu - prie vasarnamio saulėje kaitinosi senis sučiurusiu bal- 
tu turbanu, o prie pat Baliano, už nugaros stovėjo durininkas. 
Balianas žengė poniutės link, bet po keleto žingsnių jam petį 
sugniaužė durininko ranka. 

— Žiūrėk ir klausykis, - tarė nubas. 

Iš paviljono prietemos išniro beždžionė. Tai buvo patinas su 
auksiniu antkakliu bei grandine - stovėjo tiesus ir kasėsi. Nu- 
silenkė poniai, o paskui pasigręžė į Balianą rodydamas tobu- 
las dantų eiles. 

— Tu frankas? - paklausė. 

Balianui iš nuostabos atvipo lūpa, o poniutė sukikeno. 

— Žiūrėk, - tarė beždžionė ir, atsigręžusi i! poniutę, prabilo 
jai, veikiau deklamavo, nes Balianas, atidžiai klausydamasis, 
nusprendė, kad ji persiškai deklamuoja poeziją. Žodžiai liejo- 
si skambiai ir didingai. Tada beždžionė priėjo prie poniutės, 
paglostė letena jai ranką ir, apkabinusi per pečius, ėmė kuž- 

dėti - matyt, meilius žodelius. Iš pradžių ponia, regis, pralinks- 
mėjo, paskui ėmė nuobodžiauti ir galiausiai atsainiai atstūmė 
ją. Vartydama akis, beždžionė tarė Balianui: 

— Eik šen. Mano ponia nori sužinoti, kas geresnis meilužis — 
beždžionė ar frankas. Pažiūrėkim, ar tau pavyks taip kaip man. 

Balianas pajuto, kaip ant peties atsileidžia nubo gniaužtas, ir 
žengė priekin. Jis svaigo iš alkio ir nuostabos. Poniutė sujudėjo. 
Drąsinamai pažvelgė į jį, bet jam buvo sunku kalbėti. Apėmė 
jausmas, kad jis jau tai darė anksčiau — stovėjo šiame sode ir 
jam buvo sunku kalbėti su šia ponia. Nebūtinai labai seniai. Gal 
tik prieš keletą sekundžių? O gal veikiau vieną dieną tolimoje 
ateityje jis vėl atsidurs tokioje pat padėtyje? Arba galėjo būti, 
kad jis tikėjosi, jog atsitiks būtent taip. Neįmanoma pasakyti. 
Apėmęs jausmas buvo podraug miglotas ir galingas. 

— Ponia, - galiausiai išlemeno jis. - Man garbė būti jūsų sve- 
čiu, ir aš mielai šnekėčiau su jumis ir daryčiau viską, ko jūs pa- 
geidaujat, bet pirmiausia maldauju duoti man pavalgyti ir atsi- 
gerti, nes daug dienų nieko nevalgiau ir esu nusilpęs iš alkio. 

Dabar senis su turbanu pakėlė galvą ir pasakė: 

— Ponia pageidauja, kad suviliotum ją meiliais žodžiais ir 
gestais. Ji siūlosi, ir tau tereikia ją įkalbėti, o įkalbėti ją lengva. 
Nedelsk. Ji daugiau nesisiūlys. 

Vis dėlto Balianą apėmė jausmas, kad ji pasisiūlys ir vėl, - o 
gal ji jau tai padarė? Jam norėjosi pasiginčyti. 

— Mielai... 

— Juk tu tikrai gali pasirodyti geriau už beždžionę? 

— Ponia, aš nežinau, ko jūs norit iš manęs, bet, dėl Dievo 
meilės, duokit man maisto. 

— Iš jo nieko gero, - tarė beždžionė sėsdamasi prie jos ir 
ėmė pergalingai veblenti. 

Balianas buvo bepuoląs prie jų, bet akies kampučiu pamatė 
durininko judesį. Atsigręžė, ir durininko kumštis smogė jam į 
tarpuakį. 

Atsipeikėjęs jis buvo jau nebe gražiajame sode, o nudrėbtas 
vieškelyje prie fontano, visai kitoje Kairo dalyje. Pasibaisėti- 
nai skaudėjo galvą ir vis dar kamavo alkis. Ar jis dar kada nors 
suras tas duris ir išvys tą ponią? —- paklausė savęs. Susimąstė 
apie tos stulbinančios beždžionės triukus. Ką tai reiškia? Jis 
buvo skaitęs, kad filosofas, palaimintasis Nikas Kelnietis, tei- 
gė, jog beždžionės ir žmonės artimai susiję. Savo veikale „De 
senectute naturae“ Nikas aiškino, kad beždžionės kilo iš žmo- 
nių —- jos esančios barbariški ir išsigimę Žmonių palikuonys, 
kaip kad žmonės esą barbariški ir išsigimę tobulojo Adomo iš 
rojaus sodo palikuonys. Pasak Niko, keliautojai, stebėję kai 
kurias beždžionių gentis Afrikos gilumoje, kalbėjo apie liktinį 
sugebėjimą kalbėti... 

Šią minčių eigą pertraukė laidotuvių procesija. Keliu prie 
jo artėjo būrys mašalijatų —- valkatų ir palaikų plovėjų. Pečiais 
jie laikė lentą, ant kurios nesaugiai svirdinėjo drobe apklotas 
lavonas. Vildamasis iškaulyti iš jų kriaukšlelę duonos, Balia- 
nas apdujęs atsistojo. Jam užtvėrus kelią, jie sustojo ir pagul- 
dė savo naštą. 

— Mes čia užsiimam labdara. - Jų vadovas, kreipdamasis į 
Balianą, kyštelėjo nykštį. - Mes laidojam tuos, kuriuos ran- 
dam numestus prie Citadelės — atmatas iš Arkanos. Ten dar 
yra ką paimti. — Tai taręs, jis pasirausė duksliose savo ranko- 
vės raukšlėse ir ištraukė įmantrios rytietiškos sandaros skry- 
nelę. - Iš tavęs du dinarai. Puošnus darbelis. Aš matau, kad 
tau ji krito į akį. 

— Ar aš atrodau panašus į dviejų dinarų savininką? 

Jų vadovas gūžtelėjo pečiais. 

— Šiame mieste mažai kas yra toks, koks atrodo. 

— Kriaukšlelę duonos, maldauju. Nejaugi jūsų labdara ski- 
riama tik mirusiems? 

Jie visi papurtė galvas. 

— Mes neturim maisto išdalyti. Bet sek paskui mus. Mes ei- 
nam į Mirusiųjų miestą. Ten tu maisto rasi sočiai. 

Balianas kiek suglumęs nusekė jiems iš paskos. Mirusiųjų 
miestą jie pasiekė jau pavakare, kurios saulė šildė Balianui 
kaulus, o kylantis vėjelis vėsino odą. Mirusiųjų miestas atro- 
dė nepaprastai. Tarp mauzoliejų vaišinosi daugybė šeimų ir 
porų. Mašalijatai su Balianu iš paskos vinguriavo tarp nuo- 
taikingų šeimų ir kapų. Jie nesėkmingai bandė parduoti skry- 
nelę, o jis taip pat nesėkmingai elgetavo maisto. Staiga jie 
virš galvų kairėje išgirdo balsą. Juos kvietė atgal. Marmuri- 
nio paviljono šešėlyje sušmėžavo kažkoks neryškus geltonas 
pavidalas. Tik pats įėjęs į šešėlį Balianas atpažino, kad tai 
Zauleika, sėdinti sukryžiavusi kojas ant akmeninės paviljono 
pakylos. 

— Eikit šen! Eikit šen, valkatos! Eikti šen, atmatų knisliai! 

Mašalijatai paskubom numetė savo naštą - lavonas nurie- 
dėjo nuo lentos į smėlį, o jie nuskubėjo pas ją. Balianas manė, 
kad ji nori, jog mašalijatai atvestų jį pas ją, bet, svirduliuoda- 
mas jiems iš paskos, jis pamatė, kad jos žvilgsnį prikaustė tik 
skrynelė. 

— Skrynelė! Mano kiniškoji skrynelė! Sugrįžo pas mane! 

Prie pakylos krašto prasidėjo pasitarimas. Iš savo geltono 
apsiausto ji iškratė kelias monetas į ištiestus mašalijatų delnus 
ir gavo skrynelę. Tada jie grįžo prie savo lavono ir, vėl jį užsi- 
kėlę, patraukė į laidojimo vietą. 

Galų gale Zuleika kreipėsi į Balianą. 

— Žinai, čiagi mano skrynelė. Ją pavogė iš manęs. 

Balianas pažvelgė į skrynelę. 

— Gal joje yra kas nors valgomo? - paklausė jis viltingai. 

— Joje kas nors valgomo? - atsiliepė ji mįslingu aidu ir ištie- 
sė prie jo ranką. — Tu irgi sugrįžai pas mane. Persekioji mane: 
kaip šmėkla. 

— Alkana šmėkla. 

Ir štai jis jau sėdėjo su ja ant pakylos. Zuleika turėjo atsine- 
sumokėjo jam, kad atneštų jiems kavos. Balianas ištiesė ranką 
prie zelabių, bet ji sugriebė jam už riešo. 

— Ne. Tu nevalgysi, kol nepapasakosi visko, kas tau nutiko. 

Jis protestavo, bet buvo priverstas pasakoti, nors savo nuo- 
tykį perteikė kuo trumpiau. Tik tada jo rankai buvo leista grieb- 
ti maistą. 

— Nežinau. Lytiniai santykiai su beždžionėmis kai kuriuose 
sluoksniuose labai madingi. 

Jis liovėsi kramtęs ir užprotestavo: 

— Betgi ta beždžionė kalbėjo! 

— Teisybė... matyt, tave apkerėjo. 

— Tai beždžionė iš tikrųjų buvo vyras, o ponia - kerėtoja? 

— Galbūt. Bet greičiau beždžionė buvo kerėtojas, 0 ponia — 
jo patelė, įgijusi žmogaus pavidalą. Gyvūnų magiškos galios — 
ne toks jau negirdėtas dalykas. 

— Tai aš vos nepasimylėjau su beždžione! - pašiurpo Balia- 
nas. 

— Kas gi, išskyrus beždžionę, gali geisti tavęs dabar tokio 
nusususio? Bet, kaip jau įprasta, tu praleidai progą užsiprašy- 
damas per daug. 

Darėsi šalta. Iš Mirusiųjų miesto ėmė trauktis užkandžiau- 
tojai, o jų vietas užplūdo elgetos ir paukščiai, renkantys palik- 
tus trupinius. Sušlemštęs paskutinį saldumyną, Balianas leido 
sau atsilošti ir užsimerkti. 

— Tu manai, kad visas tas nuotykis buvo sapnas, ar ne? 

Klausdamas jis jau grimzdo į miegą, bet dar lyg ir išgirdo jos 
atsakymą. | 

- Žinoma. Tai didžiosios beždžionės darbas. 

— Kas yra didžioji beždžionė ? 

Šį kartą atsakymo jis neišgirdo. Reikėjo būtinai pamiegoti, 
tegu ir košmare. 

Jį trumpam pažadino šūksniai. Zuleikos nebebuvo. Užtat 
paviljoną buvo apsupę venecijiečiai ir kiti iš karavansarajaus. 
Balianui iš nosies vėl ėmė švirkšti kraujas, ir jis užsimerkė, 
kad nematytų jo. Apsnūdęs girdėjo virš savęs besiginčijančius 
italus. Jie popietę atėjo į Mirusiųjų miestą, išgirdę gandus, kad 
vienas iš jų, paslaptingai pradingęs, mirė ir čia yra laidojamas. 
Kai kurie norėjo toliau ieškoti. Tačiau kiti manė, kad Balianas 
atrodo visai arti mirties, ir norėjo nešti jį atgal į saugų kara- 
vansarajaus prieglobstį. Balianą tai menkai tedomino. Kivir- 
čas kurį laiką tęsėsi. Paskui jis pajuto, kaip jį pakelia stiprios 
rankos. 

Lyg ir kokios pietos siluetas - randuotas italas jūreivis, ne- 
šantis košmarų apsėstą jaunuolį, trumpai sustojo antkapių fo- 
ne. Tada jūreivis žengė tolyn, nešdamas savo globotinį į kara- 
vansarajų. 


13 


Nuo Zuveilos vartų į Mukatamo kalną 


Nutraukti pasakojimą galima ir čia, ir bet kur kitur Esu girdėjęs 
pasakojimų iš Vakarų, klausiausi jų apstulbęs, vos galėdamas 
suvokti, kad tai pasakojimai, nes jie lekia į savo nulemtą pabai- 
£ą kaip strėlės į tikslą. Lėtapėdžiuose, mieguistuose Rytuose kas 
kita. Įsivaizduokite šį pasakojimą, kurį girdite, kaip palaidą ka- 
ralių vėrinį, - atsiprašau, aš, žinoma, norėjau pasakyti „karolių 
vėrinį“, - palaidą karolių vėrinį, visai kaip tuos rožinius, kuriuos, 
kaip matėme, prie kavinių leidžia per pirštus nuobodžiaujantys 
seniai. Ne, rožinys čia ne visai tinka. Verčiau regėkite jį kaip vir- 
vučių darinį - tokį, kuriuo žaidžia vaikai: traukydami už kilpų, 
suneria netvarius pavidalus. Girdėjau juos vadinant katės lop- 
šiais. Katės lopšiai, rožiniai, karaliai ir strėlės - ką gi, po galais, 
aš čia kalbu? Esmė ta, kad nutraukti pasakojimą galima ir čia, ir 
bet kur kitur. Šįvakar prisiklausėt pakankamai. Dėl Dievo mei- 
lės, gana! Pailsėkit. Pamiegokit. Tai, kas bus toliau, sunku... 


Vienas apelsinas kyla. Kitas leidžiasi. Žonglierių judesiai to- 
kie lėti. Akrobatas sukasi ant savo skersinio, regis, be galo van- 
giai. Jau labai vėlu, ir minia prie Zuveilos vartų retėja. Kačių 
Tėvas vaikšto nuo būdelės prie būdelės. Štai fokuso su virve 

atlikėjas. Štai gnostikas eskapologas*, išsirangantis iš bet ko- 
kių spąstų, į kuriuos įkliūva. Štai vaikščiotojas ugnimi, kuris 
keistai džiaugiasi ne tuo, kad jam neskauda, o kad skauda tik 
pėdas. Štai telepatas - vaikinas, sėdintis ant mažos medinės 
taburetės ir viešai pasiekiantis orgazmą vien gryna minties ga- 
lia. Štai žmogus sučiurusiu baltu turbanu su beždžione ant kė- 
dės - kuo juodu užsiima, neaišku. Štai meškos šokdintojas. 
Štai fakyras, kuris, persidurdamas skruostus ir lūpas sunkio- 
mis adatomis su svarmenimis, daugiau skausmo sukelia žiūro- 
vams negu sau. 

Yra ir daugiau: sukaustytas grandinėmis milžinas Bašas Ča- 
lekas, šešėlių teatras, žmogus, valgantis akmenukus, kipšelis 
butelyje, lyno akrobatas, hermafroditas. Tai yra kankynių cir- 
kas. Atlikėjai - daugiausia mongolai arba indai. Kas vakarą 
jie demonstruoja savo šamaniškus slėpinius — mirties, prisikė- 
limo ir vaisingumo. Perkertamas merginos kūnas, vaikinui nu- 
pjaunamos galūnės, maiše negyvai užtalžomas triušis — ir, skam- 
bant cimbolams, jie vėl pasirodo gyvi ir sveiki. Šie profesiona- 
lūs herojai kas vakarą išlaiko išbandymus vandeniu, ugnimi ir 
plienu, rodo žmogaus gebėjimą mėgautis skausmu. Žiūrovai 
žino esą mulkinami. Už tai jie ir moka. 

Galiausiai Kačių Tėvas priėjo prie Habašo narvo. Užrašas 
virš grotų skelbė: „Stebėkite ir klausinėkite Habašą - vergą, 
kuris vaikšto ir kalba miegodamas. Išpranašauja mirtį. Suran- 
da artimuosius.“ Priėjęs prie narvo, Kačių Tėvas pro grotas 
įkišo puodelį. Habašas nekrustelėjo. Atrodė išsekęs, buvo iš- 
margintas randų ir mėlynių - sužeidimų, gautų per miegus tran- 
kantis į grotas. Juodu ilgai tylėdami žiūrėjo vienas į kitą. 

Galų gale Kačių Tėvas, regis, prarado kantrybę. 

— Nagi? 


* Eskapologas - cirko artistas, demonstruojantis sugebėjimą išsivaduoti iš grandinių, už- 


kaltos dėžės ir pan. 

— Puodelis nesako „Gerk mane“. - Habašas sunėrė rankas. 

Senis užsiplieskė. 

— Užtat aš sakau, kad gertum. — Jo žvilgsnis kiaurai vėrė 
Habašo akis. —- Gerk ir klausykis, ką aš pasakysiu. 

Habašas nenoriai gurkštelėjo. 

— Aš praradau vieną knygą... 

— Aš jos neėmiau. - Habašui, nors ir išsigandusiam, vis dar 
magėjo širdinti Kačių Tėvą, bet šis, perpratęs, kad Habašas 
pripažįsta jo valią, persiėmė savo įprastinės ramybės. 

— Aš ir nesakau, kad paėmei. Iš tiesų tą knygą pakeliui iš 
Aleksandrijos į Kairą iš Veino pavogė italų šnipas Džankris- 
toforas Dorija. Pavogtoje knygoje yra visų pasakojimų versmė 
ir arabiškojo košmaro paslapties atskleidimas. Be abejo, ita- 
las ketino parduoti ją pasakotojui, vadinamam Suskretėliu Jo- 
liu, arba Jolio globėjams, bet nespėjo, nes jį suėmė mameliu- 
kai. Tačiau knyga pateko į rankas jaunam anglui. Jo daiktai 
Azbekijos karavansarajuje buvo nuodugniai išnaršyti, bet jis 
pradingo su visa knyga. Tai va, ta knyga neturi patekti į rankas 
mano priešams. Tu turi man ją surasti. 

Negras vis dar tylėjo, bet žvelgė į jį ramiai. Niaurumą pa- 
keite ramuma. Kačių Tėvas neatlyžo. 

— Tik tu gali padėti man, nes sapnuoji ant kojų. Puodelyje, 
kurį išgėrei, buvo stiprūs migdomieji. Miegosi naktį ir visą die- 
ną, o gal dar ir kitą naktį, ir tuo metu sapnuose iškrėsi visą 
Kairą ir tikrai sugrąžinsi man knygą. Jau dabar tave labai ima 
miegas. 

Habašas nelabai norėjo sutikti, bet kažkodėl lengviau ir ma- 
loniau buvo nesiginčyti. Vokai patogiai užslinko ant akių. 

Tėvas, matydamas, kad Habašo valia pasiduoda ir jį apima 
snaudulys, paspartino šneką: 

— Kai tik pamatysiu, kad nukeliavai į sapnų šalį, atidarysiu 
narvą. Surasti knygą - juokų darbas. Reikia tik primesti sap- 
nui savo valią. Alam al Mitalis nori patenkinti visus žmonių 

norus. Kaip aš primečiau tau savo valią, taip ir tu turi pri- 
mesti savo valią Alam al Mitaliui. Privalai atnešti man knygą 
štai čia. 

Habašas ūmai susmuko. Jau miegojo. Tėvas kantriai laukė. 
Laukdamas ištuštino šerbeto liekanas, nes Habašą nusiuntė 
miegoti saldytu vandeniu ir įtaiga. Habašo akių obuoliai ėmė 
vartytis. Jis pradėjo sapnuoti. Tarsi tempiamas nematomų vir- 
vių, pakilo nuo narvo grindų. Tėvas pasuko raktą, atidarė du- 
ris ir švelniai išvedė somnambulą. 

Habašas išdausino iš atrakcionų aikštės, o Tėvas nusekė pa- 
vymui. Priėjęs Bain al Kasreiną, jis leidosi bėgti arba gal vei- 
kiau leidosi mėgdžioti bėgantį žmogų, nes jo kumščiai ir dil- 
biai švytravo pirmyn atgal, aukštai kilo keliai ir sutankėjo al- 
savimas, bet judėjo jis, oi, kaip lėtai. Vis tie patys namai. Buvo 
galima begalę laiko stebeilyti į tuos namus su apgriuvusiais 
fasadais, podraug netvariais ir perkrautais, į aitvaro formos 
duris ir padrikus stogus, ir tas gatveles, ir arkadas, apgaulin- 
gas perspektyvas ir zikuratinius laiptus. Mėnesiena apliejo sie- 
nas šiurpia baltuma, kurioje išryškėjo nešvarumai ir įtrūkiai, 
tarsi maro dėmės. 

Habašas atsigręžė ir iššiepė švytinčią, mėnesienos nutvieks- 
tą šypseną, nes žinojo, kad jį vejasi, ir žinojo, kad galiausiai tas 
vijimasis teikia paguodą. Kažkam kažkur jo reikia. Kačių Tė- 
vas, tursendamas pavymui, įsidėmėjo tą šypseną. Tėvas ketino 
sekti Habašą, bėgantį sapnuose, bet dabar pastebėjo, kaip švie- 
sa ir tamsa gula ant pastatų sodriais, dantytais, jausmingais 
potėpiais, kaip miestas spaudžiamas skilinėja ir linksta, kaip 
erdvė bei namai riečiasi, skliaučiasi ir dėstosi aplink bėgančio 
juodaodžio pavidalą, ir suvokė savo paleistos baisingos ener- 
gijos galią, kuri dabar nevaldoma plūsta į miesto gatves, ir su- 
prato, kad jam nevalia toliau sekti bėglį. Jis sustojo ir sugrįžo 
į Miego namus. 

Balianas sapnavo svyrančias gatves ir krentančius bokštus. Jis 
miegojo tą visą naktį ir didžiąją dienos dalį. Miegodavo vis 
ilgiau. Pabudusį jį apsupo maldininkai. 

— Gal pakviesti gydytoją? Mes tau jį rasim Koptų kvartale. 

— Pakvieskit kunigą. 

Jie pritariamai sulinksėjo, ir prie jo prasibrovė vienas iš vie- 
nuolių - tas, kurį atvykimo dieną Balianas girdėjo pamokslau- 
jant apie tatuiruočių pavojus. Maldininkai nusprendė, kad Ba- 
mirti — gyveno iš karštinės galių, ir jo pamėkliškame kūne šir- 
dis dunksėjo sunkiai it kūjis. Jis labiau tikėjosi atleidimo nuo 
priesaikos nuvykti į Šv. Kotrynos šventovę Sinajuje. Be to, no- 
rėjo mesti iššūkį vienuoliui. 

— Palaimink mane, tėve, nes aš nusidėjau. 

— Būk palaimintas, mano vaike. Kada paskutinį kartą ėjai 
išpažinties ir dalyvavai mišiose? 

— Laikas bėgo, 0 aš sirgau - negaliu pasakyti. Kažkada prieš 
mums išplaukiant iš Venecijos. 

— Ir kuo nuo tada nusidėjai? 

— Nesunkiai, bet ne dėl nuodėmių man reikia tavo patarimo 
1r Bažnyčios globos... 

— Tu per daug savim pasitiki. Pirmiau turiu patirti, kokios ir 
kaip dažnos buvo tavo nuodėmės, ir tik tada galėsim spręsti, 
ar jos sunkios, ar ne. 

— Gal ir taip, bet man gresia dideli pavojai - pavojai, kurių 
aš neieškojau ir ne pats prisišaukiau. Aš esu maldininkas, šį 
pusmetį prisiekęs atlikti krikščionišką žygį ir apeigas. Bet ne- 
labasis man siunčia blogus sapnus, ir atvykęs į Egiptą aš daug 
kartų buvau arti nuodėmės nusivilti Dievu. 

— Kokie tie sapnai? 

Prieš vėl prabildamas, Balianas bandė geriau įsižiūrėti į vie- 
nuolio veidą, bet jam nepavyko. 

— Sapnuoju, kad įžengiu į miestą, panašų į Kairą, bet jame 

viskas netikra. Sapnuoju, kad ištrūkstu iš jo ar bandau ištrūk- 
ti, bet man kelią pastoja du šėtono pasiuntiniai, kurių vardai 
Kačių Tėvas ir Maiklas Veinas. Sapnuoju, kad jau pabudau, 
bet iš tikrųjų ne, ir sapnuoju gundytoją - moterį, vardu Zulei- 
ka, kuri vilionėmis atima mano nekaltybę, o pabudus po šių 
sapnų mano veidas srūva kraujais. 

— Vadinasi, tu sapnuoji, kad sanguliauji su Zuleika... ar tuose 
sapnuose arba po jų išsilieja sėkla? 

— Ne. Nemanau. 

— Aišku. Ir tu neturi nieko rimtesnio, kas slėgtų tavo sąžinę? 

— Ne. 

— Na, tai gerai. - Stojo ilga tyla, ir tada jis tęsė: - Šventas 
Augustinas aiškina, kad yra galimos trys sapnų ištakos. Pirma, 
sapnai, ateinantys iš Dievo ir rodantys mums kelią; antra, iš 
velnio ateinantys sapnai, kuriais šis klastingas kunigaikštis ban- 
do mus suvedžioti, nors jis niekaip negali sugundyti miegan- 
čio žmogaus sielos, jeigu to Žmogaus sieloje nėra polinkio pa- 
gesti; trečia, vadinamieji natūralūs sapnai, kylantys iš vidinių 
pramanų garų, krypstantys pagal tai, kur žmogus guli, ką jis 
valgė, ir daugelį kitų dalykų ir visiškai nieko nereiškiantys. 

— Vadinasi, Dievas mane kankina arba aš esu linkęs pagesti, 
arba valgiau blogą maistą. Kas gi čia yra? — Balianas nesuge- 
bėjo užgniaužti susierzinimo savo balse. 

Atodūsis. 

— Žinok, mano sūnau, kad niekas iš Bažnyčios tėvų ir dak- 
tarų nesmerkia paties sapno. Mus moko, kad naktį, nukritus 
temperatūrai, žmogaus animalinė dvasia pasitraukia į kūno 
gilumą, į pramanų vietą, iš kurios kyla sapnai. Dėl to tokie 
sapnai yra natūralus dalykas ir patys savaime nėra smerktini. 
Vis dėlto, būdami natūralūs, jie nėra tobuli. Mano įsitikini- 
mu, atidus Šventojo Rašto perskaitymas mus pamoko, kad 
Jėzus, kuris buvo tobulas žmogus, o kartu ir Dievas, niekada 
nesapnavo. 

Tuo tikėti skatina keletas priežasčių. Pirma, Jėzus niekada 
nemiegojo, o kaipgi žmogus nemiegodamas gali sapnuoti? 
Kad Jėzus niekada nemiegojo, galime išvesti iš to, kad nors 
evangelijose dažnai kalbama apie jo mokinių miegą, niekur 
neminima jo paties miegančio. Ir argi Jėzus nebendravo su 
Moze ir Eliju Taboro kalne, kai Petras, Jokūbas ir Jonas mie- 
g0j0? Antra, dėl klausimo, ar Mūsų Viešpats kada nors sap- 
navo, argi neturime manyti, kad jo dieviškoji prigimtis ir to- 
bula dorybė padarė jį atsparų kūno negalioms bei karštinėms 
ir blogo maisto nuodams? Ir kaipgi atėjusysis tam, kad at- 
neštų mums Tiesą, kuri padarys mus laisvus, pats būtų tapęs 
sapnų, tai yra iliuzijos, auka, net jei ir manytume, kadjis mie- 
gojo, nors teisingiausia būtų tarti, kad nemiegojo? Be to, kai 
Patarlėse parašyta, kad „apsnūdimas aprengia Žmogų skar- 
malais“, argi jis atėjo ne tam, kad atneštų mums amžinosios 
karalystės turtus? 

Balianas sumurmėjo pritariąs: taip, jis manąs, kad taip. 

— Taigi, grįždamas prie tavo atvejo, turiu pasakyti, kad čia 
kyla du klausimai: pirma, ar tavo sapnų kilmė natūrali, ar de- 
moniška; antra, nustatę vienaip ar kitaip, jeigu jų kilmė de- 
moniška, turime paklausti, kodėl šėtonas pasirinko tave savo 
tarnų apsilankymams, o jeigu jų kilmė natūrali, dar vis dėlto 
turime nustatyti, ar tuose sapnuose (nors pripažįstama, kad 
moralės plotmėje patys savaime jie nieko nereiškia) tu kaip 
nors nepasidavei iškilusioms pagundoms - ne sąmoningai, bet 
per accidens, - ir tada, jeigu paaiškės, kad taip nėra, ir jeigu 
bus įrodyta, kad sapnų kilmė nedemoniška, tai aš galėsiu duo- 
kiamos sąlygos. Bet jeigu kaip nors... 

Balianas suaimanavo ir čia pat ėmė tankiai kosčioti. 

— Tėve, aš noriu kreiptis į jus dar vienu klausimu. Noriu, 
kad atleistumėt mane nuo priesaikos aplankyti Šventos Kot- 
rynos šventyklą Sinajuje. 

— Kokiu pagrindu? 

— Tuo pagrindu, kad aš jau aplankiau šventąją savo sapnuo- 
se. - Tada Balianas nupasakojo vienuoliui košmarą, kuriame 
regėjo šv. Kotrynos kankinystę. — Na, tėve, argi to negana? 

Tai buvo įžūlu, bet verta pabandyti. Vienuolis padvejojo, pas- 
kui iškėlė delną išskėstais pirštais. 

— Ne. Dėl penkių priežasčių. Pirma, todėl, kad teisingiau 
būtų sakyti, jog ji aplankė tave, o ne tu ją. Antra, todėl, kad 
mes neturime garantijos, jog tai buvo tikroviškas sapnas, o juk 
demonai moka apsimesti šventaisiais ne blogiau kaip žalčiais. 
Trečia, net jeigu tave 1š tiesų aplankė šventa Kotryna, jai pasi- 
beldus, tu miegojai, o tai reiškia nepagarbą jai — tuo labiau 
reikia, kad deramai įvykdytum savo priesaiką. Ketvirta, jeigu 
tarsime, kad sapnuose galima nusipelnyti gerais darbais, tai 
juose galima užsidirbti ir nuodėmių, 0 tu man sakai, kad po 
išpažinties sapnuose sanguliavai, tad apvalyk sielą maldinin- 
ko kelione. Penkta, aš neturiu galios atleisti tave nuo priesai- 
kos - tai gali tik Jo Šventenybė Popiežius. 

— Būtų užtekę vienos paskutinės priežasties, - pralemeno 
Balianas. 

— Visai ne. Kiekvienam moraliniam veiksmui reikia keturių 
veikiamųjų priežasčių ir penktos, kuri būtų teleologinė; štai ir 
visą Bibliją galima skaityti keturiomis plotmėmis: tropologi- 
ne, anagogine... 

Bet čia Balianas jį pertraukė: 

— Gerai, tėve, jūs negalite atleisti manęs nuo piligrimystės, 
bet pasakykit, ar aš esu padaręs kokią nors nuodėmę - būd- 
raudamas arba miegodamas? 

— Gerai darai, mano sūnau, kad grąžini mane prie reikalo. 
Kiek geidulį ir iš jo kylančią kaltę galima priskirti žmogui, ku- 
ris gavo malonumo iš nedorybės, miegodamas arba būdrau- 
damas vaizduotėje, taip sakant, yra keblus klausimas. 

— Jeigu aš būsiu pripažintas kaltas dėl kiekvienos nuodėmės, 

kurią padariau savo lovoje, tai tikrai esu žuvęs. - Balianą už- 
liejo melancholija. 

Mokytasis vienuolis kalbėjo toliau: 

— Žinoma, nederėtų sakyti, jog tavo skaistybė pakirsta dėl 
to, kad tave miegantį suvedžiojo Zuleikos šmėkla, ir tai, jog tu 
nepatyrei sėklos išsiliejimo, tikriausiai irgi byloja tavo naudai, 
nors įsivaizduoju aiškinimą, kad tavo minimas kraujavimas gali 
būti apibūdintas kaip kitokia naktinės poliucijos rūšis (medi- 
cinos požiūriu tai rodo tra, o ne voluptas pobūdžio aistrą), vis 
dėlto manyčiau, kad sunku būtų tai patvirtinti, kadangi, kaip 
moko Galenas, nors kraujas priskiriamas prie gyvybės skys- 
čių, pačių gyvybės sėklų jame nėra. 

— Tai aš neturiu nuodėmės? 

— O, taip aš nesakiau. Aš leidau suprasti, kad gali būti pa- 
grindo aiškinti, jog tu nenusidėjai miegodamas, bet tave patį 
graužia nuodėmė. Mes atkreipėme dėmesį, kad nuo tada, kai 
tave atnešė į karavansarajų, tu miegojai vieną dieną, naktį ir 
dar pusę dienos. Mes taip pat apgailestaudami atkreipėme dė- 
mesį į tavo norą nutraukti savo kelionę. Tave pragariškais 
gniaužtais suemė tinginystė, o tinginystė yra didžiausia nuo- 
dėmė iš visų, nes, turiu priminti, Kristus mums visiems parodė 
pavyzdį visai nemiegodamas. Argi jis nesakė: „Lapės turi ur- 
vus, padangių sparnuočiai — lizdus, o Žmogaus Sūnus neturi 
kur galvos priglausti“? Betgi grįžkime prie pasikartojimo klau- 
simo ir su juo susijusio priežasčių daugio klausimo: kodėl evan- 
gelijų pasakojime tas pats Mūsų Viešpaties darbų įvykis kar- 
tais pateikiamas du, tris, netgi keturis kartus? Taip yra todėl, 
kad pakankamą priežastį... 

— Tėve, malonėkit. Aš bijau. Ar jūs esat girdėjęs apie ara- 
biškąjį košmarą? 

Vienuolio veide sušmėžavo nepasitenkinimas. 

— Kaire visi dabar apie tai kalba. Jų lūpose tai tapo dar vie- 
na egiptietiška pasakaite. 

— Tai tėra pasakaitė? 

— Na, ne, gal ir ne. Esu girdėjęs kunigus kalbant apie arabiš- 
kąjį košmarą kitokiu, krikščionišku, požiūriu. Pasak kai kurių, 
tai esanti lemtinga bausmė už nedovanotinąją nuodėmę Šven- 
tajai Dvasiai. 

— Tėve, aš niekada nesupratau, kas yra nedovanotinoji nuo- 
dėmė Šventajai Dvasiai. Negi kas nors tai žino? 

— Nežino, kaip ir niekas dorai nežino, kas yra arabiškasis 
košmaras. Šiuo atžvilgiu čia esama simetrijos, - su pašaipėle 
tarė vienuolis. 

— Bet jūs nepritariat šiam požiūriui? 

— Nepritariu. Šiaip ar taip, krikščioniui čia nėra ko bijoti. 
Begalinė kančia jokiu būdu netrukdo pamaldžiam krikščio- 
niškam gyvenimui. 

— Bet kas yra tas arabiškasis košmaras? 

— Tikroviškesnis pasakojimas jo ištakas sieja su Lozoriumi. 
Tau žinoma Lozoriaus riterių istorija? 

— Nesu tokių girdėjęs. 

— Geram krikščioniui pakanka žinoti, kad tai yra šventas 
ordinas, kurio riteriai, nors ir sunkiai pakirsti raupsų, kariauja 
už mūsų tikėjimą prieš mahometonus. Jų pavyzdys mus mo- 
ko, kad... 

— O ką blogas arba abejingas krikščionis turėtų Žinoti apie 
juos? 

— Mano sūnau, imk pavyzdį iš jų dievotumo ir užmiršk savo 
menkus negalavimus ir skausmus. Šis pavyzdys... 

— Kaip jie susiję su arabiškuoju košmaru ? 

— Košmaras yra beribis. Pasak Niko... 

— Kaip tas ordinas susijęs su Lozorium? 

— Jis įkūrė raupsuotųjų riterių ordiną. Jei galėčiau sugrįžti 
prie Niko... 

— Kas bendro tarp Lozoriaus ir arabiškojo košmaro? 

— Lozorius dešimt parų pragulėjo kape, kol mūsų Viešpats 

Jėzus Kristus jį iš ten prikėlė. Iš to mes turime suprasti, kad 
Jėzus... Ne, aš matau, kad tau galvos neskauda dėl Mūsų Vieš- 
paties. Tai žinok, kad Lozorius, pakilęs iš kapo ir vėl ėmęs 
vaikščioti tarp Žmonių, nešiojosi vabalą, kuris gulėjo su juo 
dešimt parų. Tai buvo toks vabalas, kuris labiau už viską mėgs- 
ta knistis kapuose. Šis gyvis suryja visų mirusiųjų mintis - įlen- 
da į smegenis ir apsigyvena vaizduotės srityje, nors lavonas, 
būdamas negyvas, nejaučia jo godulio. Ar turiu pridurti, kad 
šio vabalo nereikia suprasti tiesiogiai? Pasak palaimintojo Ni- 
ko, tai yra tik metafora, nusakanti krikščionio sielos nuogąs- 
tavimus, kad ji per neišmanymą galinti paklysti. 

— Dėkui, vienuoli. Tai aš ir norėjau sužinoti. Vadinasi, tai 
tiktai krikščioniškas palyginimas. 

— Tiktai palyginimas! Tiktai palyginimas! Krikščioniški pa- 
lyginimai būna tikresni už tiesą. Nepasiduok iliuzijai, mano 
sūnau. Raupsuotieji riteriai dabar yra Kaire. Arabiškasis koš- 
maras dabar yra čia, Kaire. Gali būti, kad net šią akimirką 
Lozoriaus prakeikimu mirties kančios nešamos į gyvųjų guo- 
lius. Pačiame jėgų žydėjime mes... 

Balianas nebesiklausė. Jį kirbino kažkoks miglotas knie- 
tulys, kažkas dėl to, kaip vienuolis prieš tai ištarė Zuleikos 
vardą. Jos vardą vienuolis tarė taip tvirtai, kad tai sukurstė 
įtarimą. 

— Ar jūs pažįstat tą moterį Zuleiką, apie kurią anksčiau kal- 
bėjau? | 

— Mmm... ar aš pažįstu ją? Na, koks gi Žmogus gali tikrai 
pasakyti, kad pažįsta kitą žmogų, kad ir moterį? Pažinti save, 
pasak senovės... 

— Man kartais atrodo, kad kiekvienas bent kiek svarbesnis 
žmogus šiame mieste pažįsta visus kitus svarbius žmones - na, 
tuos, kurie svarbūs mano gyvenime. 

— Tavo gyvenime! Kas tas tavo gyvenimas, kad tu juo didžiuo- 
jiesi? 

— Tėve, aš jums sakiau — aš manau, kad mano sapnai man 
atrodo kaip tikrovė. Taip yra todėl, kad mano visas gyvenimas 
man ėmė rodytis kaip sapnas, šešėlių teatras, misterija, vaidi- 
nama marionečių, kortų lošimas, kuriame aš esu koziris. 

— Lošimas? Drama apie tave? Jau ne tik tinginystė, bet ir 
puikybė! 

— Galbūt, bet man taip atrodo. Kažkas tampo mane už vir- 
vučių; tie, kas žino, kaip lošti mano korta, lošia ja - Kačių Tė- 
vas, Jolis, galbūt ir jūs. Regis, tik aš pats nesu lošėjas. 

— Tai gal veikiau rodo perdėtą kuklumą, o ne puikybę... Pa- 
žiūrėsim. Kokią gi čia apgavystę, tavo manymu, mes visi vaidi- 
nam? 

— Nesakau, kad apgavystę, bet žmones skiriantys principai 
čia netikri. Veinas sakosi tarnaująs krikščionybei ir ima pini- 
gus iš Egipto sultono; Jolis irgi sakosi tarnaująs krikščionybei, 
bet piestu stoja prieš Kačių Tėvą ir Veiną. Ir atrodo, kad visi, 
nors ir kam tarnautų, yra susimokę sukliudyti man išvykti iš 
Kairo. Visi su manim žaidžia. Manau, kad jūs esate vienas iš 
žaidėjų. Ir dabar jūs žaidžiate su manimi. 

Vienuolis atsiduso ir tarė: 

— Sek paskui mane. 

Manydamas, kad vienuolis veda jį prie altoriaus tolimaja- 
me karavansarajaus gale, Balianas pakluso, bet, stabtelėję tik 
prie vartų, kad vienuolis įdėtų monetą jaunam arabui į ištiestą 
delną ir sukuždėtų jam kažką į ausį, - be abejo, palaiminimą, 
— juodu patraukė miesto gatvėmis į pietus, Citadelės link. Ta- 
čiau, jiems priartėjus prie išorinių sienų ir pradėjus kopti, vie- 
nuolis pavedė jį sienų pakraščiu į rytus, ir štai juodu jau ropš- 
tėsi šlaitu į Mukatamo kalno viršūnę, iškilusią virš aukščiausių 
Citadelės sienų. Jiems kylant, žemutinių šlaitų skurdūs plata- 
nai ir žemaugės palmės ėmė retėti ir visai išnyko. Su kiekvie-. 
nu žingsniu pažirdavo akmenėlių ir smėlio srautai. Vienuolis 
kopė nesustodamas beveik iki pat viršūnės, o Balianas pūškavo 

pavymui, apdujęs, kvapstydamasis. Saulė jau buvo nusileidu- 
si, nors vakaruose dar tvyrojo aukšti debesys, nuplieksti jos 
spindulių. Miestas jau skendėjo prieblandoje. Juodu sustojo 
ir pažvelgė žemyn. 

Atrodė, kad vienuolis turi prabilti, kad pats vienuolis turi 
atlikti išpažintį ir pripažinti, jog pasaulyje nėra blogio ir gėrio 
kovos, jog kovoje nėra dviejų pusių, o tik viena - tie, kurie 
Žino, o tie, kurie nežino, tėra jų žaisliukai. Balianui pasidingo- 
jo, kad šis savimi pasitikintis vienuolis eruditas kaipmat pati- 
kės jam slaptąją doktriną. 

Galų gale vienuolis prabilo: 

— Ar matai miestą mums po kojomis? Ar matai jį? Ar šioje 
vakaro prietemoje jis tau neatrodo kaip vaiko žaislas arba Žai- 
dimo lenta, o jo gatves užplūdę žmonės - kaip lėlytės ar net 
vabaliukai? Ar jų kovos, jų idealai ir aistros neatrodo juoko 
verti iš šios aukštumos? 

Balianas linktelėjo. 

— Taip ir maniau. Mano sūnau, įsileisdamas tokias mintis, 
tu žaidi su tokiomis didelėmis ir smerktinomis pagundomis, 
kokiomis Liuciferis viliojo Mūsų Viešpatį, per vieną akimir- 
ką parodydamas jam visas šio pasaulio karalystes. Dabar pa- 
galvok, kad Mūsų Viešpačiui velnias pasiūlė žemiško viešpa- 
tavimo visose tose karalystėse tikrovę, o tau jis siūlo tik iliu- 
zinį pranašumo jausmą. Ši iliuzija randasi iš atstumo. Tau 
derėtų-matyti sielų miestą, o ne žaidimo lentą, derėtų matyti 
žmones, o ne vabaliukus. Esi jaunas, ir tavo pamėklės yra 
jaunatviška puikybė. Tu manai, kad kitų žmonių sielos nėra 
svarbios, nes netiki savąja. Viskas yra tikra ir svarbu, nors 
tau gal taip ir neatrodo. Baigėsi žaidimų ir slėpinių metas. 
Tavęs laukia darbas. Tu prisiekei atlikti maldininko kelionę. 
Turiu garbės žinoti, kad taip pat esi įsipareigojęs Prancūzijos 
karaliui, - turi tesėti ir tai, nes karaliui reikia Žinių apie neti- 
kėlių pulkų pajėgumą. Taigi grįžk žemyn ir dirbk darbą, kurį 

apsiėmei. Tavo prakeikimas - dykinėjimas; ne veltui negalia 
ištiko tave miegantį. 

— Aha, bet kaip man žinoti, kad dabar nemiegu, ir kaip man 
žinoti, kad jūs nesate velnias, gundantis mane miegantį? 

Vienuolis atsiklaupė. Balianas pamanė, kad jis pabučiuos 
jam kojas, bet vienuolis to nė neketino. Jis ėmė tolydžio dau- 
žyti galvą į žemę šaukdamas: 

— Tai yra tikra! Tai - ne sapnas! Tai yra tikra! 

Kai galop jis pakėlė galvą, nuo viršugalvio varvėjo plonos 
kraujo srovelės. 

— Taip, dabar matau, - tarė Balianas, susigėdęs ir išsigan- 
dęs. Balianas paliko jį sėdintį ant šlaito ir sunkiai patraukė 
žemyn, miesto link. 


14 


Iškyla gatvėmis, pasibaigianti 
požemio koplyčioje 


Jaunystėje beveik kasdien eidavau į kankynių cirką. Tai būdavo 
mano mėgstama pramoga - ir tebėra. Kaip aš pavydėdavau tiems 
žonglieriams, sugebantiems vienu metu išlaikyti ore tiek kamuo- 
liukų! Kaip aš norėjau būti akrobatu! Akrobatu arba klounu. 
Kaip malonu dabar tai atkurti atmintyje! Bet aš tapau pasakoto- 
ju, o dabar nukrypau į šalį... 


Sparčiai kaupėsi sutemos. Oras subyrėjo į begalybę pilkumos per- 
lų. Jis leidosi nuo kalno apimtas niūrios nuotaikos. Šlaito papė- 
dėje staiga pajuto ant peties švelniai uždėtą ranką. Apsigręžęs 
dar spėjo pamatyti du blyškiaveidžius vyrus, stovinčius jam iš abie- 
jų pusių, ir tuoj pat dėjo į kojas. Jie irgi ėmė bėgti vydamiesi. 
Balianas leidosi šiaurėn, Totorių Griuvėsių pusėn — už jų jis tikė- 
josi pasiekti šurmuliuojančias, gyvybingas miesto dalis, vildama- 
sis, kad ten jo persekiotojams teks nutraukti gaudynes. 

Širdį stingdė baimė, bet kartu jis jautė keistą džiugesį. Šia- 
me mieste niekada nesijautė toks laisvas, kaip dabar, prasidė- 
jus gaudynėms. 

Kiekgi kartų jį šitaip gaudė sapnuose? Visos iki vienos gau- 
dynės pasibaigdavo jam pabundant pilna pūsle arba - pasta- 

ruoju metu — kraujavimu iš nosies. Būtų nusijuokęs, jei būtų 
turėjęs tam kvapo. Palei kulnus kilo smėlio kamuoliai. Jam 
atrodė, kad jis lekia baisingai greitai, bet iš tiesų buvo nusilpęs 
po tiek dienų kraujavimo ir ne skuodė, o tik lapnojo. Keis- 
čiausia, kad jo persekiotojai nebuvo greitesni - lapatavo jam 
iš paskos plasnojančiais apsiaustais. 

Totorių Griuvėsiuose kartu su Balianu kurį laiką bėgo mi- 
nia vaikų — jie juokėsi, šūkavo, ir dėl to Balianas niekaip nega- 
lėjo pasislėpti nuo persekiotojų. Po kurio laiko vaikai, nesu- 
laukę Baliano atsako, išsibarstė, bet atsigręžęs jis pamatė, kad 
persekiotojų skaičius išaugo iki keturių. Dabar jis bėgo pla- 
čiomis dykynėmis tarp nuolaužų ir erškėčių. Girdėjosi, kaip 
palei visą akiratį loja ir viauksi laukinių šunų rujos. Balianas 
žinojo, kad jie negali dalyvauti gaudynėse, tačiau jų keliamas 
triukšmas jam įteigė mintį, kad nors jis apimtas džiugesio, nors 
bėga greitai ir gudriai, šis vakaras baigsis ne kitaip, kaip jo 
sugavimu. 

Ir štai jau jis pribėgo gyvenamą vietovę - miesto dalį, kurio- 
je buvo įsikūrę daug pasiturinčių pirklių; čia tiesėsi plačios gat- 
vės ir, tarsi kalnų šlaitai, blėstančioje šviesoje virš Baliano dunk- 
sojo aukšti monolitiniai fasadai. Sunkiai alsuodamas jis plum- 
pino šiais architektūros tarpekliais. 

O, kad jis sutiktų sargybos patrulį. Vienu metu būtų metę- 
sis į kairę —- gatve, vedančia karavansarajaus link, bet čia jam 
kelią pastojo dar du apskurę persekiotojai. Kartą jam pasidin- 
gojo, kad dar vienas mojuodamas stovi ant stogo ir vadovauja 
gaudynėms. Gatvės siaurėjo - neretai jų pločio užtekdavo pa- 
togiai praeiti tik vienam žmogui. Šoniniai keliai dažnai būda- 
vo užtverti. Jam buvo užsimiršę, kad didelės miesto dalys, tur- 
gūs ir prekyvietės nakčiai užtveriamos ir užrakinamos nuo va- 
gių. Pasirinkimo buvo vis mažiau. Jis atsidūrė nepažįstamoje 
miesto dalyje. Galiausiai nebeliko jokio pasirinkimo, ir jis su- 
prato bėgąs aklagatviu. 

Atsitrenkė į apkaltas duris sienoje ir ėmė trankyti. 

— Įleiskit! Gelbėkit! Gelbėkit! | 

Jo nuostabai, durys labai greitai atsivėrė ir jis įvirto vidun 
sausai žiaukčiodamas. Durys užsidarė jam už nugaros. 

Valandėlę tysojo užsimerkęs, norėdamas, kad aprimtų jo per- 
sigandusi širdis. Paskui apsivertė, atsimerkė ir dangaus fone 
pamatė stovinčio jaunuolio siluetą. Prietėmyje išvydo esąs so- 
de - turtuolio sode, kur tarp gipsu išpuoštų sienų eilėmis ri- 
kiavosi tamarindai, figmedžiai ir pupmedžiai. Širdis galiausiai 
aprimo. Persekiotojų nesigirdėjo, tik sklido balsai — tikriau- 
siai iš moterų patalpų - ir zvimbė uodai. Buvo labai ramu. 

— Kas gi čia toks beldžiasi į mano vartus tokią valandą? Kas 
gi prašosi į svečius pas Ismailą ibn Umailą? Ar tave vijosi sar- 
gybiniai? 

— Aš esu Balianas iš Noridžo, vargšas krikščionis maldinin- 
kas. Aš čia... 

— O, krikščionis! 

— Aš nežinau, kas mane vijosi. Jie dabar tikriausiai už jūsų 
durų. Jie ne sargybiniai, ir aš tikrai būčiau labai dėkingas, jei- 
gu jūs iškviestumeėt sargybą, kad mane apsaugotų. 

— Mano sienos ir mano tarnai apsaugos pakankamai, jeigu 
reikės. Bet ko jiems reikia iš tavęs? 

— Nežinau. 

— Turbūt ką nors pridarei. 

— Aš leidausi žemyn nuo Mukatamo, kur šnekėjausi su vie- 
nu mūsų kunigu, ir du vyrai - bet dabar jų jau daugiau - bandė 
mane sulaikyti. Tačiau aš ištrūkau ir leidausi bėgti — lemtis ir 
mano kojos atnešė mane čia. 

— Tai jie vijosi tave visą kelią nuo Mukatamo! Kaip įdomu... 
Jusufai! Ibrahimai! Eikit šen. Ibrahimai, duok šitam žmogui 
atsigerti. Atsisėsk ir atsigerk. Atgauk kvapą. - Jaunuolis pri- 
jaučiamai patapšnojo Balianui per nugarą. - Pasakysiu, ką mes 
darysim. Truputį pailsėk. Paskui mes šiek tiek pasismaginsim. 

Išleisim tave pro vienus iš šoninių vartų ir leisim įsibėgėti. Ta- 
da mes su Jusufu ir Ibrahimu tave vysimės. Ir tada žiūrėsim, 
kas pirmiau tave sugaus — mes ar tavo draugai iš Mukatamo 
kalno. Tai bent pasismaginsim! 

— Šunsnukis! 

Balianas ėmė isteriškai keikti jį, bet netrukus šeimininkas 
entuziastingai suplojo rankomis ir tarė: 

— Pirmyn, gaudynės prasideda! 

Balianą, besiraitantį ir besispardantį, nunešė prie šoninių 
vartų ir išmetė į gatvę. Čia jis galėjo bėgti tik į vieną pusę. 
Kitame gale blaškėsi būrelis apskurėlių - nesmarkiai lankstėsi 
ir vartaliojo galvas į dangų, tarsi būtų mėginę suuosti Balianą. 
Pamatę jį, puolė vytis. Skersgatviai tarp turtuolių sodų buvo 
labai siauri ir nelygiai išgrįsti. Šį kartą jam apskritai buvo sun- 
ku bėgti. Nors ilsėjosi trumpai, kojos sustingo. Kartą, regis, 
pamatė atsivejantį Ismailą, bet tik kartą — šiaip jo sučiupti vi- 
sada veržėsi vyrai baltais rūbais. Kiekviename kampe reikėjo 
apsispręsti, sprukti, slapstytis tamsoje palei sienas; 0 apsispręsti 
kaskart buvo sunkiau, paskui dar sunkiau. 

Jis buvo taip išsekęs, kad nebegalėjo slapstytis, nebegalėjo 
nieko nuspręsti. Kojos ėmė tirtėti ir nebelaikė. Jis bloškėsi į 
durų sąramą ir įsikibo į ją. Šaukė, kad atidarytų, bet šį kartą 
durys neatsidarė. Jie apspito jį ir atplėšė rankas nuo sąramos. 
Kažkas atvilko didelį akmenį ir vožė jam per galvą. Po antro 
smūgio jis prarado sąmonę. 


Atgavęs sąmonę, pajuto, kaip kažkas atidengia jam vokus — 
priešais akis liepsnoja ugnies siena ir į jį spokso dvi nepažįsta- 
mos akys. 

— Jis gyvas! 

Deglai kiek atsitraukė, ir pakėlęs žvilgsnį jis išvydo, kad virš 
galvos architektūriniu sūkuriu siaučia plytinio skliauto raštai, 
jis koplyčioje. Kadangi langų nebuvo, jis pamanė, kad koplyčia 

būsianti požeminė. Aplinkui sėdėjo pustuzinis vyrų, tarp jų 
Jolis su Bulbuliu, bet viršiausias turėjo prisistatyti. 

— Aš esu Žanas Korniu, Švento Lozoriaus skurdžiųjų riterių 
didysis magistras, Jo Šventenybės Popiežiaus paskirtasis emi- 
saras Egipte. Kitų čia pristatinėti nereikia - kai kuriuos tu jau 
pažįsti, o kiti nenori savo vardais tau apsunkinti atminties. — 
Vyrai baltais rūbais nudelbė veidus. Balianas nieko nesakė, ir 
Korniu kalbėjo toliau: - Pasinaudodami tavo sąmonės prara- 
dimo proga, mes apžiūrėjom tave. Jau pamanėm, kad apžiūri- 
nėjam negyvėlį... išsekimas, kraujo netekimas, ta žymė ant gal- 
vos. Manyčiau, tu patenkintas, kad tave sugavom. - Korniu 
atsistojo ir ėmė lygiais žingsniais žingsniuoti po koplyčią ap- 
link kitus. — Turiu pasakyti, jog man gaila, kad mano vyrai su- 
mušė tave. Aš to nenorėjau, betgi mes nesitikėjom, kad šitaip 
bėgsi nuo mūsų. Ieškojom tavęs kaip draugai ir tikėjimo bro- 
liai. Aš maniau, kad esu gerasis piemuo, kuris atsiveda pakly- 
dėlį pas savo aveles. - Jo šypsena buvo nelinksma. — Kaip tu 
gal ir atspėjai, vienuolis nusivedė tave ant kalno dėl mūsų — 
mes nenorėjom eiti pas tave į karavansarajų. 

Balianas palaukė, kol Korniu priėjo koplyčios galą ir apsi- 
gręžė. 

— Ko jums iš manęs reikia? 

— Įdomus klausimas! Atsakymas - nieko. Verčiau būtum pa- 
klausęs, ko mums iš tavęs reikėjo, ir aš būčiau atsakęs, kad 
mes norėjom apžiūrėti tave, kad nustatytumėm, ar tu esi lau- 
kiamas mesijas, ar sergi arabiškuoju košmaru, o jeigu nei vie- 
na, nei kita, tai kodėl Kačių Tėvas taip domisi tavimi. 

— Ir ką jūs nustatėt? 

Dabar į patalpą įžengė anas vienuolis. Jo kakta, kaip ir Ba- 
liano, dar buvo kruvina. Korniu nepaisė nei vienuolio pasiro- 
dymo, nei Baliano klausimo. 

- Čia mes dirbame Dievo darbą. Tarp mūsų pareigų yra gin- 
ti krikščioniškąjį pasaulį — prireikus ir ginklo jėga — ir padėti 

ligoniams. Dabartinė mūsų užduotis Kaire susijusi su abiem 
pareigom. 

Jis vėl apsigręžė. Balianas pastebėjo, kad jo žingsniavimas 
visus nejaukiai nuteikė. Tik Bulbulis, pasitraukęs į kampą ra- 
šyti, nekreipė į tai dėmesio. 

— Man sakė, kad tu atvykai į Kairą su prancūzų pavedimu 
iššnipinėti sultono legionų pajėgumą bei išsidėstymą ir gin- 
kluotės kokybę. 

Balianas linktelėjo. 

— Ką tu nuveikei, kad įvykdytum šį pavedimą? 

Čia nebuvo ką atsakyti. Korniu akivaizdžiai paniekinamai 
timptelėjo lūpą. 

— Tiek to, tai nesvarbu. Dabar atsirado svarbesnių reikalų. 
Ar tiesa ir tai, kad tu kelis kartus nesėkmingai bandei išvykti 
iš Kairo? 

Balianas linktelėjo. Korniu dabar stovėjo jam už nugaros. 

— Kodėl gi? 

Balianas nervingai krenkštelėjo. 

— Davadaras nedavė man išvykimo vizos. Aš vis tiek pamė- 
ginau išvykti be valdžios leidimo, bet neišdegė. Susirgau. Ir 
tada labai stengiausi išeiti iš miesto, bet buvau vienas ir pasi- 
klysdavau. Kartais kelią pastodavo priešai, o man niekas ne- 
padėjo. Sergančio manęs vengė tikėjimo broliai, bet aš kasva- 
kar meldžiu šventos Kotrynos ir visų šventųjų padėti man iš 
čia ištrūkti. Daug kartų alkanas ir su tuščia sauja leidausi į 
kelią, vedantį iš Kairo, tačiau man atrodo, kad visi keliai apsi- 
gręžia atgal. 

Jolis, iki tol ramiai kinkavęs, dabar įsiterpė, audringai mos- 
taguodamas rankomis. 

— Gal tikrai visi keliai Kaire apsigręžia! Yra pasakojimas 
apie miestą, kuris įstrigo prakaito lašelyje ant vieno... 

Korniu nekantriai nutraukė jį: 

— Mes taip pat girdėjom, kad Kačių Tėvas pasisiūlė tau 

gydyti ligą, kurios tikroji prigimtis neaiški. Pabudęs rytą tu krau- 
juoji? 

— Taip. 

Jolis delnu pliaukštelėjo sau į kaktą. Jo beždžionė išsigan- 
dusi nušoko nuo peties ir prašapo tamsoje. Jis tarė: 

— Tai stigma. Gal jis penktasis mesijas, kurio mes visi lau- 
kiame. 

— Mesijas ateis, kai mes mažiausiai lauksime, - šaltai įsiter- 
pė vienuolis. 

— Todėl jis ir ateis, kai mes jo lauksime, nes kaip tik tada jo 
mažiausiai lauksime, - atkirto Jolis. 

— Todėl ir neateis. 

— Gana! - Vienuolis ir Jolis dėbsojo vienas į kitą, o Korniu, 
regimai suirzęs, kalbėjo toliau: - Aišku, kad mesijas ateina; 
vienintelis klausimas - kieno mesijas? Jo ar mūsų? Jeigu tai 
bus Kačių Tėvo mesijas, mums nėra ko tikėtis, O jeigu šitas 
trenktas, apskuręs, bejėgis jaunuolis būtų mesijas, niekam ne- 
rūpėtų, ar jis atėjo, ar ne. 

Tada prakalbo Balianas, sunkiai rinkdamas žodžius: 

— Aš tikrai nesu penktasis mesijas, nors ir nežinau, apie ką 
kalbat. Aš esu Balianas, džentelmenas iš Noridžo, ir reika- 
lauju, kad pasakytumėt, ko jūs iš manęs norit ir kodėl čia 
atvilkot mane. Paskui, kai patenkinsit mano smalsumą, ti- 
kiuosi, kad paleisit. 

— Aišku, kad tu nesi mesijas. Esi tik vargšas maldininkas, 
bet, atvykęs į Kairą, susipažinai su Džankristoforu Dorija, ku- 
ris — pripažinkime —- buvo šnipas kaip ir tu, dirbo mums, bet 
pradingo Citadelėje. O tave nusivedė į Miego namus - atseit 
gydyti. Paskui, beveik tuo pat metu, tave suvilioja Zuleika, pra- 
garo kekšė, gatvės kampe tu susitinki su Joliu ir ant kalvos 
pakeliui į Citadelę susipažįsti su Emanueliu. Vieni mums drau- 
gal, kiti priešai, bet visi šie žmonės mums pažįstami. 

Vienuolis abejingai žvelgė į Balianą. Vėl girdėjosi tolygūs 

žingsniai. Balianui knietėjo pratrūkti ir prisipažinti, bet nebu- 
vo ką prisipažinti. 

— Na? Ir kas iš to? Aš jų neieškojau. Tai buvo atsitiktinumas. 

— Atsitiktinumas! Atsitiktinumas! Per daug atsitiktinumų! 
Gerai — ar tu girdėjai apie arabiškąjį košmarą? 

— Taip, bet vis dar nesuprantu, kas tai yra. 

— Pasakojama, kad senais laikais Arabijoje, - prabilo Jolis, — 
šis košmaras buvo uždarytas butelyje... 

Bet čia Korniu jį pertraukė: 

— Tai tik pasakojimas, ir nieko daugiau. 

Jolis vėl prabilo: 

— Kiti sako, kad Lozorius... 

Bet Kornuu vėl jį pertraukė: 

— Žinau ir šitą pasakojimą - jis iš to paties šaltinio. — Jis 
toliau ėmėsi retoriškai kamantinėti Balianą. - Visame mieste 
kalbama apie arabiškąjį košmarą, o kas tai yra? 

— Aš nežinau. 

— Ir Jolis nežino, ir niekas šioje patalpoje nežino, išskyrus 
mane, 0 aš Žinau todėl, kad savo neaptemdytomis akimis ma- 
čiau, kaip jis slenka iš Miego namų tarsi miazma. Ji iškvepia 
Kačių Tėvas. Sėdi toje savo demoniškoje sinagogoje ir viską 
tvarko — susitikimus, paslaptingus stebuklus, pasikartojimus, — 
aptraukdamas miestą savo pabaisišku voratinkliu. Dar ne taip 
seniai žmonės čia kalbėdavo apie savo darbą, žmonas, augino 
gyvulius ir kepė duoną. Jie gyveno savo odos paviršiumi, ku- 
riuo visada jautė saulę ir orą. Dabar jie knisasi savo nepraustų 
kūnų viduje ieškodami paslėptų lobių, o jų kalbos visada su- 
kasi apie sapnus ir regėjimus. 

Tai, kas pastatyta ant kortos tarp manęs ir Kačių Tėvo, nėra 
islamo ir krikščionybės kova — manyčiau, kad Kačių Tėvas is- 
lamą niekina taip pat kaip ir mūsų tikėjimą: tai yra kova tarp 
nuodingo užkrato, apsėdusio vidun į save įsikniaubusį gyveni- 
mą, ir tiesos, kuri padarys mus laisvus. Aš atvykau kautis su 

rytietiškuoju sapnu. Kiekvienas pusgalvis gali sapnuoti, kol Ka- 
čių Tėvas ir jo parankiniai, linksmieji dervišai, visus mus ve- 
džioja už nosies. Gatvėmis žygiuoja Alam al Mitalio pulkai su 
Kačių Tėvu priešakyje, o žmonės nieko nedaro, nes yra apimti 
stingdančio savityros košmaro, gramzdinančio juos į sapną sap- 
ne, į vis mažesnius ratus, kuriuose jie ieško Žmogaus, ieškan- 
čio žmogaus. Tas išprotėjęs eretikas pasiskyrė sau begalybės 
prerogatyvą, priklausančią Dievui, betgi aš tai žinau, kad Kris- 
tus buvo nukryžiuotas ant kalvos, vadinamos Golgota, - ne 
mūsų galvose Jis buvo nukryžiuotas. Sapnuose negalima rasti 
atpirkimo. Kiekvienas sapnas ir jo aiškinimas ir kiekvienas sap- 
navimas apie sapno aiškinimą nustumia mus vienu žingsniu 
toliau nuo išganymo. Linksmieji dervišai paleido gandą, kad 
Armėnų kvartale yra kirpėjas, nuskutantis kiekvieną kvartalo 
gyventoją, kuris nenusiskuta pats, ir jie įkalbinėja kiekvieną 
nueiti pasižiūrėti į šitą nepaprastą žmogų. Tačiau ką naudingo 
šis Žmogus gali pasakyti mums apie skutimąsi arba apie bet 
ką? Kairiečiai suvaikėjo. 

Žmogus nuskuta kiekvieną kvartalo gyventoją, kuris nenu- 
siskuta pats. Jis pats nusiskuta, vadinasi, nenusiskuta, vadi- 
nasi, nusiskuta. Tai matai jį, tai nematai. Kukū! Ir dar ta skry- 
nelė, kurią leidžia per rankas Zuleika - be abejo, primokyta 
savo tėvo. 

— O kas jos tėvas? 

— Kačių Tėvas. 

Sunku buvo pasakyti, kas labiau apstulbo - Balianas, raup- 
suotieji ar vienuolis. 

— Jūs nežinojot? Galima netgi sakyti, kad jis turi dvi dukteris. 

Tada, matydamas, kad Balianui iš lūpų jau sprūsta klausi- 
mai, Korniu pasigręžė į Jolį: 

— Papasakok tą istoriją. 

Jolis nurijo seilę, susilenkė, išsitiesė, mostelėjo ranka ir pra- 
dėjo: 

-— Istorija tokia. Kačių Tėvas turėjo ir tebeturi dukterį, var- 
du Zuleika. Mirus Zuleikos motinai, Kačių Tėvas ėmė nuo- 
gąstauti dėl dukters saugumo, nes žinojo, kad užmačios, ku- 
rias jis rezgė jau tada, pritrauks pavojingų ir galingų priešų 
dėmesį jo šeimai. Todėl jis uždarė savo dukterį slaptame kam- 
baryje Miego namų viršuje, ir jos vardas nuo tada viešai nebu- 
vo Minimas. Su ja matydavosi tik jis pats ir patikimas tarnas 
nebylys. Ji buvo taip paslėpta, kad Maiklas Veinas tik išbuvęs 
tame name daug mėnesių ėmė kažką įtarti. Tėvas ir tarnas ją 
aplankydavo retai, o kadangi ją kamavo vienatvė ir ji ne veltui 
buvo savo tėvo duktė, susigalvojo keistą ir galiausiai pavojin- 
£4 pramogą. 

Ji mintyse sukūrė eideloną - mergaitės pavidalą pagal savo 
atvaizdą. Tą eideloną pavadino Fatima, ir Fatima tapo jos žai- 
dimų drauge bei jos vienatvės patikėtine. Nematomų žaidimų 
draugų turi daugelis vaikų, bet Zuleika buvo nepaprastas vai- 
kas, ir, jai kasdien į tai susitelkiant, Fatima darėsi vis ryškesnė 
ir apčiuopiamesnė, kol galop ji būdavo tame kambaryje, net 
jei Zuleika nebenorėdavo žaisti. Ją ėmė regėti net Kačių Tė- 
vas bei tarnas, ir Fatima ėmė formuotis kaip atskira asmeny- 
bė. Štai Zuleika buvo ūmi ir lengvabūdiška, o Fatima - paniu- 
rėlė ir užsispyrusi tylenė. Neretai eidelonas nesutikdavo žaisti 
su Zuleika - tiesiog sėdėdavo paskendusi mintyse ir mąsliai 
stebėdavo ją. Šitaip atsidūrusi viename kambaryje su žaidimų 
drauge, kuri nenori ar negali su ja bendrauti, Zuleika pasijuto 
dar vienišesnė ir vis labiau užsisklendė savyje, vidiniame vaiz- 
duotės gyvenime, kurį kurstė vienatvė ir užgniaužta aistra. Bet 
kas - tik ne jos tėvas - būtų pastebėjęs, kad ji palengva kraus- 
tosi iš proto. 

Taip viskas ir klostėsi, kol pasirodė Maiklas Veinas. Net jau 
ir supratęs, kad yra slaptas kambarys, ir nustatęs jo vietą na-- 
me, jis vis dar negalėjo surasti, kaip tenai nusigauti. Todėl į 
kambarį nusileido vėdinimo bokštu — nustebindamas ir 

pradžiugindamas abi mergaites. Susipažinęs su jomis, Veinas 
tapo jų nuolatiniu slaptu svečiu — jie kartu žaisdavo, flirtuoda- 
vo vienas su kitu, be galo šnekėdavosi. Zuleika, jau neturėjusi 
vilties sutikti kokį nors vyrą, išskyrus tėvą ir jo nebylį, į tą ne- 
naudėlį Veiną ėmė žiūrėti įsimylėjusiomis akimis. 

Deja! Veino akys krypo tik į ramesnę ir uždaresnę „seserį“, 
ir kai Zuleika tai pastebėjo, protas jai dar labiau pasimaišė. Ji 
troško rasti kitų vyrų, kad ją paguostų, ir ėmė maldauti Veino 
rasti išėjimą iš kambario. To prašė ir Fatima, gimusi tame kam- 
baryje ir net neįsivaizduojanti, kaip atrodo anapus. Galų gale 
Veinas, įsisvajojęs apie tai, kaip jis vogčia leisis į pasivaikščio- 
jimus su abiem mergaitėmis, veikiau jau brandžiomis panelė- 
mis, vieną vakarą išmokė jas kopti vėdinimo bokštu. Kitą nak- 
tį, nieko jam nesakiusios, jiedvi paspruko. Zuleika susidėjo su 
bloga draugija, ėmė bastytis po miestą su marabutais ir mas- 
turbuoti juos dėl jų sėklos teikiamo palaiminimo. Fatima visai 
pradingo, ir tik neseniai atsirado. 

— O ką gi Kačių Tėvas? 

— Kačių Tėvas nenori nieko Žinoti nei apie Zuleiką, nei apie 
jos eideloną. Jis, atrodo, neįtaria, kad joms pabėgti padėjo Vei- 
nas. Zuleika, nieko tau nepasakodama, pasielgė nenuoširdžiai, 
bet dabar tu Žinai, kaip ten buvo, - užbaigė Jolis. - Bet mes 
norėtume išgirsti, kas tau nutiko pastaruoju metu. 

Balianas papasakojo, nieko nenuslėpdamas. Pasakojimas, 
kaip jį išviliojo iš prekyvietės, kaip jis nusekė paskui moterį į 
sodą, kur sutiko kitą moterį ir jos kalbančią beždžionę ir kur 
gavo lupti, ypač patraukė Jolio dėmesį. 

— Sužinojau apie keletą nutikimų, keistai panašių į tai, ką tu 
čia papasakojai, — tarė jis. — Tai įvyko prieš kelis mėnesius. 
Ejau kartą Nilo krantu, ir mane patraukė iš kavinės sklindan- 
tys šūksniai bei juokas... 


15 


Interliudas —- pasakojimas apie 
kalbančią beždžionę 


Jaučiu, kad esame pavargę ir truputį sutrikę. Reikia stabtelėti ir 
pailsėti, o kol ilsėsimės, aš papasakosiu jums vieną istoriją pra- 
mogai, trumpą istoriją, neturinčią jokio kito tikslo, tik prablaš- 
kyti. Bet pirmiausia turiu pasakyti, kad, norėdami susigaudyti, 
kas čia dedasi, turime atskirti sapnus nuo būdravimo ir vieną 
sapnavimo lygį nuo kito. Jeigu pavyktų tatai išsiaiškinti, viskas 
pasidarytų skaidru ir šis pasakojimas lengvai išsinarpliotų. Tiesą 
sakant, jeigu mieste yra bent vienas žmogus, galintis tatai nusta- 
tyti, tai jis yra Suskretėlis Jolis. Tad pirmiausia interliudas, 0 pas- 
kui, interliudui pasibaigus, su visu prideramu kuklumu pristaty- 
siu Suskretėlio Jolio Didįjį Matą, kuris atskiria ne tik sapną nuo 
tikrovės, bet ir miegą nuo mirties. (Ne, tai ne įsignybimas. Sap- 
nuoti, kad įsignybi ir pajunti skausmą, galima taip pat lengvai 
kaip ir bet ką kitką. O biidamas miręs negalėtum net pagalvoti, 
kad galima įsignybti.) Taigi, pirmiausia interliudas, kol aš susi- 
kaupsiu tai temai. Vėl ausų siera! Brrr! Bet pirmiausia, prieš pra- 
dėdamas interliudą, tarsiu žodį apie savo vardą - Suskretėlis Jo- 
lis. Iš tiesų suskretėlis esu ne aš, o mano beždžionė. Kitiems ma- 
tant, beždžionė pasirodo nedažnai, bet aš ją turiu jau seniai, ir Ji 
išblaško man melancholiją. Nuo beždžionės ir aš suskrentu. Ji 
nėra tinkamai dresuota, ir Jeigu kokie maisto kąsneliai jai atrodo 

nevirškinami, spjauna juos man į plaukus ir ant pečių. Tad gal 
aš ir suskretęs, bet aš saugau Didįjį Matą. Na, o dabar štai inter- 
liudas... 


— Salė buvo didžiulė, bet pilna žmonių, užvertusių galvas į lu- 
bas. Tenai, ant gegnių, sėdėjo beždžionė su žalvarine grandine 
ant kaklo. Ji pakakojo ant publikos, paskui kruopščiai paraki- 
nėjo dantis ir tada pradėjo... 


( 
Papasakosiu jums istoriją apie vieną savo protėvį. Seniai se- 
niai Bagdado mieste, valdant kalifui Harūnui al Rašidui, gy- 
veno vargeta, vardu Mansūras, kuris šiaip taip vertėsi nešiko 
darbu, bet troško kitokio gyvenimo. Paskui vieną dieną turga- 
vietėje jis pamatė, kad jam moja viena jauna ponia. Apimtas 
smalsumo, jis nusekė jai iš paskos, ir taip ji nuvedė jį į Bagda- 
do dalį, kurioje jis niekada anksčiau nebuvo, ir į sodą, kur jo 
laukė kita ponia. Šalia jos sėdėjo grandine pririšta beždžionė. 

Mansūrui priartėjus, beždžionė mandagiai pasveikino jį žmo- 
nių kalba, tuo didžiai nustebindama Mansūrą. Ponia pasišai- 
pė iš jo apstulbimo ir liepė jam žiūrėti, kaip beždžionė ją gla- 
monėja ir glosto. Mansūrui tatai labai nepatiko, bet jį sulaikė 
baimė, tad jis atsisėdęs žiūrėjo į beždžionės sueitį su ponia. 
Paskui toji ponia liepė Mansūrui, varganam nešikui, daryti tą 
patį, ką darė beždžionė, arba geriau už beždžionę, ir matyda- 
ma, kad jis dvejoja, pridūrė: 

— Jeigu ne, liepsiu tarnams užmušti tave. 

— Ponia, - tarė nešikas, — viskas labai gerai, bet pirmiausia 
turiu jums kai ką pasakyti, - ir tada jis, priėjęs prie jos, kažką 
ilgai šnibždėjo į ausį. Jam pabaigus, ponia atrodė labai suneri- 
musi ir, paliepusi tarnams pasirūpinti Mansūru, duoti jam val- 
gyti ir gerti, Įėjo į namą tarusi, kad netrukus grįšianti. Vos tik 

ji dingo, prie Mansūro priėjo beždžionė ir paklausė, ką jis jai 
šnibždėjo į ausį. 

— Pasakysiu, - tarė Mansūras, — bet pirmiau papasakok man 
savo istoriją. 

Beždžionė linktelėjo ir pradėjo: 

— Kadaise aš buvau princas — gražus, protingas ir greitas 
įsimylėti. Daugelį mėnesių turėjau meilės santykius su ponia 
iš Barmakių giminės. Ilgą laiką slapčia lankiausi pas ją ir daž- 
nai maldaudavau tapti mano žmona, bet ji tik nuliūsdavo ir 
visada atstumdavo mane. Ji buvo graži ir protinga, bet galų 
gale ji pati ir mano nesėkmingas piršimasis man pakyrėjo. Tad 
aš tai poniai mandagiai pasakiau tatai ir tariau, kad į mūsų 
slaptą susitikimų vietą Barmakių sode nebeateisiu. Iš pradžių 
ponia labai nuliūdo ir maldavo mane apsigalvoti. Aš pasiūliau 
jai susirasti kitų meilužių, bet ji atsakė niekada neturėjusi ir 
neturėsianti labiau už mane įgudusio meilužio. Tada, matyda- 
ma, kad aš nenusileisiu, ji įtūžo ir pagrasino padaryti, kad ma- 
no pavidalas atitiktų mano dvasią, - paversti mane beždžione. 
Aš nusijuokiau ir nusigręžiau, bet nežinojau, kad toji ponia iš 
tiesų įvaldžiusi kerėjimo meną, ir vos tik atgręžiau nugarą, ji 
užmetė ant manęs savo burtų tinklą ir pavertė mane beždžio- 
ne, tiesa, turinčia žmonių kalbos bei proto sugebėjimus. 

Ji padarė mane savo naminiu gyvūnėliu ir pareikalavo, kad 
mylėčiausi su ja tame pačiame sode, kuriame mudu glamonė- 
davomės, kai aš buvau princas. Negana to, šioji beširdė suma- 
nė keistas varžybas, kurių esmę aš dabar tau nusakysiu. Kiek- 
vieną popietę ji išsiunčia tarnaitę į Bagdado gatves, kad privi- 
liotų į sodą stamantrių jaunų vyrų. Čia jie raginami savo mei- 
lės menu prilygti man, 0 aš susirietęs veblenu juos kurstyda- 
mas. Tie jaunuoliai paprastai būna taip apstulbę, kad nieko 
nės netekimo ir išmeta iš sodo. O jeigu, suvilioti ypatingo po- 
nios grožio, jie priima iššūkį ir apvilia ponią (0 apvilia visi, nes 

aš, buvęs princas, o dabar beždžionė, iš tiesų esu įgudęs mei- 
lužis, mat kitų pramogų nedaug ir turėjau), juos nužudo ir kū- 
nus išmeta į Eufratą. Štai šitaip buvo ir šitaip tebėra, bet tu esi 
pirmas, kurio ji neliepė primušti vos tik atsisakiusio vykdyti 
jos norą. Tai ką gi tu pašnibždėjai poniai į ausį? Atskleisk man 
savo paslaptį ir pasakyk, kaip aš galėčiau atgauti savo tikrąjį 
pavidalą. 

— Viską tau papasakosiu, - atsakė nešikas, — bet pirmiausia 
turiu pasakyti... 


( 
— Deja, čia įsiterpiau aš, — tarė Jolis, - mat nors visi klausėsi 
išsižioję ir netekę amo, aš nebegalėjau sulaikyti savo nuogąs- 
tavimų ir smalsumo. Juk ši išmoninga kalbanti beždžionėlė 
kėlė grėsmę mano, kaip geriausio pasakotojo visame Kaire, 
reputacijai ir galbūt net pragyvenimui. 

Tad aš sušukau gegnių link: „Užuot toliau pasakojęs, ver- 
čiau pasakyk mums, kas esi“. Minioje pasigirdo burbėjimas, 
nes daugelis nenorėjo, kad pasakojimas būtų pertrauktas, bet 
aš neatlyžau. „Ar tik nesi vienas iš džinų? O gal Šėtono vel- 
niukas, atsiųstas mus gundyti? Arba galingų kerų vaisius? Pa- 
siaiškink““. 

Tada pasigirdo pritarimo šūksnių — buvo aišku, kad daug 
kas irgi manė, jog čia kažkokie nelabi pokštai, ir tarp susirin- 
kusiųjų vos nekilo muštynės, nes vieni norėjo nuvesti beždžio- 
nę apklausti pas vyriausiąjį kadį, o kiti geidė, kad ši stebuklin- 
ga beždžionėlė tęstų pasakojimą. Bet tada įsikišo kampe sto- 
vintis senis sučiurusiu baltu turbanu. 

„Ponai, - tarė jis, — jokie čia ne kerai, tik meistriškumas, ir 
tai yra mano meistriškumas, o ne beždžionės; nors gal mudu 
abu kalti, kad jus apgaudinėjome, bet norėjom tik suteikti jums 
pramogą. Šis beždžioniukas yra mano žvėrelis, ir jame nėra 
nieko antgamtiško. Pasakojau aš, o ne jis. Aš puoselėju tokį 

slaptą, bet natūralų senovės chaldėjų meną, kitaip sakant, esu 
pilvakalbys, paskutinis pilvakalbys visame Egipte. Tiesa, bež- 
džioniukas krutino lūpas, bet kai atrodė, kad jis kalba, iš tiesų 
girdėjosi mano balsas, perkeltas į pastogę. 

Tikros pilvakalbystės paslaptis, - paskubėjo jis pridurti, nes 
aiškiai bijojo, kad kas nors kavinėje apkaltins jį raganavimu, - 
yra sugebėjimas panaudoti pilvo raumenis. Jeigu pilvo rau- 
menys stiprūs ir visiškai valdomi galvos, lėtai išpučiant orą iš 
pilvo, galima siųsti savo balsą šen ir ten - kur tik nori“. 

Užbaigęs šį paaiškinimą, žmogus gūžtelėjo pečiais ir nusi- 
šypsojo, bet iš tikrųjų šio negarbingos išvaizdos senio paaiški- 
nimas nė vieno iš susirinkusiųjų ir juolab manęs neįtikino. Juk 
visi aiškiai matė ir girdėjo, kad beždžionė kalba. Kai kas jau ir 
ėmė prieštarauti, bet staiga buvo pastebėta, kad beždžionė pa- 
stogėje nebesėdi. Ji išnyko. Dėl to žmogus su turbanu, regis, 
labai susikrimto ir, sakydamas vysiąsis ir sugausiąs savo bež- 
džionę, išbėgo iš salės į gatvę ir pats dingo iš akių. 

Salėje kilo triukšmas. Tada aplink mane stovintys žmonės 
atsigręžė į mane ir pareiškė, kad jeigu aš nutraukiau beždžio- 
nės pasakojimą, tai turiu jį pratęsti ir tinkamai užbaigti, ir dar 
padrąsinamai pridūrė, kad kitaip mane primuš. Sakė norį Ži- 
noti, ką į ausį poniai pašnibždėjo nešikas. Tad aš pratęsiau 
pasakojimą nuo tos vietos, kur sustojo beždžionė... 


( 


— Gerai, — tarė nešikas Mansūras, - dalykas čia, matai, toks. 
Aš buvau pasiruošęs kaip tik tokiam susitikimui, tai, gavęs pro- 
gą, sušnibždėjau jai į ausį: „Jeigu man tenka mirti, tai mirsiu, 
bet pirmiau, ponia, atsakykit man va ką: 


Klausiu apie septynetą jau įvardytų. 
Neklystančių, neužmirštamų, kartu ir senų, ir naujų. 
Tas, kas vaikšto tame septynete, vaikšto ir gyvenime, ir mirtyje. 

Tikiuosi, kad neužmušit manęs neatsakiusi“. 

Ir tikrai, - tarė nešikas, - ji nežinojo atsakymo. 

— Nežinau ir aš, - prisipažino beždžionė, kuri podraug buvo 
princas, kasydamasi pakaušį. - Pasakyk man atsakymą. Gali 
man ramiai patikėti savo paslaptį. Ir pasakyk man, kodėl po- 
nia turi atsakyti prieš nuskriausdama tave. 

Bet kaip tik tada sugrįžo ponia. Romiai rodydama pagarbą 
nešikui, pažadėjo pateikti atsakymą per metus, paprašė kan- 
trybės ir, išklaususi, kur jį galima rasti, liepė palydėti jį iš sodo. 

Praėjo treji metai. Kai nešikas skubėjo gatve į penktadienio 
pamaldas, kažkoks vyras patapšnojo jam per petį. 

— Ei, Mansūrai, tu gi manęs neatpažįsti, ką? Aš buvau bež- 
džionė ponios žudikės sode, bet štai atgavau savo tikrąjį pavi- 
dalą ir vėl esu princas. 

Nešikas apstulbo. 

— Kaip tai atsitiko? 

— Aš tau papasakosiu, - tarė princas. - Bet pirmiau turi pa- 
sakyti man, kaip ten buvo, kad tu užminei poniai tą mįslę; taip 
pat turi pasakyti, ar ji kada nors atėjo pas tave su atsakymu. 

— Aš kol kas jos nemačiau, - tarė nešikas, laimingai šypso- 
damasis. — Apie tą kitą dalyką aš tave apšviesiu, bet pirmiau 
turi man papasakoti, kaip atgavai savo tinkamą pavidalą ir 
padėtį. 

— Tai ir papasakosiu. Tiesiog tai įvyko labai ūmai ir paslap- 
tingai. Vieną popietę mudu su ponia gulėjome sodo paviljo- 
ne. Ji buvo mane apsikabinusi ir pirštais kedeno mano kailį, ir 
vieną akimirką mudu pakėlėm akis ir išvydom stovintį vyrą, 
šiek tiek mirguliuojantį karštame ore, nirčiai iškėlus; kumš- 
čius virš galvos. Atrodė jis keistai. Buvo jaunas, bet jam ant 
pečių krito ilgi Žili plaukai. Vilkėjo mėlynu ir sidabruotu ap- 
siaustu ir buvo krikščionis, nes ant kaklo turėjo pasikabinęs 
didžiulį sidabrinį kryžių. Jis ėmė keikti ponią daugeliu kalbų, 
nuspyrė mane į šoną, o paskui ėmė spardyti ją. Liovęsis keikti 

ir spardyti, vėl atsigręžė į mane ir atidžiau įsižiūrėjo. Matyt, 
mano akyse įžvelgė mano tikrąjį pavidalą, nes kažką suburbė- 
jo, sugriebė už vienos vietos ir aš vėl atvirtau į princą. Paėmęs 
už alkūnės, nuvedė mane prie sodo vartelių ir liepė dėkoti sa- 
vo Dievui, kad buvau išvaduotas iš raganos kerų. Be to, pri- 
saikstė mane, grasindamas mirtimi arba dar blogesne lemti- 
mi, niekada negrįžti į šį sodą. Suvokęs, kad jis galingas burti- 
ninkas, pagarbiai su juo atsisveikinau ir sutikau daryti kaip 
lieptas - taip ir dariau. Tada sugrįžau pas savo džiūgaujančią, 
nors kiek ir sutrikusią, šeimą. 

— Aha, - tarė nešikas. 

— Istorija lyg ir be pabaigos, - tarė princas. 

— Galbūt mano pasakojimas kaip ir užbaigs ją, - tarė neši- 
kas. - Matai, aš manau, kad ne pirmas užminiau poniai tą mįis- 
lę. Vieną vakarą, prieš ketverius ar penkerius metus, ilgos ir 
sekinančios dienos pabaigoje, nuėjau į namą, kur, paminant 
įstatymą, buvo slapčia geriama, kad išleisčiau savo sunkiai už- 
dirbtus dinarus gerdamas ir užmiršdamas, kaip juos uždirbau. 
Išgėręs mėgstu pašnekėti, tad įsišnekėjau su ten buvusiu krikš- 
čioniu — taip, jis turėjo ilgus žilus plaukus ir kryžių ant kaklo. 
Jis ėmė erzinti mane dėl mano gėrimo, nors pats buvo dar 
girtesnis už mane galop prisigėrusį. Galiausiai jis man pašnibž- 
domis atskleidė esąs didis burtininkas. Aš juo nepatikėjau ir 
supykau, o tada jis irgi supyko. Pasakiau, kad jeigu jis didis bur- 
tininkas, tai turėtų gyventi nuostabiuose rūmuose, kur kiekvie- 
ną jo poreikį tenkintų gražios moterys, užuot vogčia gėręs su 
manimi šitoj prasčiokų landynėj. Va čia, mano paguodai, krikš- 
čionis tapo nebe karingai girtas, o melancholiškai girtas. Pasa- 
kė, kad jo istorija tokia liūdna, jog negalįs man jos pasakoti, bet 
rasiąs kitą pasakotoją. Ir tada jis mane apstulbino pakišdamas 
galvą po stalu ir garsiai sušukdamas: ,,Vašo! Vašo!“ 

Už akimirkos pasirodė Vašo. Tai buvo kalbanti beždžionė — 
kaip ir tu kadaise buvai, mano drauge, - tarė nešikas plekšte- 

lėdamas princui per petį (tas truputėlį atšlijo). - Na, tai Vašo 
patogiai įsitaisė prie stalo ir, leidus krikščioniui, pasivaišino 
riešutais, ir ėmė pasakoti: 

„Mano šeimininkas išties yra galingas burtininkas. Aš pats 
esu jo burtų vaisius...“ 


( 
— Palauk, Joli, - tarė Korniu, vis taip ir vaikščiojęs aplink juos 
it alkanas, bet neapsisprendęs plėšrūnas, - aš tikiuosi, kad šitas 
tavo raizgalas kur nors nuves. 

— Viskas bus atskleista laiku, - tarė Jolis. 

— Abejoju, ar aš turiu to laiko, - atsakė Korniu. - Kuo dau- 
giau klausausi tavo poringių, tuo labiau abejoju dėl jų vertės. 
Man regis, tu nuklydai nuo didžiosios pasakojimo tradicijos ir 
be tikslo bastaisi po išgalvotus miestus, kur žmogaus triūso 
vaisiai visada neužtikrinti, nes burtai viską paleidžia vėjais, — 
miestus, kurių gyventojai, rodos, visada žada paslėptus lobius, 
o ne dorovinę apšvietą, ir kur pačią vyro lytį persekioja bei 
naikina moterys. 

— Bet tikra tiesa, kad Kairo moterys - žmogėdros, jos visos, — 
įsiterpė vienuolis. 

Korniu pastabos nepaisė. 

— Yra ir dar blogesnis dalykas. Mieste yra miesto dalis, toje 
dalyje yra gatvė, toje gatvėje yra namas, tame name yra kam- 
barys, tame kambaryje yra skrynia, toje skrynioje yra... Kas 
žino, kas yra skrynioje? Niekas nežino, bet visi žino, kad tokio 
pasakojimo pabaigoje yra kokia nors begalinio blogio apraiš- 
ka. Man kelia nerimą, kaip tu dėstai savo istorijas. Viršų ima 
didžioji beždžionė, o ji visada nori girdėti istorijas apie save. 

Jolis nieko neatsakė, bet atrodė sutrikęs. Jis norėjo tęsti pa- 
sakojimą, bet nedrįso. 

— Einu miegoti, - tarė Korniu. 

Jam išėjus, Balianas palinko prie vienuolio ir prabilo: 

— Kai karavansarajuje aš paklausiau, ar aplink mane nerez- 
gamas kažkoks keistas sąmokslas, jūs nusivedėt mane ant Mu- 
katamo kalno ir pasakėt, kad ne, ir galvą daužėt į akmenį, bet 
dabar didysis magistras sako, kad sąmokslas yra. 

— Aš visada meluoju, - tarė vienuolis ir pridėjo pirštą prie 
lūpų, nes grįžo Korniu. 

— Siūlyčiau ir jums visiems pamiegoti, - tarė jis, - nes mūsų 
laukia sunkios dienos ir naktys. 

Visi raupsuotieji klusniai nusekė paskui jį. Pasiliko Balianas, 
Bulbulis, vienuolis ir Jolis. Jolis drebėjo. Vienuolis paprašė jo 
tęsti pasakojimą, nes visi trokštą išgirsti mįslės įminimą. 


16 


Interliudo pabaiga 


Papasakoti šią istoriją tame tamsiame šaltame rūsyje buvo gana 
nemalonu. O dabar smulkiai aprašinėti, kaip aš pasakojau, be- 
veik nepakenčiama. O, kad galėčiau kaip nors sutrumpinti... 
Vargšas Jolis. 


Pradėjęs kalbėti, Jolis atsipalaidavo. 

— Jūs prisimenat, kad aš buvau kavinėje apsuptas priešiškos 
publikos ir kad ėmiausi užbaigti istoriją, pradėtą ant gegnių 
sėdinčios beždžionės, ir persakiau jums, ką papasakojau apie 
tai, ką nešikas papasakojo princui, o nešikui papasakojo Vašo — 
žilaplaukio krikščionio beždžionė. Tai štai... 


( 


„Mano šeimininkas - tikrai galingas burtininkas, - pradėjo Va- 
šo ir išspjovė keletą riešutų kevalų. — Aš pats esu jo burtų vai- 
sius, kaip ir jo didingi rūmai, kuriuos jis pastatė už keleto my- 
lių nuo miesto ir apstatė geriausiais baldais, kokius gali sukur- 
ti burtai. Tačiau jis negyvens ten, kol nepatenkins savo širdies 
troškimo. 

Dabar aš papasakosiu, koks tas jo širdies troškimas. Prieš 

keletą metų mano šeimininkas užsigalvojęs ėjo gatve, palei ku- 
rią tiesėsi turtuolio sodo siena. Staiga jam prie kojų subumb- 
sėjo kamuolys, o iš anapus sienos pasigirdo vaiko rauda. Kaž- 
kokia mergaitė žadėjo viską ir bet ką, jeigu tik koks malonus 
praeivis permestų jai kamuolį per sieną. Mano šeimininkas 
nenumetė kamuolio atgal, o, pasinaudodamas kerais, perėjo 
per sieną pasiėmęs kamuolį. Jie abu neteko žado iš apstulbi- 
mo -jinai dėl jo burtų, jisai dėl jos grožio, mat nors ji dar buvo 
nesubrendusi mergaitė, jau buvo aišku, kad vieną dieną ji bus 
gražiausia visame krašte. Jis nusprendė tą dieną padaryti ją 
savo nuotaka. Taip jai ir pasakė, pasigyrė savo turtais ir papa- 
sakojo, kaip įgijo magiškų galių, bet ji atsakė, kad nors esą 
džiugu atgauti kamuolį, ji nenorinti už jo tekėti, nes jis vyres- 
nis užją, o dėl anksti pražilusių plaukų atrodąs daug vyresnis. 
Tada jis pažadėjo išmokyti ją galingų burtų, jeigu tik ji eisianti 
už jo po septynerių metų, bet ji vis dar spyriojosi. Tai tada 
mano šeimininkas pasisiūlė išmokyti visų geriausių savo me- 
no triukų ir užminti mįslę: jeigu praėjus septyneriems metams, 
ji sugebėsianti įminti mįslę, juodu tars vienas kitam sudie, o 
jeigu ne, jai teks būti jo nuotaka. Kiek pagalvojusi, ji sutiko, ir 
jis užminė mįslę, štai tokią: 


Klausiu apie septynetą jau įvardytų. 
Neklystančių, neužmirštamų, kartu ir senų, ir naujų. 
Tas, kas vaikšto tame septynete, vaikšto ir gyvenime, ir mirtyje. 


Ta mergaitė buvo turtuolio duktė ir atidžiai saugoma, bet 
niekas negali apsisaugoti nuo mano šeimininko burtų, tad vi- 
są savaitę jis ateidavo kasdien ir mokydavo ją savo kerų bei 
užkalbėjimų - kaip užkerėti gyvates, kaip spėti ateitį iš rašalo 
dėmių, kaip skraidyti ore, kaip pasidaryti aukso ir... kaip vy- 
rus paversti beždžionėmis. Paskui jis paliko ją liepęs mėgautis 
savimi ir savo naujomis galiomis ir perspėjęs, kad ištikimai 

lauktų jo septynerius metus, kuriems praėjus jis grįšiąs sužinoti, 
ar ji įminė mįslę, ir jeigu ne - išsivesti jos. Šią istoriją tau pasa- 
koju todėl, — tarė Vašo, — kad septynerių metų laukimas jau 
baigiasi, ir mano šeimininkas geria, kad apmaldytų nuogąstavi- 
mą, jog mergaitė galėjo įminti mįslę. Tačiau mįslė sunki. Aš ne- 
žinau atsakymo, 0 galvojau apie ją septynerius metus“. 

Ir štai tada beždžionė išnyko su savo šeimininku. Žybt! Vi- 
sai staigiai, lyg vėjo nupūsti dūmai! Žinoma, - tarė nešikas, — 
kai atsitiktinai taip susiklostė, kad tos ponios tarnaitė mane 
nuvedė į jos sodą, aš supratau, kas ji būsianti, ir pašnibždėjau 
tą mįslę jai į ausį, tikėdamasis išsigelbėti ją išgąsdindamas. Sep- 
tyneri metai buvo beveik praėję, 0 ji dar nežinojo atsakymo. 

— Bet aš Žinau, - tarė princas. — Ar tai?.. 


( 
— Palauk, Joli, - tarė Balianas. — Tu ką tik sakei, kad krikščio- 
nis paaiškino sodo mergaitei, kokiu būdu jis įgijo magiškų ga- 
lių. Norėčiau išgirsti tą istoriją. 

— O, taip, - tarė Jolis. - Čia niekur nenuskubėsi. Reikia pa- 
pasakoti tą istoriją. 

Tada, visų nuostabai, staiga prabilo Bulbulis, ramiai sėdėjęs 
sau kampe ir skrebinęs plunksna. 

— Paklausyk patarimo, Joli, ir nepasakok tos istorijos. Pa- 
galvok, kas gali atsitikti, jeigu nubus Korniūu ir čia sugrįžęs ras 
tave tebepasakojantį. Saugokis! 

Užvirė vidinė Jolio kova. 

— Na, aš papasakosiu kuo trumpiau. Sode tas krikščionis 
mergaitei papasakojo tokią istoriją... 


( 


Kadaise vienas krikščionis, kuris uoliai mokėsi siekdamas tapti 
apsiskaičiusiu ir dievotu vienuoliu (iš tiesų tai ir buvo mūsų 
krikščionis), išėjo į dykumą prie Damasko papasninkauti ir 

pamąstyti. Tada Iblis, kuris dar vadinamas Šaitanu arba Dievo 
Beždžione, pamatęs, kad tas žmogus nuo pasninkavimo ir vie- 
natvės nusilpo, vieną rytą išėjo į tyrus jo gundyti. Jis Žinojo, 
kad dažnai paprasčiausi vyliai būna veiksmingiausi, tad, apsi- 
lankęs pas atsiskyrėlį, nė nebandė slėpti, kas esąs arba kokie 
jo tikslai. Jis tiesiog griebė jautį už ragų ir pasiūlė patenkinti 
tris krikščionio norus — ko tik jis geidžia, jeigu tik išsižadės 
tarnavimo ir paklusnumo Vieninteliam Tikrajam Dievui ir vie- 
toj jo 1ms tarnauti Ibliui. Krikščionis galvojo galvojo sėdėda- 
mas ir galiausiai prabilo: 

— O Ibli, tu siūlai man trimis norais gauti viską, ko trokštu, 
bet, kaip Žino net prasčiokai, norai neretai piktai apsigręžia prieš 
norėtoją. Dažnai viskas būna ne taip paprasta, kaip atrodo. 

Iblis gūžtelėjo pečiais (apaugusiais pasibaisėtinais žvynais). 

— "Teisybė, krikščioni, neretai tatai pasitaikydavo, bet, ma- 
tyt, tu esi toks protingas ir dorybingas, kad rasi būdą apeiti šį 
keblumą. 

Krikščionis vėl susimąstė. 

— Tebūnie. 

Iblis šyptelėjo pro ūsą (baisingu vypsniu, nes jo lūpos buvo 
mėsingos ir atvipusios, o dantys juodi), bet jis pats ir apsigavo. 
Tada krikščionis garsiu balsu išsižadėjo Vienintelio Tikrojo 
Dievo ir prakilniai pasižadėjo Ibliui. Iblis buvo didžiai paten- 
kintas ir liepė krikščioniui kloti norus, kokių širdis geidžia. 

— Mano pirmas pageidavimas toks, — tarė krikščionis: - no- 
riu, kad atneštum man akmenėlį. 

Didžiai suglumęs Iblis ėmė dairytis tyruose, rado akmenėlį 
sau prie kojų ir padavė jam. 

— Dabar man reikia driežo. 

Dar labiau suglumęs Iblis bemat surado driežą, kuris iš tie- 
sų buvo prisiglaudęs po ką tik paimtu akmenėliu, ir padavė 
jam. Krikščionis nesiteikė net pažvelgti į akmenėlį ar driežą, 
bet tvirtai sugniaužė juos delnuose ir pareiškė trečiąjį norą. 

— Galiausiai, o Ibli, aš noriu, kad tu atsiduotum Dievui ta 
pačia tarnyste ir paklusnumu, kurių aš ką tik išsižadėjau. 

Iblis pakraupo. Priminė krikščioniui, kad esama tradicinių 
susitarimų, ribojančių, ko galima geisti ir ką galima įvykdyti. 

Krikščionis atsakė esąs paprastas dykumos atsiskyrėlis, men- 
kai tebendravęs su džinais, tad kurgi jam išmanyti apie tokius 
susitarimus. Be to, pirmaisiais dviem pageidavimais jis pasi- 
stengęs suteikti Ibliui kuo mažiau rūpesčių. Ir dar - savo tre- 
čiuoju pageidavimu jis iš tiesų linkįs tik didžiausio gėrio Iblio 
sielai bei dvasios būsenai. Tad jis mano privaląs reikalauti, kad 
Iblis įvykdytų jo pageidavimą. 

Iblis buvo pasibaisėjęs - suprato, kaip švariai įkliuvo. Iš ne- 
vilties pasiūlė krikščioniui pareikšti dar tris norus, kad tik at- 
leistų jį nuo paskutinės baisiosios prievolės. Gavęs Iblio pati- 
kinimą, kad, išskyrus norą padaryti Iblį dievobaimingą, no- 
rams nebus jokių apribojimų, krikščionis, rodydamas apsimes- 
tinį nepasitenkinimą, sutiko. 

Pirmuoju iš naujųjų norų jis pageidavo būti atleistas nuo 
atsimetimo priesaikos ir tarnystės Ibliui. Ibliui tai nepatiko, 
bet teko nusileisti. Antra, jis pareiškė Dievo akivaizdoje lin- 
kis, kad jo geras draugas Iblis visada būtų puikios sveikatos. 
Iblis tuo buvo didžiai patenkintas ir, trindamas suragėjusias 
rankas, pasakė tai krikščioniui. 

— Tai yra mažiausia mano paslauga tau, - atsakė krikščio- 
nis, - nes noriu, kad trečiąjį mano norą tu pasiliktum sau. 

Vos tik krikščionis tai tarė, Iblis, iš džiaugsmo plakdamas sa- 
vo žvynuotais sparnais, paskubom panaikino visus ankstesniuo- 
sius norus, bet, žinoma, per daug pasiskubino, nes vos tik žo- 
džiai išsprūdo jam iš burnos, jis susigriebė, kad geros sveikatos 
nelikę nė padujų. Tiesą sakant, jis taip smarkiai pasiligojo, kad 
pamanė tuoj mirsiąs. Dar labiau puolęs į neviltį, pasiūlė krikš- 
čioniui pareikšti dar tris norus, kad tik jis atsiimtų paskutinį 
jam perduotą norą. Krikščionis nusišypsojo ir sutiko. 

Tada krikščionis panoro, kad krikščionybė būtų teisinga ti- 
kyba. Kai kurie žmonės laikosi nuomonės, kad iki tol teisinga 
tikyba buvo islamas, bet nuo tos akimirkos jį pakeitė krikščio- 
nybė. Kiti mano, kad Iblis neturėjo galios patenkinti šį norą, 
nes visa jo galia kyla iš Dievo, o Dievas negali leisti sau atsi- 
rasti kam nors panorėjus. Tam tikra mažuma į tai atsako, kad 
nors Dievas negali atsirasti arba išnykti pagal pageidavimą, jis 
gali perduoti šią galią kitai būtybei. Tačiau dauguma laikosi 
nuomonės, kad tai tik toks pasakojimas. 

Kad ir kaip būtų, krikščioniui buvo likę dar trys norai (ne- 
pamirškit, kad Iblis vieną norą jam sugrąžino), bet kadangi 
saulė jau buvo pakilusi labai aukštai ir jam šiek tiek nusibodo 
erzinti Iblį (nes tai buvo ne kas kita, kaip erzinimas), jis pano- 
rėjo, kad Iblis papasakotų jam kokią nors istoriją laikui pra- 
stumti. Tad Iblis papasakojo atsiskyrėliui istoriją, kuri buvo 
tokia... 


( 


— Joli! - perspėjo Bulbulis. 

Jolis atrodė sutrikęs. 

— Na, gerai jau, kadangi laikas spaudžia, praleisiu Iblio atsi- 
skyrėliui papasakotą istoriją, nors ji gera, o vadinasi „Pasako- 
jimas apie du neūužaugas, kurie leidosi ieškoti lobio“. 


( 
Išklausęs pasakojimą, krikščionis jautėsi pakankamai pailsė- 
jęS 1r vėl grįžo prie savo norų. 

(- Kurgi nebus pailsėjęs, - tarė Bulbulis, — „Pasakojimas 
apie du neūužaugas“ labai ilgas.) 

Tada krikščionis antruoju iš keturių norų paprašė, kad jis pa- 
virstų Ibliu, o Iblis - juo. Tai tuoj pat atsitiko, bet kadangi jie 
tuokart įgijo ne tik vienas kito išorę, bet ir sąmonę, sielą bei at- 
mintį, nenutuokiančio žmogaus akiai nebuvo didelio skirtumo. 

Savo trečiuoju noru krikščionis (o gal jį reikėtų vadinti Ib- 
liu?) pageidavo dar trijų norų. Iblis vėl būtų galėjęs pasiprie- 
šinti ir sakyti, kad tai esąs sukčiavimas, bet jis buvo nemenkai 
susipainiojęs, kuris iš jųdviejų esąs, ir pagalvojo, jog nauji no- 
rai gali išeiti jam į naudą, tad Iblis (kad ir kas jis buvo - bet ne, 
tebūnie jis Iblis) nepriešgyniavo. Tada krikščionis pareiškė slaptą 
norą (kurį aš atskleisiu vėliau). Paskui jis panoro tapti burtinin- 
ku su beveik neribotomis galiomis. Paskui, atidėjęs dar vieną 
norą vėlesniam laikui, išėjo iš dykumos ir sugrįžo į žmonių mies- 
tus, kad galėtų naudotis naujomis galiomis savo gerovei. 

Iblis Žiūrėjo, kaip jis nueina, ir su pasimėgavimu apkabino 
savo plaukuotą kūną. Pasakotojai šitaip aiškina Iblio pasiten- 
kinimo priežastį. Krikščionis, išeidamas į dykumą, iš tikrųjų 
buvo protingas ir dorybingas žmogus, ir pirmieji trys jo norai 
aiškiai parodė, koks jis nesavanaudiškas, bet, kaip rodo vėles- 
ni norai, jis vis labiau pasidavė savo proto gudrumui, ir puiky- 
bė jį išvedė iš kelio. Taip atrodė Ibliui, 17 Dievas iš tiesų supy- 
ko ant krikščionio. 

Štai kodėl krikščionį, nors ir susikrovusį neregėtus turtus ir 
turintį beveik neribotas burtų galias, Dievas padarė vienišą, 
ginė jį iš miesto į miestą, nuvargusį, niekur nerandantį vietos. 
Tokie buvo šio prakeikto žmogaus reikalai, kai jis pateko į tur- 
tuolio dukters sodą. Ten jis manė radęs sau palydovę ir gyve- 
nimo draugę. | 

O dabar grįžkim prie princo ir nešiko susitikimo. 

— Aš Žinau mįslės įminimą, - tarė... 


( 
— Pala, pala, - įsiterpė vienuolis. - O kaipgi likusieji norai? 
— Prie jų mes dar grįšim, - atsakė Jolis. - Dabar... 
— Ir dar štai kas, - įsiterpė Balianas. - Pasakojimo pradžioje 
tu mums sakei, kad tai vyko senajame Bagdade, bet vėliau sa- 

kei, kad nešikas pasakojo princui, jog su Vašo, ta kalbančia 
beždžione, jis susitiko kavinėje Nilo krante! 

— Leptelėjau per klaidą, - atsakė Jolis, - turėjau sakyti „Tig- 
ro“. Tai jeigu leisit man tęsti... 


( 

— Aš Žinau mislės įminimą, — tarė princas. — Ar viskas, kas 
mums nutiko, buvo tik atsitiktinumas? Papasakosiu tokį keis- 
tą dalyką, kurio atsitiktinumu nepalaikysi. Turiu pasakyti, kad 
kai gyvenau paverstas beždžione, išmokau jų kalbą ir prisime- 
nu iki šiol. Taigi, prieš keletą savaičių, eidamas vienu iš miesto 
parkų, išgirdau, kaip beždžionėlės banano medyje iš dyko bu- 
vimo smaginasi mindamos mssles. Labiausiai beždžionėles pra- 
linksmino ta myslė, kurią ką tik man pakartojai. Ją užminusiai 
beždžionėlei teko nusivilti, nes kitos dvi ją lengvai įminė. Jų 
atsakymas buvo „septynios savaitės dienos“. O, kad būčiau ži- 
nojęs... Lemtis - keistas dalykas. Nors ta moteris su manimi 
žiauriai elgėsi, dabar man jos gaila. 

— Bet galgi dar nuotykis nesibaigė, - tarė nešikas, sugriebęs 
princą už rankos. - Paskubėkim. Gal mes dar suspėsim išgel- 
bėti tą ponią nuo kerėtojo. 

Bet nors nešikas ir princas leidosi tekini per miestą, kai pri- 
bėgo tą vietą, kur, kaip prisiminė, turėjo būti toji ponia, sodas 
ir namas, viskas buvo išnykę. Kerėtojas ten apsilankė anks- 
čiau už juos. Paskui princas dar metų metus, nenorėdamas su 
tuo susitaikyti, vaikščiodavo miesto gatvėmis ieškodamas so- 
do su ponia ir ilgėjosi prabėgusių metų, kai jis buvo nelaisvas 
ŽvėrIS. 


( 
— Tai pasakojimo pabaiga? 
— Zinoma, ne, —- atsakė Jolis. - Apie kerėtoją krikščionį ir 
ponią reikia pasakyti, kad kai jis ją išbarė ir paklausė mįslės 

įminimo, kurio ji nežinojo, jos nuostabai, jis ją paliko ir din- 
go iš sodo. Ir - nedaugiažodžiausiu - pavargęs, nusivylęs, pra- 
keiktas Dievo, jis sugrįžo į dykumą ir pirmiausia panoro, kad 
būtų sunaikinta jį taip apvylusi ponia kartu su jos namu ir 
sodu. Tada jis pareiškė norą sugrįžti į praeitį, panaikinti vi- 
sus norus, išskyrus paskutinį, būti niekada nesutikus Iblio ir 
užmiršti visa, kas įvyko. Visi jo norai buvo patenkinti. Tad 
krikščionio požiūriu nieko nebuvo įvykę, o jeigu ir buvo, tai 
truko tik akimirksnį. Jis meditavo dykumoje dar keturiasde- 
šimt mėnesių, o paskui sugrįžo į Damaską ir ėmė dirbti vie- 
nuolyno sode. 

Žodžiu, aš papasakojau šitą istoriją, ir mano klausytojai pa- 
tenkinti mane paleido. Pilvakalbio ir jo beždžionės niekada 
nebemačiau. 

— Ar tai ta pati istorija, kurią kavinėje būtų papasakojusi 
beždžionė, jeigu tu būtum leidęs tęsti? —- paklausė Balianas. 

— Nežinau. Tikriausiai ne. 

— Daugeliu atžvilgių tai primena mano paties nuotykį. 

— Papasakojau tau, kad parodyčiau, kaip gamta beždžioniau- 
dama mėgdžioja meną, - atsakė Jolis. 

— Aš nesuprantu, koks tikslas šitaip įpinti vienus pasakoji- 
mus į kitus. 

Jolis nutaisė nustebusią miną ir atsakė: 

— Bet juk pasakojimas pasakojime — tai tavo padėties pa- 
vyzdys, nes kas gi yra sąmokslas, jeigu ne pasakojimas pasa- 
kojime? Ir kas gi yra šnipas, jeigu ne žmogus, siekiantis pra- 
siskverbti prie vidinio vyksmo ir paslėptos tiesos? Todėl aš 
tiesiog pamaniau, kad pasakojimai pasakojimuose patiks ta- 
vo prigimčiai. 

— Mano prigimčiai? 

— Na, taip. - Jolis kalbėdamas iš susijaudinimo muistėsi ir 
kasėsi. — Tu buvai šnipas iš prigimties daug seniau, negu pran- 
cūzai tave tokį padarė. Tu nieko nedarai, tik bastaisi sau vie- 

nas, įtarus ir nepatiklus, o žmonės tau šneka. Atrodo, kad nie- 
ko nedarai, bet tavo didelės svajingos akys viską sugeria. Jau 
seniai, prieš atvykdamas šnipinėti mameliukų, tu šnipinėjai gy- 
venimą. Tavo veidas kaip kaukė, todėl jis išduoda tavo prote- 
siją - sąmokslų medžiotojas. Bet sąmokslai — tai tik prasima- 
nymai, kuriami paprastų Žmonių, norinčių paprastai paaiškinti 
įvykius, kurių priežastys ir tikslai iš tiesų labai sudėtingi. Ne- 
rasi jokio vieno rakto, kuriuo atrakintum šito miesto įvykių 
prasmę. 

Balianas nieko nesuprato. 

— Grįžkim prie pasakojimo - iš kur tu jį ištraukei, o gal pats?.. 


17 


Interliudo pabaigos tęsinys 


O, kad galėčiau pasakoti visai kitą istoriją - pavyzdžiui, apie ka- 
lifą Vatiką! Buvau pamiršęs, kad šita istorija tokia ilga. Tačiau 
aš skriesiu kaip strėlė į jos nulemtą pabaigą. Niekur nebenukryp- 
siu į šalį, nes šiame mieste yra dar daug dalykų, kuriuos noriu 
Jums parodyti - pavyzdžiui, garsusis Kairo paukštynas. Kiauši- 
niai prasikala ant šiltų plytų. Apie tai kalba visi mūsų svetimša- 
liai svečiai. Paukštynas stulbina savo dydžiu. Įeini į kurią nors iš 
dviejų dešimčių stoginių ir bemat akį patraukia nusidriekiančios 
narvų eilės, surikiuotos ant aukštai siekiančių lentynų. Vištų kvak- 
sėjimas kurtina, lygiose eilėse šimtai jų deda kiaušinius, o ant 
šiltų plytų kaista ir perisi tūkstančiai kiaušinių. Netikiu, kad kas 
nors panašaus gali būti Vakaruose! Nepatikėsit savo akimis! Bū- 
sit apstulbę! 

Bet pirmiau turiu užbaigti pasakojimą. Jums turėtų patikti, nors 
man iš to nebėra malonumo. Čia šalta ir tamsu. Mane nesuval- 
domai pila prakaitas, skiriasi seilės, akyse mirga tamsios dėmės, 
suka skrandį, gerklė užspausta, lyg sugniaužta kieno nors pirštų, 
bet mes negaišim laiko mano kūno negalioms apsakyti. Grįžkim 
prie pramogos... 


ROBERT IRWIN m ARABIŠKASIS KOŠMARAS 193 


Bet čia paskubom įterpė žodį vienuolis: 

— Taip, grįžkim prie pasakojimo - kaip čia buvo, kad pora 
beždžionėlių sugebėjo įminti mįslę, kuri poniai, princui ir 
nešikui buvo per kietas riešutas? 

Bulbulis suaimanavo, bet Jolis atsakė: 

— Oi, kaip aš galėjau užmiršti svarbiausią viso pasakojimo 
dalį?! - Jis pliaukštelėjo sau delnu per kaktą ir pratęsė pasa- 
kojimą... 


( 


Kai nuotykio nebeliko, - tai yra kai princas ir nešikas pamatė, 
kad ponia su sodu išnyko, - juodu grįžo atgal šnekučiuoda- 
miesi. 

— Tu, atrodo, protingas vyras, - tarė princas. — Kaip čia yra, 
kad tu tik varganas nešikas šiame mūsų mieste, kur protingam 
piliečiui atviros visos durys? 

— Štai čia, o prince, aš dabar ir puoselėju viltį, kad tu padėsi 
man prasimušti, - atsakė nešikas. - O atsakydamas į tavo klau- 
simą norėčiau papasakoti istoriją. 

(„Beje, tai yra pamokomoji linksmųjų dervišų istorija“, — 
įterpė pastabą Jolis.) 

Nešikas pradėjo: 

— Kadaise už jūrų marių, tolimajame Ruknabade, tų kraštų 
sultonas vieną dieną patraukė į mišką medžioti. Medžioklė 
ėjosi prastai, kol į dienos pabaigą sultonas su savo medžioto- 
jais užspeitė ir nudėjo vilkę prie jos irštvos. Pamanęs, kad ten 
būsią jos jaunikliai, vienas drąsesnis medžiotojas apieškojo iršt- 
vą. Jauniklių jis nerado, bet rado berniūkštį - suskretusį, Žžc- 
maūgį, aštriais nagais. Matyt, jį augino vilkė. Sultonas su dva- 
riškiais labai stebėjosi, ir sultonas liepė nugabenti vilkės vaiką 
į rūmus ir auginti kartu su jo paties vaikais. 

Berniuką įkurdino rūmuose, bet pasirodė, kad jo neįmano- 
ma mokyti kartu su sultono sūnumis ir dukterimis, nes jis 

buvo nevalyvas, neklaužada ir neturėjo sąžinės jausmo. Daž- 
nai verkdavo ir nenorėjo kalbėti. Žmones ir toliau stebino jo 
paslaptis, bet galiausiai jį buvo nuspręsta laikyti uždarytą sul- 
tono arklidėje. Praėjo keletas metų, ir vilkės vaikas, mintantis 
išėdomis, kurias jam numesdavo sultono arklininkai, buvo be- 
veik užmirštas. 

Tada vieną vakarą, kai sultonas ir jo dvariškiai vakarieniavo 
didžiojoje rūmų menėje, vyriausiasis tarnas savo šeimininkui 
ir svečiams parodė marmurinėse grindyse atsiradusį įtrūkį. Sul- 
tono akyse įtrūkis plėtėsi ir paskui, kai pakankamai praplatė- 
jo, pukšėdamas ir rangydamasis pro jį išsiropštė džinas ir susi- 
gūžęs atsistojo menės viduryje. Net ir ten jo galva rėmėsi į 
lubas. Nelaukdamas klausimų, džinas prabilo: 

„O sultone, tu turi paslaptį savo rūmuose. Aš kalbu apie 
vilkės augintą vaiką. Niekas nežino, iš kur jis atsirado. Jis pats 
turi susižinoti. Jeigu tas vaikinas nori sužinoti savo gimimo 
paslaptį, jam reikia leistis į kelionę. Per mėnesį jis turi susiras- 
ti mane. Aš gyvenu dantytoje oloje kalnuose, šiauriniame ta- 
vo žemių pakraštyje. Ien aš jo lauksiu“. 

Sultonas sušuko, bet džinas nesiklausė, ką jis sako. Jis nusilei- 
do atgal į žemės gelmes ir virš savęs rūpestingai užtraukė įtrūkį. 

Baisiajam vaiduokliui pasišalinus, visi buvo nustėrę. Iš ar- 
klidės atvedė vaikinuką ir papasakojo jam, ką pasakė džinas. 
Neatrodė, kad jis ką nors suprato, bet sultono tarnai užsispy- 
rusį ir, regis, minkštaprotį vaikiną išbakštino ir išspyrė iš rūmų 
ir parodė jam į tą pusę, kur į šiaurę nuo Ruknabado buvo kal- 
nai. Iš tikrųjų vaikinukas apytikriai suprato, ką jam sakė tar- 
nai, tik nenorėjo palikti arklidės jaukumos. 

Tačiau jis leidosi į kelionę per Ruknabado miškus, tarp me- 
džių eidamas ropomis, nes pastebėjo, kad šitaip jam sparčiau. 
Miško takai skirdavosi į du ir į tris, šakodavosi, vėl jungdavo- 
si. Vaikinui kilo įtarimas, kad nors vilkiškai liuoksėdamas jis 
keliauja sparčiai, bet galbūt ne į tą pusę. Tačiau nebuvo ko 

pasiklausti, kol vieną vakarą iš medžių patamsio išėjo mer- 
gelė ir pastojo jam kelią. Vaikinas nerado žodžių, kuriais ga- 
lėtų paklausti, kaip rasti džino olą, tad ant Žemės nupiešė 
dantytą olą. Mergelė pasižiūrėjo į piešinį ir, ne taip supratu- 
Si jo prasmę, pasikėlė sijoną ir pritraukė vaikiną į savo slap- 
tąją olą. Kitą rytą jis paliko mergelę miegančią ir keliavo to- 
liau, nė kiek ne gudresnis kaip vakar. Bet vėliau tą pačią die- 
ną jis sutiko vilkę ir pamatė, kad urgzdamas ir kriuksėdamas 
sugeba būti jos suprastas ir kad ji nori bei gali nuvesti jį prie 
džino olos, esančios už miško, retame kalnų aukštybių ore. 
Tad ji ir nuvedė. 

Džino ola iš tiesų buvo dantyta, nes jos anga buvo apjuosta 
stalaktitų ir stalagmitų. Atsargiai žengdamas tarp tų ilčių, vaiki- 
nas įėjo ir pamatė džiną, gulintį didelėje patalų krūvoje, kuri 
ruseno ir rūko dėl didelio karščio, sklindančio iš džino kūno. 

Džinas jį pamatęs atrodė patenkintas ir, ištraukęs iš patalų 
truputį apsvilusį laišką, tarė: „Turėtum žinoti, kad būna viso- 
kių džinų — gerų ir blogų, išsilavinusių ir ne. Kai kurie džinai 
netgi visą Koraną moka atmintinai. Aš ne iš tų. Aš net skaityti 
nemoku. Bet va savo naguose laikau laišką, kuriame pasakyta 
tiesa apie tave ir tavo tėvus. Nusinešk jį į kaimą slėnyje ir duok 
kam nors perskaityti. Už šitą paslaugą, už tai, kad duodu tau 
laišką, prašau tik vieno dalyko: nedelsdamas sugrįžk pas ma- 
ne ir papasakok, kas tame laiške parašyta, nes tavo istorija 
gali būti įdomi, o aš labiau už viską mėgstu gerą istoriją“. 

Tada džinas stenėdamas apsivertė lovoje, o vaikinas, mąs- 
liai paurzgęs, leidosi žemyn į kaimą. Kol vilkės vaikas sugrįžo 
ir vėl atsistojo priešais džiną, praėjo naktis ir didesnioji dienos 
dalis. Jis buvo kruvinas ir išmargintas mėlynių. 

„Na, tai kas atsitiko?“ — paklausė džinas, keldamasis iš ga- 
ruojančios lovos. Vaikinas suurzgė ir paklaikęs sumosavo ran- 
komis. Džinas neslėpė savo pasitenkinimo. „Aha! Aš buvau 
užmiršęs, kad tu nemoki kalbėti. Kaip apmaudu! Tave kamuoja 

tai, ką mes, džinai, vadinam afazija. Tai tokia liga, kai žmogus 
savo minčių ir potyrių negali išreikšti žodžiais. Kaipgi tu kal- 
bėsi, kai kalba yra dalykas, išmokstamas iš tėvų? Tu negali kal- 
bėti. Todėl negali išsiaiškinti savo kilmės mįslės. Antra vertus, 
ši mįslė dar neįminta. Todėl tu negali kalbėti. Tai bent maz- 
gas! Kaip mes jį išnarpliosim? O tiesa ta, kad tu bijai sužinoti 
savo kilmę. Mazgas glūdi tavyje. Tu tyli ir tylėjai visus tuos 
metus, kad tik nesužinotum, kur yra tavo tėvas, ir nebesutik- 
tum to žmogaus, kuris, tavo įsitikinimu, paliko tave miške vil- 
kų malonei. Bet tu be reikalo tyli. Galiu dabar tau pasakyti, 
kad tavo tėvas yra miręs“. 

Džinas laukė, kokį įspūdį padarys jo žodžiai. Vaikinas ėmė 
smarkiai ryti orą. Atrodė, kad tuoj uždus. Tada pasipylė žo- 
džiai. Ilgą laiką plūdo tiktai keiksmai. Galų gale jis aprimo ir 
papasakojo džinui savo istoriją, netgi pasimėgaudamas viena 
kita grakščia fraze. 

„Kaip tu ir liepei, leidausi į kaimą. Diena buvo karšta, tad 
leidžiantis nuo kalno mane vis labiau kamavo troškulys. Kai- 
mas jau buvo netoli, kai kryžkelėje sutikau vienaakiį senį. Pa- 
stebėjau, kad prie diržo jis turi gertuvę. Ženklais parodžiau, 
kad duotų man atsigerti. Jis suprato, ko aš noriu, ir atsakė 
žodžiais: „O kodėl turėčiau duoti?“ 

Parodžiau jam savo perdžiūvusį liežuvį ir pavaizdavau, kaip 
man bloga. „O kas man darbo? Vis dėlto tu kažkuo įdomus. 
Duosiu tau vandens, bet pirmiau turi įminti šią mįslę: 


Klausiu apie septynetą jau įvardytų. 
Neklystančių, neužmirštamų, kartu ir senų, ir naujų. 
Tas, kas vaikšto tame septynete, vaikšto ir gyvenime, ir mirtyje“. 


Džinas prunkštelėjo. 
„Įsivaizduoju, kad jis ir viena akimi pamatė, jog atrodai kaip 
besmegenis, ir tikriausiai sumetė, kad net jeigu per kokį nejti- 

kėtiną atsitiktinumą būtum žinojęs atsakymą, būtum nesuge- 
bėjęs jo pasakyti. Pasakok. Kas buvo toliau?“ 

Vaikinas susiraukė prieš tęsdamas. 

„Spoksojau į jį apimtas nevilties. Tada man dingtelėjo, kad 
net jeigu neišprašysiu iš jo vandens, jis gali išvaduoti mane iš 
prievolės nueiti į kaimą. Tad aš įkišau tavo duotą laišką jam į 
rankas ir viltingai pažvelgiau į jį. Jis peržiūrėjo laišką ir atidavė 
man. Buvo įniršęs. „Tu įminei mislę“, - tarė jis. Paskui jo akyse 
sušmėžavo vylius. „Aš pažadėjau tau vandens, bet nepažadėjau 
puodelio“. Tai taręs, jis šliūkštelėjo vandens ant žemės man prie 
kojų, kur tas susigėrė į dulkes. Aš įsiutęs puoliau jį ir bandžiau 
perkąsti dantimis gerklę. Paskui, pamatęs, kad mano dantys nei 
pakankamai ilgi, nei aštrūs, pasmaugiau jį. 

Pakraupęs žvelgiau į pirmą savo nužudytą žmogų. Paskui 
apieškojau kūną galvodamas, ar nerasiu ko vertingo. Radau 
tik kažkokį laišką. Pasiėmęs jį ir savo laišką, kurį jam buvau 
parodęs, patraukiau į kaimą. 

Ten leidau suprasti, kad noriu, jog mane nuvestų pas žŽmo- 
gų, kuris galėtų perskaityti tai, ką laikau rankoje. Mane nuve- 
dė pas kaimo laiškų rašytoją, kuris rašė ir skaitė visus kaimo 
žmonių laiškus. „Parodyk“, - pasakė jis. Paskui, šiek tiek tylo- 
mis paskaitęs, tarė: „Labai įdomu“. Tada nuėjo ir surinko ap- 
link save pusę kaimo. Kai jau nusprendė, kad susirinko pa- 
kankamai daug klausytojų, pradėjo mums visiems skaityti. 


Maktūb. Prisakyta. Tai pasakojimas apie lemtį ir jos keistumą... Aš nic- 
kada nepažinojau savo tėvų. Buvau rastinukas, kick siekia mano anks- 
čiausi prisiminimai, užaugęs miške tarp beždžionių. Ir štai vieną dieną, 
dar vaikystėje, mane rado žmonės sėdintį miško pakraštyje ir pasiėmė į 
netoliese buvusį miestą. Didžiosios miesto mečetės tarnyboje dirbo mo- 
kytojas, ir mane atidavė jo priežiūrai. Kiek leido mano ribotos galimy- 
bės, iš šio Žmogaus išmokau gero elgesio ir žmonių kalbos. Galiausiai 
atėjo metas man mokytis kokio nors amato ar darbo. Tačiau sunku 

buvo rasti meistrą, kuris apsiimtų, nes prieš mane liudijo mano paslap- 
tinga kilmė, ir iš tiesų buvau niūrus ir, matyt, nenuovokus. Bet vieną 
dieną, kai mudu su mokytoju vaikščiojom po turgų ieškodami tinkamo 
meistro, prie mūsų priėjo žmogus ir pasakė renkąs įgulą savo laivui, 
kuriuo ketinąs plaukti prekiauti į salas į rytus nuo Sumatros. 

Mokytojas su juo greitai sutarė, kad aš, niauriai ten stypsantis, bū- 
čiau įtrauktas į įgulą. Jie pasirašė sutartį, ir kapitonas šiek tiek sumokė- 
jo mokytojui. Naujasis mano šeimininkas nusivedė mane į uostą. Jeigu 
tik būčiau tada žinojęs, ką sužinojau vėliau, būčiau apsigręžęs ir dūmęs 
atgal į mišką, kur būčiau sau ramiai gyvenęs laukinio gyvenimą, misda- 
mas riešutais ir vaisiais; bet buvau jaunas, maniau, kad baigėsi mano 
atgrasus lavinimas, ir džiaugiausi manęs laukiančiais nuotykiais! Nuse- 
kiau paskui kapitoną į laivą. Kapitonas buvo visai patenkintas sandoriu 
su mokytoju. Kadangi buvo aišku, kad kapitonas nėra turtingas, ir buvo 
įtariama, kad jo miglotas sumanymas pavojingas, jam buvo sunku su- 
rinkti įgulą. Tą, kurią jam pavyko sukviesti, daugiausia sudarė nusikal- 
tėliai, luošiai ir (kaip aš) minkštapročiai. 

Kapitonas buvo senas, rūstus ir irzlus. Kaip vėliau sužinojau, jį buvo 
užvaldžiusios mintys apie praeities nuodėmę ir dabarties tikslą, nors 
tada ir viena, ir kita nuo manęs buvo paslėpta. Įgula jam tarnavo neno- 
riai. Įguloje buvo šnibždamasi, 0 mieste net ir garsiai kalbama, kad ka- 
pitono nedomina prekyba su salomis į rytus nuo Sumatros ar su dar kuo 
nors. Sklido gandas, kad jis ketina plaukti tuo laivu į pasaulio galą siek- 
damas savo slapto tikslo. 

Taip jis mums ir pasakė tą dieną, kai pakėlėm inkarą. Kreipėsi į mus 
nuo juto: | 

— Mane veda siekis, - tarė jis. 

Būdamas geras mulkis, aš nežinojau to žodžio (dabar jo prasmę, aiš- 
ku, Žinau), tai paklausiau: 

— Kas yra siekis? 

— Siekis yra, kai ko nors sieki klausdamas - tik tiek, - atsakė jis. 

— O kojūs siekiat? — paklausė kažkas, bet jis supyko ir mums, denio 
jūreiviams, nieko daugiau neatskleidė. Vienintelis žmogus, kuriam jis 


išsikalbėdavo, buvo šturmanas. 

Pakėlėm inkarą. Kokia buvo kelionė! Man ji praėjo kaip sapnas. Ma- 
ne paskyrė stebėti nuo marso, ir aš sėdėdavau ten diena po dienos, pa- 
kerėtas žvelgdamas į tolį arba žemyn. Tolyje matydavau tyrą beribę mė- 
lynę. Horizonto nebuvo. Tose pusiaujo platumose oras būna šiltas ir 
tumus. Jis visada turi polinkį stingti ir sudaryti vaizdus, kaip kad žemė 
savo gamtinėmis kuriamosiomis galiomis dirvoje sudaro akmenis, - bent 
jau taip aiškino mano mečetės mokytojas. Mokymasis - nuostabus da- 
lykas. Taigi aš mačiau miražus - kupranugarių vilkstines ir ore tvyran- 
čias pilis, plaukiojančias salas, laivus, plaukiančius žemyn galva dan- 
gaus dugnu, šmėkšančias spalvingas pašvaistes ir išpūstas milžiniškas 
bures. Kartą tolumoje man pasirodė mūsų pačių laivas, slenkantis vėjy- 
je, plaukiantis atgal į mūsų išvykimo uostą. Be abejo, tai buvo mano 
lūkestis, užbėgantis už akių tikrovei. Nieko aiškaus nesimatė. 

Apačioje mano žvilgsnis šokčiodavo po painų takelažą su sąraizgo- 
mis ir audeklais, besileidžiančiais žemyn į denį, kur triūsė varginga su- 
džionišku vikrumu, įsikūręs rangaute, įsikibęs virvių, žvelgdavau į juos 
ir mąstydavau apie platesnes erdves. Ar tuos apačioje triūsiančius gyvu- 
lius gali sukilninti paslaptingas mūsų kapitono tikslas? 

Šiuos vienišus apmąstymus man teko nutraukti tiktai kartą. Vieną 
dieną mes įplaukėme į uostą Beludžių krante, kad išvengtumėm audrų. 
Būtent ten aš pasiekiau savo laimės viršūnę ir taip pat ten, nors tada to 
dar nesuvokiau, buvo pasėta mano dabartinių bėdų sėkla. Išleistą į krantą 
mane užkalbino jauna beludžė. 

— Tavo veidas kaip beždžionės, - tarė ji. - Nesuprask manęs neteisin- 
gai. Tavo didelės akys. Tavo skruostai putlūs ir švytintys sveikata. Visas 
veidas spindi gyvūnėlio nekaltybe. Iš tikrųjų gražus veidas. Ir vėl nesu- 
prask manęs neteisingai - aš ne kekšė. Aš padori mergina iš geros vieti- 


nės šeimos, bet... 


Ir čia, — tarė vilkės vaikas džinui, - laiškų rašytojas atsisakė 
skaityti toliau. Jis tvirtino, kad tai būtų netinkama, nes tarp 
žiūrovų esą moterų bei vaikų. Ziūrovai karštai susiginčijo dėl 

j0 skrupulingumo. Baigėsi tuo, kad laiškų rašytojas pravertė 
kelis puslapius ir pratęsė istoriją nuo šitos vietos. 


Kitą rytą patvirtinom šiuos pažadus, ir aš grįžau į laivą plaukti tolyn į 
rytus. O, kad būčiau žinojęs, koks mano kapitono tikslas arba kokiomis 
aplinkybėmis man teks grįžti! Kai mes palikom Beludžių krantą... 


(( 


— Pala, pala, Joli, - tarė Balianas. - Kad laiškų rašytojas ne- 
norėjo atskleisti, kas įvyko tarp beždžionių vaiko ir jaunosios 
beludžės, tai dar nereiškia, kad tu mums negali papasakoti. 

— Tradicija tai nutyli, - tarė Jolis. Paskui, ilgokai patylėjęs, 
pridūrė: - Nors protaujant galima numanyti. Grįžkim prie bež- 
džionių Žmogaus pasakojimo, kurį laiškų rašytojas skaitė vil- 
kės vaikui, 0 tas perpasakojo džinui... 


( 


Kai mes palikom Beludžių krantą ir paukščiai, lesinėję laivo atliekas, 
pasitraukė, vyrai įniko spėlioti, kas mūsų laukia į rytus nuo Sumatros. 
Tarp jūreivių paplitę įvairūs tradiciniai aiškinimai apie tai, kas yra pa- 
saulio pakraštyje, ir visi tie aiškinimai įguloje turėjo bent vieną šalinin- 
ką. Vieni sakė, kad pasaulis apjuostas bronzine siena. Kiti sakė, kad 
mes turėtumėm plaukti, kol sutiksim veidrodinį mūsų pasaulio atspindį 
ir save pačius, plaukiančius priešinga kryptimi. Dar kiti manė, kad pa- 
saulio pakraštyje yra pirmykštė tamsa, iš kurios gimsta visi pavidalai. O 
kai kas teigė, kad ten tiesiog dvokianti jūra be jokio kranto. 

Galiausiai buvo paklausta šturmano nuomonės. (Nors aiškiai būda- 
mas artimas mūsų nekalbaus ir kuoktelėjusio kapitono patikėtinis, jis 
vis dėlto įsigudrino įgyti stebinamą įtaką įguloje.) Savo nuomonę jis iš- 
dėstė nenoriai. 

— Tokie klausimai bergždi. Klausti, kaip atrodo pasaulio pakraštys — 
tai tas pats, kas klausti, kaip jausiesi miręs. Tas pats, kas mėginti paliesti 
ranka savo sapno pakraštį. 

Kapitonas ir toliau tylėjo. Aš buvau patenkintas. Nemačiau, kodėl mū- 
sų kelionė turėtų baigtis. O kad ji būtų nesibaigusi! Žinoma, vis dėlto aš 
pats ir daviau ženklą, kad kelionė baigiasi, nors kai tą pabaigą pirmą kar- 
tą pamačiau iš savo aukšto stebėjimo taško, sala atrodė maža ir gana pa- 
prasta. Kapitonas liepė nuleisti inkarą prie salos ir, kilus karštligiškam 
sujudimui, nurodė, kaip išsilaipinti. Priartėjus paaiškėjo, kad visa sala — 
tik akmenys ir žemė. Dangaus fone stirksojo tik vienas nudžiūvęs medis, 
išaugęs iš plikos žemės - tarsi išsikerojęs žydrynės trūkis. 

Taigi mes įžengėme į tą apgailėtiną salelę. 

— Tai yra sala pasaulio pakraštyje, - tarė šturmanas. 

Kapitonas tik linktelėjo. Įgula susispietė aplink jį, kartu ir aš. Tokia 
ilga kelionė, tokie sunkumai - ir tai viskas? Akimirką atrodė, kad mes 
su juo čia pat susidorosim. Kaip vėliau paaiškėjo, tai ne ką būtų pakeitę. 

Bet čia įsikišo šturmanas ir atsakė į mūsų dar neišsakytus svarstymus. 

— Taip, tai viskas. Ir tai labai daug. Tai - kelionės pabaiga ir atpildas. 
Ar matot medį va ten? (Kurgi nematysi? Saloje tai buvo vienintelis žy- 
mus daiktas.) Tai yra inkubacijos medis. Saloje gyvena pasislėpęs moky- 
tojas. Jis yra išminties įsikūnijimas, bet nematomas. Štai tas medis yra 
tarsi durys, pro kurias pas jį galima patekti. Didvyris, siekiąs uždrausto 
pažinimo, gali ilsėtis jo šešėlyje. Užmigęs ir ėmęs sapnuoti, jis gali priei- 
ti prie pasislėpusiojo mokytojo ir paklausti jo, ko tik nori, - čia, po šituo 
medžiu, ir jokioje kitoje pasaulio vietoje. 

Tada kapitonas žengė pirmyn ir nuėjo po medžiu. Buvo sunerimęs. 
bet ryžtingas. Tuoj pat įsitaisė miegoti, bet praėjo kelios valandos, kol 
jam iš tiesų pavyko užmigti. Niekas iš mūsų nemiegojo - stebėjome jį 
miegantį ir galvojom, kas bus. Jis pabudo vėlai kitą rytą. Mes susijaudi- 
nę susibūrėm aplink jį. Jis dar buvo mieguistas. Papasakojo savo istoriją 
atsipalaidavęs, ir man atrodė, kad štai kalba mums savimi pasitikintis 
žmogus, radęs pilnatvę. 

— Man atrodė, kad aš miegu ir kad man miegant šitas nudžiūvęs mc- 
dis išleidžia lapus, aplink jį išauga panašių medžių miškas, o už jo kyla 
kalnas. Aš pažvelgiau ir pamačiau taką, nestačiai vedantį į kalną. Nu- 
sprendžiau įkopti į kalną - nuotaika buvo gera, nes ėjau vėsiu ūksmingu 

taku, o medžiuose čiulbėjo paukščiai. Vėliau mane užgulė saulės kait- 
ra. Takas darėsi statesnis. Girdėjau, kaip pro lapiją laužiasi dideli žvė- 
rys, ir keletą kartų kilo mintis grįžti atgal. Paeiliui sutikau laukinę katę, 
kobrą ir kažkokį giedantį padarą, lyg ir ne žmogų, kuris bandė nuvilioti 
mane nuo tako, bet aš atkakliai klumpinau tolyn, pasiryžęs prieiti viršū- 
nę, ir galiausiai jie visi apsisuko ir pabėgo. Trumpiau tariant (iš tiesų 
mes nebuvom girdėję, kad mūsų kapitonas taip daug šnekėtų), galų ga- 
le, prie pat viršūnės, priėjau olą, 0 prie jos angos sėdėjo garbus išmin- 
čius, nuogas ir nepasipuošęs, tik su žybsinčių švieselių karūna. 

Jis pamatė mane iš tolo. „O siekiantysis pažinimo, kalbėk! Klausk, 
ko tik nori. Pateik bet kokį klausimą - kad ir kaip miglotą, nešvankų ar 
sunkų. Kalbėk!“ 

„Garbusis išminčiau, kur mano sūnus? Ar ašjį dar kada nors surasiu?“ 

Čia kapitonas nutilo. Mes laukėm. Galiausiai vienas iš mūsų paklausė: 

— Ir ką gi jis pasakė? 

— Oi, man ir į galvą neatėjo, kad jis ką nors turėtų pasakyti! Aš jau 
pateikiau savo klausimą, tai tiesiog apsigręžiau ir nusileidau nuo kalno, 
o kai susiradau savo medį, pabudau. 

To jau buvo per daug. Taip toli nukeliauti, nuplaukti į salą pasaulio 
gale, įveikti tiek daug pavojų vedamiems žmogaus, kuris pasirodė esąs 
didžiausias kvailys iš mūsų visų! Perpykę mes užmušėm jį akmenimis (ir 
aš prisipažinsiu, kad mano akmuo buvo ne lengvesnis už kitų). 

— Kaip apmaudu, - tarė šturmanas, su gailesčiu žvelgdamas į kapito- 
no lavoną. | 

— Įdomu, kokia gi šito bėdžiaus istorija. 

— Kas gi tas jo sūnus? 

— Dabar mes niekada nebesužinosim. 

Iš visų pusių sklido šūksmai. Erzelį nutildė šturmanas. 

— Gal ir nesužinosim, bet — turiu jums pasakyti - pastebėjau, kad 
savo kajutėje, žalvariu apkaltoje skrynelėje, jis turi sąsiuvinį. Gal ten 
paaiškės mislė. Raktas jo kišenėje. 

Mes suradom raktą, nuskubėjom atgal į laivą ir atidarėm skrynelę. 
Šturmanas sugriebė sąsiuvinį ir ėmė skaityti. Skaitė labai sklandžiai. 

Man pasirodė, kad turinys jam jau buvo žinomas. Tai, ką jis skaitė, 
buvo ne laivo žurnalas, kaip mes anksčiau manėme, o kapitono praei- 


ties istorija. 


Čia turėčiau pridurti, — tarė vilkės vaikas, - kad laiškų rašyto- 
jas skaitė lėtai ir kad dažnai jam tekdavo pertraukti skaitymą, 
nes žmonės aptarinėjo pasakojimo keistenybes. Todėl jau bu- 
vo vėlu, ir laiškų rašytojas sakėsi esąs pavargęs. Jis eisiąs pall- 
sėti, perskaitysiąs likusią pasakojimo dalį vienas ir paskui mums 
perpasakosiąs. Klausytojams teko paklusti, ir minia išsiskirs- 
tė. Man davė pavalgyti (beje, pirmą kartą valgiau virtos mė- 
sos), 0 paskui tuoj nuėjau miegoti. 

Kitą rytą vos pabudęs nuskubėjau į laiškų rašytojo namą. Šį 
kartą čia buvo susirinkęs visas kaimas. Raštininkas jiems jau 
buvo kažką pasakęs, ir į mano pusę buvo svaidomi pikti Žvilgs- 
niai. Laiškų rašytojas, kurį iki tol laikiau maloniu vyruku, svie- 
dė abu laiškus man po kojom ir tarė: „Šie laiškai teisėtai pri- 
klauso tau, bet aš nebeketinu tau skaityti“. Tada, jam davus 
ženklą, pasipylė akmenys. Visas kaimas puolė mane akmeni- 
mis, ir man pasisekė, kad ištrūkau gyvas. Ir štai aš atėjau su 
visom savo žaizdom bei mėlynėm ir nebaigtu pasakojimu“. 

Vilkės vaikas viltingai pažvelgė į džiną. 

„Duok man tą laišką“, - tarė džinas ir pradėjo skaityti ilges- 
nįjį laišką nuo tos vietos, ties kuria raštininkas buvo sustojęs, 
bet vos jam tarus kelis žodžius iš žuvusio kapitono istorijos, 
vilkės vaikas jį nutraukė. 

„Palauk! Čia kažkas ne taip. Prieš man išeinant iš olos su 
tavo man duotu laišku, tu sakei, kad nemoki skaityti!“ 

„O, taip. Sakiau, - atsakė džinas. - Na, kol tavęs nebuvo, aš 
mokiausi skaityti. Supratau, kad mano nemokėjimas iš tikrųjų 
buvo nervinis sutrikimas. Susidūrus su tokiais popieriais kaip 
šie, manyje grumdavosi nekantrumas ir nuogąstavimas. Ir ta- 
da man kenkdavo nesugebėjimas sudėlioti elementus tinkama 

tvarka. Negalėdavau suvokti raidžių, žodžių, sakinių ir pastrai- 
pųjų derama tvarka. Tačiau manau, kad dabar perpratau, kaip 
tai daryti“. 

Vilkės vaikas neatrodė įtikintas, bet džinas vėl grįžo prie 
reikiamos vietos ir ėmė skaityti nuostabiai sklandžiai. 


Tai, ką jis skaitė, buvo ne laivo žurnalas, kaip mes anksčiau manėme, 0 
kapitono praeities istorija. O buvo ji tokia. 

„Nusprendęs patikėti ši pasakojimą popieriui, apskaičiavau, kad iki 
salos mums liko savaitė, ir prisimenu keistą įvykių seką, kuri mane ten 
dabar veda, o kartu, sėdėdamas savo kajutėje, bandau įsivaizduoti, kas 
ir kokiomis aplinkybėmis skaitys šią mano istoriją. Bet spėlioti turbūt 
bergždžias reikalas. Tad pradedu. Pasakosiu apie kalnų tvirtoves, apie 
čigonaites, apie vyrus, žiauresnius už visus džiunglių mėsėdžius. Pasa- 
kosiu apie slaptą rojų ir iššvaistytą jaunystę. Dar pasakosiu - bet ką čia 
aiškinti. Jūs patys įvertinsit.“ 

(Klausantis, kaip šturmanas skaito mūsų velionio kapitono istoriją, 
man toptelėjo, kad kapitonas ją parašė puikiu literatūriniu stiliumi, ir 
aš čia pat pasiryžau atkartoti tą stilių pagal savo ribotas galimybes, jeigu 
man kada nors tektų rašyti panašų pasakojimą.) 

Bet grįžkim pric sąsiuvinio, kurį skaitė šturmanas. 

„Mano gyvenimo paslaptis glūdi mano kilmėje, ir mano istorija sklei- 
džiasi narpliojant šią paslaptį. Nepažinojau nei tėvo, nei motinos — ar 
bentjų neprisiminiau. Mane rado miške išaugintą meškų. Negaliu skųstis 
savo įtėviais — jie buvo geri, ne blogesni ir ne geresni už vėliau mano 
sutiktus žmones. Tačiau atėjo diena, kai aš išmokau vaikščioti stačias ir 
ėmiau klausinėti žmogiškų klausimų. Kaip aš gimiau ir kodėl esu kitoks 
nei kiti jų jaunikliai? Kas mano tikrieji tėvai? 

Galiausiai meškos man pasakė, kad jų globos metas pasibaigė ir kad 
jeigu aš noriu sužinoti atsakymus, turėčiau nuciti ir paklausti juodosios 
meškos, kuri lankosi prie tvenkinio miško pakraštyje. 

Ten nuėjęs neradau jokios meškos - tik žmogų, Žvejojantį tame gilia- 
me tvenkinyje. 

— Tu atėjai manęs kai ko paklausti. 

— Aš atėjau paklausti meškos. 

— Tai čia aš. Iš tiesų aš esu džinas. Meškoms aš atrodau meška, o 
žmonėms - žmogus. 

— Tai aš esu Žmogus? 

— Žinoma. Ar tik tiek norėjai sužinoti? 

— Kas buvo mano tėvai? 

— Argi tai iš tikrųjų svarbu? Kūdikystėje Žmogus visada gyvūnas, kad 
ir kaip auginamas. Šiaip ar taip, atsakymas glūdi tavyje. Tau gimstant 
tavo motina tikrai buvo su tavim. Tikriausiai ir tėvas. Tu tiesiog užgniau- 
Žei tą prisiminimą. 

— Koks tai prisiminimas, jeigu aš neprisimenu? 

— Jeigu prisiminimas neateina pas tave, aš tave nuvesiu pas jį. 

Tai taręs, džinas pastvėrė mane sukeltu sūkuriu ir nukėlė prie žemos, 
saulės nutviekstos šventyklos su kolonada ir parodė į ją. 

— Tai - Atminties teatras. Tai - ne spektaklių vieta, o pastatas, skirtas 
protui lavinti ir panaudoti. Jis puikiai tiks tavo genealoginėms paicš- 
koms. Tačiau turiu perspėti dėl dviejų dalykų. Pirma, kad ir ką darytum, 
nesileisk sugundomas moters prie durų. Antra, šiame teatre tau leidžia- 
ma valgyti, bet neleidžiama gerti. 

Tada džinas mane paliko. Jis neperspėjo manęs, kad ponia prie durų 
bus nuoga, ir ji man taip meiliai nusišypsojo, kad nusprendžiau, jog pir- 
miau įeisiu į ją, O tik paskui į teatrą. 

Galų gale įėjau į Atminties teatrą. Čia ant koncentrinių laiptuotų 
lentynų buvo hieroglifais išrašyti visų planetų, gyvūnų, laivų, mechaniz- 
mų, kūno judesių, retorinių tropų ir topų archetipai, suklasifikuoti ir 
perklasifikuoti. Nervingai apsukau salę ratu. Paskui įėjau pro kitas du- 
ris ir patekau į Nevalingos atminties menę. O, kokie siaubai! Kokic bai- 
singi vaizdai ten buvo išplėšti iš manęs - Šleivasis Žmogėdra, Žiurkia- 
žmogis, Maitvanagis, Sfinksas ir Raguotasis Pranašas. Tačiau būtent ten 
patyriau tiesą apie savo kilmę, nes senolių balsų crzelynėje išgirdau, 
kaip man prabyla tėvas. 

— Klausykis atidžiai, mano sūnau, nes istorija, kurią ketinu papasa- 
koti, ilga ir sunki... 

Aš nuėjau prie stalo menės viduryje, kur buvo patiekti valgiai ir gėri- 
mai, ir klausydamasis valgiau ir gėriau. Balsas mano galvoje nesiliovė 
kuždėjęs. 

— Tiesą sakant, nesumoju, nuo ko pradėti. Gal reikėtų pradėti nuo 
vidurio? Taip, šitaip bus geriausia. Tad atidžiai klausyk... Naktis buvo 
tamsi ir audringa, ir aš buvau beveik netekęs vilties, bet pamačiau toli- 
mą šviesą. Užklumpinau aukštyn atvira kalno puse ir radau oloje prie 
ugnies sėdinčius du tamsius gauruotus vyrus. Paklausiau, ar galiu pas 
juos prisiglausti. Jie leido ir net pasiūlė maisto, kaip reikalauja jų sve- 
tingumo įstatymai. Mums valgant, mane apėmė vidinis virpulys iš bai- 
mės, kad jie gali žinoti apie mano vaikystę tarp leopardų. Tada vienas jų 
nusiriaugėjo ir, pasigręžęs į mane, tarė: „Papasakok...“ 

Šturmanas, kuris, kaip prisimenat, saloje skaitė šį žuvusiojo kapito- 
no pasakojimą įgulai, taip pat ir man, atvertė puslapį ir įbedė į jį nevil- 
ties kupiną žvilgsnį. Paskui vertė dar ir dar, kol tylomis pervertė beveik 
visą sąsiuvinį. Mes suklusę stovėjome aplink jį ratu. Tada jis nusikeikė. 

— Prisiekiu Saliamono antspaudu ir Septyniais broliais miegančiais — 
ši istorija neturi galo! Aš negaliu visko perskaityti ir neskaitysiu. Siūlau 
didžiąją dalį praleisti ir eiti prie pabaigos. 


Čia vilkės vaikas pertraukė džino skaitymą: „Istorija negali 
neturėti pabaigos, nes Dievo kūrinija yra baigtinė“. 

„Teisybė, bet vėliau Žmogus išrado begalybę“, - atsakė dži- 
nas ir nekantriai grįžo prie pasakojimo. 


Mes visi protestavome, bet šturmanas nenusileido ir pratęsė skaitymą 
paskutiniame puslapyje. 

„Man išėjus, moteris uždarė duris. Iš pradžių jos nepažinau, o paskui 
spoksojau į ją apstulbęs. Ji buvo pasenusi - pilvas nukaręs, veidas išva- 
gotas raukšlių. 

— Taip, aš ta pati moteris. Atmintis kartais krečia pokštus. Tu išbuvai 
teatre keturiolika metų. Ar ten tu valgei ir gėrei? 

Aš linktelėjau. Ji nusikvatojo ir juokėsi tol, kol ją surietė skausmas. 
Laukiau, ką dar pasakys. 

— Tu krimtai atminties sausainį ir siurbei iš užmaršties gertuvės, — 
sušvokštė jinai, - arba, sakant paprasčiau, prisiminei praeitį ir užmiršai 
laiką. 

Aš paklaikęs žvelgiau į ją, O ji tęsė: 

— O, taip, ir kol tu ten buvai, aš pastojau ir pagimdžiau tau vaiką. 

— Kas jam atsitiko? 

— Ai, aš jį palikau miško pakrašty. Turiu čia darbą dirbti. 

Kiek atokiau stovėjo džinas, kuris meškoms atrodo kaip meška, o 
žmonėms - kaip Žmogus. 

— Ilgai užtrukai. Nejaugi buvai toks kvailas ir nepaisei mano perspė- 
jimų? 

— Jeigu nebūtum manęs perspėjęs, man nebūtų šovę į galvą, kad ta 
moteris pasiruošusi būti suviliojama, ir aš nebūčiau suvokęs, kad gėri- 
mas skirtas mane sugundyti. 

— Na, ką gi, - tarė džinas. - Taip dažnai atsitinka. Tačiau dabar leisk 
man tave dar kartą perspėti, ir aš tikiuosi, kad šio perspėjimo tu paisysi 
labiau negu ankstesniųjų. Tavo sūnus gyvas. Miško pakraštyje jį pasi- 
griebė beždžionės ir augino kaip savą. Yra išpranašauta, kad jis tave 
nužudys. Man atrodo, kad vienintelė tavo viltis - nustatyti, kas jis, ir 
pačiam jį nužudyti. 

— Bet kaip aš jį surasiu? Tai neįmanoma - aš apie jį nieko nežinau. 

— Neįsivaizduoju. Negaliu tau padėti. Nebent... pasaulio pakraštyje yra 
sala, kurioje galima surasti pasislėpusįjį mokytoją ir paklausti jį bet ko. 

Tuo mūsų pokalbis baigėsi. Praėjo nemažai metų, kol aš sukaupiau 
pakankamai turto, kad galėčiau išsinuomoti laivą ir nuplaukti į savo 
tikslą. Tačiau labai stengiausi, ir nors džino nebemačiau, jis ir jo pasku- 
tinis perspėjimas man neišeina iš galvos; be to, mane, žinoma, skatina 
prisiminimas apie siaubingą mano tėvo likimą. Išsinuomotas laivas at- 
rodo pakankamai tvirtas, nors jo įgula - pasaulio padugnės ir visiškai 
nepatikima. Tik šturmanas šį tą žino apie mano istoriją ir šios kelionės 
tikslą — jis atrodo sąžiningas ir patikimas vyras. Širdis man sako, kad : 
sėkmė jau ranka pasiekiama. Dabar rašydamas girdžiu, kaip vaikinas 


marse šaukia: „Zemė! Zemė!“ 

— Štai ir viskas. - Su šiais žodžiais šturmanas nusviedė sąsiuvinį išilgai 
jūros paviršiaus, ir bangos pasiglemžė jį. Man kilo įtarimas, ir manau, 
kad ne tik man. Nusivylę ir supykę ant šturmano, mes sugrįžom į laivą ir 
pakčlėm bures plaukti namo. Laivui ėmė vadovauti šturmanas ir tai da- 
rė labai meistriškai — netgi ypač meistriškai, nes užtekdavo jam sušvilp- 
ti, ir vėjas atskuosdavo kaip paklusnus šuo, ir nešė mus į Sumatrą bei 
toliau į Vakarų žemes. Paskui vieną dieną, kelionei einant į pabaigą, 
kažkas iš įgulos priminė, kad išplaukę iš salos mes nesužvejojom nė vie- 
nos žuvies ir kad mūsų laivo vengia visi paukščiai. 

— Ką tai gali reikšti? 

— Gali reikšti tik tai, kad šitas laivas valdomas blogio jėgos, - atsakė 
kažkas. Jis išreiškė tai, ką galvojo daugelis mūsų. 

Tą naktį mes nusėlinom prie kapitono kajutės, kur dabar miegodavo 
šturmanas. Ten padvejojom ir užuodėm pro duris prasismelkiantį svilė- 
sių kvapą. Įsiveržėm vidun ir pamatėm, kad patalai vos neįsiplieskę nuo 
šturmano kūno karščio ir kad jis - ne žmogus, o džinas. Metėmės ant jo 
ir bandėm įveikti jį, bet jis atvirto į savo siaubingą tikrąjį pavidalą ir 
išskrido sukeldamas audrą. Aplink laivą trankėsi perkūnas ir žaibavo. 
Laivas ėmė skęsti. Mirties taurė teko visai įgulai. Tik aš jos išvengiau. 
Vis gilyn ir gilyn grimzdau sūkuryje, sukeltame skęstančio laivo, kol ėmė 
rodytis, kad ši jūra neturi dugno, kad aš niekada neišnirsiu ir kad van- 
dens slėgis sutraiškys mano krūtinės ląstą kaip popieriaus gniužulą. Bu- 
vau girdėjęs, kad kartais skęstantis Žmogus i extremis prieš akis išvysta 
prabėgantį visą savo praėjusį gyvenimą. Toks potyris gali būti visai įdo- 
mus. Tačiau turiu pasakyti, kad man nieko panašaus nenutiko, 0 jeigu ir 
būtų nutikę, mano būsena buvo tokia bloga, kad nebūčiau atkreipęs 
dėmesio. Regis, tokios man kilo mintys, kai sūkurys traukė mane į pra- 
žūtį, bet staiga įvijos kryptis pasikeitė, ir mane išstūmė į vandenų pavir- 
šių kaip kamštį. | 

Atsidaviau srovėms ir alpuliui. Atsigavęs susivokiau, kad esu išmes- 
tas į Beludžių krantą. Štai buvau nuogas ir leisgyvis. žemiausiame savo 
likimo kreivės taške — tuose pačiuose smėlynuose, kuriuose anksčiau 
buvau patyręs didžiausią laimę. 

Prisiminęs mudviejų duotus pažadus, patraukiau uosto link. Netoli 
tikslo sutikau malonų pilietį, kuris parsivedė mane namo, aprengė ir, 
kai atgavau jėgas, atsakė į mano klausimus. Jis žinojo apie merginą, 
kurią paminėjau, bet ne visą istoriją, todėl manė, kad ją turėčiau išgirsti 
ne išjo lūpų. Patarė nueiti ant kalvos pas tokį santoną - šventą žmogų, - 
paaiškino man, kaip jį surasti. Apie mano pamiltą beludžę jis kalbėjo 
tokiu tonu, kuris kažkodėl man sukėlė nerimą. Tad ilgai nedelsdamas 
nuskubėjau pas tą santoną. 

Santonas pasitiko mane širdingai. Jis man atrodė kažkur matytas. 
Štai kokią istoriją jis papasakojo. 

— Gerai pamenu tą merginą. Ji išvyko iš šito krašto, bet prieš tai apsi- 
lankė pas mane ir paprašė išaiškinti sapną. Sapnas buvo paprastas. Ji 
nuolat sapnuodavo krentanti į bedugnę duobę. Pati sumąstė, kad tai 
reiškia kritimą į Pragaro prarają ir kad ji prakeikta už neapsakomas 
nuodėmes. 

„Niekai, vaikeli, - pasakiau aš jai. - Vis dėlto tiesa, kad toks sapnas 
nieko gero nežada. Kritimo sapnas gali turėti tik vieną prasmę. Jis visa- 
da reiškia, kad krentančioji yra puolusi moteris, bet tau reikia bijoti 
savo šeimos ir visuomenės pasmerkimo, o ne Dievo, nes Dievas yra gai- 
lestingas ir tokius dalykus vertina kitaip“. 


( 


Čia Jolį pertraukė Balianas. 
— Santono aiškinimas nesąmoningas, nes aš dažnai sapnuo- 
ju krentąs, bet tai juk nereiškia, kad aš esu puolusi moteris! 
Jolis gūžtelėjo pečiais ir pasakojo toliau. 


( 


— Aš patariau jai palikti vietas, kur ją pažįsta, ir bėgti į gūdų mišką, kur 
jos nepasieks visuomenės pasmerkimas. Ji apsiverkė, nes nenorėjo pa- 
likti tėvų ir nenorėjo palaidoti vilties dar susitikti su savo mylimuoju. 
Galiausiai, nors ir ne visai suprasdama mano patarimą, ji paklausė, ir aš 


jos nebemačiau. 

Aš jau gręžiausi eiti, bet jis pakėlė ranką stabdydamas mane. 

— Palauk. Tai dar ne viskas. Mano akiai buvo aišku, kad ji sunkiai 
nėščia. Tik dėl savo naivumo pati to nežinojo. Taigi, kai jos sunerimusi 
šeima surengė paiešką ir buvo surastas jos kūnas, jai mirus nuo išseki- 
mo miško pakraštyje, buvo ženklų, kad ji pagimdė, bet kūdikio ieškoto- 
jai nerado nė padujų. Viskas - pasakoti baigiau. 

Aš puoliau raudoti. Ir kažkas mane trikdė. Staiga suvokiau, kas trik- 
do - tas pažįstamas svilėsių kvapas. Mudu nuožmiai susiėmėm (jis išlu- 
po man akį), bet galiausiai nesugebėjau jo sulaikyti (nes džinas keičia 
pavidalus vieną po kito), ir jis noriai liovėsi apsimetinėjęs santonu, kad 
ištrūktų iš mano gniaužtų. 

Aš susimąsčiau. Ji mirė, jeigu džinas kalbėjo tiesą, bet gali būti, kad 
mano vaikas gyvas. „Tik surasdamas savo vaiką galiu įprasminti savo iki 
šiol beprasmį gyvenimą“. Vis dėlto nesumojau, kaip man imtis paieškų. 
Galų gale pagalvojau apie tuos, kurie rūpinosi manimi kūdikystėje. Su- 
grįžau pas beždžiones. Paprašiau savo įtėvių pagalbos ir patarimo. Jie 
atsakė pirmiausia paklausią savo senolių nuomonės. 


(- Ir kuo gi taip patrauklios tos istorijos apie kalbančius gyvū- 
nus? — įterpė Jolis savo pastabą. - Matyt, čia pasireiškia mu- 
myse esantis vaikas. Vaikai gimsta veikiami kažkokios gyvūnų 
magnetizmo galios ir meilei suteikia gauruotos meškos pavi- 
dalą, o baimei - didžiulio vabzdžio.) 


Manau, jog tie, kas neturėjo garbės tarp jų pagyventi, kaip gyvenau aš, 
nesuvoks, kad beždžionių visuomenė valdoma tvarkos bei hierarchijos ir 
kad svarbius sprendimus priima senolių taryba. Laukiau keletą dienų, kol 
susirinks ta taryba, ir dar savaitę, kol man atsakys. Jie man užminė mįslę ir 
liepė nesiliauti ieškojus, kol nerasiu, kas ją įmins. Mįslė buvo tokia: 


Klausiu apie septynetą jau įvardytų. 
Neklystančių, neužmirštamų, kartu ir senų, ir naujų. 
Tas, kas vaikšto tame septynete, vaikšto ir gyvenime, ir mirtyje. 

Taigi aš, našlaitis ir atstumtasis, be galo klajoju žeme, klausinėju visų 
tos mįslės įminimo ir ieškau savo vaiko. 


Džinas baigė skaityti. 

„Dabar aš gailiuosi, kad jį nužudžiau, - tarė vaikinas. - Bet 
aš čia nesuprantu. Kodėl jis supyko ir kodėl paliejo vandenį?“ 

„Kitame popieriuje, kurį tau daviau ir kurį tu jam parodei, 
buvo mįslės įminimas. Štai kodėl jis supyko ir kodėl laiškų ra- 
šytojas, susigaudęs, kas yra kas, liepė akmenimis išguiti tave iš 
kaimo“. 

„Nesuprantu. Nieko nesuprantu“. 

Tada džinas, atsiėmęs ir antrąjį popierių, pasakė jam mįslės 
įminimą, apsivertė ant šono ir pavaizdavo miegąs. 

Mįslės įminimas nieko neišsprendė, ir vilkės vaikas liko bai- 
siausiai suglumęs, bet jam teko tenkintis tuo, ką turi. Įtemptai 
galvodamas jis sugrįžo tais pačiais takais ir surado valdovo ke- 
lią, vedantį į sultono rūmus. Ten jis papasakojo visą istoriją 
sultonui ir jo dvariškiams labai panašiai kaip aš tau. Visi daug 
klausinėjo ir aptarinėjo. 

„Keistenybių keistenybės! - sušuko Ruknabado sultonas. — 
Ką gi visa tai reiškia?“ 

„Tai reiškia, — tarė protingiausias jo dvariškis, kuris vienin- 
telis atidžiai sekė viską, kas dėjosi, — kad šitas vaikinas yra 
minkštaprotis, minkštapročio sūnus ir minkštapročio anūkas. — 
Patylėjęs pridūrė: — Ar jis čia ką nors perprato?“ 

Dvariškio įvertinimas buvo lemiamas, ir vilkės sūnų visam 
laikui ištrėmė iš sultono rūmų ir jo žemių. 

— Aš visiškai sutrikęs, - tarė princas, manydamas, kad neši- 
kas baigė pasakoti. - Koks čia ryšys? 

— Tu nekantrus, - atsakė nešikas. - Pabaigos dar neišgirdai. O 
baigėsi viskas tuo, kad po daugelio nuotykių ir nesėkmių iš- 
tremtasis jaunuolis įsikūrė Bagdade ir ėmė dirbti nešiku. O 
dabar turiu tau pasakyti, kad tas jaunuolis buvau aš. 

— Turėjai įdomų ir spalvingą gyvenimą, - pripažino princas 
ir susimąstė. Po kurio laiko vėl prabilo. - Dabar, išgirdęs tavo 
pasakojimą, suprantu, kad tą mislę ir jos įminimą seniai Žino- 
jai, dar prieš sutikdamas Vašo ir stebukladarį krikščionį, ir daug 
seniau, negu sutikai tą ponią sode. 

— "Taip, 1š tikrųjų, - sutiko nešikas šypsodamasis. 

— Bet nieko nedarei? 

— Tiesa. Man niekada nešovė į galvą, kad aš ką nors turė- 
čiau daryti. 

— Tu tikrai minkštaprotis, - nusprendė princas. - Toks minkš- 
taprotis, kad tau nėra ko tikėtis, jog aš padėsiu tau prasimušti, 
tik džiaukis, kad išneši gyvą kailį. 


( 


Jolis mėšlungiškai išspaudė pastaruosius žodžius ir nutilo. 


18 


Interliudo pabaigos tęsinio pabaiga 


Kaip negražu. Atrodo, kad aš visai sujaukiau šitą istoriją. Man 
tiesiog bloga iš gėdos ir nuovargio, ir aš dėkoju Dievui, kad viso 
to nemato koks nors kasasijūnų meistras varžovas. Kad bent 
Balianas liautųsi klausinėjęs. Aš turiu būti mandagus, bet ne- 
abejoju, kad jo pavyzdys kursto kitus. Sukaupsiu jėgas, tikiuo- 
si, jau paskutiniam šuoliui. Bijau, kad šiame epizode nesubliz- 
gėsiu... 


Stojo tyla. Tada pasigirdo: 

— Bet, Joli, aš visai nesuprantu. Tavo papasakota istorija ne- 
paaiškina, iš kur beždžionės žinojo „septynių jau įvardytų“ mįs- 
lės įminimą. — Tai buvo Balianas. 

Vienuolis pritarė. 

— Taip, tai tik dar kartą rodo, kad jos žinojo mįslę. 

— Ir kaip išėjo, kad tą pačią mislę užminė krikščionis mer- 
gaitei sode? 

Šį kartą Jolis abiem kumščiais sutrinksėjo sau per galvą. 

— Oi, koks aš nepataisomas kvailys! Aš praleidau visos isto- 
rijos esmę! Na, gerai, sugrįžkim šiek tiek atgal. 

Jolis nutilo ir stengėsi susikaupti. Jam nutįso seilė, ir vienas 

lašas nusliuogė ant smakro galo, kur pakibo virpėdamas. Pas- 
kui, jam pradėjus kalbėti, lašas nukrito. 

— Jūs prisimenat, kad žmogus, kuris užaugo tarp beždžio- 
nių, pradėjęs ieškoti savo sūnaus, kreipėsi į beždžionių tarybą. 
Štai ką man reikėjo padaryti - paaiškinti, į ką ir kokiomis ap- 
linkybėmis kreipėsi pačios beždžionės. Pabandysiu tai pada- 
ryti dabar. 

Jūs taip pat prisimenat, kad kiek anksčiau aš buvau pasišo- 
vęs papasakoti „Pasakojimą apie du neužaugas“, bet mane at- 
kalbėjo — esą pasakojimas per ilgas. 

— „Pasakojimas apie du neužaugas“ ne toks kaip kitos tavo 
istorijos, trumpos ir paprastos. Jis tikrai perdėtai sudėtingas 
ir ilgas — jį dar vadina „Labirinto kalbėjimu“. Malonėk dabar 
nepasakoti. 

— Aš ir nepasakosiu, — atsakė Jolis. — Tiesiog norėjau at- 
kreipti dėmesį į to pasakojimo ilgumą, kad suprastumėt, ko- 
dėl Iblis, dykumoje pasakodamas šią istoriją krikščioniui, vi- 
duryje padarė pertrauką kai kuriems tos istorijos motyvams 
aptarti. Kadangi Iblis ir atsiskyrėlis buvo linkę prie teologinių 
temų, netrukus juodu ir sušneko apie tai. Būtent per šį apsi- 
keitimą nuomonėmis Iblis pasakė krikščioniui, kad jis, Iblis, 
sukūrė pasaulį ir viską, kas jame yra. 

„Tr tave sukūriau aš, o ne Dievas, - gyrėsi Iblis. - Aš aprėpiu 
žmogų ir visus jo kūrinius. Esu visagalis ir visažinis“. 

Krikščionis tai užginčijo, ir kilęs kivirčas baigėsi tuo, jog Iblis 
pareikalavo, kad krikščionis užmintų jam mįslę ar galvosūkį, 
kurio jis negalėtų išspręsti, nes kitaip krikščioniui teksią ne- 
dviprasmiškai pripažinti Iblio visažinystę ir pasaulio sukūrimą 
Blogio principu. Kai iššūkis buvo priimtas, Iblis pratęsė „„Pasa- 
kojimą apie du neužaugas“. Aš tikrai manau, kad turėčiau pa- 
teikti jums šiokį tokį supratimą apie šią istoriją, kadangi... 

— Ne, Joli. - Bulbulio „ne“ nuskambėjo kaip aimana. 

— Gerai, žodžiu, kai pasakojimas galiausiai baigėsi, krikš- 

čionis grįžo prie žaidimo su trimis norais, kuriuos jam pasiūlė 
Iblis (taip, kaip aš jums jau apsakiau). Tik aš nepaminėjau, — 
kad būtų paprasčiau (to visada siekiu), - jog krikščionis, pali- 
kęs dykumą po pirmojo susitikimo su Ibliu ir metęs atsiskyrė- 
lio gyvenimą, kad taptų galingu burtininku, daugelį mėnesių 
mąstė ir ieškojo galvosūkio, kuris pakirstų Iblio pretenzijas. 
Paskui, po metų, jis sugrįžo į dykumą su misle, kurią manė 
esant neįmenamą ir patenkinančią jo poreikį palaužti Iblį. (Bū- 
tent šia prasme mes sakome: „Kiekvienas klausimas yra atsa- 
kymas į kokį nors kitą klausimą“.) Tačiau, prieš išklodamas, 
kas nutiko, kai krikščionis antrą kartą susidūrė su Ibliu, turiu 
papasakoti, kur jis rado tokią mįslę, o tam reikia šiek tiek pa- 
pasakoti apie Vašo. 

Tai štai Vašo buvo stebuklingas beždžioniukas, sukurtas 
krikščionio kerų. Krikščionis žavėjosi juo ir davė jam daug lais- 
vės, bet šią laisvę beždžioniukas išnaudojo apmąstymams. Jis 
žinojo, kad jį sukūrė burtai ir kad burtai gali jį sunaikinti. Jo 
būtis atrodė tokia pat netvari ir efemeriška kaip muilo burbu- 
lo. Kai krikščioniui nusibosią, jis jį sunaikinsiąs, bet Vašo ne- 
norėjo, kad jį ištiktų toks likimas kaip stiklu maitinamą danie- 
lių arba anekdotus pasakojantį homunkulą, tačiau ką jis gali 
padaryti, būdamas keleto kerėtojo rankos mostų kūrinys? Vie- 
ną dieną, prislėgtas tokių niūrių minčių, jis liuoksėjo nuo me- 
džio ant medžio ir atsidūrė sode, kurio dar nebuvo matęs. Apa- 
čioje, pievelėje, buvo išsitiesusi jauna ponia. Ji sušvilpė beždžio- 
nei ir ženklu parodė, kad ateitų pas ją. (O kad nesukelčiau bergž- 
džių lūkesčių, turiu pasakyti, kad ši ponia ir ta mergaitė sode, 
kurią vėliau sutiko krikščionis, buvo ne tas pats asmuo. Visai ne 
tas pats!) Vašo padarė kaip lieptas ir, nusileidęs į pievelę, žemai 
nusilenkė ir kreipėsi į ją mandagiais žodžiais. 

Ponia nusišypsojo. „Aš ieškau šachmatų partnerio, - tarė 
jinai. - Tu atrodai tinkamas. Tai gal sėskis ir, kol mes žaisim, 
papasakok ką nors apie save“. 

Ir vėl Vašo padarė kaip lieptas ir nė pats nepajuto, kaip ėmė 
dėstyti jai savo apmąstymus apie mirtingumą bei nuogąstavi- 
mus dėl išnykimo atkerėjus. | 

Ponia užjautė ir buvo linkusi padėti. „Žinai, ką tau reikėtų 
daryti, —- patarė jinai: - pabandyk įtikinti jį, kad, sukurdamas 
tokią šaunią ir protingą beždžionę kaip tu, jis sukūrė daugiau, 
negu pats suvokia, - šį tą daugiau negu savo sąmonės atspindį. 
Užmink jam neįmenamą mįslę“. 

„Kad aš nežinau tokios“. 

„Aš tau pasakysiu“. Ir ji pasakė. 

Beždžioniukas turėjo abejonių, bet parėjęs namo atsitūpė 
priešais savo šeimininką ir pareiškė, kad jis - stebuklingoji bež- 
džionė Vašo - sugalvojo mįslę, kurios jo šeimininkas niekada 
neįmins. Beždžionės nuostabai, krikščionis labai susidomėjo 
neįmenamos mįslės galimybe. Juodu bemat suderėjo: krikš- 
čionis pažadėjo, kad jeigu jam nepavyks įminti mislės, jis nie- 
kada neatkerės savo beždžionės. Šitaip Vašo tapsiąs nemirtin- 
gas. Tada beždžionė pasakė: 


„Klausiu apie septynetą jau įvardytų. 
Neklystančių, neužmirštamų, kartu ir senų, ir naujų. 
Tas, kas vaikšto tame septynete, vaikšto ir gyvenime, ir mirtyje“. 


Krikščionis susimąstė. „Čia reikia pagalvoti, - tarė jis. - Su- 
grįžk čia kas vakarą, kol aš arba pasakysiu tau mįslės įminimą, 
arba pasiduosiu. Beje, ką tu veiki dienos metu?“ 

„Kasdien einu į sodą žaisti šachmatais su jauna ponia. Nie- 
ko negali būti padoresnio. Už ją ir augalai aistringesni“, - at- 
sakė beždžioniukas. 

Krikščionis atsainiai linktelėjo ir paleido jį. 

Beždžionė kas vakarą sugrįždavo į namus pas stebukladarį 
krikščionį ir kas vakarą krikščionis išsiųsdavo jį nieko neatsa- 
kęs. Galų gale krikščionis pripažino pralaimėjęs. „Pasiduodu. 
Koks atsakymas?“ 

„Neįsivaizduoju, - prisipažino beždžionė (nes ponia jam ne- 
pasakė atsakymo). — Aš galvojau tik apie mislę, o ne atsaky- 
mą“. 

„Ak, tu pusgalvi, - suklykė krikščionis. - Kiekvienas kvailys 
gali sugalvoti mįslę, kuri visai neišsprendžiama! O aš čia visą 
savaitę kasdien gaištu...“ 

„Taip ir yra, - atšovė beždžionė. - Septynios savaitės dienos“. 

Jis išsigelbėjo. Krikščionis, pakankamai nusiraminęs, pri- 
pažino, kad myslė gera. „Sukūriau protingesnį už save“, - su- 
šuko jis. | 

Čia Jolis pertraukė save: 

— Nesuprantu, ko jis nustebo, nes kas gi nėra girdėjęs tokio 
pasakotojo, kuris kvailesnis už savo sumanytą pasakojimą? 

Iš tikrųjų jis sukūrė pabaisą, nes jųdviejų suderėjimas reiš- 
kė, kad, krikščioniui išsižadėjus savo magiškųjų galių ir vėliau 
mirus, beždžionė išliko ir įgijo nepaprastą statusą bei galią. 
Na, o krikščionis, praėjus kiek mažiau nei metams, sugrįžo į 
dykumą ir pateikė mįslę Ibliui, ir šis žaibo greičiu išpyškino 
teisingą atsakymą. Krikščionis buvo sugniuždytas ir jam teko 
pripažinti Iblio visažinystę. Nors jis dar turėjo nepareikštų norų 
ir jo dar laukė daug nuotykių, nuo tos akimirkos tamsus šešė- 
lis jam užgulė širdį. Nors ta mįslė jau dukart jam buvo pakišu- 
si koją, — Vašo su ja laimėjo laisvę, o Iblis ginčą, - krikščionis, 
žinia, pasinaudojo ja ir trečią kartą —- su ponia sode, ir vėl tai 
baigėsi blogai. Štai jums istorija apie mįslių varžybas tarp bež- 
džionės, krikščionio ir velnio. 

Jolis pergalingai apsidairė. 

Bet dabar Balianas jau buvo įgudęs įžvelgti spragą. 

— Vis dėlto man neaišku. Iš kur ponia sode gavo tą mįslę? Ir 
kaip ta mislė išplito tarp beždžionių? 

— Aha! Taip, mums reikia truputį sugrįžti atgal, jeigu tu reika- 
lauji, kad būtų išdėstyta kiekviena smulkmena. Prisiminkim 
beždžiones, kurios žadėjo padėti žmogui, ieškančiam savo 

vaiko. Jų senoliai sušaukė tarybą aukštai kalnuose. Buvo labai 
šalta, tokiame šaltyje gali... | 

Čia Bulbulis taip tarsi suaimanavo, tarsi nusižiovavo, kad 
užgožė keletą žodžių. 

— ...tuo labiau paprasta beždžionė. Daug negaišdamos, jos 
priėjo prie išvados, kad, norint padėti jų įvaikiui dėl jo, regis, 
neigyvendinamo siekio, reikia protingesnės galvos negu jų. 

"Tada prabilo senolis, matęs daug pasaulio. „Mes stokojam 
žmonių išprusimo ir patirties — reikia tai pripažinti. Bet kai aš 
buvau Bagdade ir soduose vogiau bananus, pamačiau vieną 
tokį iš mūsų giminės, kuris — neabejoju - mums gali padėti, 
nes jis sėdėjo sode ir ne tik šnekėjosi su viena ponia, bet ir 
žaidė šachmatais su ja“. 

Kiti sutiko, kad tai tikrai turėtų būti ypatinga beždžionė, ir 
nieko nelaukiant į Bagdadą buvo išsiųsta delegacija. Jie labai 
nesunkiai surado sode beždžionę ir paaiškino kilusią bėdą. Va- 
šo klausydamasis vis labiau ir labiau įsitikino, kad to žmogaus 
siekis beviltiškas. Tačiau jis norėjo pasirodyti išmintingas. Io- 
dėl ta fatališkai miglota orakulo maniera, kuriai pasidavė jau 
ne vienas šios istorijos veikėjas, pasakė „septyneto jau įvardy- 
tų“ mįslę ir pridūrė: „Sakykit jam, kad klajotų po miestus ir 
kaimus ir visiems, ką sutiks, užmintų šią mįslę. Tik radęs ką 
nors, kas įmins mįslę, gali liautis ieškojęs. Tada jo klajonės te- 
sibaigia“. 

Tai sakydamas Vašo manė, kad sūnaus jis niekada nesuras, 
nes tuomet jis buvo ką tik išgirdęs mįslę iš ponios sode, tad ir 
mįslės įminimas, ir to žmogaus siekis jam atrodė vienodai ne- 
įmanomi. | 

O jo klausiusios beždžionės suprato, kad asmuo, kuris įmins 
mįslę, ir bus to žmogaus sūnus. 

O tas žmogus, išklausęs mįslę ir beždžionių parneštą žinią, 
suprato, kad jeigu jis suras, kas įmena mįslę, jam nebebūsią 
ko tikėtis, nes tai būsiąs ženklas, kad jo paieškos beviltiškos. 

Todėl jis suirzo ir išmetė puodelį, kai mįslę įminė vaikinas, 
augęs tarp vilkų. 

O Iblis, slypėjęs už viso to, sumanė taip, kad myslė bus įmin- 
ta ir sūnus surastas tik tėvo mirties kaina. 

Tai buvo mirtina prasmių gausa. 

Dabar aš noriu atskleisti Iblio vaidmenį šioje istorijoje. DŽi- 
nai čia buvo skirtingos Iblio apraiškos, nes nors jo vardas ir 
išvaizda — legionas, jo piktybiškoji esmė — viena. Iblis buvo 
džinas dantytoje oloje, šturmanas laive, džinas, žvejojantis tven- 
kinyje, santonas ant kalvos - tai vis Iblis. Be to, jis buvo pasi- 
vertęs šachmatininke sode, kad sužlugdytų krikščionį. Iblis įmi- 
nė mįslę todėl, kad pats ją sugalvojo. Visa ši istorija yra jo 
sumanyta ir sužaista. 

— Tai kodėl Iblis sumeistravo įvykių grandinę, kurioje Vašo 
perdavė mįslę beždžionių tarybai, 0 šioji - Žmogui, augintam 
beždžionių, ir tuo pat metu padarė taip, kad vilkės vaikas 
įmintų savo tėvo mįslę? Ar vien iš piktybiškumo? - paklausė 
Balianas. 

— Ne, nors tikra tiesa, kad Iblis mėgaujasi žmonijos kankini- 
mu. Ne, čia dalykas susijęs su lemtingumu. Ar jūs Žinot tą gar- 
sią seną istoriją apie žmogų, kuris nukeliavo į Bagdadą, kad 
išvengtų mirties? 

— Nereikia, Joli, prašau tavęs, - paskubom įsiterpė Bulbulis. 

— Na, žodžiu, Iblis norėjo parodyti lemties keistumą. Kas gi 
yra lemtis, jeigu ne schema? Iblio akimis, žmogaus gyvenimas 
beprasmiškas. Todėl Iblis sumanė jam bent schemą suteikti. 
Iblio mąstysena tvarkinga, ir ši mįslė (glausta mintis, pateikta 
silogizmo forma) jam patinka. 

Taigi, šiaip ar taip, būtent Vašo perdavė velnio mislę bež- 
džionių tarybai, ir beždžionės ją vertina iki šiol. 

Balianas nerimo: 

— Tu sakei, kad tai - pamokomoji linksmųjų dervišų istorija. 
Kokia čia pamokanti mintis? 

Jolis perskrodė pirštais plaukus (tai buvo sunku, nes plau- 
kai buvo sulipę nešvarumais) ir tada atsakė: 

— Kai kas įsivaizduoja, kad kai kurių istorijų moralė ta, jog 
už klausimą baudžiama, kitose istorijose baudžiama už tai, jog 
neklausiama. Todėl blogų padarinių turi ir veiksmas, ir neveik- 
lumas. Kiti įsivaizduoja, kad čia alegorine forma kalbama apie 
vaiko sumišimą dėl lytinio akto. O man pačiam visada atrodė, 
kad tai gana paslaptinga parabolė apie perėjimą nuo žodinės 
prie rašytinės kultūros, bet gal tai tiesiog mano amato nulem- 
tas požiūris. 

— Visa tai labai pinklu, Joli, - tarė vienuolis. Ir padvejojęs 
pridūrė: — Tačiau tokia prasmių ir aiškinimų gausa yra tas pats, 
kas prasmės nebuvimas. 

Balianas nebenorėjo klausti, bet galiausiai nesusilaikė. 

— Aš dar neperprantu dviejų dalykų, Joli. Kas nutiko mer- 
gelei miške - tai, kuri permiegojo su vilkės vaiku, kai tas lei- 
dosi į žygi, 1r ar neliko Ibliui dar vienas noras? 

Bulbulis apsižliumbė, bet Jolis atsakė: 

— A, taip, „Miško mergelės ir jos pagimdyto sūnaus nuoty- 
kiai“. Painoka istorija, bet turiu ją papasakoti. 

Ir jis papasakojo. Klausytojams skleidėsi stebuklas po ste- 
buklo — tai buvo pasakojimas apie skrendančius žirgus, vai- 
duoklių pilis, pagrobtas princeses, grėslius neskraidančius 
paukščius, svaiginančius eliksyrus ir beždžiones: skaičiuojan- 
čias beždžiones, žudančias beždžiones, pamėkliškas beždžio- 
nes, karūnuotas beždžiones ir beždžiones, ryjančias save - bet, 
o Dieve, kaip Balianui norėjosi miego! 


Galiausiai jis užmigo. Sapnavo, kad virš jo palinko raukšlėtas 
ir apsilaupęs veidas. Krūptelėjo supratęs, jog tai Zuleika, smar- 
kiai nusigrimavusi, kad atrodytų kaip sukriošusi senė, ir jog ji 
laukia, kol jis atsikels. 

— Eime, - tarė ji. - Truputį pasilinksminsim. 

Jie išėjo iš Zuleikos būdos, ir jis nustebo pamatęs, kad yra 
ankstyva popietė, prekyba aprimusi, o krautuvininkai gatvėse 
šlaksto vandenį, kad nekiltų dulkės. Juodu išskubėjo iš preky- 
binės dalies link vilų ir smagumų rūmų, išsidriekusių aplink 
Dramblio ežerą. 

— Pakelk mane, - paprašė Zuleika. 

Balianas stumtelėjo jos sėdynę. Ji užsirangė aukštyn, paskui 
ištiesė jam ranką, ir štai jie jau sėdi ant sienos, juosiančios vienų 
rūmų sodą. Buvo smagu vėl pasijausti išdykusiais vaikais. Jis 
pagalvojo, ar čia juodu atėjo vogti iš sodo. Abu patyliukais nu- 
šoko į krūmus. Jiems ropojant tuneliais po nusvirusiomis šako- 
mis, ėmė lynoti. Sodo viduryje ant pagalvių buvo išsitiesusi žmo- 
gysta. Balianas atpažino moterišką davadaro stotą. 

Dulksna buvo tokia menka, kad davadaras, nugrimzdęs į 
snaudulingas svajas, jos nepaisė. Krūmuose sumirgėjo pamėk- 
liški vaivorykščių nėriniai. Iš žalvarinės smilkyklės, šildančios 
ir drėkinančios davadaro opijų, kilo garai. 

Medžiuose Balianui už pakaušio pasigirdo tarškėjimas. Už- 
vertęs galvą, jis pamatė beždžioniuką ir šalia jo, sėdintį ant tos 
pačios šakos, Žmogų sučiurusiu baltu turbanu ir apsiaustu. Pas- 
tarasis nušoko prie jųdviejų ir ėmė šnibždėtis su Zuleika. Iš 
kitos sodo pusės atsklido juokas, ir netrukus iš už pergolės 
atitipeno dvi merginos. 

Zuleika parodė jas. 

— Chatuna ir Zamora, - sušnibždėjo jinai. 

Merginos prisėlino prie davadaro opijaus taurės ir, prisisė- 
musios rieškučias, vogčia nusliūkino atgal, ir, traukdamosi to- 
lyn į sodą, ėmė čiaumoti. Sodo pakraštyje kilo trumpos pešty- 
nės dėl hamako, kuriame netrukus įsitaisė Zamora ir vangiai 
rąžydamasi užmigo. Chatuna sugrįžo į gėlyną ir ėmė vaikšti- 
nėti palei jo vandentakius. Vandentakių sankirtoje buvo žuvų 
tvenkinys. Chatuna stabtelėjo ir, atsispindėdama vandens pa- 
viršiuje, žvalgėsi į Žuvis. 

Zuleika atsigręžė į Balianą. 

— Lauk ir žiūrėk. Ateis tavo eilė. 

Tadaji išlindo iš krūmų ir, tyčia raišuodama, nukėblino prie 
merginos. Chatuna verkė, ir jos ašaros tekšnojo į vandenį. Zu- 
leika priėjo arčiau, atsistojo merginai prie peties ir pasilenku- 
si pažvelgė į tvenkinį. 

Chatuna, užuot atsigręžusi, prabilo tiesiai atspindžiui. 

— Senoji moterie, ką tu čia veiki? 

— Atėjau ieškodama tavęs arba tavo sesers. Esu čia tam, kad 
patenkinčiau visus jūsų troškimus. 

— Tu nepanaši į tokią, kuri patenkintų visus mano troški- 
mus, — tarė Chatuna, įdėmiai nužvelgdama sulinkusią apsi- 
siautusią žmogystą. 

— Norėjau pasakyti, kad galėčiau parūpinti jums visus troš- 
kimus, - skubiai pasigirdo atsakymas. 

— Čia jau kas kita. Ar tu opijaus sukeltas regėjimas? 

— Jeigu nori, taip. Kodėl tu verki? 

— Mūsų tėvas laiko mus uždaręs šiame sode. Jis niekada ne- 
leis mums ištekėti. 

— Gerai pasakyta: „Kai mergaitei prasideda mėnesinės, ar- 
ba išleisk ją už vyro, arba palaidok“, - Zuleika šį posakį išvog- 
ravo kimiu balsu ir nešvankiai sukrutino pirštais. 

— Teisybė. Vyrai ir laikas aplenkia šį sodą. - Chatuna paniro 
į melancholiškas mintis, o paskui atsigręžė į Zuleiką. - Ir ką gi 
tu man nori parduoti arba pasiūlyti? 

— Siūlau, ko tu geidi - vyrų. 

— Ar tokia sena boba dalija vyrus, kaip kiti - duonos plute- 
les skurstantiems ir vertiems? 

— Aš tau siūlau septynis vyrus. Kurį tik tu nurodysi iki šito 
skaičiaus, aš parūpinsiu tau ir atvesiu Į šį sodą, kai tavo tėvas 
miegos. Šitą vietą galiu paversti tikrais spąstais vyrams. 

— Senoji moterie, tu man visa tai siūlai? Kodėl? 

— Aš turiu draugą. - Čia Zuleika sušvilpė, ir iš krūmų išlin- 

do žmogus su turbanu. Chatuna įtariai dėbtelėjo į jį. - Ir jis 
turi draugą. Jo draugas labai bjaurus, gauruotas, kreivais dan- 
timis. 

Žmogus su turbanu vyptelėjo atsigręžęs į krūmus. Balianas 
pasišlykštėjęs pakėlė žvilgsnį į beždžionę. Beždžionė droviai 
pažvelgė žemyn. 

— Ir už tai, kad aš pergulėsiu su septyniais, kurių geidžiu, 
turiu pergulėti su vienu, kurio niekas negeidžia? 

— Ne, mes taip nedarom. Mes norėjom pasiūlyti žaidimą fan- 
tais. Jeigu tie septyni norės tavęs ir tu jiems visiems suteiksi 
orgazmą, tada mes užmokesčio iš tavęs neprašysim. O jeigu 
tau nepavyks, turėsi pergulėti su mūsų draugu. 

— Tai juokinga. Jie visi gulės su manim, nes aš graži. 

— Žinoma, graži. 

— Aš manau, kad tu esi džinas. Džinai pamišę dėl tokių žai- 
dimų. 

— Jeigu nori, taip. 

— Bet kokį vyrą, kurio geidžiu! - Ji suplojo rankomis. - Štai 
ten yra grotelės. Aš rinksiuosi iš ten. 

Žmogus su turbanu atsisėdo ant laiptų. Zuleika nuskubėjo 
paskui Chatuną šaukdama jai: 

— Dar vienas dalykas. Kad ir ką darysi, nieko nesakyk tiems 
vyrams, nes kerai išsisklaidys. Ir atsimink - turi septynis pasi- 
rinkimus. Neskubėk. 

Davadaras per miegus neramiai sukrutėjo. Grotelės buvo 
tolokai, ir dabar Balianas nugirsdavo tik jų audringo pokalbio 
nuotrupas. 

— Viena būtina sąlyga. Jo užpakalis turi būti nestoras. 

— Man visada atrodė, kad svarbiausia - rankos. 

— Neįmanoma iš anksto nuspėti, ar jo krūtinė bus plaukuota. 

— Man reikia pasirinkti kuo įvairesnių. | 

Apdujęs nuo kaitros jis sėdėjo krūmuose ir klausėsi. Saulė 
jau buvo nusėdusi už namų, bet dienos šiluma kilo iš žemės. 

Beždžionė medyje atsainiai žiaumojo bananą. Laikas bėgo, už- 
ėjo prieblanda, ir ūksmėje pasklido rožių kvapas. Galų gale... 

— O kaip va šitas? Jeigu šitą paleisiu, ar rasiu kitą tokį gerą? — 
Chatuna išsirinko pirmąjį. 

Zuleika nuskubėjo ir išėjo pro šoninius vartelius. Chatuna 
sugrįžo laukti prie žuvų tvenkinio. Zuleika sugrįžo vesdamasi 
už rankos jaunuolį užrištomis akimis. Raištį nuėmus, atsiden- 
gė jo gražios it gazelės akys. Juodu su Chatuna tylomis nuėjo į 
vasaros paviljoną. Jaunuoliui grįžtant, žmogus su turbanu už- 
ėjo jam už nugaros ir trenkęs lazda jį apsvaigino. 

Ši eiga buvo pakartota. Antras išrinktasis buvo pirklys in- 
das, trečias — lieknas beduinas, ką tik atvykęs iš kaimo. Ga- 
liausiai Balianui nusibodo, ir, išėjęs iš krūmų, jis leidosi vogčia 
apžiūrinėti sodo. Jo lengvo lunatiško pėdinimo garsas grimz- 
do kurtinančiame cikadų svirpime. Sodo prieblandoje jo akį 
visur traukė ir stebino voratinkliai ir lapijos gijos bei raizgi- 
niai, kurie jam atrodė nusileidę iš dausų, kad susietų augaliją 
su žvaigždėmis. Šitaip šliaužiantieji augalai ir vijokliai lipa sie- 
nomis ir pinučiais žvaigždžių link, jų augalines aistras kurs- 
tant neregimoms jungtims. Nebematomų gėlių kvapai į jį dvel- 
kė ezoterinėm savybėm, ir jis jautėsi žengiąs per tamsų astra- 
linių įtakų lietų. Atvirose sodo erdvėse viešpatavo davadaro. 
vaškinė kaukė, miegantis veidas, kuris, nulietas mėnesienos, 
rodėsi lyg Šiurpus šios vietos totemas. Balianas privengė šio 
ploto ir sėlino iš tankmės į tankmę - rytinių platanų, tuopų bei 
kiparisų — vaismedžių link. 

Vaismedžių sode tarp skarotų medžių su nusidabrintais apel- 
sinais buvo ištiestas Zamoros hamakas. Jis atsistojo šalimais 
taip, kad apšviestas buvo tik profilis, tarsi būtų pusė žmogaus. 
Tai buvo pavojinga. Kas, jeigu ji pabus? 

Chatuna šaukė Zuleikai, kad jai atvestų juodaodį. Zamora 
pabudo. Žvilgsnis atrodė nesutelktas, bet lūpos prasivėrė ir 
prabilo. 

— Kas tu toks? Kur tarnai? Ar tu - opijaus sukeltas regėji- 
mas? 

Jis pajuto baimingą virpulį, bet nurimo patikinęs save, kad 
šiame keistame sapne jam nėra ko prarasti. Koks skirtumas, 
ką jis pasakys? 

— Jeigu nori, taip. Esu čia tam, kad patenkinčiau visus tavo 
troškimus. 

— Aš neturiu troškimų. Aš visai nebenoriu judėti ar ką nors 
daryti. 

Ir iš tiesų ji atrodė labai patenkinta. Matyt, naktinio vai- 
duoklio vaidmenyje aš niekam tikęs, - pamanė jis. 

Kažkur tolumoje Chatuna šaukė: 

— Bet aš noriu franko! Noriu netikėlio franko! 

Zamora su Balianu nusišypsojo mįslingai sutartinėmis šyp- 
senomis - tai yra Balianas nusišypsojo kartu su ja, bet nežino- 
jo kodėl. Zamora atidžiau į jį pažvelgė. 

— Tu nesi opijaus sukeltas regėjimas. Patrink rankas. 

Balianas patrynė. Jo delnų prakaite pasirodė nešvarumų siū- 
leliai arba kirmėliukai. 

— Taip ir maniau. Tu - žemės padaras. Kaip ir daržovės, mes 
visi gimstam iš Žemės ir turim tuos pačius žemus poreikius. Bet 
prieš tau mane pažadinant aš mačiau tikrą regėjimą. Priešais 
mane stovėjo moteris. Jos veidas buvo baltas kaip plėnūnė, o 
rankoje ji laikė peilį. Ji užminė man mįslę. Mįslė buvo tokia: 


Mano sesuo buvo mano motina. 

Mano tėvas manęs nepradėjo. 

Niekada nebuvau kūdikis, niekada neužaugau. 
Kas aš? 


Ar tu gali ją įminti? 
Jis papurtė galvą. 
— Nelabai koks tu mįslių spėjikas, - sumurmėjo jinai. 

— Ar aš beždžionė, kad spręsčiau galvosūkius? - papriekaiš- 
tavo jisai, bet ji jau vėl ėmė snausti. 

Jis vis dar stovėjo žvelgdamas į jos apsiblaususį veidą, kai iš 
paviljono pusės kažkoks balsas sušuko angliškai: 

— Aš pažįstu tave. 

Pasigirdo peštynių garsai ir sunkus dunkstelėjimas. Balianas 
emė bėgti sienos link, bet priešais jį tamsoje išdygo Zuleika. 

— Sustok. Viskas gerai. — Vis dėlto jam pasirodė, kad jos 
veidas įsitempęs. — Bet ji dar nori franko, - tęsė jinai. - Tai ir 
bus tavo proga. 

Eidami vasaros paviljono link, jie praėjo pro giliai ilgoje Žo- 
lėje gulinčią žŽmogystą. Ji atrodė kažkuo podraug labai keista 
ir labai pažįstama. Balianas nesugebėjo aptikti savo nerimo 
priežasties, nes Zuleika jį skubino ir šnypštė jam į ausį: 

— Nešnekėk. Prisimink, ko aš tave mokiau. Tegul tai bus ta- 
vo pamokų išsipildymas. Galų gale metas išleisti gyvatę. 

Paviljone tvieskė Žibintai. Juodu įėjo ir ji pristatė jį Chatunai. 

— Jis liesas, aš suprantu, bet pažvelk į akis, be to, jis mokosi 
1msako ir yra neapipjaustytas! 

Chatuna atrodė sunerimusi, bet vis dėlto išspaudė linktelė- 
jimą. Būdamas arti, jis atidžiau į ją įsižiūrėjo. Ji atrodė kaip 
toji ponia su povo vėduokle. Tačiau tai buvo tik panašumas - 
deja, ne tapatybė. Pusė aido. Jis išsinėrė iš savo skarmalų. 

— Dabar žiūrėk, - tarė Zuleika žmogui su turbanu. Jis nu- 
mykė. Iš apsiausto klosčių ji išsitraukė smėlio laikrodį. 

Po pirmojo apsikabinimo Balianas merginos kaip ir nema- 
tė, nes pradėjo ritualą, kad išsirangytų gyvatė. Kobra kyla vija 
po vijos - pilvu, krūtinės ląsta, skausmingais ritmiškais grybš- 
telėjimais apsiveja stuburą. Jai įsliuogus į kaukolę, išsisklei- 
džia skydas ir prasiveria nasrai. Jos galva įsimauna į Baliano 
galvą kaip ranka į pirštinę. 

Jis susivokė žvelgiąs gyvatės akimis į du skirtingus sodus. 
Perspektyvos nebuvo. Jis buvo nuo visko atsiribojęs. Jojo ant 

gyvatės. Iš pradžių ekstazės apimtos Chatunos akys išsiplėtė, 
paskui užsimerkė. Smėlio laikrodį apvertė, paskui dar kartą. 
Protarpiais jis išgirsdavo beždžionės tarškėjimą. Klausėsi ke- 
liu einančių šiukšlininkų šūksnių ir sode medžiojančių pelėdų 
ubavimų. Galiausiai jinai apalpo. Jis juto savyje augančią gy- 
vatės jėgą. Jo nugara įsitempė it styga, o burna prasižiojo bai- 
sia grimasa. 

Pagaliau ji atsimerkė ir suklykė bandydama nustumti jį: 

— O, Dieve, negi tai niekada nesibaigs? 

Tada šūksniu atsiliepė davadaras, ir iš visur ėmė bėgti tar- 
nai. Balianas pats nesugebėjo judėti. Žmogus su turbanu trink- 
telėjo jam, ir juodu su Zuleika atplėšė jį nuo merginos. Šoni- 
niai varteliai jau buvo saugomi. Balianą perstūmė, kone per- 
metė per sieną. Žmogus su turbanu lipo paskutinis. Jis atsi- 
stojo ant sienos ir padeklamavo: 

— Tambūrinas sulūžo, meilės paukščiukai išsilakstė. Cha, cha, 
cha! - Ir dar: - Bus Jo Prakilnybei apie ką pagalvoti, — tarė 
šokdamas žemyn prie kitų dviejų. 

Davadaro tarnai jau visai priartėjo. Gatvės buvo neįprastai 
tuščios. Ir vėl jį vejasi, ir vėl jis naktį bėga gatvėmis. Atkartoji- 
mas ir vėl buvo iškreiptas, nes šį kartą su juo bėgo du bendri- 
ninkai, neskaitant beždžionės, liuoksinčios šalia jų. Jie bėgo į 
pietus, Citadelės link. Kelias buvo netolimas, ir netrukus jie 
atsidūrė Citadelės papėdėje, prie hipodromo, ir čia paaiškėjo, 
kodėl gatvės ištuštėjusios. 

— Išsigelbėjom, — tarė Zuleika. - Dabar jie mūsų niekaip 
nesuras. 

Aplink hipodromą jau buvo susirinkusios minios žmonių. 
Aikštėj žaižaruodamas ridinėjosi ugninis lėtai degančio me- 
džio kamuolys. ITamsybėje strimgalviais dundėjo raitelių Žir- 
gai. Deglų šviesoje sultonas ir jo pareigūnai žaidė polą. Hli- 
podromas buvo apjuostas pažų su livrėjomis — vieni laikė 
liepsnojančius deglus, kiti atsargines polo lazdas. Priešinguose 

aikštės galuose geltonomis ir juodomis įvijomis dryžuoti virpstai 
viršuje buvo ištepti derva, skaisčiai liepsnojančia nakties tam- 
soje. Po kiekvieno įvarčio nuskambėdavo gongas. Po kiekvie- 
no sultono įvarčio suskardėdavo trimitai. Pasibaigus kėliniui, 
per aikštę jodavo muzikantai, mušdami litaurus. Naktį Žaidi- 
mas virto pavojinga pramoga, 0 minia buvo įaudrinta. 

Spūstyje jie buvo saugūs. Spaudžiamas iš visų pusių, jis laikė- 
si ant kojų. Kaukšint lazdoms ir muzikos ritmui, jis įsisvajojo. 

Čia, Kaire, žmonės yra laiko švaistymo meistrai, - pamanė 
jis. Nuo tų nakties istorijų ir žaidimų jam dabar darėsi bloga. 
Jis-prisiminė, ką jam sakė Emanuelis: „Tarp Rytų kraštų gy- 
ventojų dėl karščių ir dykinėjimo plinta paikos ir mirtinos fan- 
tazijos“. Staiga jis suvokė, kodėl ta žmogysta, gulinti davadaro 
sode, atrodė keista. Ji buvo negyva. Ir kodėl pažįstama. Tai 
buvo Emanuelis. 

Ir štai jis jau stovėjo vienas Bain al Kasreine. Jį supo minia, 
bet minia miegojo. Milijonai akių buvo užmerktos. Žmonės 
miegojo stovėdami, klūpodami ir sėdėdami. Kairas sustingo. 
Net vandens lašas, krentantis nuo vandens pardavėjo ąsočio, 
pakibo ore, sustingdytas letargijos. Balianas niuktelėjo van- 
dens pardavėją. Tas neramiai sukrutėjo per miegus, kažką burb- 
telėjo, bet nepabudo. Blėstančioje šviesoje Balianas ėjo mie- 
gančia gatve, stypseno bijodamas sutrikdyti įmigusią minią, 
judėjo Citadelės link. Niekas netrikdė jų ramybės. Citadelės 
vartai buvo užtverti sukryžiuotomis ietimis, kurias laikė apmi- 
rusios rankos, ir Balianas prasispraudė pro jas. Viršūnėje jis 
atsigręžė ir išvydo miestą, sustingusį judesyje, belaikėje kata- 
tonijoje. Jis patraukė į sosto menę. Sosto menėje stingios dva- 
riškių pozos sėlinančiam anglui bylojo apie miego vulgarumą — 
jo bejėgiškumą ir nenuovokumą. 

Jis nustypino prie sosto ir ištiesė ranką prie karūnos ant 
Kaitbėjaus galvos, pasišovęs ją pasiimti, bet tada sapniškomis 
menėmis aidu nugriaudėjo balsas: 

— Dabar viskas priklauso man! 

Ir prie jo išsitiesė milžiniška gauruota ranka, pastvėrė jį ir 
iškėlė virš Citadelės. Balianas susivokė žvelgiąs 1 akis Melan- 
cholijos Beždžionei. 

— Dabar tu pamatei, kad visi jie miega. Jie paseno nesu- 
brendę. Jie norėjo juoktis, ir aš prajuokinau juos, bet tai buvo 
niekam tikę žmonės. 

— Buvo? 

— Buvo. - Gauruotoji ranka pastatė jį ant dulkino duobėto 
kelio. - Kol tu gaišai laiką su apkerėtais sapnais ir istorijomis, 
0 jie miegojo, praėjo milijonai metų, ir Kairas numirė. Ar šie 
akmenys prabils? 

Balianas tylomis papurtė galvą. 

— Akmenys prabils. - Gerklingas balsas skardėjo tuštybėse. — 
Niekas nesugriauta iki galo. Pakankamai giliai pasikasęs, at- 
rasi Kairo tūkstantmečio isterijos ištakas. Miestas yra kaip są- 
monė. Jo nuopuolio šaknis galima aptikti praeities vaizdiniuose 
ir žodžiuose, kolonų liekanose ir beveik išdilusiuose įrašuose. 
Pasikasęs atrasi kelius, kurie sukasi į save, akmeninius basilis- 
kus bei gorgones ir visur arabeskas, - kristališkus gipsinės la- 
pijos raštus, organinę gyvybę, virstančią mirtimi, - šliaužian- 
čias pastatais kaip nuodinga gebenė. Čia matai kartu ir griu- 
vėsius, ir tų griuvėsių priežastis. 

Balianą, einantį dulkinu horizontu, apėmė panika. 

— Aš noriu sugrįžti. 

— Žinoma, sugrįši. 

Ir jis grįžo — nusileidęs nuo Beždžionės lygio, vėl susitiko 
lunatiką lyno akrobatą, Karagozą, Šiką su Satichu, Barfį su 
Ladū ir galiausiai Zuleiką. Zuleikai jis pasiguodė: 

— Visos mano baimės kyla 1š to, kad aš niekada nežinau, kur 
pabusiu. 


Jis pabudo rūsyje. Jo kelionės galą raudonu tašku žymėjo 
kraujas. 

— ...burtininkas, nusprendęs, kad jeigu jis jo neturės, tai nie- 
kas neturės, nukirstas vaikino galūnes permetė per sultono 
tvirtovės sieną. 

Jolis tebekalbėjo baltų putų apjuosta burna, bet Balianą pa- 
žadino Korniu sugrįžimas į rūsį. Šašuoti balti Korniu pirštai, 
regis, meiliai prisiglaudė Joliui prie kaklo. Tada jie ėmė gniauž- 
ti. Tarsi apdujęs iš baimės triušis, Balianas žiūrėjo, kaip Jolis 
smaugiamas. Akys išsprogo, veidas pamėlynavo. Jis būtų puo- 
lęs gelbėti Jolio, bet, matydamas, kad Bulbulis ir vienuolis nieko 
nedaro, ir jis pats nieko nedarė. 

Kai viskas baigėsi, Korniu aikštingai pažvelgė į Balianą. 

— Aš turėjau tai padaryti. Jis buvo ligotas padaras, tikrai. Jį 
užvaldė didžioji beždžionė, o didžioji beždžionė yra Kačių Tė- 
vo būtybė. 

Vienuolis iš po gobtuvo mirktelėjo Balianui. Balianas buvo 
toks sukrėstas, kad niekaip neatsakė. 

— Šį kartą jis būtų nusikalbėjęs iki mirties, - tęsė Korniu, - ir 
jus laikęs pakerėtus, bet aš jums visiems turiu darbo. Artėja 
lemiama valanda. „Taigi budėkite, nes nežinote, kada grįš na- 
mų šeimininkas: ar vakare, ar vidurnaktyje, ar gaidgystėje“. 

— Jūs turit man darbo? 

Narčios akys spygsojo į Balianą. 

— "Tam tikra prasme. Aš noriu, kad tu nueitum pas Kačių 
Tėvą ir leistumeisi jo gydomas. 

— Aš nenoriu ten grįžti. | 

— Nelabai gali pasirinkti. Anksčiau ar vėliau Tėvas arba Vei- 
nas tave sučiups. Medžioklė prasidėjusi. Gali pasakyti Kačių 
Tėvui, kad mes apžiūrėjom tave ir paleidom - gal jis turės apie 
ką pagalvoti. 

Vienuolis šarvojo Jolį. Bulbulis toliau rašė. Iš rūsio tamsos 
Balianas iškopė į prieblandą. Kai jį nulydėjo iki Miego namų, 
jau buvo gili naktis. Jis kuo garsiau pasibeldė į duris, nusi- 
brozdindamas krumplius, ir kadangi niekas neatsiliepė, užmi- 
go palei duris. Palydovai paliko ten ji gulintį. 

Kairo lobiai 


Gaila, kad raupsuotasis riteris mane smaugdamas nepagalvojo, 
ką darąs. Kasasijūnams yra maksima, kad mirusieji nepasakoja 
istorijų, ir, deja, iš tikrųjų pasakotojo mirtis vidury jo paties pasa- 
kojimo kelia ypatingų keblumų. Niekas nėra bandęs nuneigti ka- 
sasijūnų sprendimo šiuo klausimu. Mirtis pašalina žmogų iš šios 
gildijos narių tarpo. 

Grįždamas prie to, ką sakiau pradėdamas visą šią istoriją (ir 
nemaniau, kad tai bus mano mirties istorija), turiu priminti, kad 
pastaruoju metu, kai eidavau gulti anksti, kad paskaitęs užmig- 
čiau, man neduodavo miego nepaaiškinami bauguliai. Kad ne- 
paaiškinami, tai nereiškia, kad nenusakomi — o dabar jie jau 
nebeatrodo tokie nepaaiškinami. Tad nupasakosiu tą fantaziją, 
dėl kurios tysodavau savo guolyje paraudusiomis akimis, be mie- 
go. Buvo šitaip. 

Vokai apsunksta, galva atkranga, nuobodi knyga iškrenta man 
iš rankų, akys užsimerkia. Kvėpavimas darosi lėtas, gilus ir tolygus — 
paskui tarytum visai sustoja. Rytą, kai neatsikeliu įprastu laiku 
(paprastai mane pažadina muedzino šauksmas), ateina koks nors 
susirūpinęs draugas, tarkim, Bulbulis, arba veikiausiai mano sė- 
suo Marija ir bando mane prižadinti, o kai aš nereaguoju, pasi- 
klauso mano širdies, paskui kvėpavimo. Regis, abu jie sustoję. 

Pasigirsta pirmasis riksmas, ir mano veidą sušlapina kažkieno aša- 
ros. Paskui - gedėjimo rypavimai, laidotuvių apeigos, susispietęs 
būrelis žmonių, žvelgiančių į mane, suvystytą įkapėse. Ant mano 
kūno numetamos saujos žemių, paskui kastuvai. Saulė dingsta. 

Tr tik tada aš pabundu ir pajuntu mane slegiantį drėgnos že- 
mės svorį. Taip. Palaidotas gyvas! Mano šauksmą slopina itin 
ankšta erdvė. Kruvinos rankos išsivaduoja iš suvystyto audeklo ir 
nagais drasko žemę. O, ar yra žmogus, kuris, visa tai įsivaizduo- 
damas, gali lengvai sau užmigti? Ir kuris žmogus yra gavęs tvirtą 
patikinimą, kad nepabus tokioj padėty? 

Tiesą sakant, kas gi yra įsitikines, kad apskritai pabus? Ta tuš- 
čia frazė: „Jį ištiko lengva mirtis miegant...“ Gerai pagalvojus, 
kas gali būti baisesnio kaip mirti nuo miego, mirti (O nesuvo- 
kiant. Bet tai sudėtingi klausimai. Aš norėjau pasakyti tik tai, 
kad ryškiai įsivaizduojama liguista fantazija neleisdavo man už- 
migti. Kartais su šiais vaizdiniais praleisdavau ištisą naktį, tad 
keldavausi ir eidavau iš namų dar prieš muedzino šauksmą, nu- 
sigaudavau iki Zuveilos vartų, kur kartu su persais valgydavau 
Jų pirmuosius pusryčius. 

Negana to, toje bemiegėje priešaušrio tamsoje mąstydavau apie 
tolesnius savo klausytojų švietimo planus: reikia perspėti apie 
„drėgnų“ sapnų pavojus, padiskutuoti, ar geriau sirgti arabiškuoju 
košmaru to nežinant, ar būti mirus tai žinant, aplankyti savitą ir 
naujovišką Kairo paukštidę, pristatyti Jolio Didįjį Matą, - gali- 
mybės neribotos. Dabar viskas baigta. Kas galėjo numatyti, kad 
išsipildys mano liguisčiausia ir neįtikinamiausia fantazija? Aš - 
tikrai ne. Savo baugulių bijojau, bet netikėjau jais. Beveik išsipil- 
dė. Šiek tiek guodžia tai, kad į kapą patekau ne iš miego, 0 pa- 
smaugtas. 

Bei aš nukrypau. Suprantama, kad mano galas mane suglu- 
uno. Tačiau pasakojimas dar nebaigtas. Kantrybės. Kantrybė 
ateina iš Dievo, o skubotumas - iš Iblio, iš velnio. Tas, kas sku- 
ba, nepamatys Kaire esančių lobių... 

Kačių Tėvas tą naktį buvo išėjęs i plynę priešais Zuveilos var- 
tus. Ten jis laukė valandų valandas. Prieš aušrą gerokai atšalo, 
ir artistai, išėję iš savo būdelių, susibūrė aplink bendrą laužą. 
Stingdančiame šaltyje jiems iš burnų virto garai tarsi mirusios 
sielos. Į Kačių Tėvą jie žvelgė abejingai, kone priešiškai. Fo- 
kusininkai negali pasitikėti magu. Kačių Tėvas plumpino ra- 
tais, stengdamasis sušilti. 

Galų gale parsirado jo juodaodis. Habašas jau nebebėgo, 
tik nusmurgęs nusvirduliavo prie savo narvo. Kai jis priartėjo, 
Tėvas pamatė jam ant galvos apkepusį tamsų kruviną lopą. Jis 
taip pat pastebėjo, kad Habašas, nors apkvaišęs ir sutrikęs, 
nebesapnuoja. Svarbiausia, jam buvo džiugu matyti, kad Ha- 
bašas rankoje neša knygą. Tėvas prielankiai nusišypsojo. 

— Matau, kad tu grižti aptalžytas, bet su pergale. - Jis sudve- 
jojo. Habašas nepaisė jo pasveikinimo ir prasibrovė į narvą. 
Žnektelėjo ant šiaudų. Apdujęs ir netekęs jėgų, jis, regis, buvo 
patenkintas sugrįžęs į narvą. Tėvas sunerimęs nusekė pavymui. 

— Kas atsitiko? Kas tave užpuolė? Kur tu suradai knygą? 

— Gerai nežinau. Sunku prisiminti. Aš bėgau per miestą ieš- 
kodamas jūsų knygos. Man pastojo kelią kažkokia senė ir pa- 
žadėjo knygą, jeigu darysiu, kaip ji lieps. Ji nusivedė mane į 
sodą. Ten buvo tokia ponia, kuri pasakė, kad aš turiu pergulėti 
su ja, ir beždžionė... 

— O ne, vėl sodas su ponia ir beždžione! Gerai, kad bent 
knygą turi... 

Kačių Tėvas išplėšė knygą iš Habašo gniaužtų. Knygoje jam 
į akį krito kažkas keista. Tėvas netikėdamas savo akimis per- 
skaitė dedikaciją ant užpakalinio viršelio: „Šį traktatą Jo Pra- 
kilnybė Davadaras nuolankiai skiria Sultonų Sultonui Kaitbėjui 
su viltimi, kad tas, kuris valdo Egipto bei Sirijos žemes ir val- 
dinių širdis bei akis savo sidabriniais plaukais ir nesenstančių 
grožiu...“ Kačių Tėvas apvertė knygą ir perskaitė pavadini- 
mą: „Dabinimosi raktas ir puošimosi būdas sultono vergams 
ir tikėjimo kalavijams“. 

— Ak, tu pusgalvi! Čia ne ta knyga. 

— Ką aš žinau? Aš gi nemoku skaityti. 

— Kažkas čia neišdegė. Bet kas gi? Mums reikia išsiaiškinti, 
kas čia neišdegė. Tau reikia vėl išgerti ir vėl užmigti. 

Habašas įtariai debsojo 1 puodelį. 

— Nebijok. Šį kartą aš tik paklausinėsiu tave. 

Habašas išgėrė ir atsigulė aukštielninkas. Tuo tarpu Tėvas 
teatrališkos nevilties gestu iškėlė rankas ir, tarsi būtų pasišo- 
vęs padaryti įspūdį neregimoms galioms, sugriaudėjo: 

— Mane apgavo, bet aš vis tiek surasiu savo knygą! 

Habašas užmigo ir, giliau įmigęs, ėmė knarkti. Buvo metas 
pradėti klausinėti. 

— Ar yra Alam al Mitalio dvasia, kuri galėtų kalbėti ir atsa- 
kyti į klausimus šio mano vargšo nenuovokaus vergo lūpomis? 

— Esu. — Balsas buvo toks silpnas, kad Tėvui teko kone pri- 
glausti ausį Habašui prie lūpų. 

— Tad sakyk man - kas paėmė mano knygą? 

— Jeigu sapnai norėtų, kad juos prisimintų, jie būtų prisi- 
minti. Jeigu jie norėtų, kad juos suprastų, jie būtų suprasti. 
Knyga sugrįžo i Alam al Mitalį. Ji liovėsi buvusi knyga apie 
sapną ir tapo sapnu apie knygą. Toks yra miego paradoksas. 

— Bet aš ją parašiau! 

— Ji buvo tau padiktuota apimtam transo. Tu apkerėta ran- 
ka surašei Alam al Mitalio kuždesius. Mes tiriame tuos, kurie 
tiria mus, ir susigrąžinam tai, kas mums teisėtai priklauso. 

- Mano knyga! Mano gyvenimo darbas! - Tėvas ėmė grąžy- 
ti rankas. 

— Ak, tu sukčiau! Apsimetėli! Tavo kėslai siekia giliau. 

Tėvas liovėsi grąžęs rankas, o balsas kalbėjo toliau 

— Kiniškoji skrynelė irgi bus susigrąžinta. Tu kaip tavo ka- 
tės. Jos pakasa savo išmatas. Tu slepi ir kaupi savo lobius Mie- 
g0 namuose, bet visa tai trapu. Iš tiesų jau šią valandą į Miego 
namus įsibrovė vagys. Siūlau tau mesti iš galvos tą knygą ir 
skubėti namo, kad išgelbėtum tai, ką gali. 

— Dėkoju ir ar galiu paklausti, kam aš skolingas už šį patarimą. 

— Kodėl gi tau neįėjus į Alam al Mitalį ir nesusižinojus? 

Knarkimas liovėsi, ir Habašas nugrimzdo į lengvesnį, natū- 
ralesnį miegą. Tėvas apsigręžė ir nuskubėjo lauk. 

Prie Miego namų durų užmigusi gulėjo skarmaluota žmo- 
gysta. Kačių Tėvas koja nurideno kūną nuo durų ir nuskubėjo 
vidun, kupinas miglotų nuojautų. 


Anksčiau tą naktį Bartis ir Ladū atsėlinę stogais isigavo į Mie- 
go namus. Jų išvaizda buvo kurioziška, nes, prieš leisdamiesi į 
žygį, jie išsitrynė kūną aliejumi ir apsibarstė dulkėmis. Net ir 
tuomet, giliausią naktį, bruzdesys namuose nesiliovė: skardė- 
JO gongai, vergai su deglais šmižinėjo iš aukšto į aukštą, kieme 
pešėsi dvi katės. Barfis 17 Ladū žvelgė į visa tai susikrimtę. 
"Tačiau galiausiai tą naktį jie gavo progą susigūžti tokioje tam- 
sioje kertėje, kurios nepasieks deglų šviesa. Priėję stogo kraš- 
tą, jie persisvėrė žemyn į viršutinę arkadą. 

UŪmai viskas nutilo. Kačių peštynės baigėsi garsiais kvyks- 
mais, gongų virpesys nuščiuvo, 0 vergai pranyko rūsyje. Ne, 
beveik nutilo. Čirpė svirpliai, ir Barfiui bei Ladū dingojosi, 
kad girdi kito dunksinčią širdį. Mėnulis nešvietė, ir tik blesavo 
priešaušrio šviesa. Susiėmę už rankų, juodu yrėsi per tamsą. 
Namo geografija buvo slėpininga. Barfis patraukė sklendę ir 
atvėrė pirmąsias duris. Atrodė, kad nuotykis čia pat pasibai- 
gė. Kažkas trenkė jam į veidą, durys atsilapojo, pasigirdo 
dunkstelėjimas ir nirtus krebždesys kampe. Bet taip atrodė 
tik akimirką. Jie išgąsdino kambaryje įstrigusį paukštį. Barfis 
apsigręžė ir užtrenkė šiaip jau tuščio kambario duris. Tada jie 
beveik nebegirdėjo paukščio sparnų plazdėjimo, o netrukus 
tas slopus garsas ūmai nutilo. Tas pirmasis kambarys buvo sun- 
kiausias. Viename iš kitų kambarių susisupęs į kilimą miegojo 
žmogus. Kiti kambariai buvo tušti, tik su šlamšto dežėmis ir 
viena kita patalynės krūva. Paieškas reikės praplėsti. 


236 ROBERT IRWIN Iš ARABIŠKASIS KOŠMARAS 


Ladū buvo įsikalbėjęs, kad lobį jie ras tada, kai mažiausiai 
tikėsis. Todėl jis nuoširdžiai stengėsi išmesti iš galvos visus lū- 
kesčius ir kai tamsoje sėlindamas bei grabinėdamas ieškojo 
lobio, stengėsi negalvoti apie lobį. Tam reikalingos proto pa- 
stangos šiek tiek atitraukė jo mintis nuo namo baisumų. Bet 
jis vis dėlto drebėjo, nors kartais jam taip sėkmingai pavykda- 
vo užsimiršti, kad griozdamas skrynioje, būdavo, sustos ir mė- 
gins prisiminti, ką gi jis čia darąs. 

Barfis mintijo panašiai, bet kita linkme. Jeigu norint rasti 
lobį tereikėtų aklai jo ieškoti, kiekvienas kvailys galėtų rasti 
paslėptą lobį. Tačiau Barfiui buvo kritę į akis, kad viešose mies- 
to vietose pilna alkanų kvailių. Vadinasi, reikia mąstyti. Taigi 
lobis neturėtų būti paslėptas mažiausiai tikėtinoje namo vie- 
toje, nes, Barfio požiūriu, mažiausiai tikėtina namo vieta tam 
tikra prasme yra labiausiai tikėtina. Todėl tokie gudrūs kaip 
jis lobio ieškotojai, atmetę mažiausiai tikėtiną vietą, mintimis 
kryps prie antros mažiausiai tikėtinos vietos. Vadinasi, toks 
gudrus žmogus kaip Kačių Tėvas vengs ir tokios akivaizdžios 
vietos. Dėl tos pačios priežasties jis vengs ir trečios mažiausiai 
tikėtinos vietos. Baimindamasis gudrių ir nuovokių Žmonių, 
kokie, be abejo, yra jis ir Ladū, Kačių Tėvas žingsnis po žings- 
nio turėtų nuspręsti slėpti savo lobį mažiausiai akivaizdžioje 
vietoje. Ar tikrai? Tad Bartis, naršydamas kambarius su Ladū, 
buvo apsėstas panašių naudingų minčių. 

Kartkarčiais juodu pašnibždom pasitardavo - šapendavo taip 
tyliai, kad vos girdėdavo vienas kitą. Dažniausiai ne tam, kad 
apsikeistų protingais pasiūlymais, o kad išryškintų kokį nors 
naują baimės vaizdinį, atėjusį į galvą kuriam nors iš jųdviejų. 
Ladū nežinojo, ko ieškąs, o Bartis ieškojo vietose, kurios jam 
neatrodė nei ypač tikėtinos, nei netikėtinos. Barfis įsivaizda- 
vo, kad kitoje didelėje skrynioje, kurią jie atidarys, išvys tupin- 
tį Kačių Tėvą, spygsantį į juos kaltinančiomis akimis. Ladū 
mirtiną baimę kėlė mintis, kad jis nejučia uždės ranką ant ko- 

kios nors katės, kurių, jo žiniomis, name knibždėte knibždėjo. 
Tačiau paieškos tęsėsi. Tokia mat svajonės apie pinigus galia. 

Štai jie dar viename kambaryje - ant grindų mėtosi suskilu- 
si dėžė ir dulkini skarmalai. Barfis 17 Ladū į šį šlamštą žvelgė 
su viltimi. Visame Kaire buvo žinoma, kad Veinas moka plėšti 
kapus ir kad jam sekasi. 

— Egiptiečių stabmeldystės laikų sarkofagas - ir žiūrėk, - pa- 
rodė į suvytusį žmogaus kūną, pridengtą lentgaliais, - lavonas! 

— Šiame kūne mūsų laukia pinigai. Jis išmirkęs bitume. - Jie 
atsargiai pabaksnojo. - Iš to daromi mumijaus milteliai. Mes 
galim parduoti. 

— Tu nori pasakyti, kad už šituos šlykščius palaikus galima 
gauti gerus pinigus? 

— Taip, tokius dalykus vaistininkai labai vertina. Kūną ap- 
gyvybės syvus. Tie, kas gali sau leisti, kūną valgo, kad prailgin- 
tų gyvenimą ir apskritai dėl sveikatos. 

— "Tai truputį užkąskim, o kas liks, pasiimkim. 

Juodu drauge guviai linktelėjo, paskui neryžtingai sustingo. 
Galiausiai Barfis nulaužė pirštą ir ėmė uoliai kramtyti. Ladū 
pasekė jo pavyzdžiu. Barfis nemanė, kad dar kas nors galėtų 
turėti tokį bjaurų skonį. Buvo sausa ir kartu, o trupanti me- 
džiaga lipo prie dantų kraštų vidaus. Jis prisiminė, kas tai anks- 
čiau buvo, dukart sužiaukčiojo ir tada visa tai ir dar kai ką 
išvemė. "Tas pats atsitiko ir Ladū. Juodu krenkštė apsiašaroję. 

— Kai skrandis juokiasi, kūnas vemia. 

Tarpdury stovėjo Kačių Tėvas žvelgdamas iš aukšto. Juodu 
puolė jam po kojom į savo vėmalus. 

— Per stiprus maistas mažiems žmogeliams. Stokit! Kas jūs? 

— Barfis ir Ladū, - atsakė vienas iš jų. 

— Taip, aš gi jus pažįstu. Jūs prekiaujat saldumynais prie Zu: 
veilos vartų. - Jų nuostabai, rūstusis senis ėmė kikenti, o pas- 
kui - strakalioti tarpduryje. - Tai jūs valgėt mumijų? Toks jisai 

nelabai skanus, tiesa? Skanesnis būna ištirpdytas alkoholyje. 
O ką jūs čia veikėt? 

Bartis ir Ladū klūpėdami pasimuistė. 

— Drąsiau. Aš gi nepykstu. - Ir iš tiesų jiems atrodė, kad jis 
meiliai šypsosi. 

— Ieškojom lobio. 

— Ieškojot lobio! Tai kad čia nėra lobio, bet aš jums duosiu 
lobį, jeigu dėl jo padirbėsit. 

Ladū pamanė, kad lobis, dėl kurio reikia dirbti, jau ne lobis, 
bet šią mintį pasilaikė sau. 

— Mudu padarysim viską, ką liepsit. 

— Pirmiausia noriu, kad pasistengtumėt prisiminti. Judu pa- 
skleidėt kalbas. Visas Kairas šnekėjo. Prieš keletą mėnesių nak- 
tį prie jūsų prekystalio priėjo žmogus ir užkalbino. Keistas žmo- 
gus, kas be ko, ir elgėsi tikriausiai labai keistai. Jis jums pasa- 
kė sergąs arabiškuoju košmaru. Noriu, kad kuo smulkiau man 
jį nusakytumėt. 

— Vėlai vakare pas mus būna daug pirkėjų. Mūsų saldumy- 
nai labai mėgstami. Ypač gera laikoma mūsų chalva. Bet ir 
karameles labai perka... 

Įsiterpe Ladū: 

— Tiesa, kai kurie mūsų pirkėjai keistoki - kamuojami ne- 
migos, jie ateina ne tik nusipirkti saldumynų, bet ir pasišnekė-- 
ti. Mums tenka šnekėtis su jais prekybos labui, bet pelnas iš tų 
plepalų nebūna toks didelis, kad juos prisimintumėm. 

Kačių Tėvas ėmė nekantriai trepsėti koja. 

— Bet, žinoma, - vėl prabilo Ladū, - mes tikrai prisimenam, 
kad vienas veikėjas mums sakė sergąs arabiškuoju košmaru. 
Argi ne? 

— Taip, bet aš neprisimenu, kaip jis atrodė. 

— Aš irgi ne. 

Kačių Tėvas į tai numojo ranka. 

— Nesvarbu. Tuos prisiminimus galima atkurti. Dabar nuve- 
siu jus žemyn ir užmigdysiu. Man tereikia, kad pabudę papa- 

sakotumėt, ką sapnavot, ir prie jūsų lovų lauks krūvos pinigų. 

Jie nusileido į rūsius. Kačių Tėvas sugriebė Barfį už ausies 
ir smarkiai sugnybęs per jėgą paguldė į lovą. Ladū stovėda- 
mas žiūrėjo. 

— Gulkis aukštielninkas, - tarė Kačių Tėvas Barfiui, - ir gal- 
vok, kad užminga tavo kojų pirštai, paskui pėdos ir kulkšnys, 
tada nuo miego apsunksta kojos, krūtinė... tavo vokai tokie 
sunkūs, kad jų nepakeli. Guli tamsoje ir kai ką matai. Esi prie 
Zuveilos vartų, ten sutiksi vieną žmogų. 

Jis šnibždėjo toliau. 

Pavidalų ir spalvų jovalas susiderino. Barfis buvo prie Zu- 
veilos vartų. Buvo vėlu, ir akrobatai bei ekvilibristai Krovėsi 
savo suolus. Keletas likusių žmonių buvo susibūrę aplink kal- 
bančią beždžionę, kuri pasakojo istoriją apie du kahinus. Bar- 
fis manė, kad jo brolis Ladū yra šalia, bet nematė jo. 

Jam iš už kairio peties pasigirdo balsas: 

— Tu esi Bartis, ar ne? Būk geras, padėk man. Aš manau, 
kad sergu arabiškuoju košmaru. 

Barfis atsigręžė ir nepatikėjo savo akimis. Tai buvo Kačių 
Tėvas, išsekintas skausmo. Jo galva kažkodėl svyravo į šonus. 

Tėvas silpnu balsu lemeno toliau: 

— Man reikia tavo pagalbos. Dėkui Dievui, kad tu čia esi, 
bet kas tave atsiuntė? 

— Jūs atsiuntėt. 

Seniui skausmas, regis, trukdė susikaupti. 

— Aš? Bet aš tik sapnas, kaip ir tu. Kur aš buvau, kai išsiun- 
čiau tave čia? 

Bartis ilgokai pamąstė ir atsakė: 

— Anapus, anapus visko, visai kitur. Savo namuose - Miego 
namuose. Jūs išsiuntėt mane čia, kad surasčiau žmogų, kurį 
kankina arabiškasis košmaras. 

Tėvas atrodė susikrimtęs ir sutrikęs. Kažką burbėjo sau po 
nosim ir tik po truputį ėmė kalbėti aiškiau. 

— Bet kaip aš sapnuoju, jeigu niekada nemiegu?.. Na, tai iš 
tavęs nebus daug naudos. Nemiegančiam man tai būtų nepa- 
kenčiama. Ne, tai siaubinga. Ne, ne, ne, ne. Tu turi nieko neži- 
noti ir niekam nepasakoti. Turi man prisiekti — bet ne, sapne 
duota priesaika neįpareigoja... Keblus dalykas. Tai ką mes da- 
rysim? — Jis lingavo persikreipęs neryžtingumo grimasa, O pas- 
kui su liūdnomis ugnelėmis akyse išsitraukė skrynelę ir tęsė: — 
Tie, kas serga arabiškuoju košmaru, nieko neprisimena. Nie- 
ko neprisiminti - saldu. Nagi, pažvelk į mano skrynelę. 

— Manau, kad jeigu aš dar nesirgčiau arabiškuoju košmaru, 
jūs man nerodytumėt šitos skrynelės. 

Ir Barfis tūžmingai papurtė galvą. Iš tikrųjų jis pajuto, kad 
visas jo kūnas tūžmingai purtosi, bet vis tiek įsistebeilijo į skry- 
nelę. Jos gilūs šonai stačiai leidosi žemyn ir traukė žvilgsnį 
vidun. Skrynelės viduryje buvo mažas tamsus daiktas, kuris tai 
priartėdavo, tai toldavo, tačiau tolimesnioji padėtis vis artėjo. 

— Jeigu aš dar nesirgčiau arabiškuoju košmaru, jūs man ne- 
rodytumėt šitos skrynelės, elės, elės, elės. 

Jis klausėsi, kaip skrynelėje aidi jo balsas. Tai buvo podraug 
žavu ir koktu. Kone alpdamas ir drebėdamas, jis įsižiūrėjo 
atidžiau. 

Jį drebino iš išorės. Miego namų rūsyje jį purtė, kad pabus- 
tų. Virš jo palinkę stovėjo Ladū ir Kačių Tėvas. 

— Nagi? - paklausė Kačių Tėvas. 

— Aš nieko neprisimenu, - tarė Barfis. 

— Visai nieko? — Senis užsirūstino. - Ne, niekas manęs ne- 
apgaus. Savo kilpinyje turiu dar vieną strėlę. Ladū, gulkis į 
lovą vietoj savo brolio. Atpalaiduok kojų pirštus, kulkšnis, 
pėdas... Tavo akys užlipdytos. Tesukyla reginiai. Noriu, kad 
nueitum į mano namus ir paprašytum pakviesti mane - tiks- 
liau sakant, mano sapno chimerą, mano chajalį. Mano cha- 
jalis tau padės. Judu kartu nueisit į turgavietę ir sutiksit žmo- 
gų, sergantį arabiškuoju košmaru. Mano chajalis paaiškins 

tau, ką sakyti, kai sugrįši pas mus. Turi tai padaryti geriau už 
brolį. 

Laduūu naktį atsidūrė gatvėje Azbekijos kvartale. Iš pradžių 
namai pasirodė truputį išskydę, bet netrukus viskas atrodė na- 
tūralu. Ladū patraukė Miego namų link. Jis neturėjo valios, 
nes sapnuodamas niekas neturi valios jėgos, bet jį ginė jo pa- 
slaptinga misija. 

Jis įėjo 1 Miego namus. Durys pastumtos lengvai atsidarė. 
Durininko nebuvo, ir visur matėsi irimo ženklai. Vis dėlto prie 
vartų dar liepsnojo deglas, ir jo šviesoje matėsi, kad kieme 
knibžda tarakonų. Čia tebegyveno keletas nusususių kačių. 
Kartkarčiais kuri nors šokdavo ant tarakono ir letena sutraiš- 
kydavo jam nugarą. Ladū stovėjo ir krapštėsi pakaušį. 

— Sveikas, atvykėli. Aš esu Satichas. - Link jo kažkas slinko 
per grindinio akmenis ir tarakonus. - Šikas irgi sveikina tave. 

Šikas stovėjo giliai patamsyje, matomas tik pusiau, tarsi ma- 
rabu, sustingęs dėmesinga poza. 

— Taika jums, šeimininkai, - tarė Ladū. - Mane atsiuntė su- 
rasti Kačių Tėvą. Ar jis čia? Jeigu ne, kur aš jį galiu rasti? 

— Tave atsiuntė? Kas atsiuntė? 

— Kažkas iš anapus. Sunkus dalykas. Negaliu prisiminti. 

— Čia galvoti sunku. Tai yra žiurkinis sapnavimo lygmuo. 
Mūsų mintims čia ankšta. Viskas maža, labai maža. Pažvelk, 
koks žemas dangus. Kadangi čia viskas maža, tu nepastebėjai, 
kaip dar labiau susitraukė tavo neužaugos pavidalas. 

Juodu nusijuokė. Satichas juokėsi žemu gerkliniu balsu. Ši- 
ko juokas buvo spigus. 

— Kačių Tėvo tu čia nerasi, - toliau kalbėjo Satichas. - Jo čia 
jau seniai nebuvo. Mudu ir galvojam: ar jis serga, ar bijo atei- 
ti? Gal jis baiminasi, kad pats turi arabiškąjį košmarą, tai yra 
kad košmaras turi jį. 

— Manau, kad 1r aš turiu. 

Jie vėl nusijuokė. 

— Visi taip mano, bet visai kas kita iš tiesų juo sirgti. Bet 
mudu norėtumėm vėl pasimatyti su savo senu draugu Kačių 
Tėvu. Žodžiu, jeigu tu irgi jo draugas, perduok jam tai. Pasa- 
kyk, kad mes labai stengiamės jo name palaikyti tvarką, bet 
taip pat mes jo laukiam. Ir primink jam, kad Alam al Mitalyje 
viena seniausių istorijų yra apie užburtą pabaisą, kuri nebepa- 
klūsta savo sukūrėjui. Mes mėgstam draugiją, 0 esam vieniši; 
mums norisi žinoti, kas dedasi. Bet tau nepatinka mūsų drau- 
gija, ką? 

— Visai nepatinka, - tarė Ladu ir iš visų jėgų stengėsi pabus- 
ti. Atsimerkęs jis pamatė esąs sienos šešėlyje, o priešais jį drie- 
kėsi Totorių Griuvėsių dykvietės. Buvo šviesu ir erdvu, bent 
jau palyginti su ankstesniąja vieta. Šalimais atsigulęs miegojo 
jaunas apskuręs svetimšalis. Ant jo tupėjo beždžionė. 

— Čia yra Beždžionės sąmonės lygmuo, - tarė beždžionė sve- 
tingai šypsodamasi. 

— Aš turiu perduoti žinią, - tarė Ladū. - Šikas ir Satichas 
nori pasimatyti su Miego namų šeimininku ir nor: pasakyti 
jam, kad Alam al Mitalyje viena seniausių istorijų yra apie už- 
burtą pabaisą, kuri nebepaklūsta savo sukūrėjui. 

— Tikrai viena seniausių, bet ne iš geriausių, - atsakė bež- 
džionė. - Noriu papasakoti tau geresnių. 

Ir papasakojo Ladū istorijų apie laukinius vaikus, grėslius ne- 
tikėlius, vaikščiojančias molio krūvas ir miestus pasaulio gale. 

Ladū sėdėjo klausydamasis, ir jam iš galvos greitai išdulkėjo 
jo baisingas susitikimas bei misija. Istorijos kerėjo, bet nors švietė 
saulė, Ladū ėmė drebėti, purtytis - ji purtė, kad pabustų. 

Pabudo vėl Miego namų rūsyje. Prie lovos stovėjo Kačių 
Tėvas ir labai sunerimęs Barfis. 

— Nagi? - paklausė Kačių Tėvas. 

— Sapnavau tokį gražų sapną. Ta beždžionė man pasakojo 
istorijas. Viena buvo apie seną žydą, kuris paėmė molio ir... 

Kačių Tėvas nusispjovė. 


LJ 

— Jūs abudu mane apvylėt, - tarė jis. 

Kaip tik tada laiptais atbėgo vergas ir truktelėjo Kačių Tėvą 
už rankovės. 

— Šeimininke, paskubėkit. Mes turim tą anglą. 

Tėvas nusekė aukštyn paskui vergą. Buvo surastas miegan- 
tis Balianas ir įneštas pro vartus. 


Vėliau pabudęs Balianas susivokė gulįs pririštas diržais prie 
lovos. Sunku buvo ką nors įžiūrėti. Pro langines sruvo saulės 
šviesa, ir jam prieš akis meišė dulkelės. Žemos lubos reiškė, 
kad tai turėtų būti vienas iš viršutinių kambarių. Gilumoje bu- 
skyrus Veiną, kuris turėjo aiškinti kiekvieną atliekamos ope- 
racijos tarpsnį. 

Iš pradžių jis nepaisė, kas dedasi aplink jį. Pati padėtis buvo 
gana grėsminga, tačiau melancholija, užgulusi jį it stora katė, 
mieganti jam ant pilvo, buvo stipresnė. Jis stengėsi surasti jos 
ištakas matytuose sapnuose. Bandant prisiminti sapną, jam at- 
mintyje atgijo Aleksandrijos pakrantėje matyti Žvejai, tempian- 
tys tinklą už virvių. Tinklas palengva išniro ir buvo išvilktas 
ant kranto. Vanduo bežiūrint išsisunkė, ir viduje sužybsėjo tūks- 
tančiai sidabrinių žuvelių. 

Tada jis buvo su Zuleika jos būdoje. Juodu ginčijosi ir buvo 
supykę vienas ant kito. 

— Baigta. Man nusibodo tavo sapnai, - sakė ji. 

O jis atšovė: 

— Bet tu esi mano galvoje su visais mano sapnais - tu ir šita 
būda! 

— Na, jeigu nori, man nusibodo būti tavo sapnuose. Nusibo- 
do tai, ką tu sapnuoji. 

— Aš galiu išeiti iš būdos, ir tu išnyksi visam laikui. 

— Būda yra užėmusi tavo galvą. Negali išeiti iš savo galvos. 
Ir manęs negali palikti. Aš esu tokia pat tavo dalis kaip ir tu 

pats. Tu manei, kad sapnuoji esąs žmogus, besislapstantis sode. 
Iš tikrųjų sapnavai, kad esi sodas, kuriame slapstosi žmogus. 

— Bet jeigu aš negaliu tavęs palikti, tai ir tu manęs. 

— Puikiausiai galiu. Tu negali palikti sapno, bet sapnas gali 
palikti tave. 

— Bet tu negali palikti manęs. Aš myliu tave. 

— Tu myli šmėklą, kurią susikūrei, - protingą geraširdę kek- 
šę, kuri praskečia kojas ir atskleidžia tau slėpinius. Bet tu man 
nieko neduodi. Esi neveiklus. Guli sau ir lauki, kol tave pama- 
lonins ir pamokys. 

Tai buvo bjauriausia sapno dalis, bet ne jų ginčo pradžia. Jis 
pabudo būdoje galvodamas apie Chatuną ir pirmiausia pasakė: 

— Tas mūsų nuotykis davadaro sode buvo labai panašus į 
mano tikrą ankstesnį susitikimą Kaire su viena nepažįstama 
ponia. 

— Tai natūralu. Sapnai yra kaip istorijos. Jie irgi sėdi ant 
kupros tikram gyvenimui. Sapnai minta tikrove. 

— Kodėl aš sode mačiau Emanuelį, tysantį negyvą? Tu jį nu- 
žudei? 

— Mes jį nužudėm. Jis mus atpažino. Bent jau mano šeimi- 
ninką atpažino. 

— Tas žmogus su beždžione, tavo šeimininkas... 

— Ar esi girdėjęs apie slaptą knygą „Beždžionių karavelė“? 
Neturėčiau tikėtis, kad būsi girdėjęs. Sako, kad Laimės slėny- 
je ją stropiai saugo linksmųjų dervišų kulto išpažinėjai. Bet 
Emanuelis kažką nugirdo apie knygos turinį ir, keliaudamas 
palei Nilo aukštupį, susidūrė su šio kulto nariais, o tą naktį 
vieną jų atpažino ir atspėjo mūsų tikslą sode. 

„Beždžionių karavelė“ pirmiausia yra piramidžių ir sfinkso 
statybos studija. Joje smulkiai išdėstyta tai, kas akivaizdu, - kad 
šiandien tokių stebuklų neimanoma pastatyti, ir visur kitur pa- 
našūs griuvėsiai liudija buvusią žmogaus didybę. Knyga moko, 
kad kadaise, prieš tūkstančius metų, Žemėje būta didžių įman- 

trių civilizacijų ir kad savo išradingais mechaniniais prietaisais 
jos viešpatavo danguje ir jūrose. Be to, knygoje dėstoma pasau- 
lių daugio doktrina ir teigiama, kad esama kitų apgyventų žvaigž- 
džių. Toliau ten sakoma, kad prieš tūkstančius metų virš Žemės 
pasirodė karavelių laivynas su beždžionėmis iš kitos žvaigždės. 
Jos nusileido į Žemę ir ėmė poruotis su žmonėmis. Nuo to ne- 
lemto momento civilizacija ėmė išsigimti. Išradingi mechaniz- 
mai buvo prarasti. Nebesilaikant reikiamo lygio, žmoguje viršų 
ima beždžionė. Klesti vidutinybė ir visuotinis žiaurumas. Tam 
tikra prasme pasaulį valdo didžioji beždžionė. 

Tas mūsų žmogus sode buvo linksmasis dervišas - jis norėjo 
patikrinti knygos doktriną ir pamatyti, ar beždžionės su žmo- 
nėmis tikrai gali daugintis, nes daug kas mano, kad toks miš- 
rus santykis neįmanomas. Fantų žaidimas buvo tik dėl to ir 
pasiūlytas. Mūsų nelaimė, kad iki tavęs mes atviliojom Ema- 
nuelį — vienintelį žmogų Kaire, galintį perprasti mūsų suma- 
nymą ir linkusį užkirsti jam kelią. 

— Tai absurdiškos idėjos. O dėl jų žudyti žmogų dar absur- 
diškiau. Linksmųjų dervišų doktrina - pokštas, tikrojo pažini- 
mo parodija, nes, kaip moko palaimintasis Nikas Kelnietis, 
pažinimas visada turi vesti į dorybės kelią. 

— Ką nors atrasti arba išrasti, vadinasi, sujungti du įprastus 
dalykus neįprastu būdu - šitaip randasi ir pokštas, ir mįslė. 

— O ką aš Žinau - gal ir aš esu kokio nors įmantraus pokšto 
arba bandymo, sumanyto tavo bičiulio, auka? 

— Kokio atsakymo tu nori? 

— Noriu tiesos. 

Jos atodūsis buvo lyg išpučiamo baliono garsas. 

— "Tu per daug klausinėji. 

Ir tada ginčas perėjo į asmeniškumus. Baigėsi tuo, kad juo- 
du vėl sugrįžo prie Emanuelio temos. 

— Tu žiūri į mane kaip į žmogžudę, bet tu pats norėjai, kad 
jis mirtų, o Alam al Mitalio dvasia visada elgiasi taip, kad įvyk- 

dytų tavo norus. Tu žinojai, kad jis nepritartų tavo santykiams 
su manim ir tam, kas vyksta sode. Širdyje norėjai, kad jis mir- 
tų, tad miegodamas privertei mus slapčia nužudyti jį. 

— Betgi tai buvo tik sapnas! 

— Vadinasi, tai buvo tavo tikrasis noras. — Staiga ji suminkš- 
tėjo. — Tu juk tebeturi gyvatę tarpuakyje, argi ne? Tą vakarą 
taip ir negavai atsipalaiduoti. Ateina akimirka, kai tiesiog pa- 
vojinga atidėti kulminaciją. 

Ji perbėgo pirštais jo peniu tarsi fleita. 

— Zinai, penis nori ne tiek išsikrauti, kiek pailsėti po iškrovos. 

— Mano penis norų neturi. 

Ji to nepaisė. 

— Panašiai ir kiekviena istorija nori numirti - skuba į pabai- 
gą, kad virstų tyla. Panašiai ir tikrovėje - mes trokštame ne to, 
ko manome trokštą, o kad troškimai liautųsi. 

Gyvatė vėl baudėsi išsirangyti. Mazgai išsilygindami dingo, 
skausmingai kilo pažinimas ir lytinis nepasitenkinimas. Arčiau. 
Arčiau ir arčiau. Ta akimirka jau buvo čia pat, bet, jai priartė- 
jus, jo nevaldoma vidinė jėga atšoko nuo Zuleikos manipulia- 
cijų. Jis bandė laikytis į ją įsikibęs, bet tai buvo tarsi vėjo virvių 
griebimasis. Jis budo. Netikra kulminacija. Prisiminė visa tai 
gulėdamas ir klausėsi, kaip Kačių Tėvas galanda peilį. Šalia jo 
sėdėjo Veinas ir aiškino. 


20) 


Teisingumo vykdymas 


Suskretėlis Jolis - jau nebe Suskretėlis Jolis. Kol jis buvo gyvas, 
draugams niekaip nepavykdavo įtikinti jo - nei erzinant, nei bau- 
ginant - nueiti į pirtį. Tenka pripažinti, kad dėl jo nešvaros kalta 
buvo ne tik didžioji beždžionė. Dabar, kai Jolis mirė, jo draugai 
laimėjo. Šiuose kraštuose laikomasi papročio nuprausti visą la- 
voną. Tai daro ir krikščionys, ir musulmonai. Jolis turėjo būti 
švariai išpraustas. Negaliu pažvelgti į kapą, bet neabejoju, kad 
net jo rankų nagai nepriekaištingai švarūs. 

Esu tikras, kad po jo mirties jūs nesapnavote, jog Suskretėlis 
Jolis prisliūkinęs grizina jus savo nauja „drėgnų“ sapnų teorija. 
Jis nematėt regėjimų, kuriuose Jolis jums rodo tas varganas iš- 
badėjusias vištas, Bulake auginamas kažkokio turtuolio. Namie 
negirdėjote paslaptingo barbenimo. Sausa žemė neskeldėja. Iš po 
žemių neatsklinda joks slopus pasakojimas. 

Čia aš savo įprastinėm užuolankom kreipiu prie to, kad Jolis 
šios istorijos nediktuoja. Jolis mire. Maža to, Jolis niekada ir ne- 
diktavo šios istorijos. Čia susipainiojo tapatybės. Dabar jau da- 
rosi aiškiau. Aš dar nepasiruošęs atskleisti, kas esu. Tai padary- 
siu istorijos pabaigoje. Akivaizdu, kad ta akimirka greitai artėja. 
Skaitytojas pirštais jaučia, kaip mažėja atverstinų puslapių skai- 
čius, ir atitinkamai nusiteikia. Puslapiams mažėjant, mažėja Ir 

galimų sprendimų skaičius. Aš krapštau pakaušį. Čia jau nieko 
negaliu padaryti. Grįždamas prie temos, nuo kurios pradėjau, 
galiu tik viltis, kad galiausiai bus nebeaišku, kur baigėsi mano 
knygos našta ir prasidėjo jūsų sapnų turinys. 

Tačiau kol kas jūsų miegas ir mano atsiskleidimas tegul pa- 
laukia. Kartais sapne žmogus stengiasi padaryti ką nors rimto, 
pavyzdžiui, padeklamuoti Šventojo Rašto fragmentą arba susu- 
nuoti sąskaitas. Jam tai niekada nepavyks. Alam al Mitalio gy- 
ventojai laikys Jį po padu. Skaitykit ir mokykitės... 


Ši operacija grindžiama skirtingomis krikščionių ir musulmo- 
nų teorijomis. Veinas, aiškindamas vyksmą Balianui, rėmėsi 
sąvokom iš abiejų teorijų. Pasak Niko Kelniečio ir Reino krašto 
dvasinės medicinos mokyklos sekėjų, žmogaus odoje yra pen- 
kios angos, penkios nutekančios žaizdos — penis, išangė, au- 
sys, burna ir nosis, — Ir IŠ šių žaizdų sunkiasi tulžis - juodoji, 
geltonoji ir baltoji, o pagal jų mišinį galima spręsti, kad su kū- 
no terra incognita ne viskas gerai. Arabų gydytojai tai iš esmės 
pripažino, bet atmetė Niko pateiktą šių penkių angų tipologi- 
nę analogiją su Kristaus kančios ženklais, - jie nurodė, kad, 
skaičiuojant tiksliau, angų yra šešios (nes Basrano mokykla 
atsižvelgė į tai, jog ausys yra dvi) arba septynios (nes Kufano 
mokykla atsižvelgė į tai, kad ir šnervės yra dvi). Bet arabų iš- 
minčiai vieningai pabrėžė nosies ypatybes, nes „būtent pro nosį 
žmogus įkvepia rochą, gyvybės dvelksmą, o miega irgi nosi- 
mi“, tariant ibn Umailio žodžiais. 

Po ilgų apmąstymų Kačių Tėvas priėjo prie išvados, kad Ba- 
lianas po sapnų kraujuoja dėl per didelio spaudimo priešaki- 
niame smegenų skilvelyje. Kaip visi žino, mąstymas kyla iš šir- 
dies garų pavidalu ir, smegenyse sutirštėjęs, virsta klampiu gel- 
tonu skysčiu, arba snargliu, kuris, pakankamai susikaupdamas 
per kokias dvylika valandų, reguliariai sukelia miegą. Pasak 

Kačių Tėvo, šis snarglio, tai yra geltonosios tulžies, perteklius 
spaudžia kraują priešakiniame skilvelyje. 

Tėvas jau buvo pasiruošęs. Sunėręs rankas ant krūtinės, jis 
priėjo prie kojūgalio. 

— Pabandysiu labai paprastą gydymo būdą, - tarė jis. 

Balianas suklykė, bet tarnas tuoj pat užspaudė jam burną 
iškvepintos medvilnės kamšalu. Tada kitas tarnas į pirštine ap- 
mautą Tėvo ranką įdavė iki raudonumo įkaitintą šaukštelį. Šį 
Tėvas įkišo Balianui į nosį. Iš pradžių viską užtemdė skaus- 
mas. Atrodė, kad Tėvas mėgina ištraukti jo smegenis iki rau- 
donumo įkaitintomis žnyplėmis. Paskui atėjo atsipalaidavimas, 
ir, seniui akivaizdžiai džiaugiantis, pasirodė tiršti geltono skys- 
čio dribsniai. Balianas apalpo. 

Kai jis atsipeikėjo, jie parodė jam tulžį gražiai supilstytą ir 
užplombuotą stiklainiukuose. 

— Kam jūs taip padarėt? 

— Pardavinėsim. Yra daugybė priežasčių, dėl kurių kai kurie 
žmonės negali užmigti. Tačiau dažniausiai tai lemia nuobodu- 
lio baimė. Daugelis tų, kuriuos kamuoja nemiga, pavydėtų tau 
tų ryškių sapnų. Tavo tulžį paversiu pasta ir labai nustebsiu, 
jeigu už ją negausiu geros kainos. 

— O ar aš pagijau? 
tavo rankose. Artimiausiais metais turi ryžtingai pasistengti 
taip daug negalvoti. Tavo mintys pranoksta veiksmus, o tai, 
kaip tau pasakys bet koks miego gydytojas, tau sukelia didžiu- 
lį spaudimą. 

— Tu kaip puodas, verdantis ant ugnies, - įsiterpė Veinas. 

— O aš nesergu arabiškuoju košmaru ? 

— Prisiekiu Pranašo barzda — ne! Sapnuoti, kad sergi ara- 
biškuoju košmaru, yra vienas dalykas, o iš tikrųjų juo sirgti — 
kas kita! 

- Žinokit, Žanas Korniu ir jo sekėjai mane ištyrė ir pasakė, 

kad aš ne tik nesergu arabiškuoju košmaru, bet ir nesu žadė- 
tasis mesijas. | 

— Taip, taip. Labai gerai. Manyčiau, kad tu nenori sirgti ara- 
biškuoju košmaru arba būti mesijas. 

— Aišku, kad ne. Bet kodėl gi, dėl Dievo meilės, jūs ir jūsų 
padermė mane vaikėtės po visą Kairą? 

Veinas nusišypsojo jam vilko šypsena, o Kačių Tėvas gailiai 
pakraipė galvą ir tarė: 

— Tu tikrai dar vaikas. Manai, kad pasaulis susitelkęs į tavo 
tuščiagarbiškus rūpestėlius ir kad saulė sukasi aplink tave. Iu 
manei, kad mudu su Veinu tave gaudom. Galiu užtikrinti ta- 
ve, kad tai netiesa. Kiekgi kartų tu iš tikrųjų buvai sutikęs 
mus — ne sapnuose, žinoma? Manyčiau, kad tu mūsų visai ne- 
pažisti. Pažįsti tik tai, ką iškelia tavo fantazija. Gal tau sunku 
bus tai pripažinti, bet aš galiu užtikrinti tave, kad plačiajame 
pasaulyje tu esi visiškai nesvarbus - tiesiog žmogelis, kuriam 
reikėjo išgydyti ligą. 

Tai taręs, Kačių Tėvas išėjo, o Veinas luktelėjęs sušnypštė: 

— Džiaukis, kad tave gydėme mes. Kai kurie gydytojai, ypač 
žydai, būtų pirmiausia perpjovę tau gerklę, o paskui praskėlę 
makaulę, kad išsiurbtų tavo brangų snarglį! 

Balianas apatiškai atlošė galvą ant pagalvės. Diržų jie dar 
neatrišo. 


Davadaras sapnavo dvi princeses, gyvenančias bokšto viršuje. 
Laiptų bokšte nebuvo. Šitaip jį pastatė liepus sultonui. Dava- 
daras stovėjo bokšto papėdėje ir, žvelgdamas aukštyn, pama- 
tė, kad dvi princesės iš tiesų yra jo dukterys. Šaukdamos jam į 
apačią jos paaiškino, jog jas ten įkalino todėl, kad žmonės ap- 
tiko jas savo sielomis dalijantis su Kačių Tėvo dukterimis. 
„Princesės“ tai darė tiesiog iš užuojautos, bet žmonės dėl to 
eme bijoti jųdviejų ir pastatė joms tokį bokštą. Dieną jų sielos 
priklauso joms, o naktį sielas perima Kačių Tėvo dukterys ir 

su jomis vaikščioja gatvėmis. Davadaras regėjime išvydo jas 
gulinčias be sąmonės ant bokšto stogo, pamėkliškai muzikai 
sklindant 1š pražiotų burnų. Jis iškvietė vandens pardavėją ir 
paklausė, kodėl tas nenorįs padėti jo dukterims. Vandens par- 
davėjas burbtelėjo kažką nešvankaus. 

— Mano dukterys, ar nieko neatsitiko dukterims? 

Pasirodo, davadaras taip klausė savo pavaduotojo ir miega- 
mojo eunucho. Jie buvo taip susijaudinę, kad nekreipė dėme- 
SiO Į jo mieguistą vapaliojimą. 

— Mes sučiupom tą žudikę, kai ji savo peiliu ketino pribaigti 
dar vieną auką prie Rodos nilometro. Ji vardu Fatima ir sako 
turinti kažkokį ryšį su Kačių Tėvu. Sultonas kviečia jus per 
valandą atvykti į Dar al Adrą. 

— Kiek dabar laiko? 

— Dar neatėjo aušros maldos metas. 

Dar al Adre buvo labai šalta. Mieguisti emyrai, pakelti iš 
lovų, kad pamatytų Mirtinąją Fatimą, šildėsi rankas prie žie- 
du sustatytų gorių, o tarnai lakstė nešini apsiaustais ir kilimė- 
liais besitariantiems dvariškiams. Davadarui atvykus, Fatima 
jau buvo atvesta pas sultoną. Ji kryptelėjo į jį savo stulbinamai 
nubalusį veidą, o sultonas, pamatęs, kad atvyko jo vyresnysis 
valdininkas, pradėjo teismo posėdį. Sultonui davus ženklą, vie- 
nas pareigūnas papasakojo, kokiomis aplinkybėmis Fatima bu- 
vo sulaikyta, tada prabilo Kaitbėjus. 

— Žudike, tu turėtum žinoti, kad nors teisingumo vartai tau 
dabar atviri, būtų kvaila apsimesti, kad šis teismas neturi nu- 
lemtos pabaigos. Šiandien popiet tave nuveš už Zuveilos var- 
tų šokti su Melsemutu. O dabar tau atviros sultono ir jo tary- 
bos ausys, tad kalbėk. 

Fatima kalbėjo labai sunkiai, ir jos balsas didžiajame medž- 
lise vos girdėjosi. 

— Ne. Jūs negalit man grasinti Melsemutu. Mano sesers pa- 
mišimas mane jau sunaikino. Aš esu Fatima - Kačių Tėvo ir jo 

dukters Zuleikos kraujomaišos duktė, Azbekijos kvartalo kek- 
šė. Nužudžiau daug vyrų ir moterų - visi jie buvo Kačių Tėvo 
bendrai. Žudžiau tik jo bendrus ir elgiausi tiktai taip, kaip el- 
giasi chirurgas, išpjaudamas bubonus iš maro pažeisto kūno. 
Jo mokiniai mieste iš skrynelės platina arabiškąjį košmarą, ir 
jis kėsinasi sužlugdyti jūsų valstybę. 

— Mes kasdien girdim bent apie šimtą kėslų. Kas parems 
tavo kaltinimus? 

— Niekas nenori kalbėti, bet aš ir čia matau keletą jo bendrų. 

Nors ji kalbėjo lėtai ir be aistros, sultoną apsupę sargybiniai 
sužiuro dvigubai budriau. Bet ji nieko nebepasakė. Stovėda- 
ma priešais sultoną, kaltinamai iškėlė ranką. Ranka nukrito ir 
sudužo ant grindų sukeldama dulkių debesį. Niekas nė nekrus- 
telėjo, kai ji sudribo į skarmalų ir sparčiai nykstančių kaulų 
šūsnį. Galiausiai vienas šalimais stovintis chasakijos sargybi- 
nis pasigręžė ir nedrąsiai paspyrė tą krūvą. 

— Pamėklė. 

— Miego mokytojo kūrinys. 

Stebuklą bandė aiškinti dvaro išminčiai, ir po truputį imta 
tartis, ką daryti. Sultonas nerodė noro imtis veiksmų, o dava- 
daras tik gūžčiojo pečiais. 

Tačiau galiausiai sultonas prabilo. 

— Ištisus šimtmečius Egipte buvo dvi valdžios. Mano ranko- 
se — regimos šio krašto valdžios kardas ir skeptras, bet visi 
žino, kad yra ir nematoma valdžia, nors niekam neaiški jos 
prigimtis. Te niekas nekalba apie tai, kas čia šį rytą nutiko. 
Mes susiruošim ir vakare eisim atskleisti Miego namų paslap- 
čių. Susemkit šitą šiukšlyną ir sudeginkit. 

Jie išsiskirstė. 


Miego namų kieme per grindinio plokštes gurguliuodamas plū- 
do fontano vanduo. 
Tą popietę Balianą atrišo nuo lovos. Kačių Tėvas pamojo jam. 

— Mes išgydėme kūną - galbūt muzika išgydys dvasią. Gal 
paklausysi su mumis muzikinio interliudo? 

— Matyt, neturiu pasirinkimo? 

— Tikrai taip. 

Susirinko beveik visi namiškiai, vedami Veino ir nešiko Sa- 
limo. Patalpos gale sėdėjo trys muzikantai, plokščiaveidžiai 
vyrai iš Vidurinės Azijos, su savo instrumentais — nėjumi“, 
rebeku ir plokščiu būgneliu. Priekyje stovėjo vaikinas šokė- 
jas. Jo sidabrakelniai klubai buvo pikantiškai apjuosti šilki- 
niu šaliu. 

Vos tik nuskardėjo vingrūs ilgesingi nėjaus garsai, tie klubai 
ėmė kraipytis. Tada įsitraukė rebekas, teikdamas ritminį kar- 
kasą, aplink kurį vijosi nėjaus gijos. Galiausiai be jokios ypa- 
tingos progos prabilo būgnas, kurio ritmai tai pabrėždavo re- 
beko ritmus, tai stodavo prieš juos kontrapunktu. Baliano au- 
siai ritmai skambėjo šaižiai ir šiurpiai —- nuo pat pradžių ne- 
kantriai veržėsi į nurodytą tikslą, bet užtruko su melancholiš- 
kais atsikartojimais ir refrenais, dvigubėjančiais ir trigubėjan- 
čiais dariniais, kurie sukosi aplink ir rijo save, aistringais prieš- 
taravimais ir susidūrimais, ir per visa tai spigiu skundu vingu- 
riavo nėjus. Kurčias ir aklas vaikinas tvyksčiojo ir lingavo pa- 
klusdamas trečiajai - pusiausvyros ausiai. Jis buvo tarsi gyva- 
tė, kuri negirdi gyvačių kerėtojo muzikos, bet akimis kurčiai 
seka fleitos judesius. Orkestro balsai pritarė jam priegiesmiais 
su melizmomis. Graudulinga nėjaus gaida Žemėjo. Vaikinas 
atliko keletą žingsnių, basomis kojomis tapnodamas ant ply- 
telių, ir ėmė beveik nematomai vibruoti, tarsi per jį nuo žemės 
į dangų būtų perverta gija ir užjos timptelėta. 

Užsimezgė pašnekesys, į kurį įsitraukė vis daugiau žmonių. 
Veinas pažymėjo, kad muzika, kurios jie klausėsi, skambėjo 
vakarine tonacija. 


* Nėjus - pučiamasis muzikos instrumentas. 

— Tai tarsi pasakojimas, pradėtas išos* valandą, - klausytojai 
žino, kad pasakotojas turi baigti iki naktinių varpų. 

Kačių Tėvas sėdėjo susimąstęs. Jis klausėsi kažko kitko. Iš 
gatvės atsklido peštynių garsai. Pašnekesys nutilo, ir Salimas 
puolė prie lango. Pavymui pribėgo Balianas. Apačioje gatvelė 
buvo pilna žmonių, kai kurie smalsiai Žiūrėjo užvertę galvas. 
Kiti grūmojo kumščiais. Tačiau bėda atėjo iš kitos menės pu- 
sės. Durų skląstis staiga lūžo, ir durys atsilapojo vidun. Įžengė 
keletas mameliukų sargybinių, 0 už jų pasirodė davadaras, 
puošniai apsitaisęs kaip visada ir labai pralinksmintas savo įžen- 
gimo sukelto poveikio. Už jo buvo dar keletas mameliukų. 

— Sveikinu šių namų šeimininką. Palaiminimas ir taika vi- 
siems, kurie gyvena dorą gyvenimą. Prašau Tėvą patikėti ma- 
nimi, kad aš neturiu jokio noro suteikti nepatogumų jam arba 
jo svečiams, - čia jis pagarbiai jiems nusilenkė, - bet štai turiu 
sultono firmaną su nurodymu palydėti jus į Citadelę ir laikyti 
už jos sienų tiek, kiek jis pageidaus, o sultono valiai turim pa- 
klusti ir aš, 1r jūs. - Davadaras pakėlė antakius vaidindamas 
užuojautą. — Malonėkit eiti su manimi. 

Tėvas nejudėjo. 

— Paklusdamas sultono valiai, žmogus vadovaujasi savo tik- 
rąja valia, kaip man visada pasitvirtindavo. Sultono kvietimas 
visada malonus, - kalbėjo Tėvas meilikaujamu balsu. - Ar ga- 
liu pasiteirauti, kodėl sultonas panoro mane išvysti? 

— Sultono valdininkas niekada neatmes taip mandagiai pa- 
reikšto prašymo. Viena ponia, tokia Fatima (beje, dabar jau 
mirusi), apkaltinta daugeliu pagarsėjusių žmogžudysčių, šįryt 
buvo atvesta pas sultoną. Per trumpą jos teismą ji pateikė jums 
kaltinimų, be abejo, juokingų ir tikrai sunkiai suprantamų. 
Trumpai tariant, dalykas toks. Mes tikimės, kad jūs padėsite 
mums išaiškinti jos žodžius. 


* Iša - vakarinė malda. 

— A, jeigu taip... - Kačių Tėvas žvilgtelėjo į Salimą ir sprag- 
telėjo pirštais. Salimas puolė prie davadaro, ir jį atstūmė sar- 
gybinis. Juodu susiėmę parvirto ant grindų. Tuo tarpu Veinas 
metėsi ant kito sargybinio. Kol kai kurie mokiniai lakstė ieš- 
kodami ginklų, susirėmimas išplito po visą menę ir į kolona- 
dą. Muzikantai susigūžė kampe. Tarp jų virpėdamas sėdėjo 
šokėjas, rankomis susiėmęs veidą. Tėvas stovėjo kone Balia- 
no pašonėje, virš galvos iškėlęs lazdą - neaišku, ar pagrasini- 
mui, ar burtams. Niekas nedrįso prie jo artintis. Balianas 1š- 
girdo, kaip jis sušuko vienam savo mokiniui bėgti ir pašaukti į 
pagalbą Žaną Korniu ir jo sekėjus. 

Balianas įsidėmėjo šį keistą ir netikėtą nurodymą, bet ne- 
bandė jo sau paaiškinti. Gal jis blogai nugirdo Tėvą? Be gin- 
klo Balianas jautėsi bejėgis lįsti į kautynes (0 ir su kuo gi jis 
turėtų kautis?). Veinas iš žiurkių kailiukų apsiausto išsitraukė 
savo ilgąjį peilį ir pirmasis nukovė žmogų. Jo laisva ranka stai- 
ga nusileido prie diržo, ir jis švystelėjo pravirą pipirų kapšą 
savo priešininkui į veidą. Tada puolė ir paskerdė apakintą ma- 
meliuką. Netrukus pipirai lakstė į visas puses, nes Veinas ne 
vienintelis iš Tėvo mokinių nešiojosi tokį kapšą apsaugai nuo 
plėšikų. Triukšmas buvo klaikus, nes dažniausiai buvo griebia- 
masi tokio veiksmo - susiimti su priešu ir perrėžti jam sėdme- 
nis, tad jau keletas vyrų gulėjo ar sėdėjo nuošaly staugdami iš 
skausmo. Du juodbruvi priešininkai, praradę ginklus, susiki- 
bę ritmiškai bandė praskelti vienas kitam galvą į sieną. Po pir- 
mo nervingo antpuolio ir žiaurių priešokių kautynės aprimo. 
Kova pavirto ištvermės varžybomis — kai kurie vyrai jau var- 
giai begalėjo pakelti savo ginklus ir tik stovėjo atsargiai žvelg- 
dami vienas į kitą, sulinkę, mėšlungiškai kvapstydamiesi. 

Naują postūmį kautynėms suteikė raupsuotųjų atvykimas. 
Antrą kartą atsilapojo durys. Žanas Korniu, visas šarvuotas, 
tik be šalmo, akimirką stovėjo uždengdamas visą tarpdurį. 
Paskui, išsitraukęs kardą, įėjo vidun, o už jo atgarmėjo pulkas 

randuotų, baisingų karių — raupsuotieji riteriai ir juos lydintys 
elgetaujantys vienuoliai. Mameliukai buvo išsekę, viršyti skai- 
čiumi ir svarbiausia — išsigandę savo naujųjų priešininkų. Net 
davadaras, iš pradžių nesivėlęs į kautynes, dabar buvo įvarytas 
į kampą ir turėjo kautis dėl savo gyvybės. Atrodė, kad Kačių 
Tėvui ir Žanui Korniu pergalė ranka pasiekiama. 

Tada kovotojai ūmai atsitraukė vieni nuo kitų. Girdėjosi, 
kaip švokščia išsekusių vyrų plaučiai ir protarpiais kas nors 
inkšteli iš skausmo. Miego namų vartus išlaužė trečią kartą — 
dabar sultono pareigūnai. Šimtas ar daugiau mameliukų su- 
plūdo į kiemą ir pasklido name. Iš pradžių vienas emyras, pas- 
kui kitas prasiyrė į koncertų menę, kur Kačių Tėvas ir Žanas 
Korniu dabar stovėjo greta. Galiausiai įžengė pats Kaitbėjus, 
0 jam pavymui į jau pilną menę suplūdo palyda. Palei sienas 
išsirikiavo mameliukų sargybiniai, išsitraukę kardus. 

Sultonas piktai dėbsojo į Kačių Tėvą. Tada Tėvas prabilo: 

— Sveiki atvykę. Man skaudu, kad sultonas mano namuose 
randa tokią netvarką. - Suaimanavo mirštantis žmogus. - Mes 
buvom nepasiruošę jūsų apsilankymui. 

— O mes nesitikėjome, kad tu atstumsi kvietimą, kurį tau 
atsiuntėme su davadaru. 

— Vis dėlto aš dabar skubu jam paklusti. 

— Nėra reikalo save varginti. Mes teisime tave čia. 

— Mane teisite? Kas mane kaltina ir kuo? | 

— Fatima, tokia ponia, apkaltinta žmonių žudymu, atvesta 
pas mus, pareiškė turinti ryšių su tavim ir apkaltino tave ren- 
gus sąmokslą prieš valstybę. 

— Parodykit šitą liudininkę, kad aš galččiau paneigti jos melą. 

— Jos nebėra. 

— Vadinasi, niekas manęs nekaltina, ir aš nesu kaltinamas. 

— Na, ir įžūlus tu. Yra kitų kaltinimų, ir mes radome kitų 
liudininkų. — Tada mameliukų sargybiniams pridūrė: — Veskit 
juos abu į kiemą. 

Visi išžygiavo į kiemą, kur chasakijos sargybinių apsuptyje 
priešais juodą palankiną, iškeltą ant nubų vergų pečių, stovėjo 
juodai apsirengusi ponia su čadra. 

Davadaras kilstelėjo ranką moters pusėn. 

— Štai ši moteris kaltina Žaną Korniu, Vakaruose žinomą 
kaip Švento Lozoriaus skurdžiųjų riterių didįjį magistrą, nu- 
žudžius Suskretėlį Jolį, visame Kaire pagarsėjusį pasakotoją, 
bet ji taip pat kaltina Kačių Tėvą „patupdžius beždžionę Jo- 
liui ant kupros“ — šis posakis, manau, yra neaiškus nusikaltė- 
lių kalbos pavyzdys. 

Balianas gerai įsižiūrėjo į kresną pavidalą ir sumojo, kad tai 
Jolio sesuo Marija. 

Davadaras kalbėjo toliau: 

— Jos kaltinimus parėmė ir išplėtė kitas liudininkas - sąmo- 
ningas pilietis, nors ir luošas. 

Vergai nuleido palankiną ir vienas jų atidarė duris. Laipteliais 
nusirito Satichas. Pašliurkšėjo, paburbuliavo ir atsikrenkštė. 

— Žudymai ir žmonių medžioklė su žvėrimis - mažiausi jų 
nusikaltimai, - galiausiai tarė jis. - Šiuodu čionai stovintys vy- 
rai nusprendė, kad Dievo apvaizda veikia per lėtai, ir susimo- 
kė pastūmėti ją... 

Čia pasigirdo kankinamo sumišimo persmelktas Veino šūks- 
mas: 

— Bet aš maniau, kad mes ir raupsuotieji skirtingose pusėse! 

— Taip. Visiškai skirtingose, - tarė Tėvas nuolankiu balsu. 

— Skirtingose pusėse ir toj pačioj pusėj, - prabilo Korniu. 

— Skirtingose pusėse ir toj pačioj pusėj, - pritarė Satichas. — 
Aptingę nuo cinizmo, šiuodu dyki protai ėmė studijuoti pra- 
našavimą ir magiją. Dar jaunystėje juodu sužinojo apie vienas 
kitą ir apie šlovę, pelnytą šiais menais. Slapčia susitiko Jeru- 
zalėje ir sudarė sandėrį atlikti operaciją, okultistams žinomą 
kaip „Vėjo kėlimas“. Tada išsiskyrė ir sugrįžo į savo kraštus, kur 
ėmėsi kantriai ruoštis operacijai. Šiai operacijai (kuri niekada 

nebuvo sėkmingai užbaigta) reikia, kad galingi burtininkai pa- 
sirinktų paprastą žmonių konfliktą ir, kariaunoms sutelkdami 
okultinę paramą, pakeltų konfliktą iki aukštesnės galios ir ši- 
taip suteiktų jam apokaliptinę reikšmę. Kadangi žmonijos is- 
torija jiems atrodė ilga ir nuobodi, jie panoro paskubintai iš- 
kviesti Antikristą ir tada, suprantama, mesiją, 0 kartu prisi- 
šaukti pasaulio pabaigą. Kad išvaikytų savo nuobodulį, jie pa- 
noro surengti armagedoną prie piramidžių. Tėvas stojo isla- 
mo pusėje, o Korniu - krikščionybės. Tėvas subūrė gydytojus, 
o Korniu - ligonius. Tėvas pasitelkė paramą iš Alam al Mita- 
lio, o Korniu kovojo su sapnų pasaulio pamėklėmis. 

— Kuris kovėsi už Tikrąjį Dievą? — Taip paklausė tas pats 
vienuolis, pasirodęs minioje žioplių, susispietusių aplink pa- 
lankiną. 

— Jų didysis darbas nebaigtas ir nebus baigtas. Joks mesijas 
neateis. Jeigu galime spręsti iš požymių ir ženklų, kuriuos jiems 
pavyko paskleisti tarp mūsų Kaire, reikėtų tarti, kad karas vi- 
satoje vyksta tarp dviejų blogiui atstovaujančių jėgų. Tačiau 
operacija nepavyko. O nepavyko daugiausia dėl Kačių Tėvo 
perdėto gudravimo ir tuštybės. Tėvas nepasitikėjo savo prieši- 
ninku. Jis papirko ir sugadino daugelį Korniu sekėjų ir šitaip 
sutrikdė psichinių jėgų pusiausvyrą. Antra vertus, pastaruoju 
metu Tėvas nebegalėjo suvaldyti savo paties legionų. — Sati- 
chas sukrizeno. - Iš Alam al Mitalio ėmė sklisti koktūs daly- 
kai. Emė plisti arabiškasis košmaras. Iš paties Tėvo skleidėsi 
košmaras, kurį jis neva gydė. 

Satichas sugurguliavo ir būtų dar kalbėjęs, bet sultonas žen- 
klu liepė jam nutilti ir prabilo pats. 

— Tai neįtikėtini kaltinimai. Aš negaliu lengvai priimti tokių 
negirdėtų neregėtų kaltinimų savo senam mokytojui ir drau- 
gui. Ką tu gali pasakyti? 

— Aš nevarginsiu sultono ausų ir neapsunkinsiu jo ribotų 
suvokimo galių. Noriu atsisveikinti, - tarė Kačių Tėvas. 

Kaitbėjus vos neužduso. Nirtulingai mojuodamas iškvietė 
didįjį eunuchą Masrūrą. Šis parklupdė Kačių Tėvą ir meistriš- 
ku kirvio smūgiu nukirto jam galvą. Tai padaręs, pasigręžė į 
Korniu, jau pasiruošusį mirti, ir jam taip pat nukirto galvą. 

Saticho galva ėmė suktis ir atsigręžė į sultoną. 

— Protingai padaryta. 

Veinas, Balianas, vienuolis, o dabar jau ir Bulbulis stovėjo 
priešaky viso būrio - miego mokinių, namų tarnų, raupsuotų- 
jų ir elgetaujančių vienuolių. Kaitbėjus kreipėsi į juos visus. 

— Atrodo, kad jūs visi iki vieno buvot ne tiek sąmokslinin- 
kai, kiek mulkiai. (- Veinas dėbtelėjo. -) Mano vyrai palydės 
jus į Citadelę, bet nelaikykit savęs kaliniais, nes visi šiandien 
per vakarienę būsit mano svečiai. 

Į kiemą atvedė sultono žirgą, ir jis sėdo ant jo. Tada visi 
išgužėjo paskui jį. 


21 


Kaip Kaire gerai pavalgyti 


Gerai pavalgykit ir sudie! Kaip žadėjau, pasirodysiu šio paskuti- 
nio epizodo gale, bet tai tik pažymės mūsų bendravimo pabaigą. 
Jeigu tada pamirščiau, pasakysiu dabar: sudie ir gero miego. Be- 
je, atiduodu balsą už bananą... 


— Pažvelkime į bananą. Pažvelkime į jo luobą, saugančią jo 
dorybę kaip čadra. Pažvelkime į trejybinio suskaidymo sanda- 
rą, kuri patikimai atspindi trilypę gamtos dialektiką. Pažvelki- 
me, kaip bananas maitina ir valo trečiąją akį. 

O štai ryžiai yra viso maisto matas. Jų vieta - skonio svars- 
tyklių pusiausvyros taške — tik per ryžius galima įvertinti pa- 
tiekalų pranašumus. Be šio kasdienio peno mes blaškomi 
skrandžio fantazijų jūroje. 

Žemės riešutas daug kuo traukia mūsų dėmesį, be kita ko, 
branduolio ir kevalo priešingybe, bet kalbantiems apie tokius 
dalykus labai praverstų prisiminti, kad branduolys nebūtinai 
tikresnis už kevalą. 

Protingi Žmonės vertins visus patiekalus kartu, pasirūpin- 
dami suderinti visas dalis. Cia mes turime vakarinę kulinari- 

jos tonaciją — sparti saldumo ir rūgštumo kaita suteikia ritmą, 
svaiginantį mūsų pojūčius. 

Šviesa kovėsi su tamsa panašioje į urvą pokylių menėje. Ša- 
kotas žvakides nešiojantys pažai audė šviesos atspindžių raš- 
tus ant plytelėmis išklotų sienų arabeskų ir blausiai blizgančių 
žemų bronzinių stalų. Vakarieniautojai ir padavėjai vaikščiojo 
beribėse pasagos formos skliautų perspektyvose, po amžino- 
mis akmens arkomis. Marmuro kolonų, it palmių, giraitė jiems 
virš galvų tirpo į povo vėduoklės skliautus, kurie, kildami aukš- 
tyn, aižėjo į stalaktitų ornamentus, o šie aukštybėse pažiro į 
spalvotų kristalų kubus, švytinčius skliautų viduryje kaip die- 
viškas spinduliavimas. Žvaigždės, zodiako skaičiai ir Dievo var- 
dai gyvino blandžias sienas ir diegė minti, kad sultono lobių 
oloje laikas sustojęs. 

Prie sultono stalo patarnavo džašinkiras, ustudaras ir pul- 
kas sakių. Ant akmeninės pakylos už sultono stalo buvo išri- 
kiuoti mūšio trofėjai, neseniai laimėti Anatolijoje, o tarp jų, 
ant bronzinių padėklų, apvyniotos juodu šilku, puikavosi Ka- 
čių Tėvo ir Žano Korniu galvos. Į menę plūdo voros vergų, 
nešinų dubenimis ir pintinėmis - mažų paukščių, kuskuso, chaš- 
chasijos, aguoninių pyragų, avių uodegų lajaus, persiškų pie- 
no patiekalų, Afrikos vaisių ir ryžių. Pašnekesys prie stalų bu- 
vo pakylėtas. 

— Jūs sakot, kad Kristus niekada nemiegojo. Jau daug metų 
praėjo po to, kai aš studijavau šį svarbų klausimą, bet pamenu, 
kad mano mokytojai teigė, jog ši nuomonė yra nelemta erezija 
ir doktrina, kurią galima paneigti ir abstrakčiai, ir konkrečiai. 

Veino puolimo smarkumas vienuolio neišmušė iš vėžių. 

— Tai paneiktt. 

Veinas krumpliais pastukseno sau į kaktą, vaidindamas ver- 
gišką nuolankumą. | 

— Visų pirma bendro pobūdžio prieštaravimas būtų, kad Kris- 
tus buvo ir Dievas, ir Tobulas Žmogus, o, būdamas Tobulas 

Žmogus, argi jis nebūtų prisiėmęs visų žmogaus ypatybių ir 
savybių? Tad galima drąsiai teigti, kad Kristus turėjo dvi ran- 
kas, dvi akis, burną ir taip toliau, be to, kad jis juokdavosi, 
verkdavo, miegodavo ir sapnuodavo kaip žmogus. Toliau im- 
kim konkretų atvejį, dėl kurio reikia ortodoksinio sutarimo: 
Evangelijoje sakoma, kad Kristus miegojo, nes argi nepasa- 
kojama Švento Morkaus evangelijos ketvirtojoje knygoje, kad 
Jėzus Kristus miegojo valties gale Galilėjos jūroje, kai kilo aud- 
ra, ir mokiniams teko jį pažadinti, kad jis nutildytų audrą, o 
kadangi (kaip moko Artemidoras) miegas yra ne kas kita, kaip 
priemonė sapnuoti, argi neturėtume manyti, kad Kristus sap- 
navo toje valtyje bei kitose vietose kitu laiku? Taigi tikras da- 
lykas, kad Kristus miegodavo, ir tikėtina, kad jis sapnuodavo. 

Veinas nusišypsojo savo vilkiška šypsena. 

Vienuolis irgi nusišypsojo. 

— Jums reikia ir toliau imtis kapų plėšimo, nes egzegeto re- 
putacijos nepelnysit. Jūs man pateikėt du argumentus, bet juos 
abu atmes vienas paneigimas. 

Miegas yra veikiau ne savybė, o jos, tai yra būdravimo, nebu- 
vimas. Ir sapnavimas yra veikiau ne ypatybė, o jos, tai yra racio- 
nalumo, paneigimas. (Tai tas pats, kas juodaodį pavadinti „spal- 
votuoju“, kas yra absurdiška, mat toks žmogus iš tiesų neturi 
spalvos, nes, kaip sako palaimintasis Nikas, juoduma nėra spal- 
va.) Kaip ir blogio, kuris yra tik nebuvimas ir neigimas, miego ir 
sapnavimo negalima vadinti esminėmis žmogaus savybėmis, kaip 
vienakojiškumo, amencijos, aklumo arba albinizmo. Jeigu Kris- 
tus miegojo, tai jis nebuvo Tobulas Žmogus, vadinasi, nebuvo 
nei Kristus, nei Dievas, o jeigu ne Dievas, tai jo mokinio Mor- 
kaus liudijimą galima ramiai laikyti nieko vertu. Tai būtų ir ab- 
surdiška, ir prieštaringa ortodoksijai. 

Bet jeigu mes sakome, kaip sakau aš, kad Kristus visai ne- 
miegojo toje audros blaškomoje valtyje, tai kaip mes galime 
paaiškinti Morkaus liudijimą? O štai taip. Iš to paties Mor- 

kaus skyriaus mes sužinome, kad Kristus visada kalbėjo tik 
palyginimais. Ar mes galime tarti, kad Dievas pavargo? Koks 
sveiko proto žmogus priekaištaus vėtrai? O gal manom, kad 
Galilėjos jūra turėjo ausis? Veikiau aišku tai, kad, skaitydami 
apie miegantį Kristų, skaitome apie palyginimo įveiksminimą. 
Jūra, kuria jie plaukė, iš tiesų buvo ne tikra jūra, o Sapnų jūra, 
o palyginimo prasmė ta, kad miegojo ne Kristus, 0 jo apašta- 
lai, ir jis nutildė jų košmarą. Miegoti, vadinasi, būti be sąmo- 
nės. Ar gali Dievas būti be sąmonės? Ne. Sapnuoti, vadinasi, 
būti apgautam. Ar gali Dievas būti apgautas? Ne. Sapnavi- 
mas - tai apgavystė. Kaip ir magija, tai yra apgaulė, nukreipta 
į protą ir jusles, o krikščionybė atmeta ir sapnus, ir magiją. 

— Jūs niekinat magiją? — Satichas visas seilėjosi. Buvo baisu 
žiūrėti, kaip jis valgo. 

— Magija yra absurdas. Tai mąstymo sistema, kuri neveikia 
ir niekur nenuveda, - tarė vienuolis. 

— Ji veikia, bet niekur nenuveda, - pridūrė Veinas. 

— Bet ji labai graži. Magija — tai menas, malonus akiai ir 
ausiai, - pasakė Bulbulis. - Pentagramoje ir keruose skamba 
poezija. Jie tarsi žada amžiną palaimą, bet pažado neįvykdo. 

— Kaip ir Jolio pasakojimai, - atsiduso vienuolis. - Aš pasi- 
gesiu Jolio pasakojimų. 

— Jolis mirė, bet jo pasakojimai gyvi, - atsakė Bulbulis. - Aš 
užrašiau juos jam diktuojant. Rankraštį pavadinau „Alf laila 
va laila“, tai yra „Tūkstantis ir viena naktis“. 

Čia įsiterpė čigonas, vakarieniaujantis prie to paties stalo. 
Jis paaiškino esąs čia šįvakar, kadangi supratęs, jog atsitiksią 
kažkas nepaprasta. 

— Jolio pasakojimai buvo žinomi net Saragosoje, kur aš gi- 
miau. Bet Jolis buvo ne šiaip tik pasakotojas, ir jo gyvenimas 
reiškė daugiau. Kiekvienas žmogus savyje nešasi savo lemtį. 
Lemtis - tai pasakojimas, užrašytas jo širdyje, kepenyse ir kau- 
luose, ir ji skleidžia jam jo ateitį. Kažkur, kiekvieno žmogaus 

viduriuose, tūno jo lemtis, skausminga kaip inkstų akmuo. Tai 
yra kismetas. Pasakojimas, rašantis žmogų. Kai kurių Žmonių 
lemtis yra mažas pasakojimas, o kitų - didelis, epinis. Dideli 
pasakojimai suvalgo mažus. Mes čia visi, — tarė jis dairydama- 
sis aplink, — bent jau beveik visi, esame epizodai kieno nors 
kito pasakojime. 

— Aš nesuprantu, - suaimanavo Balianas. — Viskas taip siau- 
binga ir beprasmiška. Viskas tiesiog sukasi ratu. 

Tą akimirką kažkas suriko. Visi atsigręžė. Ant vieno padėk- 
lo galva kalbėjo pro šilko apvalkalą. 

— Visada malonu pabūti su sultonu, - sakė Kačių Tėvo gal- 
va, — net jeigu tik dalimi. 

— Dvasia, ar galim tave klausinėti? — pasiteiravo vienuolis. 

— Galit. 

— Dvasia, kokia dabar tavo būklė? 

— Aš troškau miego, bet net ir miręs jo nerandu. 

— Visai kaip parašyta: „Mes ne visi užmigsime, bet visi būsi- 
me pakeisti“, — atsakė vienuolis. 

— Visai taip. 

— Sakyki, o kas yra ar buvo arabiškasis košmaras. 

— Tai liga, prakeikimas, baugulys ir žmogėdra - visi šie ketu- 
ri dalykai vienodai. 

— Gal ir taip. Bet vargu ar tai gali būti kuris nors 1š šių daly- 
kų įprasta prasme, nes, atrodo, jo pavergtam galima gyventi 
ne tik ramybėje, bet ir būti laimingam bei klestėti. Ar nebus 
tai kokia gyvavimo būdo idėja arba metafora? 

Galva kurį laiką tylėjo. Tuo tarpu Veinas pakilęs nuo stalo 
ėmė sėlinti prie pakylos, ant kurios buvo padėta galva. Tada 
vėl pasigirdo tas slopus balsas. 

— Tai sunkūs klausimai. Tu labai drąsiai teigi, kad tas koš- 
maras gali būti tik idėja. Aš nenoriu tau prieštarauti. Tačiau 
pagalvok, kad tai idėja, kuri žudo, jeigu tai idėja. 

Sultonas suvirpėjo. Veinas sliūkino toliau. Vienuolis vėl per- 
ėjo 1 puolimą. 

— Ar arabiškasis košmaras nužudė venecijietį dailininką, ži- 
nomą Džankristoforo Dorijos vardu? 

— Tavo minimas dailininkas mirė nuo savo beširdžių draugų 
sąmokslininkų rankos. Jį pražudė įkalinimo Arkanoje sąlygos. 
Jis mirė nuo jame glūdėjusios beprotybės. Jis nusižudė. Jį nužu- 
dė kerai. Jį pasiglemžė arabiškasis košmaras. Jo mirtis buvo nu- 
lemta, daugiau negu nulemta. Alam al Mitalyje visada yra dau- 
giau priežasčių negu įvykių. Tai sukelia didelį spaudimą. Kai 
kurie nulėmimai būna prieštaringi. Daugiau negaliu pasakyti. 

— Kodėl tu surengei į Kairą atvykusio anglo Baliano perse- 
kiojimą ir gaudynes? 

Bet galva tylėjo. Veinas jau priėjo prie pakylos. Nuėmė šil- 
ką, pakėlė galvą už menkų plaukų ir parodė ją susirinkusiems 
menėje. 

— Mirusieji nekalba. Galvos lūpos sučiauptos. 

Tada, šaukdamas „Senis tikrai mirė“, jis nuspyrė galvą kuo 
aukščiau virš nuščiuvusios minios galvų į pritemusį menės pa- 
lubį. Balianui sekant galvos skrydį, kažkas akies kamputyje pa- 
traukė jo dėmesį. Sučiuręs baltas turbanas. 

Jis bakstelėjo alkūne vienuoliui. 

— Va tas žmogus sučiurusiu baltu turbanu yra pilvakalbys, 
kurį minėjom mudu su Joliu. 

Vienuolis nedelsė. Atsistojo ir suriaumojo: 

— Laikykit tą žmogų! Čia tas šarlatanas, kuris sumanė šitą 
apgavystę! 

Bet kilo visuotinė sumaištis, vakarieniautojams lakstant | 
šalis nuo krentančios galvos, ir žmogus su turbanu lengvai pa- 
spruko. Vėl susėdę jie pastebėjo, kad čigonas irgi dingo. Vic- 
nuolis nusiramino. 

— Beveik aišku, kad tai linksmųjų dervišų išdaiga. Tiek to. 
Dabar... 

Čia įsiterpė davadaras. 

— Kad kalbam apie linksmuosius dervišus, tai mano duktė 
Chatuna aną naktį sapnavo keisčiausią sapną. Ji sapnavo, kad 
mylisi su... 

Bet čia jį bemat nutraukė vienuolis. 

— Mane visada mokė, kad prie stalo nemandagu minėti sap- 
nus arba net ir ponios vardą. Ir man tiesiog įdomu, kodėl taip. 

— Gal todėl, kad sapnai - nuobodus dalykas, o moterys kelia 
neviltį, - suniurzgė Veinas, grįžęs prie stalo. 

Vienuolis pasigręžė į Balianą. 

— Ką tu dabar darysi, kai tavo nuotykiai baigėsi? 

Kitoje stalo pusėje kažkas išmetė taurę. Balianas suglumęs 
žiūrėjo į nukritusią ant grindų sveikut sveikutėlę taurę. Jam bu- 
vo nejauku. Jis nejautė, kad pasiekta jo istorijos kulminacija. 

— Eisiu ieškoti Zuleikos ir pasipiršiu jai, — atsakė jis. — Jeigu 
reiks, atsiversiu į islamą. 

— Zuleika nesveiko proto. Gal verčiau ar bent iš bėdos ves- 
tum mano dukteris? — viltingai paklausė davadaras. 

— Ne. 

— Gaila. 

Jo mintys jau buvo toli nuo davadaro. Kažkas jį purtė, kad 
pabustų. 

Jį purtanti ranka atrodė keistai netikra. 

— Pabusk, - tarė didžioji beždžionė. - Noriu papasakoti tau 
dar vieną istoriją. Bet pirmiausia duok man atsigerti. Esu iš- 
sekęs. 

